
Introducere 


AMENII AU AVUT DINTOTDEAUNA o predilecție pentru secrete şi 

enigme. „Informaţia înseamnă putere“ pare o expresie modernă, dar 

strămoşii noştri îi cunoşteau, fără îndoială, semnificaţia — deşi, proba- 
bil, ar fi folosit termenul de „cunoaştere“ în loc de informaţie. Încă din copilărie, 
ne place să păstrăm anumite lucruri secrete fata de alţii. Capacitatea şi dorinţa 
de a păstra secrete, de a ascunde informaţii sau de a limita accesul la ele sunt 
lucruri perfect umane. 

Nu este deci de mirare că, încă din cele mai vechi timpuri, oamenii au format 
grupări exclusiviste cu scopul de a proteja sau tăinui anumite cunoştinţe. invatatul 
şi autorul ezoteric Manly P. Hall nota în cartea sa The Secret Destiny of America 
(Philosophical Research Society, 1944): „Societăţile secrete au apărut la toate 
popoarele, barbare sau civilizate, incá de la inceputurile istoriei. Si nu incape nici 
o îndoială că ele au exercitat o considerabilă influenţă politică, ridicându-se in 
general împotriva despotismului, intolerantei şi fanatismului religios.“ 

După cum sugerează şi acest citat, trebuie să remarcăm, de la bun început, 
că înfiinţarea acestor organizaţii exclusiviste sau secrete nu implică automat că 
ele ar fi avut de facto un scop malefic. Tăinuirea adevărului nu reprezintă un 
lucru rău. Mai mult, după cum vom vedea, în multe cazuri oamenii s-au reunit 
în spatele uşilor închise pentru a se apăra pe ei înşişi şi a-şi proteja anumite cu- 
nostinte de posibile persecuții sau denaturári. Secretomania nu este întotdeauna 
dăunătoare, iar organizaţiile secrete nu sunt neapărat primejdioase. 

Pericolul apare însă atunci când informaţii legate de probleme importante, 
precum puterea politică, religia sau banii, sunt ţinute departe de opinia publică. 
Lordul Acton, istoricul britanic cunoscut ca apărător al libertăţii individului 
şi societăţii, a rămas celebru pentru dictonul potrivit căruia puterea tinde să 
corupă, iar „puterea absolută corupe în mod absolut“. Tot el avertiza, în 1861, 
asupra pericolelor secretomaniei ridicate la rang de lege: „Tot ce este secret 
degenerează, până şi administrarea justiţiei; nimic nu poate fi considerat sigur 
atâta timp cât nu poate fi expus dezbaterii publice“. Este, de asemenea, periculos 
ca organizaţiile să ascundă sau să deformeze realitatea în relaţiile cu membrii 
lor existenţi sau potenţiali. 

De-a lungul istoriei, organizaţiile şi mişcările au invocat diverse motive pen- 
tru a rămâne sau a încerca să rămână secrete. De multe ori, argumentul a fost 
păstrarea în siguranţă a unor cunoştinţe, considerate probabil prea explozive 
pentru a fi făcute publice şi totodată prea importante pentru a fi lăsate să se 
piardă. În alte cazuri, aceste cunoştinţe erau contrare concepțiilor predomi- 
nante ale societăţii sau perioadei respective, iar tăinuirea lor era menită a evita 
punerea sub acuzaţie a deţinătorilor, ca eretici sau criminali. 

Alte societăţi secrete au fost înfiinţate pentru a promova un ţel politic 
sau anumite idei pe care membrii lor au dorit — sau au simţit nevoia — să le 

tina ascunse. Există, desigur, şi grupări secrete care practică violenta pentru 
a obţine bogăţie şi putere. Este cazul Mafiei şi al Triadelor (organizaţii cri- 
minale chinezeşti). 

Am fi tentaţi să credem că societăţile secrete reprezintă un fenomen apar- 
ţinând trecutului, că s-au dezvoltat într-o epocă în care căile de comunicare 
erau anevoioase, fluxul informaţiilor era controlat de o mână de oameni şi nu 
apăruse mass-media care să aducă persoane şi instituţii importante în lumina 
reflectoarelor. Este oare posibil ca astfel de organizaţii să rămână secrete într-o 
eră a e-mailurilor trimise cu milioanele de la un capăt la altul al globului, a unui 
număr imens de pagini de web, a proliferării camerelor de toate felurile — TV, 
cu circuit închis, foto, video, ale telefoanelor mobile — care înregistrează, prac- 
tic, orice mişcare? Paradoxal, cantitatea imensă de informaţii cu care suntem 
zilnic bombardati poate facilita existenţa societăţilor secrete. Printre jurnalişti 
circulă de mult timp o butadă: problema atitudinii autorităţilor britanice faţă 
de informaţii este că oferă prea puţine, în timp ce americanii sunt tentaţi să 
dea prea multe. Cu alte cuvinte, într-un amalgam ametitor de cuvinte, fapte şi 
cifre, este uneori foarte greu să discerni ceea ce este relevant, mai ales atunci 
când nu ştii de la bun început ce anume să cauti. 

De fapt, dovezile par să sugereze că, supuşi acestei avalanşe de informaţii şi 
beneficiind de un număr imens de surse, oamenii par mai înclinați ca oricând 
să dea crezare unor istorii privind existenţa şi pericolul unor organizaţii secrete 
sau clandestine. Accesând, chiar şi în fugă, orice motor de căutare, veţi da peste 
teorii ale conspirației de o uimitoare diversitate. De exemplu, multi oameni sunt 
convinşi că prinţesa Diana a fost asasinată; că atentatele de la 11 septembrie 2001 
au fost puse la cale de americani sau israeliți; că astronautul Neil Armstrong nu 
a păşit niciodată pe Lună, fiind filmat într-un studio TV. Declaraţiile bombastice, 
afirmaţiile lipsite de orice temei sau speculaţiile făcute într-o doară sunt repede 
acceptate drept „dovezi“ şi îmbrăţişate de naivi sau de către cei care caută cu 
disperare orice de natură să le confirme propria opinie. 

O lume care tratează faptele cu atâta neglijenţă nu face decât să încurajeze 
dezvoltarea unor organizaţii care doresc să îşi secretizeze activităţile sau telurile 
reale. Ele pot apela în acest scop la intoxicări, postând în pagini web, e-mailuri 
sau alte mijloace de comunicare mesajele care doresc să ajungă în atenţia pu- 
blicului, camuflându-şi intenţiile sau sperând că scopul lor adevărat va trece 
nebăgat în seamă, aidoma miilor de alte anunţuri de acelaşi gen. Pe măsură 
ce volumul de informaţii cu care suntem confruntati creşte, se pare cá discer- 
nământul nostru scade. Şi, cum mijloacele tradiționale de comunicare în masă 
sunt tot mai ignorate sau privite drept parte componentă a unei conspirații, ne 
pierdem pe zi ce trece unii dintre aliaţii cei mai de nădejde în descifrarea lumii 
complicate în care trăim şi în detaşarea dovezilor indubitabile de nenumăratele 
zvonuri şi alegatii cu care suntem bombardati. 

Există însă şi un alt punct de vedere: internetul poate fi folosit pentru a 
„expune“ asertiunile bizare ale unor grupări, ridiculizându-le si diminuándu-le 

influenţa în rândul publicului. Avem de-a face aici cu o viziune riscant de optimistă 
privind reacţia la afirmaţii „incitante“ şi teorii ale conspirației aparent demne de 
a fi luate în seamă. Oamenii sunt adesea înclinați să plece urechea la cele mai 
năstruşnice idei pentru a-şi face, pur şi simplu, viaţa mai interesantă. 

Un exemplu recent care ilustrează tentatia de a da crezare unor asemenea 
mistere şi de a suspenda, în consecinţă, judecata critică este modul în care a 
fost primit (de către unii) Codul lui da Vinci, bestsellerul internaţional publicat 
de Dan Brown în anul 2003, o lectură foarte plăcută, dar — fără îndoială — 
o operă de ficţiune. Şi totuşi, există voci care susţin că romanul s-ar baza pe 
unele aspecte reale. Unii cititori sau spectatori ai ecranizării cinematografi- 
ce au acceptat drept „adevăruri“ povestea legăturii amoroase dintre lisus şi 
Maria Magdalena şi a descendenților acestora — dinastia regală franceză a 
Merovingienilor —, secret păstrat cu sfinţenie de un grup misterios numit 
Prioria din Sion. Aşa cum vom arăta mai departe, adeseori, adevărul contează 
mai puţin decât ceea ce cred oamenii. 

Nu putem pune la îndoială existenţa societăţilor secrete şi nici faptul că 
unele dintre ele au fost şi sunt în continuare percepute ca o ameninţare reală. 
Autorităţi din diverse colţuri ale lumii au încercat să le desființeze. La finele 
secolului al XVIII-lea, spre sfârşitul domniei împărătesei Ecaterina cea Mare a 
Rusiei, ascensiunea francmasoneriei era privită cu multă îngrijorare. Si generalul 
Franco tuna şi fulgera contra ei, creditând-o, pe drept sau nu, cu o influenţă 
considerabilă. Există şi astăzi tari unde sunt în vigoare legi care interzic consti- 
tuirea de societăţi secrete. De exemplu, în articolul 13 al Constituţiei Poloniei, 
elaborată în 1997, se precizează: 


„Sunt interzise partidele politice şi alte organizaţii ale căror 
programe au la bază concepţiile totalitare şi mijloacele de propa- 
gandă specifice nazismului, fascismului şi comunismului, precum 
şi cele ale căror programe şi acţiuni promovează ura rasială sau 
naționalistă, folosirea violenţei în scopul obţinerii puterii sau 
influentárii politicii de stat sau încurajează păstrarea secretului 
privind structura lor de organizare şi membrii lor.“ (sublinierea 
autorului) 


Adepții viziunii opuse consideră cá se acordă o atenţie exagerată soci- 
etátilor secrete sau clandestine, pe care le catalogheazá drept grupări de 
bărbaţi (într-adevăr, marea majoritate a acestor organizaţii sunt alcătuite cu 
precădere din bărbaţi) dispuşi să se dedea unor fantezii absolut inofensive 
şi ar trebui ignorate. 

Aşa cum se întâmplă de cele mai multe ori, adevărul pare să fie undeva la 
mijloc. Există, evident, multe organizaţii misterioase, susţinute de persoane 
lipsite de importanţă, care nu pot exercita decât o influență minoră şi ale căror 
idei vor rămâne pentru totdeauna obscure. Altele însă nu pot fi trecute la fel de 

uşor cu vederea. Indiferent ce am crede despre activitatea şi telurile Grupului 
Bilderberg, nu avem cum să facem abstracţie de personalităţile care îl compun. 
Vom arăta că această grupare nu poate fi etichetată drept o societate secretă 
în sensul clasic al termenului, ci o organizaţie care define secrete, şi multi co- 
mentatori avizaţi o consideră o potenţială ameninţare la adresa democraţiei 
moderne. Într-adevăr, ori de câte ori deţinătorii puterii se întâlnesc în spatele 
uşilor închise, noi, ceilalţi, oamenii simpli, ar trebui să devenim mai vigilenti. 

La fel de greşit ar fi să desconsiderăm două alte organizaţii importante: 
Biserica Scientologică şi Opus Dei. Principalii lor adepţi susţin că aceste grupări 
reprezintă forţe ale binelui într-o lume nesigură, în timp ce detractorii sublini- 
ază caracterul periculos al activităţii lor. Dar cât de multe lucruri ştim noi, cei 
care nu suntem membri, despre aceste grupuri, despre concepţiile şi mai ales 
telurile lor supreme? 

Scopul acestui volum nu este evaluarea „adevărului“ din spatele intentiilor 
declarate ale unor astfel de organizaţii, ci analizarea modului în care ele au 
contribuit la configurarea lumii moderne, continuând şi astăzi, într-o anumită 
măsură, să-şi pună amprenta asupra întregii noastre planete. Vom folosi deli- 
berat termenul „secret“ într-o acceptiune foarte largă, multe dintre grupările 
examinate neputând fi catalogate drept propriu-zis secrete, deşi secretizarea 
reprezintă elementul lor comun. Eticheta este mai puţin importantă decât 
impactul pe care îl au asupra lumii moderne. 

Unele organizaţii îşi au rădăcinile în trecut, revendicarea descendentei di- 
recte din precursori îndepărtați fiind un aspect definitoriu al multor societăţi 
secrete. Vom începe, aşadar, prin analizarea ideilor, grupărilor şi mişcărilor se- 
crete care au modelat lumea antică şi, în timp, universul în care trăim astăzi. 


Capitolul unu 


Începuturile 


IRAM ABIFF ÎŞI TERMINĂ rugăciunile zilnice de la amiază. Apoi, Marele 

Maestru se îndreaptă către intrarea sudică a templului a cărui ridicare, 

acum aproape încheiată, o coordonase. Pe drum, de el se apropie un 
preot care îi cere să-i dezvăluie secretul construirii templului. Hiram refuză, 
precizând că este unul dintre cei trei cunoscători ai secretului şi că jurase 
să-l păstreze. Înfuriat, preotul îşi ridică arma, o bucată de plumb folosită la 
măsurători, şi încearcă să-l izbească pe Hiram în cap. Lovitura îl răneşte uşor 
pe Hiram care, după ce îşi revine în simtiri, porneşte către poarta nordică a 
templului, pentru a se adăposti. 

Ajuns aici, Hiram întâlneşte un alt preot care îi cere să-i dezvăluie secretul 
construirii templului. Hiram refuză din nou şi preotul îl loveşte, de data aceasta 
rănindu-l. Hiram sângerează, dar reuşeşte, clătinându-se pe picioare, să ajungă 
la intrarea estică, unde este întâmpinat de un al treilea preot, cu aceeaşi cerere, 
din nou respinsă; Marele Maestru este izbit puternic cu un ciocan, se prăbuşeşte 
şi moare. Cei trei preoţi, intelesi între ei, îi iau trupul şi îl duc într-un loc pustiu, 
unde îl îngroapă, mormântul nefiind însemnat decât de o tufă de salcâm. Aşa 
şi-a găsit sfârşitul Marele Maestru al Templului lui Solomon. 

În centrul acestei poveşti stranii se află celebrul templu construit de regele 
Solomon la Ierusalim, o realizare inginerească descrisă cu lux de amănunte în 
Vechiul Testament. Povestea este citată şi astăzi; ea a devenit primul ritual major 
al francmasoneriei moderne. În cadrul aşa-numitului rit de gradul trei, masonii re- 
creează scena uciderii lui Hiram Abiff, candidatul la acest grad jucând rolul meg- 
terului constructor. Ceilalţi doi iniţiaţi în tainele Templului sunt regele Solomon 
însuşi şi aliatului său, regele Hiram din Tir (actualmente oraş din Liban). 

Povestea morţii lui Hiram nu este menţionată în Vechiul Testament, dar 
numele de „Hiram“ apare în Cartea a Treia a Regilor: 


„Şi a trimis regele Solomon şi a luat pe meşterul Hiram din 
Tir. Acesta era fiul unei văduve din semintia lui Neftali. Tatăl lui, 
un tirian, era arămar; era şi Hiram plin de pricepere, cu meşteşug 
şi cu ştiinţa de a face orice lucru din aramă. Şi a venit la regele 
Solomon şi a făcut tot felul de lucruri.“! 


1 3 Reg. 7:13-14, Biblia sau Sfânta Scriptură, Editura Institutului Biblic şi de 
Misiune al Bisericii Ortodoxe Române, Bucureşti, 2001 (n.tr.). 

În Cartea a Doua Paralipomena (2 Paral. 2:13-14), într-o scrisoare către 
Solomon, regele Hiram îi promite că îi va trimite pe un meşter, pe „Hiram-Abi“, 
pe care îl descrie ca fiind „un om înţelept şi înzestrat cu ştiinţă“, fiu al unei 
femei dintre fiicele lui Dan şi a unui tată tirian, care „să îndeplinească tot ce i 
se va porunci, împreună cu meşterii săi“. 

Unul dintre misterele care învăluie presupusa ucidere a lui Hiram, în jurul 
anului 970 î.Hr., când se crede că a fost înălţat primul templu din Ierusalim, este 
modul în care povestea a ajuns să fie preluată în ritualul masonic modern. Este 
aceasta o istorie simbolică, născocită de un mason plin de imaginaţie la începutul 
secolului al XVIII-lea, când a apărut francmasoneria modernă, aşa cum susțin 
majoritatea comentatorilor? Sau a trecut din generaţie în generaţie, prin inter- 
mediul unor organizaţii şi tradiţii secrete, pentru a fi, în cele din urmă, integrată 
în ritualurile francmasoneriei moderne? Indiferent de răspuns, ea reprezintă un 
exemplu cât se poate de sugestiv al valorificării de către o grupare secretă „mo- 
dernă“ a unui personaj biblic care a trăit cu circa 3000 de ani în urmă. 

În tradiţia masonică, uciderea lui Hiram Abiff nu reprezintă finalul poves- 
tirii. După ce îl omoară şi îl îngroapă în secret, cei trei preoţi fug, pierzându-şi 
urma, dar dispariţia Marelui Maestru al Templului este rapid descoperită. În 
acest moment, alţi 12 preoţi care făcuseră iniţial parte din complot, dar se re- 
trăseseră în ultima clipă, se prezintă în faţa lui Solomon, mărturisindu-i totul. 
Regele îşi trimite oamenii să-l caute pe Hiram, fără a şti dacă acesta mai este 
în viaţă sau nu. Unul dintre aceştia dă peste o tufă de salcâm, pe care o scoate 
cu uşurinţă din pământ, scoțând la iveală trupul lui Hiram. Întristat şi supărat 
la aflarea vestii, Solomon ordonă capturarea celor trei preoţi. Aceştia sunt 
găsiţi într-o peşteră, unde jeleau moartea lui Hiram, şi sunt executaţi. Potrivit 
legendei, secretul Templului, cunoscut numai de Hiram Abiff, regele Hiram şi 
regele Solomon, nu a fost dezvăluit niciodată. 

Povestea uciderii lui Hiram Abiff nu este singurul mit legat de Marele 
Maestru al Templului. Într-o legendă israelită, toti cei care au luat parte la 
construirea Templului sunt omorâţi după finalizarea lucrărilor, pentru a îm- 
piedica zidirea unui templu care să rivalizeze cu cel originar sau închinat unor 
alti zei (neisraeliti). Singurul care scapă este Hiram, ridicat de Dumnezeu la 
ceruri pentru a fi salvat. O altă istorisire îl prezintă pe Hiram întorcându-se în 
Tir după încheierea máretei misiuni şi tráindu-si restul vieţii în tihnă. În fine, 
o altă sursă (nu întotdeauna demnă de încredere), istoricul evreu Iosif Flaviu, 
relatează despre Abdemon, un bărbat înţelept care îl ajuta pe regele Hiram 
să rezolve ghicitorile trimise de Solomon. O tradiţie masonică îl identifică pe 
Abdemon cu Hiram Abiff. 

Unii savanţi au remarcat similaritatea dintre povestea uciderii lui Hiram Abiff 
şi cea a lui Polidor, înfăţişată de scriitorul roman Vergiliu, în epopeea Eneida, 
scrisă în secolul I î.Hr. Priam, bătrânul rege al Troiei, îşi trimite fiul, pe Polidor, in 
Tracia, pentru a se adăposti pe perioada războiului. Când înţelege că soarta Troiei 
este pecetluită, regele trac schimbă tabăra şi pune la cale asasinarea mişelească 

a lui Polidor. Mai târziu, Aeneas, eroul epopeii, descoperă trupul neînsufleţit al 
lui Polidor, îngropat sub tufele de mirt care creşteau pe un musuroi (la fel cum 
Hiram este găsit sub o tufá de salcâm). Ca şi în cazul lui Hiram, Polidor este 
înmormântat din nou, cu toate onorurile cuvenite rangului său. 

Alti cercetători au subliniat asemănările dintre povestea lui Hiram Abiff şi 
legenda egipteană a lui Osiris, ucis de Seth şi tăiat în bucăţi care sunt apoi îm- 
prăştiate. Isis, soţia lui Osiris, îi găseşte trupul închis în scoarța unui tamarisc. 
Similaritatea nu este surprinzătoare: francmasonii susţin că originile lor se 
regăsesc în Egiptul antic, aşa încât încorporarea în cadrul tradiţiilor masonice 
a unei poveşti cu ecouri puternice în mitologia egipteană pare cât se poate de 
firească. Într-o versiune a acestei legende, este precizat şi locul exact în care se 
află tamariscul: pe coasta feniciană (Libanul de astăzi), regiunea unde, potrivit 
legendei, ar fi trăit Hiram Abiff. 


Solomon şi regina din Saba 


Asa cum legenda lui Hiram Abiff se află în centrul credințelor şi practicilor 
masonice, la fel povestea lui Solomon şi a construirii Templului său stă la baza 
concepțiilor altor societăţi oculte. În tradiţia iudaică, Solomon este venerat ca 
fiu al marelui rege David şi ziditor al Templului din Ierusalim, nucleul în jurul 
căruia s-a dezvoltat cultul. Este adulat şi în religia islamică, fiind considerat 
un rege înţelept şi drept. Sultanul Suleiman cel Mare, puternicul conducător, 
din secolul al XVI-lea, al Imperiului Otoman, a fost supranumit şi considerat 
de musulmani „al doilea Solomon“. 

Totuşi, presupusele legături cu magia, alţi zei, geometria sacră şi cu Chivotul 
lLegământului sunt cele care au făcut din Solomon o figură atât de importantă 
în lumea ezoterică şi a societăţilor secrete. Se crede că Solomon s-a născut în 
jurul anului 1000 î.Hr., ca fiu al lui David şi al Betşebei, şi că ar fi trăit circa 70 
de ani. A domnit peste Israel aproximativ 40 de ani, perioadă de mare stabili- 
tate şi prosperitate. Numele de „Solomon“ înseamnă „pace“. I se mai spunea şi 
„Jedidiah“, adică „cel iubit de Domnul“. 

Solomon s-a căsătorit cu fiica unui faraon. Este interesant de ştiut că numele 
faraonului şi al fiicei sale nu sunt menţionate în Biblie, ceea ce nu a împiedicat 
naşterea multor speculaţii privind identitatea lor. Unii istorici au pus sub semnul 
întrebării veridicitatea acestei informaţii, având în vedere că la acea vreme era 
cu totul neobişnuit ca o fiică de faraon să se mărite cu un conducător străin. 
Potrivit acestor cercetători, povestea este o invenţie menită să aducă un plus 
de prestigiu atât regelui, cât şi Israelului. În orice caz, Solomon nu avea motive 
să se plângă de singurătate: potrivit Bibliei, a avut 700 de neveste, la care se 
adăugau circa 300 de concubine. Majoritatea acestora erau străine, aparţinând 
unor civilizaţii care venerau alti zei. lar influenţa acestor femei, şi în special 
a soţiei egiptene, pare să fi fost responsabilă de îndepărtarea ulterioară a lui 
Solomon de la adevărata credinţă. 


Michael STREETER 


Cea mai cunoscută dintre femeile cu care este asociat numele lui Solomon a 
fost misterioasa reginá din Saba. Ea a vrut sá se convingá personal cá reputatia 
de înțelept a lui Solomon era întemeiată: 


„Regina din Saba însă, auzind de slava lui Solomon cea în 
numele Domnului, a venit să-i încerce înţelepciunea cu cuvinte 
greu de înţeles. Venind ea la Ierusalim cu foarte mare bogăţie, cu 
cămile încărcate cu aromate, cu foarte mult aur şi pietre scumpe, 
a mers la Solomon şi s-a sfătuit cu el pentru tot ce avea ea pe 
inimă. Şi i-a dezlegat Solomon toate vorbele ei şi n-a fost vorbă 
adâncă pe care să n-o cunoască regele şi să nu i-o dezlege... Şi [ea] 
a zis regelui: «Tu ai înţelepciune şi bogăţie mult mai mare decât 
am auzit eu» ...lar regele Solomon a dat reginei din Saba tot ce 
a dorit şi a cerut, pe lângă ce i-a dăruit regele Solomon cu mâna 
lui. Şi s-a întors ea înapoi la tara ei, ea şi toate slugile ei.“2 


Aceasta este ultima referire biblică la regina din Saba. (În Scripturi, regatul 
Saba nu apare localizat cu precizie; se pare că s-ar afla în Peninsula Arabică, 
în actualul Yemen, sau într-o regiune mai îndepărtată, în Ethiopia de astăzi.) 
Alte surse însă, printre care cele arabe şi etiopiene, ne oferă mai multe amă- 
nunte despre relaţia dintre Solomon şi regina din Saba decât menţionarea 
fugitivă a personajului în Vechiul Testament, de unde aflăm doar că ,... regele 
Solomon a dat reginei din Saba tot ce a dorit şi a cerut, pe lângă ce i-a dăruit 
regele Solomon cu mâna lui“. Potrivit acestor tradiţii, pe parcursul şederii 
sale de şase luni la curtea regelui Solomon, tânăra regină fecioară, cunoscută 
pentru frumuseţea, dar şi pentru dragostea ei de învăţătură, a devenit iubita 
lui Solomon. Mai mult, Makeda (acesta pare să fi fost numele ei, deşi în Biblie 
nu este menţionat) a rămas însărcinată şi a dat naştere unui fiu, Ibn al-Hakim, 
adică „fiul bărbatului înţelept“, mai cunoscut ca David Menelic. (În tradiţia 
locală, David Menelic este primul împărat al Ethiopiei.) 


Pecetea lui Solomon 


Un alt mit cu mare semnificaţie pentru unele organizaţii şi grupări secrete este 
cel al Pecetii lui Solomon. Se spune că acest inel legendar, făcut din aramă şi 
fier, pe care era gravat numele lui Dumnezeu, i-a fi fost dăruit din ceruri regelui. 
Solomon l-a folosit pentru a-i lega pe „demoni“, obligându-i să facă ceea ce 
le poruncea, acesta fiind unul dintre argumentele care stau la baza reputației 
sale de mare magician. 

Mai recent, Pecetea lui Solomon a ajuns să fie cunoscută drept steaua în 
şase colţuri, hexagrama sau Steaua lui David, devenind simbolul Israelului. 
O altă stea, de această dată în cinci colţuri, a fost, de asemenea, considerată 

Pecetea lui Solomon, ceea ce a generat confuzii. În tradiţia magiei occidentale, 
pentagrama este înzestrată cu puterea de a înlătura spiritele rele, la fel cum inelul îi 
conferea lui Solomon puteri supranaturale. Ambele simboluri geometrice întruchi- 
pează uniunea dintre cer şi pământ, divin şi omenesc, spirit şi materie — armonia 
universală. Pitagoreicii au adoptat pentagrama ca simbol. Ea este menţionată 
şi în legendele arabe. Într-o astfel de povestire, demonul Asmodeus aruncă 
inelul în mare, privându-l astfel, temporar, pe Solomon de puterile sale magice. 
Regele găseşte în cele din urmă inelul înăuntrul unui peşte. 


Templul regelui Solomon 


Pentru multe societăţi secrete, cea mai mare însemnătate o are însă templul 
construit de Solomon, cunoscut în istoria iudaismului drept Primul Templu. 
David, tatăl lui Solomon, plănuieşte să ridice un templu în Ierusalim, noua 
capitală a Israelului, ca lăcaş permanent de rugăciune. El începe să strângă 
materialele pentru Casa Domnului, apoi proiectul este preluat de Solomon. 
Acesta adună o mare armată de muncitori pentru a tăia într-o carieră de piatră 
blocuri potrivite, pe dimensiuni: 


„Când s-a zidit templul, la zidirea lui au întrebuințat pietre 
cioplite, lucrate mai dinainte. Aşa că nici ciocan, nici topor, nici 
orice altă unealtă de fier nu s-a auzit la zidirea lui.“ 


Solomon avea nevoie şi de o mare cantitate de lemn, pentru care a apelat la 
prietenul tatălui său, regele Hiram al Tirului. În lumea antică, Tir (în actualul 
Liban) era cunoscut ca un important furnizor de cherestea. Hiram, fost aliat al 
lui David, a semnat bucuros o înţelegere cu Solomon, prin care se angaja să-l 
ajute la construirea Templului. I-a trimis lui Solomon tot lemnul de cedru şi 
pin pe care l-a cerut, transportându-l pe uscat până la mare şi, de aici, pe plute 
până pe ţărmul Israelului, de unde l-au preluat muncitorii lui Solomon. 

Hiram i-a dăruit însă lui Solomon ceva şi mai preţios: meşterii săi, dar nu 
numai pe Hiram Abiff, ci şi pe mulţi alţii. Din Scripturi şi din alte surse reiese 
limpede contribuţia acestora, nu numai la furnizarea de materiale de construc- 
tie, ci şi la elaborarea planului viitorului Templu. Acest fapt constituie în sine 
o curiozitate pentru un edificiu devenit simbol al cultului iudaic, cu atât mai 
mult cu cât tirienii nu îl venerau pe Yahweh (lahve), zeul israeliților, ci alte 
divinităţi precum Baal şi Astarte. 

Există unele dovezi că proiectul Primului Templu avea multe elemente 
comune cu construcţiile feniciene. Acestea cuprindeau, in general, trei parti 
principale: o curte exterioară, una interioară şi sanctuarul interior sau „Sfânta 
Sfintelor“, lăcaşul Domnului. Din câte se ştie, toate aceste trei elemente s-au 

regăsit în planul Templului lui Solomon. În plus, se crede că pentru construcția 
celor doi stâlpi din aramă, coloanele cunoscute sub numele de Iachin şi Boaz, 
meşterii s-au inspirat din arhitectura feniciană. Istoricul grec Herodot relatează 
că a vizitat un templu în Tir, despre care i s-a spus că avea o vechime de 2300 de 
ani. El descrie cei doi superbi piloni, „... unul din aur pur, celălalt din smarald, 
care stráluceau puternic în soare“. Alti cronicari au subliniat similaritatile dintre 
Templul lui Solomon şi cel închinat lui Baal sau altei zeități feniciene, Melqart. 
Există şi opinii (lipsite de temei real) potrivit cărora Templul din Ierusalim ar 
fi fost iniţial înălţat pentru fenicieni, speculaţii care vin însă în contradicţie 
flagrantă cu relatările din Vechiul Testament. 

Oricare ar fi adevărul, nu putem ignora similaritatile dintre arhitectura 
Primului Templu şi cea a altor construcţii ridicate de fenicieni şi de alte popoa- 
re, in diverse parti ale lumii antice. Demn de menţionat este faptul că templul 
nu era foarte mare. Biblia menţionează că în interior avea doar 27 m lungime, 
9 m lăţime şi 13,5 m înălţime. Amplasamentul şi geometria sa erau însă la fel de 
importante ca dimensiunea. Potrivit unor tradiţii oculte ulterioare, proporţiile sale 
se armonizau perfect cu natura. Spiritul se întâlneşte cu matematica în această 
viziune a geometriei ca expresie a armoniei. Cu alte cuvinte, echilibrul desăvârşit 
dintre elementele structurale ale templului pământesc avea menirea de a reflecta 
armonia spirituală ce guvernează întregul univers. Mai târziu, diverse grupări, 
printre care Ordinul Templierilor, aveau să se inspire din Templul lui Solomon, o 
reprezentare a sufletului universal dăltuită din piatră, lemn, bronz şi aur. 

Scriitorii Christopher Knight şi Alan Butler au avansat o teorie şi mai îndrăz- 
neaţă referitoare la Templu, localizarea si la planul său arhitectural. În cartea 
Solomon's Power Brokers* (Watkins, 2007), ei susţin cá Solomon a intentio- 
nat sá facá din Templu un loc de comuniune, la modul literal, dintre regatul 
pământesc şi cel din ceruri. În sprijinul acestei teorii, cei doi autori recurg la 
astronomie, subliniind că planeta Venus parcurge în timp de 40 de ani întregul 
ciclu al semnelor zodiacale, după care revine în locul de unde a pornit. Faptul 
ar fi fost cunoscut pe vremea lui Solomon, când mişcările corpurilor cereşti erau 
atent studiate, cu atât mai mult cu cât traiectoria planetei Venus este atât de 
regulată încât ar fi putut servi drept „minunat ceas şi calendar pentru preotii- 
astronomi“. Solomon însuşi ar fi fost conştient de importanţa acestui ciclu de 
40 de ani, numărul fiind de altfel frecvent menţionat în Vechiul Testament (de 
exemplu, Moise a stat pe Muntele Sinai timp de 40 de ani). 

Autorii afirmă că de o însemnătate astronomică încă şi mai mare este faptul 
că, o dată la 480 de ani, Venus se află in conjunctie cu Mercur, cele două planete 
formând aparent (pentru observatori) o stea de mari dimensiuni. Ei numesc feno- 
menul „Shekinah“ (în iudaism, „Şehina“ desemnează „prezenţa lui Dumnezeu“). 
La fiecare trei cicluri — o dată la 1440 de ani — fenomenul dobândeşte semnificaţii 
aparte. Iar unul dintre aceste „evenimente speciale“ a avut loc în anul 967 î.Hr., 
dată care coincide, după cei doi autori, cu construirea Templului, „un mecanism 

bine pus la punct prin care se putea intra în legătură cu toţi zeii“ sub auspicii 
astronomice deosebit de favorabile. Knight şi Butler subliniază că Solomon şi 
israelitii nu deţineau cunoştinţele necesare pentru a construi un templu care 
să răspundă întru totul acestor cerinţe, fiind nevoiţi să apeleze în acest scop la 
fenicieni, mult mai avansați în domeniul astronomiei. 


Chivotul Legământului 


Cea mai importantă încăpere a Templului lui Solomon era aşa-numita „Sfântă 
a Sfintelor“, care adăpostea Chivotul Legământului, unul dintre cele mai fasci- 
nante şi uimitoare obiecte descrise în Biblie. Dumnezeu i-a poruncit lui Moise 
să-l facă pe când evreii rătăceau prin deşertul Sinai. Chivotul era o ladă de până 
în 1,2 m lungime, din lemn de salcâm, placat cu aur. Capacul chivotului era 
împodobit la fiecare capăt cu câte un heruvim, iar, pentru a fi uşor de trans- 
portat, lada avea pe fund pârghii trecute prin patru inele din aur. 

Biblia relatează că, în timp ce Moise şi-a condus poporul prin deşert, Chivotul 
era purtat prin faţa oamenilor, la oarecare distanţă. El scotea din când în când 
flăcări care distrugeau tufişurile cu ţepi, scorpionii şi şerpii care stăteau în calea 
evreilor, fără a pune însă în primejdie plantele şi animalele. În Leviticul este 
înfăţişată pedeapsa la care au fost supuşi prin puterile Chivotului cei doi fii ai 
lui Aaron, Nadab şi Abiud, care au pus înaintea Domnului „foc străin“ pentru 
a înălța un jertfelnic: 


„Atunci a ieşit foc de la Domnul şi i-a mistuit şi au murit amândoi 
înaintea Domnului.'^ 


Biblia consemnează şi alte istorii privitoare la forţa supranaturală a 
Chivotului. Astfel, se arată că până şi o simplă privire aruncată în direcţia lui 
putea aduce moartea celui care făcea imprudentul gest. Chivotul a fost purtat 
de preoţi care au dat ocol de şapte ori Ierihonului, după care zidurile cetăţii 
s-au prăbuşit. În Cartea Întâi a Regilor se relatează cum filistenii, duşmanii 
israeliților, au reuşit să pună mâna pe Chivot şi să-l] ducă în tara lor. O serie de 
nenorociri s-au abătut însă asupra poporului lor, printre care ciuma şi distruge- 
rea unei statui a unui idol, şi filistenii s-au decis să returneze în cele din urmă 
Chivotul israeliților, împreună cu multe daruri. În Cartea a Doua a Regilor, 
după o călătorie plină de peripeții, regele David aduce Chivotul la Ierusalim. 
Pe drum, după ce boii se împiedică şi sunt gata să răstoarne carul în care fu- 
sese aşezat Chivotul, Uza, unul dintre cei însărcinaţi să mâne carul, şi-a întins 
mâna spre Chivot ca să-l sprijine. A fost imediat lovit prin puterea misterioasă 
a Chivotului şi a murit pe loc. După terminarea Templului, Solomon a aşezat 
Chivotul în „Sfânta Sfintelor“. 

Din punct de vedere spiritual, Chivotul a deţinut dintotdeauna un loc 
fundamental în credinţa iudaică: aici erau adăpostite táblitele cu cele Zece 
Porunci date de Dumnezeu lui Moise. Pentru evrei, Chivotul reprezintă vocea lui 
Dumnezeu pe pământ (vocea ce răzbătea dintre cei doi heruvimi, atunci când 
Domnul i s-a adresat lui Moise). Forţa supranaturală şi misterioasă a Chivotului 
i-a fascinat pe ocultişti şi pe adepţii infocati ai ezoterismului, organizaţi în 
societăţi secrete, în special prin prisma poveştilor legate de puterea sa de a se 
mişca singur, fără a fi atins, şi de a-i ridica pe oameni de la pământ, precum şi 
datorită enigmaticului nor care il inváluia, insotind vorbele Domnului. 

Indiferent de legendele care il inconjoará, un lucru este cert: Chivotul din 
Vechiul Testament s-a pierdut. Se pare cá ar fi rámas adápostit in Primul Templu 
din Ierusalim până la cucerirea cetăţii de către babilonieni, sub conducerea lui 
Nabucodonosor, în secolul VI î.Hr., şi incendierea Templului. Chivotul a dispă- 
rut în jurul acestei date şi se crede că ar fi fost distrus. Totuşi, multe legende 
şi povestiri acreditează ideea supravieţuirii sale: Chivotul există şi aşteaptă să 
fie descoperit. 


Sfârşitul lui Solomon 


Potrivit Bibliei, domnia lui Solomon asupra Israelului s-a întins pe parcursul a 
40 de ani, interval de timp care, după cum am văzut, are o anumită semnifi- 
catie astronomică, fiind totodată des menţionat atât în Vechiul, cât şi în Noul 
Testament (lisus este ispitit în pustiu timp de 40 de zile şi 40 de nopţi şi se 
înalţă la ceruri la 40 de zile de la Înviere). Regele Solomon a rămas o figură 
centrală în istoria iudaică, datorită înţelepciunii şi bogăției sale, precum şi ca 
ziditor al Templului şi conducător al Israelului într-o perioadă de mare pros- 
peritate a ţării. 

Totuşi, ultimii ani de domnie au marcat un declin în puterea şi influenţa lui 
Solomon, declin pus, în Vechiul Testament, pe seama înclinaţiei regelui pentru 
soţii şi concubine străine, adepte ale unor religii diferite, care venerau alte 
zeități decât Yahweh. „Femeile i-au smintit inima lui“, notează laconic autorul 
Cărţii a Treia a Regilor. După care îl acuză explicit pe rege că se închină altor 
zei decât cel al israeliților: 


„La timpul bátránetii lui Solomon, femeile lui i-au întors inima 
spre alti dumnezei... Si a început Solomon să slujească Astartei, 
zeiţa Sidonienilor, şi lui Moloh, idolul Amoniţilor.“$ 


Decăderea lui Solomon este reflectată şi în soarta ţării după moartea sa. 
Regatul unit al Israelului s-a divizat în două state separate, Israel (Regatul de 
Nord) şi Iuda (Regatul de Sud). 

Revenind la citatul de mai sus, din Vechiul Testament, să notăm că refe- 
rirea la devotiunea lui Solomon faţă de Astarteea sau Aşera este deosebit de 
interesantă. Sub diverse forme şi nume, cultul acestei zeități canaanite era larg 
răspândit la acea vreme, în lumea antică. Vechiul Testament o menţionează ca 
zeiţă a sidonienilor (Sidonul era un regat aflat pe teritoriul actual al Libanului), 
dar ea era venerată si în Tir şi Byblos, ca „Zeița Cerurilor“ sau „Fecioara Mării“. 
De asemenea, numeroase dovezi arată că a fost divinizată, pentru o perioadă, 
chiar şi de către israeliți. Se pare că, la un moment dat, în vechea cetate Mitpa 
au fost înălțate, unul lângă altul, temple închinate lui Yahweh si Aşerei. Aflăm 
că, ulterior, Iosia, regele Iudeii, a ordonat distrugerea tuturor obiectelor de cult 
şi altarelor închinate altor divinităţi decât Yahweh: 


„Apoi a spurcat regele cele două înălţimi din faţa 
Ierusalimului... pe care le făcuse Solomon, regele lui Israel, 
pentru Astarte, idolul Sidonului...'? 


Zeii nemuritori 


În religia feniciană, Astarteea era venerată ca zeiţa consoartă a marelui zeu 
Baal, aşa încât nu este deloc deplasat să ne închipuim că unii dintre primii is- 
raeliti o considerau soţia lui Yahweh. În multe religii ale lumii antice exista un 
zeu al soarelui sau al cerului şi o zeiţă a lunii sau a fertilităţii. Trecerea către 
monoteism s-a făcut treptat, după cum am văzut în cazul regelui Solomon: 
considerat o mare personalitate a iudaismului (şi islamismului), acesta venera 
totuşi mai mulţi zei. În cele din urmă, iudaismul, ca de altfel şi vlăstarul său, 
creştinismul, au devenit religii monoteiste şi, în ambele tradiţii, conceptul de 
7eità s-a pierdut. 

Totuşi, în creştinism, cultul unei divinităţi feminine nu a fost complet înlă- 
turat, supraviețuind sub o altă formă. Ajungem astfel la problema importanţei 
rolului jucat de zeițe, precum Astarteea, în istoria organizaţiilor secrete şi 
a cunoştinţelor ezoterice. În secolele următoare, Solomon, Templul său şi 
Chivotul aveau să devină elemente centrale în credinţele şi practicile unor so- 
cietáti secrete. În tradiţiile lor s-au întrepătruns conceptele simbolice ale zeiţei 
„pierdute“, zeului reînviat, renasterii sufletului şi ciclului nesfârşit al vieţii şi al 
morţii. Aceste teme, care vor constitui nucleul concepţiilor oculte şi al religiilor 
eretice, îi vor forța pe practicanți să intre în clandestinitate. 

Lumea vechilor divinităţi este una complexă şi adesea confuză, cu nume şi 
atribute care se suprapun. Se întâmpla frecvent ca zeii venerati într-o anumită 
regiune să fie adoptați de alte popoare, care le atribuiau însă alte nume şi le 
adăugau trăsături noi. De exemplu, hititii, care ocupau un teritoriu aflat in 
prezent în Anatolia, Turcia, sunt recunoscuţi pentru uşurinţa cu care preluau 
zeitățile comunităţilor învecinate. 

Există însă teme comune multor divinităţi. Cea mai importantă dintre aces- 
tea este reînvierea, un element central în istoria aşa-numitei Tradiţii Ascunse a 
Occidentului. Reînvierea zeului (sau a zeiţei) se regăseşte, în diverse ipostaze, 
în toate colţurile lumii antice. Un astfel de exemplu este Astarteea sau, în cazul 
religiei babiloniene, Iştar, al cărei consort era Tammuz. (La fel ca în multe alte 
povestiri de acest gen, iubitul zeiţei este totodată şi fiul sau fratele ei.) Numele 
Astarteei este deseori pomenit ca soţie a lui Baal, zeul canaanit, dar este asociat 
şi cu cel al lui Adonis, un zeu al fertilităţii ce avea să fie ulterior preluat de 
către greci. Legenda spune că Astarteea s-a îndrăgostit nebuneşte de Adonis şi a 
încercat să-l facă să renunţe la îndeletnicirea sa periculoasă de vânător. Adonis 
a refuzat şi a fost în cele din urmă sfâşiat de un mistreţ. Ajunsă la locul faptei, 
Astarteea îşi plânge iubitul, după care îl readuce la viaţă. Înflorirea în fiecare 
an a anemonei roşii personifica sângele vărsat de Adonis, moartea şi învierea 
sa, care erau sărbătorite anual în templul din Byblos, închinat Astarteei. Se pare 
că efigii ale zeului mort, îmbrăcate în roşu, erau în chip simbolic îngropate sau 
aruncate în mare, însoţite de vaiete şi plânsete, după care, a doua zi, reînvierea 
zeului era celebrată cu aceeaşi ardoare. Un fapt interesant este legătura dintre 
Adonis şi copaci. Legenda consemnează că Adonis s-ar fi născut în împrejurări 
dramatice: mama sa ar fi fost transformată de un zeu răzbunător în arbustul 
numit mirt. La capătul gestatiei, arbustul s-a întredeschis şi astfel a apărut pe 
lume Adonis sau „Cel născut dintr-un arbore“. 

Asocierea lui Adonis cu copacii nu este nici pe departe unică în lumea 
vechilor divinităţi. Am arătat legătura dintre Osiris şi arborele de tamarisc şi, 
după cum vom vedea, un caz similar este cel al zeului muritor Attis. În Frigia 
(actualmente, parte a Turciei) era foarte răspândit cultul zeitei-mamá Cybele, 
al cărei soţ era fiul său, Attis. Există mai multe versiuni în legătură cu modul în 
care acest tânăr şi-a găsit moartea: într-una din ele, s-a autocastrat, sub un pin, 
sângerând până ce şi-a pierdut viaţa. Într-o altă variantă, Cybele însăşi recurge 
la acest act cumplit, după care, cuprinsă de remuşcări, îşi readuce iubitul la 
viaţă. „Evenimentul“, care simbolizează ciclul nesfârşit al anotimpurilor (iar- 
na semnificând „moartea“, iar primăvara renaşterea), era celebrat de adepţii 
cultului lui Cybele, prin înscenarea rituală a legendei. 

Cunoaştem atât de multe detalii despre practicile acestui cult, deoarece, în 
jurul anului 205 î.Hr., el a ajuns în puternica cetate a Romei. Romanii sărbă- 
toreau într-o manieră destul de brutală şi sângeroasă renaşterea lui Attis. În 
semn de venerație, preoţi (sau Galli) se autocastrau, în timp ce alti participanţi 
la ritual se tăiau uşor. O efigie a lui Attis era îmbrăcată în pânză şi legată de un 
pin. După trei zile de jelanie, Attis era readus la viaţă, prilej de mari sărbători, 
numite de romani Hilaria. 

Anumite aspecte ale cultului zeiţei-mamă i-au scandalizat pe israeliți, ca şi 
pe adepţii altor religii. Cel mai blamat dintre acestea este conceptul de „pros- 
titutie sacră“, implicând ideea că, înainte de căsătorie, fiecare femeie trebuia 
să meargă o dată la templul zeiţei pentru a se prostitua, adică a face sex cu 


eat ello 

un bărbat necunoscut, în schimbul banilor. „Taxa“ astfel încasată era oferită 
apoi zeiţei. În celebra sa carte, The Golden Bough (Macmillan, 1922), istoricul 
britanic Sir James Frazer se referă la această practică numind-o „preacurvie 
sanctificată“. El notează: „Incinta sacră era plină de femei care stăteau la coadă 
pentru a împlini obiceiul. Unele dintre ele au trebuit să aştepte ani în şir“. 

Practica este menţionată în asociere cu zeițele Astarteea, Iştar (din Babilon) 
şi Mylitta (numită de greci Afrodita). În cadrul cultului Astarteei, femeile din 
Byblos se rădeau în cap o dată pe an pentru a marca moartea şi învierea lui 
Adonis, iubitul cel chipeş al zeiţei. Cele care nu doreau să-şi piardă podoaba 
capilară trebuiau să meargă în templu pentru a se prostitua. Se pare că prac- 
tica a dăinuit până cel putin în secolul al II-lea d.Hr. O gravură descoperită 
în regiunea anatoliană Lidia înfăţişează o femeie pe nume Aurelia Aemilia, 
descrisă ca prostituată sacră, la fel ca mama şi celelalte precursoare ale sale, 
dar fără conotaţii negative sau vreo referire la ruşinea şi decăderea implicate 
într-o astfel de îndeletnicire. Acelaşi Sir James Frazer notează că împăratul 
roman Constantin (a domnit la începutul secolului al IV-lea d.Hr.) este cel care 
a pus capăt acestei practici religioase în oraşul Baalbec din Orientul Mijlociu, 
dărâmând templul şi ridicând în locul său o biserică. 


Isis şi Horus 


Probabil că dintre toate divinitátile lumii antice, numele cel mai relevant pentru 
istoria societăţilor secrete şi a cunoaşterii oculte este cel al zeiței Isis, figura 
centrală în ceea ce se poate numi tradiţia ascunsă a creştinismului şi, ulterior, 
în cadrul societăţilor de magie şi a acelor grupări mistice care au dezvoltat 
viziuni alternative la creştinism. 

În Antichitate, era cunoscută sub diverse nume, printre care Regina Cerurilor, 
Cea care reprezintă totul, Mama Zeilor şi Steaua Mărilor. În celebra sa lucrare 
Măgarul de aur, în cartea a unsprezecea, autorul latin din secolul al II-lea Lucius 
Apuleius o citează pe zeiţă, atribuindu-i cuvinte care sintetizează importanţa 
şi statutul acestei divinităţi în lumea antică: 


„eu, Natura, mama tuturor lucrurilor, stăpâna elemente- 
lor, izvorul şi începutul veacurilor, divinitatea cea mai mare, 
regina manilor, cea dintâi dintre locuitorii cerului. Eu sunt cea 
care cârmuieşte după bunul plac înaltul cerului senin, vânturile 
puternice ale mării, jalnica tăcere a Infernului. Putere unică, 
sunt slăvită de întregul univers sub mai multe forme, prin va- 
riate ceremonii religioase, cu mii şi mii de nume. Frigienii, pri- 
mii născuţi pe pământ, mă numesc zeiţa din Pesinunt şi mama 
zeilor; atenienii de baştină mă numesc Minerva Cecropiana*; 


? Oraş din Galatia (ţinut aflat în centrul Asiei Mici), celebru pentru cultul Cybelei 
(n.tr.). 
? De la numele primului rege al Aticii, Creops, originar din Egipt (n.tr.). 

ciprienii, care plutesc pe valuri, Venus din Pafos!^; cretanii iscusiti 
în aruncarea ságetilor, Diana Dictynna!!; sicilienii, cei ce vorbesc 
trei limbi??, Proserpina Stigiana!3; locuitorii din Eleusis!^ mă nu- 
mesc Ceres Actaeana!5; unii má numesc Iunona", alţii Bellona”; 
unii Hecate!5, alţii Nemesis Rhamnusia!?. Dar aceia care sunt 
primii luminati de razele divine ale Soarelui, la răsărit, şi ultimii 
când ele se apleacă spre orizont, locuitorii celor două Etiopii şi 
egiptenii cei puternici prin străvechea lor ştiinţă, numai ei má 
cinstesc cu slujbele sfinte şi închinăciunile ce mi se cuvin, numai 
ei mă numesc cu adevăratul meu nume de regina Isis.“ 


După relatarea lui Plutarh, în misterele isiace era foarte pretuitá o inscripţie 
aflată în templul zeiţei din Sais, în Egipt: „Eu sunt Isis [Eset]. Eu sunt cea care 
a fost, cea care este, cea care va fi. Şi nici un muritor nu mi-a ridicat vălul“. 

Originile lui Isis nu sunt clare, dar trebuie căutate în Egipt, unde a fost ini- 
tial, după câte se pare, o zeitate locală din Delta Nilului. În timp, cultul său s-a 
răspândit, iar Isis a devenit una dintre cele mai importante zeite pentru întregul 
Orient Mijlociu şi o mare parte a Europei. La fel ca în cazul creştinismului (şi al 
Cybelei, după cum am arătat), numele său a ajuns să fie cunoscut în cele mai 
îndepărtate colţuri ale Imperiului Roman, inclusiv în unele regiuni din Africa. 
(Un templu închinat lui Isis a fost descoperit până şi la Londra.) 

Pentru multi romani, Isis nu era decât o altă reprezentare a Cybelei, zeita- 
mamă frigiană introdusă în panteonul roman la finele secolului al III-lea î.Hr. 
În arta egipteană, ea este înfăţişată ca o femeie îmbrăcată într-o rochie lungă 
şi încoronată cu semnul hieroglific pentru tron (numele său înseamnă „loc de 
stat“ sau „tron“); după asimilarea lui Horus, coroana este înlocuită cu coarnele 
sau capul unei vaci. Ocazional, este reprezentată ca o pasăre. 

Legenda cea mai importantă privitoare la Isis şi la terna reînvierii, des întâl- 
nită la multe divinităţi antice, se referă la fratele şi soţul ei, Osiris, puternicul 
rege egiptean, mântuitorul, zeul morţii şi al renasterii ciclice a naturii. Gelos 
pe acesta, fratele lui, Seth (sau Set), îl ademeneşte şi îl închide într-un cufăr, 


19 Localitate situată pe ţărmul vestic al insulei Cipru (n.tr.). 

!! De la numele unui munte din insula Creta (n.tr.). 

2 În afara limbii materne, sicilienii foloseau şi limbile elenă şi latina (n.tr.). 

13 De la Styx, numele râului din Infern (n.tr.). 

14 Zonă de lângă Atena, celebră pentru aşa-numitele mistere eleusine (n.tr.). 

15 De la Actae, străvechea denumire a Aticii, peninsula al cărei principal centru 
îl constituia cetatea Atenei (n.tr.). 

16 [unona sau Iuno, echivalentul roman al zeiţei Hera, la greci, soția lui Jupiter/ 
Zeus şi totodată sora lui mai mică (n.tr.). 

7 Zeița romană a războiului, soţia lui Marte (n.tr.). 

15 Zeitá greacă, protectoarea vrăjilor si a magiei (n.tr.). 

De la Rhamnunt, numele unui târg din nordul Africii unde zeiţei răzbunării, 
Nemesis, îi era închinată o statuie (n.tr.). 

dându-i apoi drumul pe apele Nilului. Întristată, Isis străbate lumea întreagă în 
căutarea soţului şi găseşte cufărul încastrat într-un arbore de tamarisc folosit pe 
post de coloană într-un palat din Byblos. Ea reuşeşte să îl readucă la viaţă. Însă 
Seth îşi va găsi din nou fratele şi, într-un acces de furie, îi dezmembrează trupul, 
aruncând bucăţile în cele patru zări. Nici de data aceasta Isis nu cade pradă 
disperării şi recuperează părţile trupului soţului, cu o excepţie, falusul (mâncat 
de peşti) pe care, potrivit unei legende, îl modelează din lut. (Isis avea puteri 
magice, ceea ce explică popularitatea de care s-a bucurat în cercurile oculte.) 
Acum Osiris reînvie ca stapân şi judecător al morţilor. Horus, fiul lui Osiris şi 
al lui Isis, animat de dragoste filială, îşi îndeplineşte misiunea, răzbunându-şi 
tatăl: el îl detronează pe Seth şi preia tronul Egiptului. 

Există similarități evidente între această legendă antică şi miturile reinvierii 
din povestea Cybelei şi a lui Attis sau cea a Astarteei şi a lui Adonis, pentru a 
cita doar două astfel de exemple. La fel de importantă este şi imaginea lui Isis ca 
soţie loială şi grijulie faţă de Osiris, ca şi de mamă iubitoare şi supusă în relaţia 
cu fiul, Horus. O frumoasă tradiţie leagă revărsarea anuală a Nilului de lacrimile 
lui Isis, care îşi jeleşte partenerul pierdut. Pentru adepţii cultului lui Isis, dubla sa 
ipostază, de soţie şi mamă, era un element de mare însemnătate. În chip similar, 
Horus era venerat ca fiu credincios şi iubitor. Calitățile acestor două divinități 
sunt subliniate prin reprezentarea lui Isis tinándu-l în braţe pe Horus. 

Suntem, în mod firesc, tentaţi să comparăm imaginea lui Isis şi Horus cu cea 
a Fecioarei Maria cu pruncul lisus. (Printr-unul din acele paradoxuri aparente, 
extrem de uzuale în mitologia antică, Isis apare uneori ca fecioară, deşi era 
divinizată în acelaşi timp ca soţie a lui Osiris şi mamă a lui Horus.) Evident, nu 
multi creştini ar accepta cu uşurinţă analogia dintre o zeitate „păgână“, ca Isis, 
şi Fecioara Maria, mama lui Hristos Mântuitorul. Însă, după cum vom vedea, 
simbolisticu lui Isis ca mamă şi zeiţă fecioară avea să aibă un mare impact 
asupra credințelor ulterioare. 


Hermes şi Thoth 


După cum am arătat, Isis era renumită pentru puterile sale magice, ceea ce a 
plasat-o într-o pozitie-cheie în cadrul tradiţiilor magice oculte. Totuşi, maestrul 
incontestabil al magiei din mitologia egipteană şi una dintre figurile centrale 
din care s-au inspirat ocultiştii de-a lungul secolelor rămâne Thoth. Divinitate 
importantă în panteonul egiptean, Thoth a fost ulterior identificat de greci cu 
propriul lor zeu, Hermes, pentru ca apoi, prin combinarea trăsăturilor acestor 
două divinităţi, să-şi facă apariţia un nou „personaj“, Hermes Trismegistus 
(„de trei ori născutul“), considerat părintele magiei moderne, totodată scriitor 
prolific, mare înţelept şi profet. În secolele următoare, el avea să exercite o 
puternică influenţă asupra ocultismului, alchimiei şi magiei. 

În ceea ce îl priveşte pe Thoth, acesta era zeul-scrib egiptean şi inventatorul 
scrierii şi al legii. Era şi zeul timpului, matematicii şi al astronomiei, ca şi stăpânul 

magiei. infatisat adesea cu cap de pasăre ibis, purta o tăbliță pe care îşi nota greuta- 
tea sufletelor din aşa-numita „sală a judecății“ peste care prezida Osiris, zeul lumii 
de apoi. Mediator între divinităţi şi mesager al zeilor, cunoscut pentru abilitatea şi 
şiretenia sa, a fost identificat de greci cu Hermes (Mercur la romani). 

Aşadar, Hermes Trismegistus s-a născut din amestecul dintre un zeu egip- 
tean şi unul grec, la care s-a adăugat un al treilea component, de această dată 
dintr-o sursă neaşteptată: iudaismul timpuriu. Unii savanţi susţin existența 
unei legătură, între Thoth, Hermes şi Enoh, profetul din Vechiul Testament. 
Influenţa s-ar datora perioadei îndelungate petrecute de israeliți în captivitate 
în Egipt (considerată reală de către unii istorici). În Facerea se relatează că 
Enoh ar fi trăit 365 de ani, iar sfârşitul său este descris astfel: 


„Şi a plăcut Enoh lui Dumnezeu şi apoi nu s-a mai aflat, pentru 
că l-a mutat Dumnezeu.“ 


Deşi acest pasaj nu conţine elemente care să justifice asocierea lui Enoh cu 
Thoth şi Hermes, situația se schimbă atunci când se ia în considerare aşa-numita 
Carte a lui Enoh, ce sumează o serie de scrieri apocrife datând din secolele 
al II-lea — 11. Hr şi acceptate de curentele predominante în creştinism ca parte a 
canoanelor Sfintei Scripturi. În această carte, moartea lui Enoh apare într-o altă 
lumină: el este ridicat la ceruri şi aşezat lângă tronul Domnului, unde deprinde 
tot felul de mistere şi cunoştinţe. Enoh este considerat făptuitorul dorințelor lui 
Dumnezeu, mesagerul Lui şi inventatorul matematicii, astronomiei şi al scrie- 
rii, calităţi pe care le împarte cu Thoth şi Hermes. Prin urmare, între credinţa 
iudeo-crestiná şi tradiţiile „păgâne“, prăpastia nu este atât de mare pe cât am 
putea crede, această legătură devenind sursa de inspiraţie pentru numeroase 
societăţi secrete. 

Hermes Trismegistus era privit de către antici şi adepţii săi de mai târziu 
drept Constiinta sau Mintea Universală. El a lăsat însă în urmă o moştenire 
mult mai palpabilă. Potrivit legendei, este autorul mai multor cărţi, printre care 
o serie de texte cunoscute sub denumirea de Hermetica, în care tratează teme 
precum filozofia, misticismul şi gnosticismul, cu numeroase referiri la magie şi 
alchimie. Au fost scrise pe papirus, în greacă, probabil între secolele I şi III d.Hr., 
şi sintetizează concepţiile lumii „păgâne“ din acea perioadă, cu precădere cul- 
tura oraşului egiptean Alexandria, puternic influenţată de gândirea greacă. 

Se crede că textele care au supravieţuit sunt copii ale unor părţi dintr-o operă 
mult mai vastă care nu a rezistat, din păcate, în întregime trecerii timpului. Ele 
cuprind un mozaic de idei care reflectă temele păgâne ale epocii (printre care 
importanta filozofie neoplatoniciană), alcătuind un fel de „biblie“ a păgânismului 
şi magiei, aşa cum Vechiul şi Noul Testament reprezintă chintesenta gândirii 
iudaice şi creştine a acelor vremuri. În ciuda influenţei greceşti, lumea egipteană 


2 Fac. 5:24, Biblia sau Sfânta Scriptură, Editura Institutului Biblic şi de Misiune 
al Bisericii Ortodoxe Române, Bucureşti, 2001 (n.tr.). 

îşi face clar simțită prezenţa în Corpus Hermeticum. De exemplu, se menţionează 
alungarea „străinilor“ din Egipt, o referire la o posibilă naştere a naţionalismului, 
într-o perioadă când ţara se afla sub dominaţia Imperiului Roman. 

Deşi păgâne, textele nu au fost primite cu ostilitate la începuturile creştinis- 
mului. Manly P. Hall remarca, într-un volum publicat în anul 1928, Învățăturile 
magice ale tuturor timpurilor: „Remarcabil este că Hermes a fost unul dintre 
puţinii preoti-filozofi asupra cărora primii creştini nu s-au repezit să-şi reverse 
mânia. Unii dintre Părinţii Bisericii au mers până într-acolo încât au declarat că 
Hermes dădea semne de inteligenţă şi că, dacă s-ar fi născut într-o epocă mai 
luminată şi ar fi beneficiat de instruirea lor, ar fi putut deveni un mare om!“ 

Clement Alexandrinul, unul dintre primii învăţători şi scriitori creştini şi 
principala noastră sursă de informaţii în legătură cu Hermes Trismegistus, 
a susţinut că opera acestuia cuprindea 42 de cărţi, dintre care 36 conţineau 
„întreaga filozofie a egiptenilor“. Clement le-a catalogat pe celelalte drept 
medicale; ele „se ocupă de structura corpului omenesc, bolile şi metodele lor 
de vindecare (...) ultima dintre ele [se ocupă] de femei“. Deşi nu se cunoaşte 
autorul acestor tratate, ele îi sunt în general atribuite lui Hermes Trismegistus. 
Există voci care afirmă că, deşi unele texte au fost distruse, altele au fost ascunse 
în deşert, într-un loc ştiut de o mână de iniţiaţi, fapt care a suscitat, de-a lungul 
vremii, nenumărate speculaţii. 


Pitagora 


Arcanele, tradiţiile ascunse şi interpretările oculte ale lucrurilor cunoscute sunt 
elementele definitorii ale societăţilor secrete. Acestea au însă nevoie şi de lideri 
charismatici care să le creeze şi dezvolte. Am văzut deja că lumea antică deborda 
de idei, secrete şi credinţe religioase, de la misterele Templului lui Solomon, 
geometria sacră şi cunoştinţele constructorilor fenicieni, la legendele despre 
moartea şi învierea unor zei şi zeițe, şi figuri emblematice ale tradiţiei magice, 
precum Hermes Trimegistus. Pentru formularea acestor idei, întemeierea de 
societăţi secrete, păstrarea în siguranţă a misterelor, promovarea mesajelor şi 
iniţierea celor consideraţi demni de a le cunoaşte era însă nevoie de conducători 
de genul lui Pitagora. 

Astăzi, Pitagora este mai cunoscut, sau cunoscut numai ca matematician — multi 
dintre noi fiind familiarizați cu celebra sa teoremă, potrivit căreia „în orice tri- 
unghi dreptunghic, suma pătratelor catetelor este egală cu pătratul ipotenuzei“. 
Născut (c. 580 — 572 î.Hr.) în insula grecească Samos, din apropierea țărmului 
turcesc al Mării Egee, Pitagora a fost cu mult mai mult decât un matematician; 
a fost un filozof mistic şi un savant remarcabil. 

Potrivit legendei, înaintea naşterii lui Pitagora, Oracolul din Delfi le-a pre- 
zis părinţilor că vor avea un copil care îi va întrece în frumuseţe şi inteligenţă 
pe toţi ceilalţi şi că, odată ajuns la maturitate, va deveni celebru şi va aduce 
contribuţii uriaşe omenirii. Unii au susţinut chiar că Pitagora era rodul unei 

naşteri virgine — trăsătură comună multor divinităţi din mitologia antică — şi 
că, de fapt, era un zeu transformat în muritor. Adepții săi afirmau că pe lume 
există trei tipuri de fiinţe: oameni, zei şi cei ca Pitagora. Într-o altă legendă, i 
se atribuie o coapsá de aur, semn al divinității. 

Puţine lucruri sunt cunoscute cu precizie despre copilăria şi tinereţea, ca şi 
despre concepţiile lui Pitagora, căci nici una din scrierile sale nu a supravieţuit. 
Dacă ar fi să dăm crezare unor istorisiri, a avut parte de o educaţie excepţională. 
Lângă Samos se afla cetatea Milet (în zona continentală a Turciei de astăzi), 
leagănul „gândirii“ greceşti care avea să atingă apogeul în Atena, odată cu 
Socrate, Platon şi Aristotel. Printre contemporanii lui Pitagora s-au numărat 
gânditori de seamă, precum Anaximene şi Xenofan. 

Nemulțumit de cunoştinţele dobândite acasă, Pitagora a călătorit mult, 
studiind templele de la Sidon şi Tir (locul de baştină al tatălui său, care era 
negustor), apoi a trăit multi ani în Egipt. Se spune că aici ar fi fost instruit de 
către preoţii din vechea capitală Memphis şi iniţiat în „misterele egiptene“, 
inclusiv în cele ale lui Isis. Se crede că a luat contact şi cu comunităţile iudaice, 
preluând şi încorporând unele dintre ideile acestora în propria filozofie. 

În jurul anului 525 î.Hr., persanii au invadat Egiptul, iar Pitagora a fost 
luat ostatic, ajungând în Babilon, unde a avut şansa de a se familiariza, din 
surse directe, cu gândirea babiloniană. A fost iniţiat în ritualurile magice şi 
misterele magilor, precum şi în tainele matematicii, babilonienii fiind celebri 
în lumea antică pentru cunoştinţele lor în acest domeniu. În fine, alte legende 
consemnează că Pitagora ar fi aflat secretele hinduismului. Dacă toate acestea 
au fost adevărate (lucru pe care nu-l vom şti, probabil, niciodată), Pitagora a 
beneficiat de o instruire absolut remarcabilă pentru epoca respectivă. 

Pitagora a fost primul om din istorie care s-a autodefinit ca filozof („iubitor 
al înţelepciunii“), şi nu ca înţelept. El nu a irosit învăţăturile primite. A părăsit 
Babilonul în jurul anului 520 î.Hr., îndreptându-se către Crotona, oraş aparti- 
nând aşa-numitei Magna Graecia (Grecia Mare), actualmente sudul Italiei. În 
anii care au urmat, şi-a adunat aici, în calitate de învăţător şi conducător, un 
grup de discipoli, întemeind un cult al misterelor, precum şi o organizaţie care 
funcţiona parţial ca şcoală, parţial ca societate secretă. A impus reguli foarte 
stricte grupului, cultului sau sectei — indiferent cum i-am spune —, cea mai 
aspră dintre ele vizând însăşi păstrarea secretului. Ca organizare, exista un cerc 
interior şi un altul exterior. Membrii acestuia din urmă nu locuiau împreună 
cu grupul şi aveau voie să deţină proprietăţi şi să mănânce carne, în timp ce 
membrii cercului interior trăiau în comun, erau vegetarieni, nu aveau nici un 
fel de bunuri şi se aflau sub supravegherea directă a lui Pitagora. 

Această grupare a constituit una dintre primele forme de societate secretă, 
adesea denumită ,frátie". Statutul de membru era ţinut secret, la fel ca şi cu- 
nostintele şi concepţiile (multe dintre ele provenite din călătoriile întreprinse de 
Pitagora). Cu toate acestea, o parte dintre ideile lui Pitagora şi ale discipolilor săi 
ne-au parvenit. Printre acestea se numără reîncarnarea sau transmigratia sufle- 
tului, potrivit căreia spiritul supravieţuieşte morţii trupului, revenind într-o altă 

viata sub formă animală. Ideea, o noutate pentru lumea greacă, a fost aproape 
sigur preluată de Pitagora de la egipteni. Se spune că, într-o anumită ocazie, 
Pitagora l-a oprit pe un om care îşi bătea câinele, cu următoarele cuvinte: „În 
urletele lui văd năluca unui prieten“. 

Trebuie menţionat aici că unii dintre scriitorii greci contemporani cu Pitagora 
sau care i-au urmat acestuia au pus sub semnul îndoielii justetea unor afirma- 
tii sau comportamente ale sale. În cartea sa Pythagoras and the Pythagoreans 
(Hackett, 2001), Charles H. Kahn notează: „Din mărturiile care ne-au parvenit 
din secolul al V-lea şi începutul secolului al IV-lea, Pitagora era considerat 
un mare înţelept şi un învăţător religios de seamă, dar şi un şarlatan, într-o 
oarecare măsură.“ 

Pitagora ne-a lăsat însă şi o moştenire care avea să dăinuie. A susținut ideea 
că geometria şi numerele reprezintă esenţa lucrurilor, prin intermediul cărora 
putem cunoaşte natura universului, un sistem ordonat şi armonios, de numere 
şi raporturi numerice, şi a evidenţiat legăturile indisolubile dintre matematică 
şi muzică. El a atribuit fiecărui număr o proprietate; de exemplu, zece este 
numărul universului, iar unu, numărul raţiunii. 

Ideile şi descoperirile lui Pitagora nu pot fi deosebite cu certitudine de cele 
ale discipolilor apropiaţi. Este posibil ca până şi celebra teoremă care îi poartă 
numele să fi fost cunoscută de către babilonieni cu mult înaintea sa, Pitagora 
fiind însă primul care a demonstrat-o. Indiferent de disputele academice în 
legătură cu contribuţia sa reală, Platon sau Aristotel — indiscutabil, mari per- 
sonalitáti ale filozofiei occidentale — îi datorează enorm. Este la fel de clar cá 
Pitagora a lăsat o puternică impresie asupra generaţiilor viitoare prin modul 
în care şi-a trăit viaţa, ca învăţător şi educator, precum şi datorită eticii sale şi 
accentului pus pe intelect şi virtute. Pentru Pitagora, numerele şi ştiinţa nu con- 
stituiau entităţi distincte faţă de religie şi misterele lumii; împreună, alcătuiau 
un întreg. Ideea sacralitátii numerelor şi a geometriei, pe care am remarcat-o 
anterior, cu referire la Templul lui Solomon, avea să devină o temă recurentă în 
credinţele oculte şi în societăţile secrete. Matematica şi geometria erau privite 
drept expresie a naturii adevărate, mistice şi armonioase, a universului. 

Circumstantele morţii lui Pitagora rămân învăluite în mister. Unele scri- 
eri acreditează ideea că Pitagora ar fi dobândit o anumită putere politică în 
Crotona, devenind din această cauză victimă, alături de discipoli, ai unei revolte 
puse la cale de oponenți ai ideilor sale. Potrivit unei legende, ar fi fost cu toţii 
arşi de vii. O altă tradiţie ni-l înfăţişează murind în exil. În fine, una dintre 
cele mai pitoreşti versiuni consemnează fuga sa din mâinile duşmanilor politici 
şi moartea cauzată de disperarea de a nu fi putut aduce înţelepciune lumii. 
Tuturor acestor variante le este comun un lucru: acela că Pitagora şi şcoala 
pitagoreică îşi atráseserá multi inamici. Elementul acesta va constitui un loc 
comun în istoria organizaţiilor secrete: pe drept sau pe nedrept, ele au fost în 
general considerate o ameninţare la adresa societăţii, fiind fie persecutate şi 
desfiinţate, fie forţate să intre în clandestinitate. 

Misterele grecesti 


Un alt cult controversat din lumea anticá greacá era cel practicat de adeptii aga- 
numitelor mistere dionisiace. Dionysos, capriciosul dar puternicul si influentul 
zeu al vinului, asociat şi cu ciclul nesfârşit al vieţii şi al morţii, era o divinitate 
preluată de greci, aproape sigur, din cultura altor popoare — minoic, cretan sau 
frigian. În afara acestei laturi „convenţionale“, zeul făcea obiectul unor rituri şi 
ceremonii religioase secrete, de multe ori sălbatice şi orgiastice sau chiar subversive. 
Participanţii la aceste ritualuri, care simbolizau moartea şi reînvierea zeului, intrau 
într-o stare de transă şi extaz. Multe erau femei, aşa-numitele menade, a căror 
devoțiune nestăpânită a devenit legendară. Cea mai abominabilă poveste legată 
de numele lor este cea a nefericitului rege Pentheus al Tebei, care a încercat 
să pună capăt manifestărilor lor deşănţate. Aflate sub puterea lui Dionysos, 
menadele, conduse de însăşi mama lui Pentheus, l-au sfâşiat în bucăţi. 

Istoria apocrifă pe care am amintit-o ne spune câte ceva despre modul în 
care lumea greacă privea cultul dionisiac şi practicile sale pline de cruzime, 
dar şi despre teama conducătorilor faţă de aceste ceremonii şi de adepţii lor. 
Ritualurile erau considerate subversive nu numai din cauza abandonului total 
pe care îl implicau, dar şi din pricina identităţii participanţilor. Având în vedere 
originea lor îndepărtată, ceremoniile dionisiace au rămas în conştiinţa multor 
greci ca element „străin“ şi nelalocul lui, suspiciune întărită de atracţia faţă de 
cult manifestată de străini, sclavi şi femei. Un astfel de mediu nu avea cum să 
nu atragă atenţia oricărui conducător conservator, pentru care Grecia reprezenta 
o societate dominată în mod tradiţional de bărbaţii de origine aristocratică. 
Deloc surprinzător, unii dintre aceştia au încercat să interzică sau cel puţin 
să ţină sub control cultul. (De exemplu, la Atena a fost încurajată o formă de 
manifestare ceva mai blândă.) 

Roma constituie însă cea mai dramatică ilustrare a conflictului dintre ri- 
tualurile subversive ale unei secte religioase secrete şi valorile promovate de 
stat. În 186 î.Hr., cetatea Romei începea să se afirme ca marea putere a lumii 
mediteraneene, fiind pe cale să eclipseze celelalte state şi popoare din regiune. 
Romanii nu se impotriveau adoptării divinitatilor provenite din alte culturi, şi 
în special cea greacă, Dionysos fiind asimilat zeului roman Bachus. Pe de aită 
parte, Senatul roman era permanent preocupat de menţinerea ordinii publice şi 
a echilibrului, de multe ori fragil, care asigura stabilitatea Republicii. Cum nici 
un cult practicat cu precădere de sclavi, femei şi străini, şi care opera în afara 
religiei de stat şi a normelor general acceptate nu avea cum să fie binevenit, 
printr-o decizie din acel an a Senatului, s-a interzis serbarea misterelor dioni- 
siace, considerate „periculoase“, în întreg spaţiul de influenţă al Romei. 

Aparent, motivele punerii sub acuzare se refereau la caracterul imoral (se- 
xual) al ritualurilor, dar şi la suspiciunile de crimă care planau asupra unora 
dintre aderenti. Totuşi, se pare că principalul argument în luarea deciziei de 
interzicere a cultului a fost teama de subminare a siguranţei Republicii. Se es- 

timează că în cadrul acţiunii sângeroase de reprimare şi-au găsit sfârşitul mai 
multe mii de oameni, o altă dovadă incontestabilă a demonizării grupărilor 
secrete de către autorităţi — cu consecinţe dintre cele mai cumplite. 

Privind retrospectiv, poate că oficialităţile romane au fost indreptátite să se 
teamă de dionisieni. Dacă ar fi să dăm crezare istoricului grec Plutarh, o formă 
de cult dionisiac a fost implicată în declanşarea marii revolte a gladiatorilor 
şi sclavilor din anul 73 î.Hr., care avea să devină o ameninţare serioasă la 
adresa siguranţei statului roman. Conducătorul răscoalei a fost gladiatorul trac 
Spartacus, a cărui soţie (care l-a însoţit după evadare) era, potrivit lui Plutarh, 
practicantă a ritualurilor dionisiace. Plutarh notează, în Viaţa lui Crassus: 


„Se spune că, atunci când a fost dus întâiaşi dată la Roma 
spre a fi vândut, un şarpe s-a încolăcit în jurul capului său în 
timp ce el dormea, iar soata lui, care era din acelaşi neam cu el 
şi profetá posedată de nebunia lui Dionis, a spus că semnul arată 
că va avea puteri mari şi nemaiîntâlnite ce îi vor aduce în cele din 
urmă pierzania. Femeia a fugit împreună cu el din captivitate şi 
a trăit apoi alături de el.“ 


Este greu de imaginat ce influenţă ar fi putut avea asupra desfăşurării eveni- 
mentelor faptul că soţia lui Spartacus ar fi fost adeptă a cultului lui Dionysos şi ar 
fi crezut că soţul ei era înzestrat cu puteri divine. Revolta a fost determinată de 
cu totul alte cauze, sociale şi politice, extrem de complexe. Este însă interesant 
că un scriitor grec a făcut legătura între o răscoală şi cultul dionisiac. 


Mitraismul 


Aşa cum am arătat, Statul roman dorea să ţină sub control toate aspectele vieţii 
sociale, inclusiv religia. Şi totuşi, Roma acorda cetăţenilor săi o considerabilă 
libertate de exprimare religioasă, atâta timp cât respectau relaţiile ierarhice şi 
formele cuviincioase de manifestare — spre deosebire de adepţii lui Bachus, 
pentru a cita un singur exemplu. Panteonul roman era într-o permanentă 
schimbare, iar zeii erau incluşi de fapt într-o veritabilă religie de stat. Figuri 
politice în ascensiune, precum Iulius Cezar, deţineau, în afara poziţiilor politice, 
funcţii importante în cadrul aparatului religios de stat. 

După domnia lui Augustus şi transformarea Romei în imperiu, la sfârşitul 
secolului I î.Hr., toleranța a fost extinsă asupra religiei — cu condiţia acceptării 
supremaţiei împăratului. Pe măsură ce împăratul era tot mai mult asociat cu 
zeii, dobândind un statut divin, devotiunea faţă de el a devenit practic o latură 
obligatorie a credinţei, pentru orice roman. După cum vom vedea, acest fapt 
a pus Roma într-o stare de conflict cu unele noi culte ale misterelor, printre 
care creştinismul, ai căror adepţi refuzau să acorde împăratului statutul divin. 
Tensiunea a fost treptat aplanată după secolul al IV-lea d.Hr., când împărații 

romani s-au convertit la creştinism. Totuşi, cu mult înainte de apariţia crestinis- 
mului, romanii adoptaseră, deja pe scară largă o nouă credinţă — mitraismul, 
un alt cult de mistere, ce a cunoscut o dezvoltare fulminantă. 

În fapt, mitraismul şi creştinismul vor ajunge să rivalizeze pentru cucerirea 
sufletului Imperiului Roman. Premiul pus în joc avea să fie o religie a întregii 
Europe şi Asii Mici, care avea să domine peisajul occidental. Iar la un moment 
dat, balanţa părea să încline în favoarea mitraismului. Filozoful şi scriitorul 
francez Ernest Renan remarca: „Dacă creştinismul s-ar fi poticnit în înaintarea 
sa de vreo boală, lumea ar fi fost acum mitraică“. La fel ca şi creştinismul, mi- 
traismul punea în centrul credinţei relaţia personală a individului cu Dumnezeu, 
precum şi conceptele de mântuire şi nemurire. Şi, la fel ca şi creştinismul, avea 
mai multe în comun cu manifestările extatice ale cultului dionisiac decât cu 
religiile şi filozofiile de stat existente. 

Mitraismul a fost un cult mai învăluit în mister decât creştinismul sau, în orice 
caz, mai puţin dispus să permită accesul la ideile sale fundamentale. Ca urmare, 
persistă multe aspecte încă necunoscute legate de teologia sa propriu-zisă, ca 
şi de originile acesteia. Unii savanţi consideră mitraismul o formă de religie 
derivată din cultul persan al lui Zoroastru, în care apare menţionat un semizeu 
cu numele de Mithra. Totuşi, acest Mithra are prea puţine elemente comune 
cu zeul mântuitor Mitra sau cu mitraismul. De exemplu, Mitra, ca zeu care 
ucide taurul divin, nu are echivalent în Mithra din zoroastrism. O altă versiune 
leagă naşterea cultului de amestecul unor credinţe din Asia Mică (sau Frigia), 
răspândirea sa datorându-se soldaţilor romani. Zeul a fost într-adevăr adorat 
de legionarii din aproape întreg imperiul, din Siria până în Britania, precum şi 
de negustorii şi de oficialii statului. | 

Spre deosebire de creştinism, mitraismul era un cult practicat exclusiv 
de bărbaţi. Membrii săi se întâlneau în sanctuare amenajate în grote naturale 
sau artificiale (Mithra însuşi se spune că s-ar fi născut dintr-o piatră sau într-o 
peşteră) pentru a îndeplini anumite ritualuri mistice despre care se cunosc 
puţine detalii. Se crede totuşi că în cadrul unor ceremonii religioase se practica 
uciderea simbolică a unui taur, reprezentând mântuirea şi reînvierea. Fidelii 
parcurgeau şapte etape initiatice: „corb“, „mire“, „soldat“, „leu“, „persan“, „me- 
sager al soarelui“ şi „părinte“, cel ce atingea acest nivel purtând, se pare, titlul 
de Pater Partum sau „părintele părinţilor“ care, potrivit Enciclopediei Catolice, 
era folosit pentru a denumi , ...un fel de papă care locuia numai in Roma“. Din 
cauza acestui sistem bazat pe grade de iniţiere, mitraismului a fost catalogat 
de unii savanţi drept „francmasoneria romană“. 

Un element important în răspândirea mitraismului în Imperiul Roman a fost 
asocierea sa cu un cult al soarelui numit Sol Invictus sau „Invincibilul Soare“, 
la rândul său, identificat cu împăratul. Se pare însă că, indiferent de teologia 
sa secretă, mitraismul a acceptat cu uşurinţă ideea supremaţiei împăratului. 
Ca urmare, s-a dovedit a fi o organizaţie religioasă secretă de mare succes şi 
cu o influenţă considerabilă. 

Naşterea creştinismului 


După cum am arătat, de-a lungul secolelor, societăţile secrete s-au inspirat 
masiv din legendele regelui Solomon, aşa-numitele culte misterice păgâne ale 
antichităţii, tradiţia magică egipteană şi legendele zeilor. Probabil însă că cele 
mai tainice şi secrete tradiţii, cel puţin pentru lumea occidentală, îşi au originea 
în miturile legate de naşterea creştinismului. 

Creştinismul avea la bază un mesaj foarte diferit de cel al altor culte şi 
religii ale vremii. Fundamentul său teologic nu consta în trimiterea de către 
Dumnezeu pe pământ a profeților şi marilor conducători, ca în iudaism, şi nici 
din ideea că esenţa divină putea intra în sufletul uman, prin venerație extatica, 
în cursul unei înscenări simbolice a ciclului vieţii şi al morţii, aşa cum se prac- 
tica în cultele de mister. Creştinismul (sau cel puţin învăţătura sa tradiţională) 
susţine că Dumnezeu s-a născut pe pământ, ca muritor, a fost ucis şi a înviat 
pentru a salva omenirea. Şi pentru a fi ,izbáviti de păcate“, tot ceea ce oamenii 
trebuiau să facă era să creadă. 

Pentru iudaism, ideea că o fiinţă omenească, fie ea şi cel mai de seamă 
lider al evreilor, ar putea fi o încarnare a lui Dumnezeu pe Pământ era, pur 
şi simplu, de neimaginat. Pentru misticii şi filozofii evrei, crescuţi în tradiţia 
unui zeu care moare şi renaşte, imaginea lui Dumnezeu păşind pe pământ, om 
şi divinitate deopotrivă, murind şi înviind, părea cel puţin naivă. Mulţi dintre 
filozofii „păgâni“ au deplâns lipsa de sofisticare a teologiei creştine, acuzându-i 
pe creştini că interpretează la modul literal o poveste alegorică. Aceasta a fost, 
în mare, viziunea multor creştini gnostici: gnosticii (termen derivat din gnosis, 
însemnând cunoaştere, în limba greacă) erau mai puţin interesaţi de lisus 
| lristos ca persoană, decât de adevărurile spirituale legate de povestea sa. 

Este momentul să remarcăm că Noul Testament înfăţişează, de fapt, două 
poveşti diferite ale lui lisus Hristos, element crucial pentru viitoarele tradiţii 
oculte si secrete. Cele două viziuni au rivalizat pentru supremație în lumea 
creştină. Prima este cea care ar putea fi numită tradiţia iudaică. Potrivit acesteia, 
lisus era un Mesia întruchipat ca lider politic şi/sau religios, un om care şi-a 
ajutat poporul să se elibereze de sub opresiunea Imperiului Roman şi a condu- 
cătorilor-marionetă puşi să guverneze provincia. Acest lisus era ţinut la rang 
de cinste de către evrei, fiind considerat salvator al poporului, dar nu şi Fiu al 
lui Dumnezeu, în sens literal, deşi expresia se regăseşte în textele iudaice. lisus 
era născut dintr-un bărbat şi o femeie, un om în carne şi oase care a trăit şi a 
murit ca evreu, fără să manifeste nici o intenţie de a întemeia o nouă religie, cu 
atât mai puţin una care să-i poarte numele. (Sau mai degrabă supranumele — 
„Hristos“ provine din traducerea în limba greacă a termenului originar „Messia“ 
sau „Maşiah“, însemnând „Cel uns“). 

A doua versiune despre lisus Hristos este cea oferită de așa-zisul creştinism 
paulin, de la numele Sfântului Pavel. Pentru paulini, lisus este cu mult mai mult 
decât un mare lider politic sau religios. El este, nici mai mult, nici mai puţin, 

decât Mântuitorul, Fiul lui Dumnezeu pe Pământ, care îşi îndeplineşte misiunea 
de izbăvire a oamenilor, murind şi apoi înviind. Nu mai avem de-a face cu o 
luptă pentru drepturile poporului evreu, ci pentru sufletele tuturor oamenilor, 
o bătălie spirituală care nu poate fi câştigată decât cu condiţia ca toţi adepţii 
să accepte adevărul că lisus Mântuitorul a murit pentru ca ei să învie. 

Există similarități evidente între viziunea paulină şi mistiscismul riturilor 
misterice din lumea antică şi legendele, atât de răspândite în epocă, ale zeilor 
care mor şi sunt readusi la viaţă. Marea diferenţă constă în aceea că paulinii 
şi-au întemeiat doctrina pe o figură istorică: o divinitate, dar una care trăise 
pe pământ într-un loc anume şi la un moment bine definit. (Este interesant de 
subliniat că Pavel se referă rareori la viaţa lumească a lui lisus, spre deosebire 
de cele patru Evanghelii, după Matei, Marcu, Luca şi loan.) 

Crestinismul paulin era doar unul dintre creştinisme, la început nici măcar 
cel mai puternic (biserica din Ierusalim, iudeo-creştină, avea prioritate). Dar, 
mai ales datorită muncii ulterioare a Părinților Bisericii, a devenit tot mai 
puternic, impunându-se în timp ca singurul creştinism „legal“. Mulţi creştini 
practicanți ar considera o blasfemie ideea că lisus nu a fost Fiul lui Dumnezeu 
şi nu a murit răstignit pe cruce pentru a mântui omenirea. Chiar şi cei mai 
puţin credincioşi, dar care au fost crescuţi în tradiţia creştină, ar fi cel puţin 
surprinşi să audă o altă variantă decât cea paulină. Şi totuşi, este oare un „fapt“ 
dovedit istoric că lisus a întemeiat o nouă religie bazată pe credinţele sale şi 
pe statutul său divin? 

În ultimele decenii, cercetarea şi arheologia biblică, eliberate de obligati- 
vitatea asumării perspectivei creştine (a acceptării viziunii oficiale asupra lui 
lisus ca adevărată), a lansat o variantă alternativă, cea a lui lisus ca Mesia 
evreu. În această poveste a lui lisus se întrepătrund intrigile politice, revoltele 
sociale şi activităţile sectelor secrete. lisus apare aici ca personaj principal în 
contextul istoric, dominat de conflicte sângeroase, al Palestinei aflate sub ocu- 
patie romană, şi nu ca o prezenţă într-un univers paralel, aşa cum este infati- 
sat în tradiţia paulină. Această nouă abordare este în mare măsură rezultatul 
descoperirii, în peşterile situate la est de Ierusalim, pe parcursul mai multor 
ani, începând cu 1947, a Manuscriselor de la Marea Moartă, documente de o 
importanţă excepţională. 

Manuscrisele de la Marea Moartă şi alte studii recente nu au schimbat doar 
percepţia asupra istoricitatii lui lisus, ci şi pe cea privitoare la alte personaje bi- 
blice. De exemplu, fratele lui lisus, Iacov, menţionat fugitiv în Evanghelii, devine 
un nume-cheie; el este cel care preia misiunea propovăduirii învățăturilor lui 
Iisus, după moartea, acestuia, fiind apoi, la rândul său, ucis. Ioan Botezătorul, 
personaj secundar, care are o apariţie scurtă în Noul Testament, capătă apoi o 

- importanţă sporită, relaţia sa cu Iisus fiind diferită de cea prezentată în tradiţia 
paulină. De asemenea, s-au făcut auzite voci care susţin că Maria Magdalena nu 
trebuie considerată o figură marginală a legendei biblice, condamnată pentru 
păcate şi apoi iertată, ci însuşi Apostolul Apostolilor, sau chiar partenera de 

viata a lui lisus, idee extrem de controversată, dar care este promovată de mult 
timp de anumite tradiţii secrete creştine. 

Aşadar, se poate spune că ştiinţa modernă a ajuns abia acum să preia unele 
tradiţii marginale care au existat în creştinism încă de la începuturile sale şi care 
au înflorit în cadrul societăţilor secrete, dând naştere, de-a lungul secolelor, 
unui şir nesfârşit de intrigi, controverse si persecuții. În anul 325 d.Hr., când 
Constantin, primul împărat roman convertit la creştinism, a convocat întâiul 
Conciliu al Bisericii Creştine, la Niceea (azi în Turcia), unul dintre scopurile 
sale a fost acela de a pune bazele principiilor doctrinare ale acestei credinţe. 
Acest Conciliu, precum şi cele care i-au urmat, au stabilit regulile care au dus la 
dezvoltarea creştinismului în forma în care este acceptată şi practicată astăzi în 
întreaga lume. Totuşi, anumite legende şi istorii datând din vremea lui lisus sau 
imediat ulterioare nu au pierit. De-a lungul secolelor, aceste viziuni alternative 
şi potenţial explozive s-au combinat cu tradiţii şi mituri locale, într-un amalgam 
păstrat viu de către grupări secrete sau mistici şi ocultişti acţionând individual. 
Şi doar ocazional, aşa cum vom vedea, poveştile lor au ieşit la iveală din conul 
de umbră în care stătuseră ascunse, pentru a-şi face apariţia în paginile cărţilor 
de istorie, în cele mai neaşteptate chipuri. 


Capitolul doi 


Merovingienii, catarii şi Cavalerii Templieri 


^^ 
N 2003, UN SCRIITOR AMERICAN pe nume Dan Brown a publicat un 


thriller care avea să spargă toate topurile. Codul lui da Vinci s-a vândut in 

milioane de exemplare, fiind ecranizat cu succes, în 2006, cu o distribuţie 
de excepţie, avându-i în rolurile principale pe Tom Hanks, Audrey Tatou şi Jean 
Reno. În mod normal, publicarea unui roman nu produce cine ştie ce vâlvă, dar 
în acest caz, atât cartea, cât şi filmul au iscat nenumărate controverse. Motivul 
este acela că autorul a lansat în această poveste explozivă despre taine bine 
păstrate o teorie care, dacă ar fi adevărată, ar zdruncina din temelii întreg 
creştinismul. Faptul că lucrarea este în mod evident o operă de ficţiune nu a 
împiedicat câtuşi de puţin speculaţiile referitoare la „secretele“ pe care le dez- 
văluie. Controversa a plecat în mare măsură de la o notă inserată la începutul 
romanului, în care, sub titlul „Date“, autorul precizează că: „Toate operele de 
artă, obiectivele arhitecturale, documentele şi ritualurile secrete menţionate 
în această carte sunt reale“. 

Această mică notă, coroborată cu apariţia anterioară a unui număr de lucrări 
de non-ficțiune cu tematici similare, a făcut ca o mare parte dintre cititori să 
considere că romanul înfăţişează fapte reale. Codul lui da Vinci relatează despre 
o legătură, extrem de improbabilă, dintre lisus şi Maria Magdalena, din care 
ar fi rezultat un copil. La fel de putin credibilă este şi istoria descendenților 
cuplului, care s-ar fi stabilit în Franţa, întemeind dinastia merovingiană. Trebuie 
menţionat aici că o familie regală merovingiană, de origine francă, a existat 
cu adevărat; începând cu sfârşitul secolului al V-lea, ea a domnit peste o parte 
din Franţa, timp de trei veacuri. 


Merovingienii şi Prioria din Sion 


Cel mai cunoscut şi puternic dintre regii merovingieni a fost Clovis I, probabil 
prima mare personalitate, în ordine cronologică, din istoria Franţei. În anul 751, 
ultimul rege merovingian, Childeric al III-lea, a fost detronat în urma unei lovi- 
turi de palat. După ce i s-a tăiat părul (purtat lung, potrivit tradiţiei familiei), 
a fost trimis în exil într-o mănăstire. Potrivit Codului lui da Vinci, stingerea di- 
nastiei merovingiene nu a însemnat însă sfârşitul definitiv al acesteia: secretul 
descendentei sale din lisus a fost păstrat de un grup secret, numit Prioria din 
Sion, care lupta pentru reinstaurarea la putere a merovingienilor — urmaşi 
directi ai lui lisus — şi instaurarea unei lumi mai înțelepte şi spiritualizate. 

Dacă această poveste, fără îndoială de-a dreptul fascinantă, s-ar dovedi 
reală, atunci am avea de-a face cu una dintre cele mai oculte şi totodată cea 
mai puternică dintre toate societăţile secrete cunoscute vreodată. Poate fi însă 
această poveste adevărată? Răspunsul este, pur şi simplu, nu. Romanul nu 
face decât să sufle praful adunat în istorie peste merovingieni şi, deşi faptul 
ca atare ar putea fi benefic, încurajând unii cititori să se aplece cu mai multă 
atenţie asupra acestei perioade captivante, nu există nici o dovadă credibi- 
lă a vreunei legături dintre merovingieni, pe de o parte, şi lisus sau Maria 
Magdalena, pe de alta. Cât despre Prioria din Sion, oricât de exotic şi misterios 
sună numele, avem de-a face fie cu o farsă sau o şarlatanie, fie cu o grupare 
modernă care — la fel ca multe alte societăţi secrete — îşi revendică o tradiţie 
istorică pentru a-şi spori prestigiul în ochii posibililor aderenti. Căci, după 
câte se pare, Prioria din Sion a fost întemeiată în anii '50, şi nu în secolul 
al V-lea d.Hr. 

Mai mult, nu a apărut nici o mărturie concludentă privind existenţa pre- 
modernă şi rolul jucat în istorie de această misterioasă priorie, a cărei listă de 
Mari Maestri ar include, printre altele, numele lui Leonardo da Vinci şi, încă şi 
mai greu de crezut, pe cel al lui Sir Isaac Newton. Dacă privim lucrurile super- 
ficial, întreaga poveste pare o intrigă ingenioasă şi antrenantă, dar întru totul 
fictivă şi, ca atare, demnă de un thriller de mare succes. 

Şi totuşi, anumite elemente din această operă de ficţiune merită o studiere 
mai atentă din punct de vedere istoric. Indiferent de fascinația modernă fata 
de „arcane“ şi cunoştinţele oculte despre lisus şi presupusii săi descendenţi, 
nu putem face abstracţie de anumite tradiţii şi legende vechi care sugerează 
că familia lui lisus a jucat un rol mai important decât cel care îi este rezervat 
în Biblie şi cu care ne-a obişnuit creştinismul convenţional. În unele istorii, 
lisus apare ca având o parteneră de viaţă sau chiar o soţie. O parte din aceste 
informaţii au ieşit la iveală odată cu reevaluarea importanţei lui Iacov, fratele 
lui lisus, cel care, după cum am arătat, ar fi preluat rolul de propovăduitor al 
învățăturilor lui lisus după moartea acestuia. Mai interesant decât orice este 
însă faptul că toate aceste cunoştinţe oculte au fost preluate şi păstrate de către 
diverse organizaţii secrete. 

Istoricul James D. Tabor a făcut o adevărată muncă de detectiv, adunând 
laolaltă, cu meticulozitate, informaţii răzlețe, din diverse surse, legate de familia 
lui isus, în cartea The Jesus Dynasty: The Hidden History of Jesus, His Royal 
Family, and the Birth of Christianity (Harper Element, 2007). Titlul” este în sine 
un indiciu privitor la descoperirile pe care le-a fácut. Tabor sustine cá Maria, 
mama lui lisus, îi fusese promisă de soţie lui Iosif, dar, înainte de nuntă, a rămas 
însărcinată cu un alt bărbat şi că a avut alţi şase copii — patru băieţi şi două 
fete. (Tatăl acestora a fost fie Iosif, fie, după ce Maria a rămas văduvă, Clophas, 
fratele lui Iosif.) Tabor citează şi afirmaţia atribuită lui Celsus, filozoful grec din 


?! Dinastia lui lisus: Istoria secretă a lui lisus, a familiei sale regale şi a naşterii 
creştinismului (n.tr.). 

secolul al II-lea, după care tatăl lui lisus nu ar fi fost Dumnezeu şi nici Iosif, ci 
un soldat roman pe nume Panthera. (Panthera sau Pantera era un nume uzual 
în lumea antică, inclusiv printre legionarii romani.) Alţi istorici amintesc că în 
Germania a fost descoperită o lespede de mormânt pe care este gravat numele 
lui Tiberius Julius Abdes Pantera, un soldat roman mort la jumătatea secolului I 
şi care ar fi putut fi incartiruit în Palestina la data conceptiunii lui lisus. (Evident, 
nu există nimic care să confirme justetea acestei teorii extravagante.) 

Tabor susţine şi că lisus l-ar fi considerat pe loan Botezătorul nu drept un 
prevestitor al lui Mesia (adică al Lui), ci drept un prooroc şi un învăţător în sine 
— cel care a adus Împărăţia Cerurilor pe Pământ, potrivit profetiilor din Vechiul 
Testament. Ioan, descendent din clanul preoţesc al lui Aaron, şi lisus, urmaş al 
regelui David, ar fi lucrat împreună, aşa încât doi Mesia, şi nu unul, ar fi venit 
să izbăvească poporul lui Israel. Pentru cei doi, Împărăţia Domnului avea să 
coboare negreşit pe Pământ, iar ei sosiseră pentru a aduce evreilor vestea. lar 
aceasta nu înseamnă, potrivit lui Tabor, naşterea unei noi religii, ci împlinirea 
poruncilor Torei, cartea de căpătâi a iudaismului. 

Predicile lui Ioan şi lisus au stârnit suspiciune atât în rândurile altor grupări 
evreieşti, cât şi ale autorităţilor, iar loan a fost ucis cu cruzime — legenda spune 
că, la dorinţa Salomeei, fiica lui Irod cel Mare şi soţia lui Irod Antipa, capul său 
ar fi fost adus pe o tavă. După răstignirea lui lisus, Iacov, fratele său, a preluat 
conducerea „mişcării mesianice“, la acel moment încă bine ancorată în tradiţia 
iudaică. Tabor remarcă: ,,lacov şi succesorii săi reprezintă o versiune originală a 
creştinismului, mai apropiată istoric de lisus şi cu pretenţii de autenticitate cât 
se poate de justificate.“ Autorul subliniază că în creştinismul paulin, care avea 
să devină varianta oficial recunoscută a povestii lui lisus, nu se face referire 
la Iacov şi adepţii săi. „Mesajul pe care Pavel a început să-l propovăduiască in 
anii 40-50 d.Hr. ... nu era în nici un fel dependent sau derivat din grupul iniţial 
al apostolilor lui Iisus condus de către Iacov, ci bazat pe propria sa experienţă 
vizionará a lui lisus din ceruri.“ 

Istoria propusă de James D. Tabor pune un mai mare accent pe figura lui 
Ioan Botezătorul decât în Biblie şi, după cum vom vedea, se prea poate ca tradi- 
tia rolului său mult mai însemnat decât o sugerează creştinismul conventional să 
fi supravieţuit la diverse grupări, printre care şi cea a Cavalerilor Templieri. 

O viziune alternativă 


Manuscrisele de la Marea Moartă au contribuit la formarea unei imagini com- 
plet diferite asupra vieţii lui lisus sau, mai degrabă, asupra fundalului istoric 
care a marcat existenţa sa, precum şi pe cea a discipolilor si a adepților săi. De 
exemplu, textele sugerează că ideile esenienilor, o sectă iudaică din apropiere 
de Qumran, locul unde au fost descoperite sulurile manuscriselor (în Iordania, 
pe coasta nord-vestică a Mării Moarte), au avut o anumită influenţă asupra 
lui Ioan Botezătorul, lisus şi lacov. Concepţia general acceptată până acum, cá 

esenienii erau o sectă restrânsă şi izolată, care trăia in deşert şi nu avea nici 
un cuvânt de spus în societate, este astfel contestată şi înlocuită de o viziune 
practic opusă, aceea a unei grupări ai cărei membri erau răspândiţi în diverse 
parti ale Israelului, inclusiv în Ierusalim. Se pare totodată că erau susţinători 
ferventi ai ideii iminentei sosirii lui Mesia şi a sfârşitului lumii. 

În The Dead Sea Scrolls Deception? (Simon & Schuster, 1991), carte care 
descrie modul în care aceste texte au fost ţinute departe de marele public, fiind 
considerate, timp de multi ani, apanajul intelectual al unui cerc restrâns de 
savanţi, autorii Michael Baigent şi Richard Leigh comentează asupra importanţei 
vitale a manuscriselor pentru istoria creştinismului: , ...Creştinismul nu a luat 
naştere ca urmare a unui eveniment singular şi unic în istoria omenirii..., ci, 
dimpotrivă, s-a dezvoltat dintr-o mişcare religioasă deja existentă — mişcare 
care a produs textele pe care le cunoaştem sub denumirea de Manuscrisele de 
la Marea Moartă.“ 

Este, prin urmare, cât se poate de clar că cercetările recente tind să ne 
ofere o interpretare complet nouă a poveştii lui lisus. Pe măsură ce lisus, ca 
personaj istoric, este studiat cu mai mare atenţie, ies la iveală aspecte legate de 
lisus omul: un om cu o misiune în viaţă, evident, dar un om în carne şi oase şi 
integrat în societatea în care a trăit şi murit. Ştim că în momentul în care lisus 
apare în Noul Testament ca adult, gata să îşi înceapă apostolatul, avea deja 30 
de ani, vârstă care coincide cu cea la care esenienii considerau că un bărbat 
ajunge la maturitate şi poate accede la cele mai înalte poziţii din cadrul sectei. 
În plus, la această etate era neobişnuit ca un bărbat să fie neînsurat. Dar, dacă 
lisus a fost căsătorit sau a avut o legătură amoroasă, cum se face că nu ştim 
nimic despre partenera sa? 


Maria Magdalena 


Şi totuşi, s-au putea să ştim câte ceva. Maria Magdalena apare rar în Noul 
Testament, dar prezenţa ei este semnificativă. Potrivit Evangheliei după loan, ea 
este cea care descoperă piatra ridicată de pe mormântul în care fusese pus trupul 
lui lisus după răstignire. După care stă lângă mormântul gol, plângând, şi de ea 
se apropie un bărbat pe care îl ia drept grădinar şi pe care îl întreabă dacă el a 
luat trupul din mormânt. Atunci când bărbatul îi rosteşte numele, îşi dă seama 
că este însuşi lisus. Având în vedere că elementul central al doctrinei creştine 
este Învierea lui Hristos, faptul că Maria Magdalena este cea care îl vede prima 
ca divinitate ridicată din morţi este deosebit de semnificativ. Evanghelia după 
Marcu subliniază la modul cel mai explicit că lisus s-a arătat întâi sub această 
înfăţişare Mariei Magdalena şi nu altcuiva — lui Petru sau oricărui alt discipol. 
Iar într-un alt episod al aceleiaşi Evanghelii, în care o păcătoasă nenumită — 
probabil, Maria Magdalena — îi máhneste pe apostoli cu „risipa“ de mir scump, 
lisus nu numai că îi ia apărarea, dar o şi copleşeşte cu laude: 


22 Dezamăgirea Manuscriselor de la Marea Moartă (n.tr.). 

„Adevărat zic vouă: Oriunde se va propovădui Evanghelia, 
în toată lumea, se va spune şi ce a făcut aceasta, spre po- 
menirea ei.“2 


Şi totuşi, de-a lungul secolelor, în mintea creştinilor s-a perpetuat imaginea 
Mariei Magdalena ca femeie cu reputaţie îndoielnică, producându-se o conto- 
pire a trei personaje — Maria Magdalena, „păcătoasa“ nenumită, şi Maria din 
Betania. Păcătoasa nenumită este cea care îl unge pe lisus cu mir scump şi îi 
şterge picioarele cu părul despletit. Tradiţia creştină propune un portret foarte 
„colorat“ al Mariei Magdalena: prostituata care s-a convertit şi l-a urmat pe lisus. 
Această imagine a femeii „decăzute“ şi iertate a persistat, deşi Evangheliile nu 
fac nici o referire la Maria Magdalena, ca prostituată. Totuşi, Biserica Catolică 
nu i-a ridicat oficial statutul de „penitentă“ (persoană care face penitentá pentru 
a fi absolvită de păcate) decât în 1969. 

Importanţa rolului jucat de Maria Magdalena în viaţa lui lisus, mai ales în 
aceea că este primul om căruia lisus i se arată după Înviere, a generat specu- 
latii în legătură cu natura relaţiilor dintre cei doi. Ele par să fi fost mai strânse 
decât cele uzuale între un maestru şi discipolul său. În fond, faptul că Maria 
Magdalena se duce singură la mormântul lui lisus sugerează comportamen- 
tul unei soţii. Dovezi incitante în sprijinul acestei teorii au apărut odată cu 
descoperirea, în secolul al XX-lea, în Egipt, a textelor gnostice cunoscute sub 
numele generic de Biblioteca de la Nag Hammadi. Printre acestea se numără 
Evanghelia după Filip, lucrare datând cel mai probabil din secolul al III-lea, 
dedicată sacramentelor creştine, în special sanctitátii legăturii matrimoniale. 
Potrivit acesteia, lisus o săruta deseori pe Maria, iar ea era „însoţitoarea“ lui şi 
cel mai iubit discipol, fapt care ii nemultumea pe unii apostoli: 


„Ceilalţi ucenici i-au zis: «De ce o iubeşti mai mult decât pe 
toţi ceilalţi?» Mântuitorul le-a răspuns: «De ce o iubesc mai mult? 
Când un orb şi unul care vede sunt amândoi în întuneric, ei nu 
diferă unul de altul. Dar când lumina vine, atunci cel care vede 
zăreşte lumina, iar cel care este orb rămâne în întuneric».“ 


Într-un alt text de la Nag Hammadi, Evanghelia după Toma, Petru îi spune 
lui Iisus: 


„Să iasă Maria dintre noi, căci viaţa aceea nu-i pentru femei.“ 


Chiar dacă am interpreta în sens literal aceste vorbe, ele nu dovedesc, ci, cel 
mult, sugerează existenţa unei relaţii amoroase între lisus şi Maria Magdalena. 
Dacă le-am accepta însă drept fapte, atunci întreaga perspectivă asupra lui 


73 Marc. 14:9, Biblia sau Sfânta Scriptură, Editura Institutului Biblic şi de Misiune 
al Bisericii Ortodoxe Române, Bucureşti, 2001 (n.tr.). 

lisus şi creştinismului, în general, ar trebui schimbată, cu un accent mai mare 
pe latura umană a lui lisus, concomitent, probabil, cu o diminuare a statutului 
său divin. 

O teorie fascinantă (deşi nedemonstrată) este aceea că Maria a fost adeptă 
sau chiar preoteasă a uneia dintre numeroasele religii care înfloriseră, la acea 
vreme, în Orientul Mijlociu. În cartea Mary Magdalene, Christianity's Hidden 
Goddess” (Caroll & Graf Publishers, 2003), Lynn Picknett subliniază semnificaţia 
scenei ungerii cu mir scump a lui lisus de către (nenumita) Maria. Autoarea 
avansează ipoteza că gestul ar putea face parte dintr-un ritual erotic/spiritual 
practicat de unele culte în acea perioadă: , ...foarte probabil... nu erau căsătoriţi 
legal; era mai degrabă iubita lui sau chiar o iniţiată în ritul antic păgân al hieros 
gamos sau căsătoriei sacre“. Picknett arată că, într-o versiune a acestui episod, 
femeia (Maria) şterge picioarele lui lisus cu părul său despletit, ori, din câte se 
ştie, evreicele nu aveau voie să se arate astfel în afara casei, ceea ce arată fie 
că cei doi erau căsătoriţi, fie că asistăm la un rit de mistere. Picknett mai spe- 
culează şi asupra posibilei origini egiptene sau etiopiene a Mariei Magdalena. 
În orice caz, contează mai puţin „relaţia“ dintre lisus şi Maria Magdalena, cât 
faptul că o parte a lumii antice ar fi putut să creadă în ea. Şi dacă s-ar fi găsit 
unii care să o ia în serios, atunci această informaţie potenţial explozivă ar fi fost 
păstrată şi transmisă mai departe, cu atât mai mult cu cât creştinismul ortodox 
(în sensul de „adevărat“) considera astfel de interpretări „blasfemii“. 

Dacă Maria Magdalena a fost un personaj biblic de o asemenea importanţă, 
înseamnă că a jucat un rol însemnat la începuturile creştinismului şi că soarta ei 
de după moartea lui lisus ar trebui să ne preocupe. Aşadar, încotro s-a îndreptat 
Maria Magdalena după evenimentele descrise în Biblia canonică? 

În Biserica Ortodoxă există o tradiţie potrivit căreia Maria Magdalena ar fi 
poposit la Efes (Turcia de azi), cetate importantă la acea vreme, cunoscută mai 
ales pentru splendidul Templu al lui Artemis, una dintre cele şapte minuni ale 
lumii antice (din păcate, în mare parte distrusă). În spiritul aceleiaşi tradiţii, şi 
Fecioara Maria ar fi ajuns la Efes: astăzi, turiştii pot vizita aşa-numita Casă a 
Fecioarei Maria, în care se crede că şi-ar fi trăit ultima parte a vieţii. În fine, şi 
numele Sfântului Pavel este legat de Efes, unde a locuit o perioadă. Este deci 
greu să rezistám tentatiei de a asocia povestea celor două Marii care ajung în 
Efes cu faptul că cetatea era renumită în întreaga Asie Mică, fiind unul dintre 
principalele locuri de cult ale zeitei-mamá Artemis. 

Poate că cea mai fascinantă istorie despre Maria Magdalena este aceea care 
o înfăţişează părăsind Ţara Sfântă şi călătorind până în sudul Franţei, unde 
continuă să propovăduiască învăţăturile lui lisus. Evident, nu există dovezi 
concludente în sprijinul acestei teorii care, la prima vedere, pare aproape la fel 
de fantezistă ca aceea a descendentei din lisus a dinastiei merovigiene. Şi totuşi, 
în unele părţi din sudul Franţei, se perpetuează o puternică tradiţie a prezenţei 
Mariei Magdalena în aceste locuri, după moartea lui lisus. Legenda spune că 


24 Maria Magdalena, zeiţa ascunsă a creştinismului (n.tr.). 


Michael STREETER 


Maria, împreună cu fratele ei Lazăr şi cu alti discipoli ai lui Iisus, ar fi ajuns cu 
barca în nordul Mării Mediterane, acostând într-un loc numit astăzi Saintes- 
Maries-de-la-Mer, în regiunea Camargue, la vest de Marsilia. Saintes-Maries- 
de-la-Mer înseamnă „Sfintele Marii ale Mării“ şi se referă la Maria Magdalena, 
Maria Salomea şi Maria Iacobea, cele care au zărit mormântul gol al lui Iisus. 
(Satul se numea înainte Notre-Dame-de-Ratis, sau „Sfânta Marie a Bărcii“.) 

La prima vedere, pare un drum lung, dar de fapt era o călătorie de rutină. 
Grecii din cetatea anatoliană Focea întemeiaseră în sudul Franţei o aşezare 
numită Massalia (Marsilia) încă din 600 î.Hr., iar în Mediterana existau căi 
comerciale bine cunoscute, pe care barca exilatilor din Tara Sfântă le-ar fi 
putut urma cu uşurinţă. Era totodată o zonă sigură, în care Imperiul Roman 
instaurase legea şi ordinea (romanii numeau Mediterana „Marea Noastră“) şi 
în care negotul maritim înflorise. 

Potrivit tradiţiei franceze, Maria ar fi ajuns în Marsilia, unde a răspândit 
pildele lui lisus, convertind întreaga regiune la creştinism. Se spune că ar fi 
predicat pe locul unui templu închinat zeiţei Diana (Artemis la greci), fapt ex- 
trem de interesant, după care a dus o viata de pustnic, într-o peşteră de lângă 
Sainte-Baume (în actuala regiune Provence). După moarte, trupul i-a fost de- 
pus într-un oratoriu din Villa Lata, denumit ulterior St Maximin, după numele 
constructorului. Relicvele sale au devenit obiect de venerație, iar pretinsul ei 
craniu atrage şi acum pelerini şi turişti în biserica din Sainte-Baume. 


Madonele negre 


Pe parcursul documentării pentru volumul The Templar Revelation: Secret 
Guardian of the True Identity of Christ” (Transworld Publishers, 1997), autorii 
Lynn Picknett şi Clive Prince au călătorit mult în sudul Franţei, cercetând în 
detaliu elementele care compun legenda Mariei Magdalena. Ei au remarcat 
numărul mare de lăcaşuri de cult închinate acestui personaj biblic, subliniind 
totodată posibilele lor asocieri cu altele, în care sunt venerate aşa-numitele 
Madone negre. 

După cum o arată şi numele, acestea reprezintă imagini ale Fecioarei Maria 
înfăţişată ca o femeie de culoare. Statuile de acest gen sunt surprinzător de 
numeroase în Europa — aproximativ 500 cu totul, datând din Evul Mediu, 
dintre care circa 180 numai în Franţa. Diferă de cele din Africa şi din Statele 
Unite (unde Fecioara apare în unele reprezentări artistice ca femeie de culoare). 
Prezenţa lor în Europa îi intrigă de mult timp pe experţi. Culoarea statuilor, 
în general făcute din lemn, poate fi explicată prin materialele folosite sau prin 
închiderea nuantei ca urmare a trecerii vremii şi a poluării. Multe au fost însă 
deliberat sculptate astfel, fapt surprinzător pentru o Europă dominată de rasa 
albă. În plus, marea majoritate a personajelor biblice sunt descrise ca având 
pielea albă. Unele opinii acreditează ideea unei origini precreştine, legată de 

cultul unor zeite ca Diana, Cybele sau Isis. Ipoteza este intarita de puternica 
tradiţie a unor vechi culte păgâne, practicate în zonele în care au fost găsite 
Madonele negre. 

Într-unul din eseurile incluse în cartea sa The Cult of the Black Virgin? 
(Penguin, 1997), scriitorul Ean Begg confirmă posibilitatea unei legături dintre 
Maria Magdalena şi Madonele negre; nu mai puţin de 50 de lăcaşuri dedicate 
celei dintâi conţin altare închinate Madonei negre. Demn de menţionat este şi 
faptul că în Saintes-Maries-de-la-Mer, unde se spune că Maria Magdalena ar fi 
pus piciorul pe pământul Franţei, populaţia rromă celebrează şi acum un festival 
anual în onoarea Sfintei Sara sau „Sara cea neagră“, presupusa servitoare egip- 
teană a celor trei Marii, care le-a însoţit în Galia. Pe de altă parte, Lynn şi Prince 
susţin că legătura dintre Madonele negre şi cultul Mariei Magdalena este „de 
netăgăduit“, sugerând mai departe o posibilă asociere şi cu zeiţa Isis. 

Cei doi autori atrag atenţia asupra Cântării Cântărilor a lui Solomon, poe- 
mele de iubire ce şi-au găsit loc, în chip destul de straniu, în Vechiul Testament. 
Vorbindu-i „mirelui“ său, „mireasa“ se descrie astfel: „Neagră sunt, fete din 
Ierusalim, dar frumoasă“?, o referire explicită la culoarea întunecată a pielii 
sale. Unii autori consideră că versul se referă la soţia lui Solomon, fiica farao- 
nului egiptean, alţii o văd protagonistă pe regina din Saba, posibil de origine 
ethiopiană, care îl vizitase pe rege. Există însă şi o tradiţie creştină timpurie 
care asociază versul cu Maria Magdalena, probabil din cauza erotismului im- 
plicit, dar şi reputației atribuite Mariei. Textul a fost însă scris cu mult înaintea 
naşterii Mariei Magdalena, deci nu are cum să se refere la ea. Totuşi, faptul 
că unii dintre primii creştini au legat numele ei de eroina cu pielea neagră 
din Cântarea Cântărilor este la fel de interesant ca şi asocierea cultului Mariei 
Magdalena cu Madonele negre din Franţa. 


Ereticii şi blasfemia 


Primii creştini nu ar fi privit drept erezie legenda Mariei Magdalena care, odată 
ajunsă în Franţa, răspândeşte cuvântul lui lisus. La fel de acceptate au fost şi sunt 
şi laudele aduse de lisus Mariei, potrivit Evangheliilor, precum şi faptul că ei i 
s-a arătat, prima, Mântuitorul după Înviere. În schimb, ideea unei relaţii fizice 
între cei doi este cu totul altceva. Ea ar fi fost — şi ar fi şi azi — considerată o 
blasfemeie dintre cele mai grave şi oricine ar fi crezut în ea ar fi trebuit să-şi 
ţină ascunsă părerea pentru a nu se expune unei pedepse severe din partea 
Bisericii. Într-adevăr, nu ar fi contat adevărul despre această presupusă relaţie, 
ci dacă oamenii erau dispuşi să dea crezare unei astfel de erezii, cu un posibil 
impact puternic asupra întregii societăţii şi creştinismului. Dovezile istorice 
arată că cel puţin o grupare secretă, dacă nu două, credeau în ea, iar una din 
ele a plătit un preţ scump. 

În zilele noastre, regiunea din sudul Franței, ce purta odinioară numele de 
Catar, a devenit o atracţie turistică. Atât provincia Languedoc-Roussillon, cât şi 
cea învecinată, Midi-Pyrrénées, încearcă să-i ademeneascá pe vizitatori făcând 
publicitate catarilor şi castelelor lor, multe dintre ele oferind privelişti magnifice. 
Ghizii povestesc despre sfârşitul catarismului în sudul Franţei şi despre căderea 
unuia dintre ultimele sale bastioane, din Montségur, o legendă fără îndoială 
romantică, mai ales istorisită într-un peisaj rural atât de plăcut. 

Adevărul este însă mult mai cumplit. Cruciada împotriva catarilor a fost unul 
dintre cele mai violente episoade din istoria, atât de sângeroasă, a Europei. (Unii 
cercetători îl consideră primul genocid din epoca modernă.) Motivul deciziei 
autorităţilor de a-i rade pe catari de pe faţa pământului a fost acela că doctrina 
acestei mişcări secrete „creştine“ diferea de catolicismul tradiţional; printre 
altele, catarii credeau cá Maria Magdalena fusese soţia lui lisus. 


Catarii 


Aşadar, cine au fost catarii şi care este originea lor? O întrebare dificilă. Primul 
aspect care trebuie menţionat este acela că nu alcătuiau o rasă aparte, ci o grupare 
formată pe baza unor credinţe comune şi care şi-a întemeiat propriile comunităţi. 
A] doilea aspect se referă la răspândirea catarilor. Ei nu locuiau numai în sudul 
Franţei, ci şi în alte parti ale țării, îndeosebi in nord şi în centru, ca şi în Germania, 
în împrejurimile oraşului Cologne (actualul Kóln), şi în Italia. 

Din câte se ştie, numele le-a fost dat, nefiind ales de ei. Termenul de „catar“ 
provine din grecescul Katharsis, purificare, cu referire la viaţa ascetică dusă 
de membrii sectei. Erau cunoscuţi şi drept „albigenzi“, după numele oraşului 
francez Albi, unul dintre bastioanele mişcării. Catarii îşi ziceau Bons Hommes 
şi Bonnes Femmes („bărbaţi buni“, respectiv „femei bune“) sau Bons Chretiens 
(„buni creştini“). Această din urmă autotitulatură arată că se considerau adevă- 
ratii creştini, în sensul de devotați adevărului lui lisus Hristos, aşa cum îl vedeau 
ei, Biserica tradiţională fiind cea care, în concepţia lor, denaturase credinţa. 

Nu se cunoaşte cu precizie când, cum şi de ce au apărut credinţele catare în 
Europa, dar tradiţiile amintesc de dispute si disidente religioase datând încă de 
la începuturile creştinismului. Unul dintre scopurile Conciliului de la Niceea, 
convocat, în 325 d.Hr., de primul împărat roman creştin, Constantin, a fost 
delimitarea creştinismului de arianism, doctrină care nega caracterul divin al 
lui lisus Hristos şi susţinea unicitatea lui Dumnezeu. 

În secolul al XI-lea, un nou val de nemulţumire se făcea simţit în Europa 
creştină. O parte din disidentá se reducea la o formă concertată de anticlerica- 
lism, constând în acuzele obişnuite, privind denaturarea credinţei de către cler 
şi corupţia acestuia. Totuşi, unele grupări au mers mai departe, renegând învă- 
táturile până atunci recunoscute de Biserică şi inlocuindu-le cu altele proprii. De 
exemplu, în anul 1025 d.Hr., în castelul Monteforte de lângă Asti, în Italia, a fost 
descoperit un grup de cel puţin 30 de „eretici“, mulţi dintre ei de origine nobilă. 

Grupul propovăduia ascetismul şi respingea plăcerile vinovate ale credinţei; se 
pare că sperau sau credeau că, la un moment dat, oamenii se vor putea reproduce 
„ca albinele“, în lipsa actului sexual. Mult mai periculoasă (pentru ei) s-a dovedit 
concepţia potrivit căreia Iisus Hristos era sufletul omenesc, iubit de Dumnezeu, 
iar nu Dumnezeu şi parte a Sfintei Treimi, potrivit doctrinei creştine consacrate. 
Episcopul de Milano a asediat imediat castelul şi ereticii au fost prinşi şi arşi pe 
rug, după ce refuzaseră o ultima şansă de a se salva, aceea de a săruta crucea, 
considerată de ei simbol al durerii. Surprinzător, documentele vremii menţionează 
că membrii grupării proveneau dintr-un „colţ necunoscut al lumii“. 

La jumătatea secolului al XII-lea, în Cologne (Germania), s-a format o gru- 
pare mai mare de „eretici“, una dintre primele care poate fi catalogată drept 
catară. Membrii săi refuzau să mănânce produsele provenite de la animale care 
se reproduceau prin contact sexual (de exemplu, carnea şi laptele de vacă, dar 
nu şi carnea de peşte, vietate despre care se credea la acea vreme că se înmul- 
teste asexuat) şi priveau căsătoria ca pe un păcat trupesc. Secta era deschisă 
şi femeilor, şi cuprindea trei grade sau nivele de iniţiere. Deşi nu recunostea 
ierarhia Bisericii, se pare că gruparea avea propriul episcop. 

La fel ca în cazul grupului italian, tot originea străină a fost blamată şi pentru 
această „erezie“. Membrii grupării revendicau un trecut istoric pentru credinţa 
lor, care şi-ar fi avut originea în Bizanţ, leagănul Bisericii Ortodoxe care îşi croise 
un drum propriu, separat de Biserica Romano-Catolică, după căderea Imperiul 
Roman de Apus, în secolul al V-lea. Şi, la fel ca ereticii din Monteforte, aceştia 
şi-au găsit sfârşitul pe rug. Putem astfel concluziona asupra existenţei unor 
grupări, organizate sau nu, care îşi protejau credinţele şi tradiţiile considerate 
de autorităţi ameninţări la adresa societăţii. 

În cea de-a doua jumătate a secolului al XII-lea, catarismul a luat amploare 
în jumătatea sudică a Franţei, ajungând în vest până la Agen şi în sud până la 
Carcassonne. Este momentul să menţionăm, aici, contextul istoric în care s-a dez- 
voltat această mişcare. Era perioada cruciadelor. În anul 1099, prima cruciadă a 
avut drep rezultat cucerirea Ierusalimului. În secolul al XII-lea si la începutul celui 
următor, s-au desfăşurat alte cruciade: una după recucerirea de către musulmani a 
Edessei, în 1144, şi o alta după căderea Ierusalimului în mâinile armatei lui Saladin. 
Cruciadele au constituit pentru mulţi soldaţi din Franţa şi alte state apusene ocazia 
unor contacte cu uimitorul amalgam de culturi şi credinţe din Ţara Sfântă şi din 
împrejurimi, dar şi cu civilizaţia Constantinopolului (actualmente Istanbul), capitala 
lumii bizantine. În magistrala sa lucrare The Hidden Tradition in Europe: The Secret 
History of Medieval Christian Heresy? (Penguin, 1995), Yuri Stoianov descrie legátu- 
ra explicită făcută de Biserica Romano-Catolică a vremii între propăşirea credintelor 
eretice în sudul Franţei şi influenţa ereziilor străine, aduse în ţările de baştină de 
către cruciații întorși din război. Potrivit lui Anselm din Alexandria, aceşti cavaleri 
» -O luaseră pe căi greşite din cauza bulgarilor ... în toată Franţa aceste persoane 
sunt cunoscute sub numele de bulgari“. 

Termenul „bulgari“ se referă la bogomili. Bogomilismul este adesea conside- 
rat o erezie precursoare a catarismului. A apărut în secolul al X-lea in Balcani, 
ca urmare a rivalitátii puternice dintre Imperiile Bizantin şi Bulgar. Principala 
caracteristică a acestei erezii a constituit-o viziunea dualistă, radicala separație 
între bine şi rău. Satan, fiul cel mai mare al lui Dumnezeu, era văzut ca înger 
căzut şi creator al lumii materiale — şi al omului. După ce se revoltă contra lui 
Dumnezeu, el este alungat din ceruri, locul său fiind luat de Hristos. 

Originile bogomilismului rămân neclare. Unii savanţi cred că rădăcinile sale 
se găsesc în Iran, în timp ce alţii subliniază influenţa exercitată asupra sa de 
maniheism, una dintre cele mai importante religii practicate, în Antichitate, în 
Orientul Mijlociu. A fost propagată de Mani, filozof născut în Mesopotamia şi 
educat în spirit creştin. Potrivit mărturiilor biografice, Mani a avut, în tinereţe, 
revelaţia unui spirit şi a început să predice de la o vârstă fragedă. Se considera 
întemeietorul unei noi credinţe, moştenitoare şi sintetizatoare a creştinismului, 
budismului şi zoroastrismului. Mişcarea maniheistă a câştigat numeroşi adepţi, 
ceea ce a atras după sine represalii. Membrii săi au fost persecutați atât înainte, 
cât şi după ce creştinismul a devenit religia dominantă în Imperiul Roman. 
(Mani însuşi a intrat într-un conflict puternic cu magii persani şi a fost supus 
unei pedepse cumplite: jupuirea de viu şi decapitarea.) Cel mai important 
principiu maniheist este cel al dualității, al luptei permanente dintre bine şi 
rău, dintre Dumnezeu (lumina) şi „Prinţul Întunericului“. Spiritul, captiv în 
lumea materială (a întunericului), nu poate fi eliberat decât prin intervenţia 
unui Salvator trimis de Dumnezeu pe pământ. 

O altă teorie incitantă subliniază presupusa influenţă a mitraismului asupra 
bogomilismului, deci o legătură directă între vechea lume „păgână“, în cadrul 
căreia avea să apară şi să se dezvolte creştinismul, şi lumea relativ modernă a 
Europei medievale. Este o ipoteză tentantă, care ar putea face lumină asupra 
modului în care cunoştinţele oculte şi doctrinele secrete au fost transmise din 
generaţie în generaţie, într-un fel de istorie paralelă cu cea oficială. Originile 
bogomilismului rămân însă învăluite în mister, la fel ca şi detaliile referitoare la 
viaţa lui Bogomil, preotul bulgar, din secolul al X-lea, acreditat ca întemeietor 
al sectei. Nu se ştie dacă numele mişcării provine de la cel al preotului sau dacă 
preotul a preluat numele, după ce credinţa propovăduită de el şi-a dobândit 
popularitatea. În Europa răsăriteană există o tradiţie interesantă, potrivit căreia 
Bogomil şi adepţii săi ar fi fost reîncarnări ale magicienilor egipteni care s-au 
ridicat împotriva lui Moise în timpul fugii din Egipt şi iesirii din exil. 

Un lucru este însă cert şi anume: impactul bogomilismului asupra dezvoltării 
ereziei catare în Europa de vest. Bogomilismul pare să fi acţionat ca un soi de 
instrument de propagare a ideilor şi credințelor antice către lumea modernă, 
dar şi ca verigă ideologică între Orient şi Occident. În cele din urmă, existenţa 
sa a constituit una dintre cauzele confruntării sângeroase dintre creştinismul 
convenţional şi catarism. 


ISTORIA SOCIETÁTILOR SECRETE 


Persecutii şi turbulente 


În acest context istoric, partea sudică a Franţei, şi îndeosebi regiunea Languedoc- 
Roussillon, devenise un teren propice pentru înflorirea catarismului. În secolul 
al IV-lea, maniheismul se remarcase deja aici drept o credinţă populară, iar 
influenţa sa avea să dăinuie, Biserica Catolică fiind nevoită să se confrunte cu 
erezii de tip maniheist, până spre veacul al XI-lea. Unii cercetători pun des- 
chiderea Languedocului la noi idei şi „erezii“ pe seama unei puternice culturi 
locale şi aprecierii de care se bucurau aici ştiinţa şi învăţătura. „Prin contrast 
cu climatul dominant în restul Europei de Vest, societatea din Languedoc era 
remarcabil de tolerantă şi cosmopolită şi atinsese un nivel înalt de prosperi- 
tate“, remarcă Yuri Stoyanov. Oricare ar fi fost cauzele, în a doua jumătate a 
secolului al XI-lea, catarismul ajunsese să se impună în mare parte din regiune, 
cu precădere în sânul nobilimii. 

Catarismul a atras un mare număr de femei de rang înalt. Motivul pare să fi 
fost acela cá propăvăduirea ascetismului şi a supremaţiei spiritului în fata plăcerii 
fizice erau în consonantá cu ideea, foarte populară în epocă, a iubirii curtenitoare, 
caste, cântată de menestrelii rătăcitori, cunoscuţi sub numele de trubaduri. 

În cele din urmă, Biserica Catolică a sesizat pericolul proliferării catarismului 
în Languedoc. Pentru autorităţile de la Roma, viziunea sa eretică despre lisus 
Hristos, modul de viata ascetic pe care îl promova, ca şi opoziţia înverşunată 
faţă de ierarhia bisericească reprezentau o adevărată ameninţare. La mijlocul 
secolului al XII-lea, teologul St Bernard de Clairvaux a fost trimis la Toulouse 
cu misiunea de a încerca să zdruncine influenţa crescândă a ereziei în rândurile 
populaţiei din regiune. Vizita s-a soldat cu un eşec, fiind urmată de tentative 
ale emisarilor altor papi de a pune capăt răspândirii fenomenului. Începutul 
secolului al XIII-lea a fost o epocă de mari turbulente pentru creştinătate. În 
1187, Saladin recucerise Ierusalimul, iar cea de-a patra cruciadă nu numai cá 
nu îşi atinsese scopul, dar „reuşise“ să facă exact contrariul, sfârşind dezastruos 
cu un jaf masiv asupra Constantinopolului, capitala Imperiului Bizantin, şi al 
cetăţenilor săi, presupugi aliaţi ai cruciaților. Dezamăgit, papa Inocenţiu al 
III-lea şi-a îndreptat atenţia spre orizonturi mai apropiate, încercând să rezolve 
problema stringentă a ereziei din însăşi inima Europei creştine. 

Papa l-a trimis pe nunțiul papal Pierre de Castelnau să trateze cu Raymond 
al VI-lea, conte de Toulouse, conducătorul regiunii, un om instruit, bănuit însă 
că ar avea anumite simpatii vizavi de mişcarea catară. Negocierile au eşuat, iar 
Raymond a fost excomunicat pentru încurajare şi instigare la erezie. Pe data de 
15 ianuarie 1208, Pierre a fost ucis pe drumul de întoarcere la Roma, iar papa 
a aruncat vina asupra lui Raymond. Ca urmare, Inocenţiu al III-lea a proclamat 
cruciada împotriva Languedocului, fapt nemaîntâlnit, regiunea fiind, de fapt, 
parte a creştinătăţii. 

Prima ţintă a cruciaților a fost oraşul Béziers (astăzi cunoscut mai ales dato- 
rită echipei de rugby şi luptelor cu tauri), centru al credinţei catare, dar mai ales 

al tolerantei religioase, având în vedere că numărul practicantilor catarismului 
se estimează cá ar fi fost de ordinul sutelor, dintr-un total de 15 000-20 000 de 
locuitori. În fruntea cruciaților s-a aflat abatele cistercian Arnaud Amaury, care 
s-a făcut remarcat prin acte de mare cruzime. I s-au alăturat nobili din nordul 
Franţei, ademeniti de promisiunea de a primi pământul confiscat de la catari. 
Cavalerii Templieri si Ospitalieri sau Ioaniti nu au participat, deşi aveau o înde- 
lungată tradiţie ca soldati cruciați, fapt surprinzător doar în aparenţă, ambele 
ordine fiind puternic reprezentate în regiune. (Raymon însuşi era protector al 
Ordinului Ospitalier.) Arnaud Amaury a fost însă de neoprit şi, în iulie 1209, 
oamenii săi au început asaltul asupra oraşului Béziers. 

Cetatea a fost rapid cucerită, devenind scena unor masacre îngrozitoare. 
Abatele de Citeaux a ordonat exterminarea nediscriminatorie a populaţiei. 
Întrebat de un cruciat cum să procedeze ca să distingă între ereticii catari şi 
catolicii devotați, abatele ar fi răspuns: „Omorâţi-i pe toti, Dumnezeu îi va 
recunoaşte pe ai Săi!“ 

Şi s-a ţinut de cuvânt. Bărbaţi, femei şi copii au fost scoşi cu forţa afară din 
biserică; li s-au scos ochii, au fost mutilati şi apoi ucişi. Alţii au fost luaţi la ţintă 
sau legati de cai şi táráti pe drum. A fost un măcel înfiorător, la finele căruia 
abatele a găsit puterea de a-i scrie papei o scrisoare în care preciza: ,,Sfintia 
Voastră, astăzi douăzeci de mii de eretici au fost trecuţi prin sabie, fără a se ţine 
cont de rang, vârstă sau sex“. Cifra poate fi exagerată, dar în mod cert mii de 
oameni au murit în chinuri cumplite în acele zile, iar printre ei s-au numărat 
şi mulţi locuitori ai oraşului, care nu aveau nici o legătură cu catarii. 

Demn de menţionat este sprijinul acordat de mulţi catolici de rând con- 
citadinilor catari. Documentele consemnează faptul că cetăţenii catolici au 
fost încurajați să-i demaşte pe catari sau sfátuiti să părăsească oraşul pentru 
a nu se expune masacrului care avea să urmeze. Poate că mulţi locuitori 
au refuzat pur şi simplu să creadă că o armată catolică va face uz de toate 
mijlocele brutale de luptă specifice cruciadelor împotriva semenilor întru 
credinţă şi au sperat că vor fi la adăpost între zidurile cetăţii. La fel de bine 
putem însă presupune că populaţia catolică simpatiza cu vecinii catari şi era 
gata să moară alături de ei. 

Două detalii importante pot contribui la descifrarea motivelor extraordinarei 
atrocități a atacului asupra oraşului Béziers. Primul este acela că biserica din 
care sute (dacă nu mii) de oameni au fost táráti afară, unde şi-au găsit moartea, 
era închinată Mariei Magdalena. Şi mai semnificativă este însă data declanşării 
atacului — 22 iulie, sărbătoarea Mariei Magdalena, la catolici. O coincidenţă 
pare prea puţin probabilă, mai ales că personajul constituia obiect de dispută, 
concepţia catară potrivit căreia Maria Magdalena fusese soţia lui lisus fiind 
contrară dogmei catolice şi considerată, drept urmare, o erezie. După cum am 
arătat, ideea fusese exprimată sau măcar sugerată la începuturile creştinismului 
de către aga-numitii gnostici, ca să reapară în sudul Franţei ca învăţătură secretă 
a catarilor, împărtăşită numai în cadrul unor întruniri tainice. 

Nu se cunoaşte cu precizie originea acestei credinţe la catari. Se pare că 
rădăcinile sale nu trebuie căutate în bogomilism, deşi, în alte aspecte, cataris- 
mul a fost influenţat de erezia balcanică. Yuri Stoyanov notează: „Ideea Mariei 
Magdalena ca «soţie» sau «concubină» a lui Hristos... pare să constituie o teză 
catară originală, fără echivalent în doctrina bogomililor“. Dacă a fost preluată 
din Evanghelia gnostică după Filip, atunci s-a folosit o altă copie, deoarece 
textul care ne-a parvenit a fost descoperit într-o ascunzătoare din Egipt, abia 
la mijlocul secolului al XX-lea. O altă posibilitate este cea a existenţei unei alte 
surse, cunoscută în secolul al XII-lea, dar care s-a pierdut între timp. 

În orice caz, ştim cu certitudine că ideea era extrem de importantă atât 
pentru catari, cât şi pentru cruciați (deşi din motive diferite). La câţiva ani 
după cruciadă, tânărul călugăr cistercian Pierre des Vaux-de-Cernay critica 
aspru învăţăturile catare, notând despre data atacului: „Béziers a fost cucerit 
în Ziua Sfintei Maria Magdalena. O, divină Providentá! Ereticii susțineau cá 
Maria Magdalena a fost concubina lui lisus Hristos“, adăugând că „acei câini 
dezgustatori“ îşi găsiseră pedeapsa „meritată“ chiar de sărbătoarea sfintei pe 
care o batjocoriseră. 

Tragedia de la Béziers a marcat începutul unei cruciade de 20 de ani con- 
tra catarilor din Languedoc. Ea avea să fie cunoscută în istorie drept Cruciada 
Albigenziană, după numele alternativ dat catarilor, şi să se soldeze cu multe mii 
de morţi. Pentru un timp, cruciada s-a desfăşurat sub conducerea nemilosului 
Simon de Montfort, care nu a ezitat să-i ardă pe eretici sau pe aşa-zişii perfecti (sau 
„parfait“, însemnând „perfect“ în limba franceză; nume dat elitei catare, conside- 
rată de catolici drept eretici perfecţi sau totali). Poate că cel mai notoriu episod 
din acestă campanie marcată de nenumărate acte de violenţă a fost pedepsirea 
de către Montfort a unei văduve, Geralda, doamna castelului Lavour. Ea a fost 
aruncată într-o fântână peste care au fost prăvăliţi bolovani. Cruciada nu a fost 
lipsită de răsturnări de situaţii, catarii repurtând anumite victorii. Montfort însuşi 
a pierit în luptă, lovit în cap de o piatră, în timpul asedierii oraşului Toulouse. 

Până în 1229, când cruciada a fost declarată oficial încheiată, catarismului 
i-au fost administrate lovituri zdrobitoare, multi dintre membrii săi de elită 
găsindu-şi sfârşitul arşi pe rug. Totuşi, mişcarea nu a fost complet eradicată, iar 
sarcina a fost preluată de celălalt instrument de constrângere al Bisericii Catolice 
medievale: Inchiziția. Membrilor săi li s-au acordat puteri depline în vânarea şi 
exterminarea ereticilor din regiune. S-au confruntat însă cu o ripostă puternică 
şi acţiunea a trenat. În 1242, gruparea de la Montségur a ucis doi inchizitori, 
ceea ce a provocat o reacţie violentă din partea autorităţilor catolice. 

Asediul asupra aparent inexpugnabilului castel catar de la Montségur a 
început in 1243 şi a durat nouă luni. În martie 1244, catarii rămaşi in viata 
pierduseră orice speranţă şi, în cele din urmă, au acceptat să capituleze. Celor 
circa 200 de perfecti din castel — printre care se numărau şi episcopi — li s-au 
oferit două opţiuni: să se dezică de credinţele eretice sau să piară pe rug. Au ales 
moartea şi legenda spune că au fost arşi pe un rug ridicat la poalele muntelui 

(sau într-un oraş vecin). Unele relatări îi prezintă pe catari coborând in fugă 
muntele pentru a se arunca în foc. Este interesant de remarcat că, potrivit unor 
istorisiri, catarii îşi întâmpinau adesea sfârşitul cumplit cu un soi de ardoare. 

Unele surse susţin că nu toti catarii au murit în timpul asediului. Se crede 
că trei sau patru dintre ei au reuşit să scape, luând cu ei unele „comori“ catare, 
rămase necunoscute. Cel mai probabil, fusese vorba despre texte sacre pentru 
catari, care însă nu ne-au parvenit. Aşa cum era de aşteptat, povestea a stârnit 
speculaţii în legătură cu natura comorii catare ascunse, una dintre tradiţii 
referindu-se chiar la Sfântul Graal. Este posibil ca scrierile (dacă ele ar fi făcut 
obiectul comorii) să fi conţinut indicii referitoare la originea credințelor cata- 
re, printre care şi cea privind relaţia dintre lisus şi Maria Magdalena. Oricum, 
Inchiziția a făcut tot posibilul pentru a distruge scrierile catare: puţine au fost 
descoperite până în prezent, lacună care adaugă un plus de mister la informa- 
tiile, şi aşa sumare, pe care le detinem despre această sectă secretă. 

Sfârşitul asediului de la Montségur figurează de mult timp la loc de cinste în 
cercurile oculte şi mistice, iar misterul comorilor catare continuă să suscite un 
interes enorm. Cert este că episodul a marcat finalul efectiv al catarismului în 
sudul Franţei. În anii care au urmat, Inchiziția a perseverat în lupta contra tuturor 
acelora care îndrăzneau să imbratiseze credinţele catare, demascarea şi pedepsi- 
rea unor grupări răzlețe de eretici prelungindu-se până spre sfârşitul secolului. La 
acel moment, catarismul din Languedoc îşi pierduse însă forţa, supraviețuitorii 
masacrelor îndreptându-se către locuri mai sigure precum Lombardia. 

Ascensiunea şi decăderea acestei secte secrete au avut un impact indu- 
bitabil asupra istoriei. Catarismul a contribuit, chiar şi fără să o ştie sau să o 
dorească, la producerea unor schimbări majore atât în Franţa, cât şi în sânul 
Bisericii Catolice. Pentru Franţa, rezultatul campaniei anticatare a fost preluarea 
controlului asupra Languedocului. În ceea ce priveşte Biserica, episodul catar 
a impulsionat întemeierea Ordinului Dominican, însărcinat cu combaterea 
ereziilor. În plus, succesul Cruciadei Albigenziene a demonstrat eficienţa unor 
instituţii de genul Inchiziției în urmărirea şi nimicirea celor considerati de 
Biserică eretici. Astfel, această sectă modernă şi-a pus amprenta asupra istoriei, 
chiar dacă nu aşa cum ar fi vrut. 


Cavalerii Templieri 


Concomitent cu înfrângerea catarilor, un alt ordin cu presupuse cunoştinţe 
secrete similare nu numai că a supravieţuit, ci a înflorit. Puţine grupări în 
istorie au stârnit în asemenea măsură imaginaţia oamenilor şi au iscat atâtea 
speculaţii ca Templierii. Credintelor şi destinului lor le-au fost consacrate ne- 
numărate cărţi. Pentru unii, Cavalerii Templieri nu au fost decât un grup de 
soldaţi care şi-au încheiat misiunea după eşecul cruciadelor, când Ţara Sfântă 
a rămas în mâinile păgânilor. Alţii susţin că această veche organizaţie ocultă 
a fost — şi este — păstrătoarea unor cunoştinţe secrete. Puţini pun însă la 

îndoială impactul deosebit de puternic pe care Ordinul Templierilor l-a avut 
asupra istoriei universale. 

Ordinul Cavalerilor Templieri (sau Ordinul Templului) a fost întemeiat în 
anul 1118, la Ierusalim, de către cavalerul francez şi cruciatul veteran Hugues 
de Payens. Scopul său era apărarea numeroşilor pelerini care călătoreau din- 
spre Europa sau alte locuri către Ţara Sfântă şi, în special, lerusalim. Era o 
epocă de aur pentru creştinătate: Ierusalimul fusese cucerit în 1099 şi multi 
creştini doreau să viziteze locul unde Iisus Hristos murise şi înviase. Unii dintre 
ei nu reuşeau însă să ajungă la destinaţie din cauza tâlharilor care atacau pe 
drumurile pline de primejdii ce porneau dinspre țărm către interiorul ţării, aşa 
că nouă cavaleri europeni, sub comanda lui de Payens, şi-au oferit serviciile. 
Actionau într-un mod oarecum similar unei firme private moderne de protecţie 
şi pază, ca de exemplu cele care au răspuns de siguranţa civililor occidentali în 
timpul conflictului din Irak. 

Mulțumită lui Balduin, rege al Ierusalimului la acea vreme, cavalerii şi-au 
stabilit cartierul general pe Muntele Templului, în moscheea creştinată Al-Aqsa, 
loc pe care legenda spune că se ináltase Templul lui Solomon. Din acest motiv, 
şi-au luat numele de Sărmanii Soldaţi ai lui Hristos şi ai Templului lui Solomon, 
pe scurt Templierii. Având în vedere bogăţia legendară a Ordinului, ironia face 
ca aceşti primi Templieri să fi avut puţine resurse financiare sau avutii, deşi o 
parte dintre ei proveneau din familii de vază. Tráiau pe seama donațiilor făcute 
de pelerinii recunoscători. 

Iniţial, a fost vorba despre o organizaţie aparent minoră şi modestă, dar nu 
lipsită de influenţă. Nepotul unuia dintre cavaleri era un abate cistercian pe nume 
Bernard de Clairvaux, un bărbat inteligent şi ambițios care, din motive rămase 
necunoscute, a luat asupra lui sarcina de a promova noul Ordin. Balduin sesizase 
şi el avantajele asocierii cu o astfel de grupare, capabilă să aprindă imaginaţia 
oamenilor şi să atragă aliaţi puternici în Europa. Sfântul Bernard este însă acela 
care şi-a asumat misiunea de „agent de relaţii publice“, elaborând codul specific 
de comportament pentru cavaleri, trimițând scrisori elogioase şi intervenind 
direct pe lângă papă. La rândul său, Hugues de Payens a revenit în Europa, 
căutând sprijin pentru organizaţia sa, şi a fost primit cu multă căldură de papa 
Honoriu. Eforturile le-au fost răsplătite în anul 1128, când Biserica a recunoscut 
oficial Ordinul. Peste numai un deceniu, vor fi scutiţi de la plata taxelor şi vor 
primi dreptul de a se mişca liber în întreaga lume creştină, supunându-se numai 
autorităţii papale. 

Deşi cavalerii deţineau puţine bunuri personale, nimic nu îi împiedica să 
adune averi şi proprietăţi în nume colectiv, ca organizaţie. Administrau sume 
imense, ce le erau încredințate pentru a fi păstrate în siguranţă de către oameni 
înstăriți, precum unii cavaleri plecaţi în cruciade. În timp, Templierii au pus la 
punct un sistem de funcţionare similar cu cel bancar, ajutându-i pe pelerini şi 
nu numai să-şi transfere banii. Şi foarte curând au putut să cumpere pământ 
şi edificii atât în Ţara Sfântă, cât şi în diverse părţi ale Europei. Spre sfârşitul 

secolului al XII-lea, au stăpânit pentru o scurtă perioadă întreaga străveche 
insulă Cipru, punct strategic de o importanţă capitală în Mediterana. 

În Ţara Sfântă, Templierii deveniseră paznicii mai multor locuri sfinte şi 
începuseră să participe, în lupte, alături de alti cruciați. Multi voluntari erau 
dornici să intre în această organizaţie strălucită, al cărei renume se răspândise 
în toată creştinătatea. Numărul Templierilor a crescut vertiginos. Ca soldaţi, 
erau recunoscuţi pentru curaj şi refuzul de a se preda. Una dintre cele mai ce- 
lebre bătălii la care au luat parte a fost cea de la Montgisard, din 1177, când un 
mic grup de Templieri a sărit în ajutorul soldaţilor creştini, înfrângând armata 
mult mai numeroasă a lui Saladin. În cartea The History of the Knights Templars 
(1842), Charles G. Addison istoriseşte cum Maestrul Templului, pe nume Odo 
de St Amand, a condus un grup de numai 80 de cavaleri, într-un raid surpriză 
în mijlocul taberei lui Saladin, unde au trecut de temutele gărzi mameluce şi 
au fost pe punctul de a-l captura pe însuşi Saladin în cortul sáu. , ... [sultanul] 
a scăpat ca prin minune, aproape gol, călare pe un dromader iute de picior“. 
Luaţi pe neaşteptate, oamenii lui Saladin , ...au fost ucişi sau împinşi spre deşert, 
unde au pierit de foame, oboseală sau din pricina vremii“. 

În ciuda unor astfel de succese, Saladin şi armata sa au triumfat în cele din 
urmă, recucerind Ierusalimul, în 1187, iar statele cruciate din Tara Sfântă au 
fost treptat încercuite şi învinse. lar pe măsură ce cruciații creştini erau alun- 
gati, sprijinul acordat Templierilor a început să scadă. Odată cu căderea cetăţii 
Accra, în 1291, creştinii şi Templierii aveau să piardă ultimul mare bastion, deşi 
declinul puterii lor în regiune începuse cu mult înainte. Chiar şi după eşecul din 
Ţara Sfântă, Templierii au rămas însă o organizaţie foarte bogată şi influentă, 
având bani, influenţă, pământuri şi alte proprietăţi în toată Europa. Au fost 
deseori descrişi drept prima corporație multinațională din istorie, analogie care, 
având în vedere impactul „brandului“ şi enorma putere deţinută de grupare în 
multe ţări, nu pare deloc neîntemeiată. 

În aceste condiţii, nu este câtuşi de puţin surprinzător că Templierii au atras 
invidia şi neîncrederea unor conducători occidentali. Mulțumită scutirii de taxe 
şi libertăţii de mişcare, cavalerii reprezentau un fel de putere alternativă, un stat 
în stat. Filip al IV-lea al Franţei (cunoscut în istorie ca Filip cel Frumos) avea 
motive să-i urască. Avea nevoie de fonduri pentru războiul împotriva Angliei şi 
era îndatorat Templierilor. Înlăturarea puternicei lor organizaţii însemna atât 
ştergerea datoriilor, cât şi posibilitatea de a pune mâna pe o parte dintre bogă- 
tiile ei. Ordinul se afla încă sub protecţia papalității, dar Filip avea o anumită 
influenţă la curtea papei Clement al V-lea, stabilită la acel moment în Franţa. 

Vineri, 13 octombrie 1307, regele Filip a arestat majoritatea membrilor im- 
portanti ai Ordinului din Franţa, inclusiv pe Marele Maestru Jacques de Molay. 
Sub tortură, a obţinut mărturisiri de blasfemie care, odată făcute publice, au 
generat un imens scandal, însoţit de cereri ca Templierii să fie trataţi în modul 
cel mai sever cu putinţă. Între timp, Filip a trimis scrisori altor monarhi europeni, 
solicitându-le să întreprindă acţiuni similare, iniţiativă care a avut diverse ecouri. 

De Molay a fost în cele din urmă ars pe rug la Paris, în 1314. Se spune căa 
rămas sfidător până la sfârşit, cerând să fie legat astfel încât să se afle cu faţa 
spre catedrala Notre Dame şi să îşi ţină mâinile împreunate. Conform legendei, 
a strigat dintre flăcări că atât papa Clement, cât şi regele Filip, îl vor întâlni, în 
curând, în fata lui Dumnezeu (ceea ce s-a şi întâmplat). Multi alti Templieri au 
fost arşi pe rug pentru erezie: peste 110 la Paris şi alţii în Reims, Carcassone, 
Normandia şi Lorraine. În alte parti, unii Templieri au fost eliberaţi după ce 
şi-au mărturisit păcatele şi nu şi-au retractat spusele după încetarea torturii 
(aşa cum făcuseră alti confrati) sau au intrat în alte ordine militare. Cavalerii 
Templieri deveniseră istorie. 

Confesiunile smulse Templierilor sub tortură au iscat de-a lungul timpului 
nenumărate controverse. Se pare că Templierii au mărturisit că venerează un 
idol misterios pe nume Baphomet; că iau parte la orgii homosexuale; cá profa- 
nează Sfânta Cruce; că îi reneagă pe lisus Hristos şi Maria Magdalena sau că se 
închină unui cap retezat. Potrivit lui Addison, se crede cá , ...diavolul se arăta 
adesea [grupului de Templieri] sub forma unei pisici şi discuta cu cei adunaţi, 
promitándu-le recolte bogate şi tot felul de avutii şi proprietăţi“. Un cavaler 
torturat în Anglia a mărturisit că Marele Maestru de Molay ar fi arătat spre o sta- 
tuie a lui Hristos, spunând că , ...era fiul unei femei oarecare şi a fost crucificat 
pentru că se autoproclamase Fiul lui Dumnezeu. Eu însumi am fost în locul unde 
s-a născut şi a fost crucificat, iar voi trebuie să-l renegati pe acela a cărui statuie 
se află în faţa ochilor voştri“. Evident, astfel de acuzații intră în contradicţie 
flagrantă cu misiunea asumată de Templieri ca apărători ai Ţării Sfinte şi ai 
creştinătăţii. Explicaţia cea mai plauzibilă este aceea că inchizitorii au inventat 
mărturisirile pe care le-au pus in gura celor torturați pentru a-i discredita cu 
aceste blasfemii obscene. 

Sunt însă unii care susţin că, dincolo de exagerările neîndoielnice ale măr- 
turisirilor obţinute prin tortură, Templierii practicau credinţe neortodoxe, pre- 
luate din experienţele trăite în Ţara Sfântă şi Bizanţ şi având la bază cunoştinţe 
străvechi, din vremea lui Hristos sau chiar de dinainte. De exemplu, se spune 
că un Templier l-ar fi prevenit pe inchizitorul care îi pusese în faţa ochilor un 
crucifix: „Nu te încrede prea mult în el, este prea nou...“ Unii comentatori cred 
că această afirmaţie ciudată s-ar datora unor concepţii precreştine imbratisate 
de Templieri. Ei au fost dintotdeauna asociaţi cu Solomon, îndeosebi pentru 
că şi-au stabilit cartierul general pe locul în care legenda spune că máretul 
rege al israeliților ar fi ridicat celebrul Templu. Aici, ca si în alte parti din Tara 
Sfântă, se crede că Templierii ar fi descoperit relicvele unor sfinţi. Faptul că 
Templierii posedau anumite relicve este ştiut cu siguranță. Se pare că deţineau 
un fragment din Adevărata Cruce — cea pe care a fost răstignit lisus. (Saladin a 
reuşit să intre în posesia relicvei, care a fost apoi ráscumpáratá de către cruciați 
atunci când musulmanii le-au predat oraşul Acra, în 1191.) Totuşi, venerarea 
relicvelor era un fapt uzual pentru acele vremuri. 

Mituri, legende şi relicve 


Multe dintre miturile şi legendele tesute în jurul Cavalerilor Templieri se referă 
la Sfântul Graal, cea mai sfântă relicvă a creştinilor, potirul folosit de Iisus la 
Cina cea de Taină (deşi multi comentatori îi atribuie o semnificaţie spirituală 
mult mai adâncă). Povestea spune că Templierii ar fi intrat în posesia sa în îm- 
prejurări necunoscute şi că una dintre principalele lor misiuni era păstrarea în 
siguranţă, chiar cu preţul vieţii, a potirului. Ideea a fost preluată spre sfârşitul 
secolului al XII-lea, când au început să circule poveşti despre cavaleri porniţi în 
căutarea Sfântului Graal (ulterior, s-au întrepătruns şi elemente din legendele 
regelui Arthur). Deşi nu există nici o dovadă care să ateste că Templierii ar fi 
deţinut această relicvă, probabil că mai important este faptul că, mai târziu, 
multi membri ai unor cercuri ezoterice şi oculte au crezut că Templierii se 
aflaseră în posesia acestui obiect înzestrat cu puteri magice. 

O altă legendă acrediteză ideea cá Templierii ar fi ajuns în Tara Sfântă 
cu scopul precis de a accede la Templul lui Solomon, misiunea asumată pu- 
blic de păzitori ai pelerinilor pe drumurile Ierusalimului fiind una de faţadă. 
Argumentul este acela că ar fi fost imposibil pentru un grup format din numai 
nouă oameni — cărora nu li s-au alăturat alţii, timp de mai multi ani — să ape- 
re un număr atât de mare de călători. În cartea Agenţii lui Solomon: secretele 
francmasoneriei, bisericii şi Iluminaţilor (2007), autorii Christopher Knight şi 
Alan Butler susţin că Templierii ar fi acţionat in secret pentru „excavarea“ lo- 
cului pe care se aflase Templul lui Solomon. În sprijinul acestei teorii, ei invocă 
descoperirile efectuate de o expediţie militară britanică, în secolul al XIX-lea, 
care s-a găsit în cursul săpăturilor pe Muntele Templului o reţea de tunele în 
care se aflau lucruri personale, fragmente de arme şi piese de harnaşament 
confecţionate în stilul specific Cavalerilor Templieri din secolul al XII-lea. Faptul 
demonstrează, cu prisosintá, că ei depuseserá eforturi considerabile, excavând 
fără utilaje, nu doar din simpla curiozitate de a afla ce s-ar putea găsi în nişte 
pivnițe părăsite cu peste un mileniu în urmă. Knight si Butler presupun că cei 
nouă Cavaleri Templeri căutau „harta celei mai fabuloase comori din toate 
timpurile: Manuscrisul de Aramă“. 

Manuscrisul de Aramă a fost descoperit, alături de celelalte Manuscrise de 
la Marea Moartă, în 1952, la Qumran. Nefiind făcut din papirus sau piele, ci, 
după cum o indică şi numele, din aramă, se poate presupune că a fost conceput 
pentru a dăinui cât mai mult, fiind considerat important în sine sau depozitar 
al unor informaţii însemnate. Într-adevăr, documentul conţine un inventar de 
obiecte de cult şi de monede de aur în cantităţi imense, care ar valora astăzi 
sute de milioane de dolari. Mai mult, el pare să indice şi locurile unde au fost 
ascunse comorile, deşi, din cauza modificărilor de peisaj şi transformărilor din 
cultura popoarelor care s-au succedat pe acest teritoriu, amplasamentele şi 
instrucţiunile sunt prea puţin folositoare astăzi. 

Cu toate acestea, Manuscrisul de Aramă a reprezentat o descoperire inci- 
tantă, considerată de mulţi experţi (deşi nu de toţi) drept o hartă de referinţă 

vizând o comoară reală. Scriitorii Knight şi Butler afirmă că Templierii au săpat 
sub Muntele Templului în căutarea acestui manuscris care avea, la rândul lui, 
să-i conducă spre comoară. Însă, din câte se ştie, Manuscrisele de la Marea 
Moartă au rămas îngropate timp de două mii de ani, aşa încât este greu de 
crezut că Templierii le-ar fi descoperit şi ar fi ajuns, prin intermediul lor, în 
posesia fabuloasei comori. 

Knight şi Butler susţin că au existat două versiuni ale Manuscrisului de 
Aramă, cea găsită la Qumran fiind una secundară, care face referire la un al 
doilea document. A doua ipoteză este aceea că Templierii au auzit pur şi simplu 
poveştile care circulau pe seama unor comori ascunse sub Templu şi au săpat 
pentru a le scoate la suprafață, fără să ştie de manuscris. 

Nimeni nu cunoaşte ce presupusă comoară — dacă a existat într-adevăr 
una — este descrisă în Manuscrise şi cui i-a aparţinut. Există teorii care o atri- 
buie Primului Templu (construit de Solomon), celui de-al Doilea Templu sau 
chiar esenienilor. Knight şi Butler afirmă însă că Templierii au descoperit un 
manuscris şi apoi comoara, care ar fi stat la baza uriasei lor bogății. În sprijinul 
acestei teorii, ei aduc ca argument comportamentul fostului stăpân al lui Hugues 
de Payen, un oarecare Hugues de Champagne, un latifundiar înstărit care vizi- 
tase Ţara Sfântă alături de vasalul său. În 1125, acest Hugues de Champagne 
şi-a lăsat pământul şi banii moştenire unui nepot şi s-a alăturat Templierilor, 
devenind, din stăpân, subordonat al lui Hugues de Payen în ierarhia organi- 
zatiei. Un astfel de gest fără precedent nu poate fi explicat decât prin aceea că 
Templierii descoperiseră bogății uriaşe şi documente de o mare importanţă, 
susţin cei doi autori. Ipoteza descoperirii unei comori de către Templieri nu se 
sprijină pe dovezi concludente; în schimb, unii cercetători cred că ei au intrat 
totuşi în posesia unor documente străvechi, acestea constituind puntea lor de 
legătură cu viitoare societăţi secrete. 

O viziune alternativă asupra misiunii Cavalerilor Templieri nu îi prezintă în 
ipostaza de căutători ai unor comori îngropate sau ai unor documente referitoare 
la Sfântul Graal, ci ai Chivotului Legământului. După cum am arătat, Chivotul 
era depozitarul sacru al Celor Zece Porunci date de Dumnezeu lui Moise şi toto- 
dată vocea Domnului. El i-a însoţit pe israeliți în exodul din Egipt până in Tara 
Sfântă şi avea, potrivit Vechiului Testament, puteri supranaturale. Unii specialişti 
au sugerat că Manuscrisul de Aramă ar putea indica locul în care se află ascuns 
Chivotul (deşi majoritatea experţilor cred că acesta s-a pierdut). În unele istorisiri, 
Templierii călătoresc în căutarea lui până în Ethiopia, unde ar fi fost dus, potrivit 
unor legende locale străvechi, de către fiul lui Solomon şi al reginei din Saba. 

Dacă Templierii aveau cu adevărat concepţii neconvenţionale şi posedau 
cunoştinţe secrete, atunci există cauze mult mai plauzibile. Una dintre acestea 
ar fi călătoriile întreprinse de ei în Orientul Mijlociu, precum şi în estul şi sudul 
Europei, unde au intrat în contact cu diverse credinţe şi tradiţii care ar fi putut 
contribui la dezvoltarea unui sistem propriu de dogme şi practici. Am văzut 
deja că, în acea epocă, Biserica Catolică blama cavalerii întorşi din cruciade 
pentru răspândirea unor erezii de tipul legăturii matrimoniale dintre Iisus şi 

Maria Magdalena. De multe ori, cavalerii invinovátiti fuseseră o singură dată in 
Orientul Mijlociu sau Bizanţ. Putem deci presupune că Templierii, care au locuit 
permanent în Ţara Sfântă (până ce armatele islamice i-au forţat să se retragă), 
acumulând o experienţă îndelungată, au adoptat unele vederi neortodoxe. (Unii 
cercetători au mers şi mai departe, susţinând că organizaţia Templierilor nu 
ar fi fost înființată în 1118, cavalerii fiind de fapt descendenţi ai unui ordin 
străvechi, teorie greu — dacă nu imposibil — de demonstrat.) 


Obiect de venerație 


Multe dovezi stau mărturie legăturilor puternice dintre Templieri şi sudul 
Franţei, zonă asociată atât cu tradiţia Mariei Magdalena, cât şi cu ereziile 
catare. Probabil însă că cea mai incitantă ipoteză privind originea credințelor 
străvechi şi secrete ale Templierilor se întemeiază pe veneratia acestora fata de 
Ioan Botezătorul. În timpul torturii aplicate cavalerilor, se spune că ar fi fost 
smulse mărturii conform cărora capul tăiat la care se închinau era cel al lui loan 
Botezătorul sau al unei reprezentări a lui. Legendele mai consemnează şi că un 
deget al lui Ioan s-ar fi numărat printre relicvele deţinute de Templieri. 

Într-un fel, venerarea lui Ioan Botezătorul de către un grup de cavaleri n-ar 
trebui să constituie o surpriză, având in vedere că el este infátigat de dogma 
creştină drept cel care a vestit lumii sosirea lui lisus Mântuitorul. Totuşi, cer- 
cetări recente, confirmate într-o oarecare măsură de Manuscrisele de la Marea 
Moartă, acreditează ideea că Vechiul Testament minimalizează contribuţia lui 
Ioan Botezătorul în raport cu aceea a lui lisus. După cum am văzut, există experti 
care susţin că loan Botezătorul a fost conducătorul unei mişcări mesianice, rol 
asumat de lisus, după uciderea lui Ioan, şi de Iacov, după moartea fratelui sáu 
lisus. Într-o altă versiune a aceleiaşi teorii, lisus s-ar fi alăturat mişcării initia- 
te de Ioan, pe care ar fi condus-o apoi împreună. Profesorul James D. Tabor, 
cunoscut cercetător biblic, notează în The Jesus Dynasty (Harper Element, 
2007): „lisus îşi pretuia ruda, pe Ioan, mai presus decât pe oricare prooroc — 
ca Profet şi Învățător şi cel ce vestise apropierea Împărăției Cerurilor. lisus s-a 
înrolat în mişcarea iniţiată de Ioan, fiind botezat de el şi lucrând împreună la 
dezvoltarea Mişcării Mesianice“. 

Această viziune neconvenţională asupra lui loan Botezătorul nu este nouă. 
În anii imediat următori morţii lui Ioan şi lisus, a apărut o tradiţie „ioanită“ 
gnostică. Potrivit acesteia, loan fusese un profet mai important decât lisus şi 
totodată cel sosit pe pământ pentru a răspândi cuvântul Domnului şi a salva 
lumea — fără a fi considerat divin în sensul atribuit de creştini lui lisus. Adepții 
unei alte vechi religii, mandaismul, care a supravieţuit până în zilele noastre, 
susţin că lisus ar fi fost un fals prooroc, care ar fi denaturat cuvântul Domnului, 
şi îl venerează pe Ioan Botezătorul drept cel mai mare dintre profeti. Este posibil 
ca Templierii să fi cunoscut aceste „erezii“ în cursul şederii în Orientul Mijlociu 
şi să fi preluat de la ele respectul deosebit fata de Ioan Botezătorul. 

O altă chestiune neclară este identitatea lui „Baphomet“, presupusul idol 
adulat de Templieri. Cea mai plauzibilă explicaţie privind personajul este aceea 
a unei transcrieri greşite în limba franceză a numelui Mahomed sau Muhammad, 
profetul Islamului. Având în vedere că Templierii erau în contact permanent cu 
lumea musulmană, o influenţă exercitată de această religie nu ar fi exclusă. O 
altă teorie, aparţinând doctorului Hugh J. Schonfield, cercetător biblic, pune 
originea numelui „Baphomet“, însemnând „înţelepciune“, pe seama unui vechi 
sistem de criptare. 


Mostenirea templierá 


Ín cele aproape douá secole de existentá, Cavalerii Templieri au influentat 
considerabil lumea. De la începuturile lor, dacă nu misterioase, atunci cel 
puţin discutabile, au devenit una dintre cele mai puternice instituţii ale epocii 
medievale. După cum am arătat, poate cea mai însemnată realizare a lor a fost 
dezvoltarea unui sistem bancar transeuropean care a dat posibilitate călătorilor 
să parcurgă drumuri deseori bântuite de tâlhari fără a purta asupra lor bunuri 
de valoare. În final, Templierii şi ceilalți cavaleri au eşuat în încercarea de a 
prelua şi menţine Tara Sfântă în mâinile creştinilor, capitulând în fata forțelor 
renăscute ale Islamului. Templierii au fost astfel nevoiţi să-şi limiteze activitatea 
la Europa, ajungând, în cele din urmă, nişte cruciați fără cruciadă. 

Poate că nu este o coincidenţă faptul că, la puţin timp după căderea ultimului 
bastion cruciat, Templierii au fost háituiti şi zdrobiţi de un monarh european. 
Orice grupare posesoare a unor atât de mari bogății, pământuri şi influenţe ar 
fi fost considerată o ameninţare. Iar urgia s-a abătut asupra lor cu o ferocitate 
nemaiîntâlnită. Deşi multe dintre acuzele la adresa Templierilor au fost în mod 
cert fabricate, iar mărturisirile, smulse prin tortură, suprimarea Ordinului a fost 
probabil dictată şi de unele suspiciuni oneste legate de ataşamentul lor faţă de 
valorile creştine. Poate că, în anii petrecuţi în Orientul Mijlociu, Templierii se 
lăsaseră într-adevăr contaminati de erezii. 

Cavalerii Templieri au lăsat o moştenire vastă. Chiar dacă posesiunile le-au 
fost confiscate de Coroană sau atribuite altor cavaleri, bogăţia şi puterea lor 
se reflectă, de exemplu, în denumiri păstrate şi astăzi care conţin numele de 
„Templu“ datorită asocierii, timp de secole, cu templierii. Anumite posesiuni din 
Londra ale Templierilor au fost, mai târziu, închiriate avocaţilor şi unul dintre 
cele patru barouri care îi pot consacra pe membri drept avocaţi este Templul 
Mijlociu. Temple Meads Station şi alte proprietăţi cu nume similare sunt dovezi 
ale influenţei exercitate de Templieri într-un alt oraş englezesc, Bristol. 

Desființarea Ordinului Templierilor a reprezentat totodată un semnal 
ce anunţa ascensiunea natiunilor-stat şi întărirea instituţiilor lor într-o epo- 
că de afirmare a ţărilor Europei ca puteri politice regionale, în detrimentul 
organizaţiilor supra-nationale de tipul Bisericii. Organizaţii ale Cavalerilor 
Templieri există şi astăzi, multe din ele afiliate la Organizaţia Internaţională 

a Cavalerilor Templieri, recunoscutá de ONU. Una dintre acestea este Marea 
Priorie a Cavalerilor Templieri din Anglia si Tara Galilor, al cárei scop autode- 
clarat este păstrarea „idealurilor înalte ale moralei, eticii şi principiilor creştine 
într-o lume tot mai secularizată“. (Astfel de grupări nu îşi revendică afilierea 
directă la primul Ordin al Templierilor.) 

În schimb, Ordo Supremus Militaris Templi Hierosolymitani (Suveranul 
Ordin Militar al Templului din lerusalim), activ şi în prezent, se consideră 
descendent al unei organizaţii templiere fondată, în 1804, cu sprijinul lui 
Napoleon Bonaparte, de către un medic francez pe nume Bernard Raymond 
Fabré-Palaprat. Sustinánd că se află în posesia unor documente care dovedesc 
că, începând cu secolul al XIV-lea, Ordinul Templierilor şi-a continuat existenţa 
intrând în clandestinitate, el şi-a asumat rolul de a repune Ordinul în drepturi, 
devenind cel de-al patruzeci şi cincilea Mare Maestru. (Astfel de alegatii nu sunt 
unice în lumea societăţilor secrete; aşa cum vom vedea, mulţi dintre fondatorii 
lor îşi „descoperă“ origini străvechi.) 

Templierii au lăsat în urmă şi o moştenire mai puţin palpabilă, dar cu 
atât mai fascinantă. Pare destul de plauzibil ca în decursul anilor petrecuţi în 
Orientul Mijlociu aceşti cavaleri să fi asimilat unele credinţe originare din anii 
apariţiei creştinismului sau chiar anterioare. Nu este deci de mirare că tradiţia 
populară şi cercurile oculte le atribuie rolul de păzitori ai unor cunoştinţe sau 
comori secrete. 

Desființarea Ordinului Templierilor la începutul secolului al XIV-lea părea 
să marcheze sfârşitul istoriei sale, în ciuda tentativelor moderne de a-l readuce 
la viata. O tradiţie a conspirației atât de îndelungată şi aparent credibilă poate 
fi însă cu greu înăbuşită. În cele din urmă, o nouă grupare, şi mai puternică şi 
influentă, avea să apară în Europa, iar, în timp, se vor naşte şi legendele care 
îi atribuie ca origine însuşi Ordinul Templierilor — această organizaţie care 
refuză, pur şi simplu, să piară. 


Capitolul trei 


Francmasoneria 


N Z 
N 1307, ÎN AJUNUL DECLANŞĂRII acțiunii concertate de arestare a 


Cavalerilor Templieri de către regele francez, flota templieră acostase în 

linişte în portul La Rochelle, pe coasta de vest a Franței. Templierii între- 
ţineau de mult timp o flotă considerabilă de nave de mărfuri şi de război, în 
scop de protecţie şi menţinere a imperiului lor comercial şi bancar. A doua zi 
după arestările masive, vapoarele nu mai erau în port. Flota templieră se eva- 
porase, ca şi cum întregul Ordin al Templierilor se îmbarcase spre o destinaţie 
necunoscută, ieşind din paginile cărţilor de istorie pentru a intra în uitare. Mulţi 
nu cred însă în dispariţia sa completă. Ei sunt convinşi că Templierii aveau să 
joace un rol esenţial în apariţia şi ascensiunea uneia dintre cele mai misterioase, 
secrete şi controversate organizaţii din istorie: francmasoneria. 

Puţine alte societăţi au dat naştere atâtor dezbateri şi polemici. Sunt vehi- 
culate multe teorii în legătură cu originile sale. Una din ele îi atribuie o des- 
cendentá directă din Ordinul Cavalerilor Templieri, ca şi moştenirea a cel putin 
unora dintre secretele, ritualurile şi credinţele acestora. O altă ipoteză plasează 
formarea organizaţiei în vremea lui Solomon, cu referire la tăietorii în piatră 
şi zidarii? care au ridicat Templul, multi dintre ei fenicieni care nu îl venerau 
pe Yahweh, zeul israeliților, ci alte divinităţi, precum Baal sau Astarte. Alti 
cercetători susţin că la originea mişcării s-ar afla învățături secrete egiptene. 

Concepţia cea mai răspândită printre istorici este aceea că masoneria s-a 
dezvoltat din breslele medievale ale zidarilor care au înălţat catedralele şi bi- 
sericile Europei. Treptat, aceşti constructori au elaborat un sistem complex de 
credinţe şi ritualuri, multe dintre ele preluate din tradiţii străvechi. Adevărul 
este cá nici una dintre explicaţiile privind originea francmasoneriei nu este pe 
deplin satisfăcătoare. Chiar şi cea mai credibilă teorie — care plasează fondarea 
organizaţiei în secolul al XVII-lea sau al XVIII-lea — prezintă destule lacune. 


Originile moderne 


Începuturile istoriei aşa-numitei ,francmasonerii moderne“ pot fi însă precis 
datate, odată cu formarea Marii Loji a Angliei, pe 24 iunie 1717, sărbătoa- 
rea naşterii lui loan Botezătorul, aleasă deloc întâmplător. loan Botezătorul 
a fost — şi continuă să fie — un personaj important în tradiţia masonică. În 


2 Termenul de „francmason“ provine din franceză, franc maçon însemnând 
„zidar liber“ (n.tr.). 

această zi, patru loji s-au adunat în preajma Catedralei Saint Paul din Londra, 
la berăria „Gâsca şi grătarul“. Cele patru loji erau denumite după numele hanu- 
rilor unde îşi ţineau întrunirile, în zona centrală a oraşului: „Coroana“, „Mărul“, 
„Stacana şi ciorchinele“ şi, bineînţeles, „Gâsca şi grătarul“. Ele au decis să se 
unească şi l-au ales pe Anthony Sayer ca Mare Maestru, după care membrii au 
luat masa într-o atmosferă prietenească. De la aceste începuturi relativ modeste 
au derivat toate structurile şi ierarhiile francmasoneriei moderne, deşi, de-a 
lungul timpului, s-au produs şi unele schisme şi au apărut facţiuni care şi-au 
disputat întâietatea. 

Faptul că prima Mare Lojă a luat fiinţă prin asocierea a patru loji dovedeşte 
că grupuri organizate de masoni au existat încă dinainte de 1717. Unii specialişti 
consideră că unirea a numai patru loji demonstrează că masoneria traversa la 
acel moment o perioadă dificilă. Deşi ritualurile şi statutele asociate în prezent 
cu francmasoneria au fost concepute la începutul secolului al XVIII-lea, anumite 
loji activau în Londra şi în alte părţi din Insulele Britanice, înainte de această 
dată. Întrebarea care se pune este: unde şi de ce au luat naştere? 

Zidarii lucrători sau practicanți din Anglia, Scotia şi din multe alte regiuni 
din Europa s-au organizat în Evul Mediu în bresle. Într-o epocă marcată de 
construcţii de mare amploare, în majoritate religioase, aceşti constructori al- 
cátuiau o forță redutabilă, iar organizaţiile lor, o combinaţie între un sindicat 
şi o asociaţie cu scop lucrativ, erau menite a le apăra drepturile. Tradițiile 
erau transmise din generaţie în generaţie sau de la meşter la ucenic. Zidarii 
călătoreau mult, intrând în contact cu confrati într-ale meseriei. Meşterul care 
răspundea de o construcţie era numit Mare Maestru, iar „biroul“ din care or- 
ganiza şi supraveghea activitatea se chema „lojă“. Edificiile la care lucrau erau 
de multe ori proiecte extrem de complexe, iar muncitorii foarte iscusiti pe care 
îi foloseau nu erau dispuşi să-şi dezvăluie secretele. 

Astăzi se utilizează sintagma „mason lucrător“ sau „operativ“ cu referire la 
zidarii în piatră care munceau efectiv în construcţii, spre deosebire de membrii 
lojilor care s-au unit în 1717, definiti drept „masoni speculativi“, în sensul cá nu 
aveau nici o legătură cu industria. În masoneria speculativă, uneltele şi activitatea 
zidarilor operativi au ajuns să fie interpretate drept alegorii ale construirii vieţii şi 
societăţii morale. Organizațiile speculative se concentrează asupra semnificației 
spirituale a „breslei“, aşa cum i se mai spune masoneriei. Dar, dacă este clar că 
munca „operativă“ sau zidăria în piatră stă la baza masoneriei ezoterice şi „spe- 
culative“, în schimb nu la fel de clare sunt cauzele acestei transformări şi modul 
în care ea s-a produs. Cum s-au metamorfozat în câteva sute de ani breslele 
meşteşugăreşti, care din secolul al XVI-lea au început să-şi piardă din putere şi 
influenţă, în francmasoneria modernă, apanaj al „clasei mijlocii“? Răspunsul cel 
mai simplu este acela că nimeni nu ştie. Totuşi, se presupune că „veriga lipsă“ în 
trecerea de la zidărie la francmasonerie trebuie căutată în Scoţia. 

În 1583, un bărbat pe nume William Schaw a fost numit, de către regele Iacob al 
IV-lea al Scoției (viitorul rege Iacob I al Angliei), Maestru şi Inspector General 

al Lucrărilor Publice. În 1599, Schaw a finalizat ultimul dintre cele două statute 
care reglementau sarcinile individuale ale zidarilor faţă de lojă, modul de func- 
tionare a lojii, precum şi rolul si responsabilitátile Marelui Maestru. În aceeaşi 
lucrare, apare menţionată „arta memoriei“, tehnică dezvoltată în Antichitate, 
dar practicată la data publicării statutului de către „ocultişti“ ca celebrul mate- 
matician şi astroriom italian Giordano Bruno. La un anumit nivel, această „artă“ 
era o simplă unealtă practică, o tehnică de vizualizare care ajuta, de exemplu, 
la memorizarea unui text lung, însă la un nivel superior, era folosită de ocultişti 
în scopuri ezoterice, precum contactul cu lumea spiritelor. 

Se pare că o cunoştinţă a lui Schaw, William Fowler, îl cunoscuse pe Giordano 
Bruno cu câţiva ani înainte şi scrisese un tratat pe această temă (sau chiar îl 
instruise pe regele Iacob al VI-lea în „arta memoriei“). Prin urmare, putem 
specula asupra implicării „masonilor/zidarilor lucrători“ în chestiuni mai spe- 
culative sau ezoterice. Un element de natură să întărească această presupunere 
este legat de propagarea valorilor Renaşterii în acea perioadă şi de eliberarea 
gândirii de încorsetările medievale, precum şi de interesul (şi suspiciunea) cu 
care ocultismul şi magia erau privite în cercurile elevate ale societăţii. Robert 
L.D. Copper, curator al Muzeul Masonic Scotian si al Bibliotecii de pe lângă 
Sala Francmasonilor din Edinburgh şi o autoritate recunoscută în domeniul 
istoriei masoneriei, susţine în cartea sa Cracking the Freemasons's Code: The 
Truth About Cracking Solomon's Key and the Brotherhood% (Rider & Co, 2006) 
că zidarii în piatră foloseau „arta memoriei“ în scopuri practice: „ ...o mare 
parte din cunoştinţele lor ezoterice nu erau puse pe hârtie, pentru a fi ţinute 
secrete... arta memoriei ar fi fost deci un instrument extrem de potrivit pentru 
a tine anumite cunoştinţe secrete departe de ochii celor neinitiati şi totodată 
un mijloc eficient de memorizare“. 

Începând cu secolul al XVII-lea, documentele menţionează acceptarea în loji 
a unor membri „neoperativi“. De exemplu, Elias Ashmole, fondatorul Bibliotecii 
Ashmole din cadrul Universităţii Oxford, este iniţiat în masonerie, la mijlocul 
secolului al XVII-lea. În octombrie 1644, el îşi notează în jurnal că a devenit 
„zidar liber“ la Warrington, în Lancashire. Este prima menţiune cunoscută a 
unui gentleman englez intrat în rândurile masoneriei, semn că vremurile se 
schimbaseră. Se pare că Ashmole, care era şi un alchimist fervent, şi-a păstrat 
statutul de mason până la sfârşitul vieţii; documentele atestă participarea sa la 
întrunirile masonice şi în anul 1680. În Scoţia, un „neoperativ“, John Boswell, 
senior de Auchinlech, a devenit „mason acceptat“ în loja de Edinburgh şi mai 
devreme, în anul 1600. 

Nu se ştie de ce oameni bine situaţi, precum Boswell sau Ashmole, au simţit 
nevoia să se alăture unei organizaţii eminamente formate din zidari. În con- 
troversata sa lucrare The Brotherhood: The Explosive Exposé of the Secret World 
of the Freemasons (Harper Collins Publishers, 1985), Stephen Knight, mort la 
numai 18 luni dupá publicarea volumului, a avansat o explicatie psihologicá 

demnă de luat în seamă: , ...se pare că, initial, interesul micii nobilimi faţă de 
lojile masonice a izvorât din curiozitate, din preocuparea pentru lucruri rare şi 
dintr-un soi de căutare, la modă în epocă, a unui mediu social mai neconven- 
tional şi exclusivist, şi nu din vreun capriciu trecător de a frecventa tavernele 
unde se întâlneau de obicei muncitorii“. Knight sustine că farmecul „noutăţii“ 
unor astfel de întruniri a palit la un moment dat, aristocrația formându-şi în 
timp propriile loji, mai cu pretenţii, şi, în cele din urmă, Marile Loji care aveau 
să stea la baza francmasoneriei, aşa cum o cunoaştem în zilele noastre. Conform 
unei alte teorii, outsiderii erau însă atraşi în primul rând de secretomania 
practicată de „zidarii liberi”. 

Procesul prin care zidăria a devenit francmasonerie şi ce anume se ascunde 
în spatele acestei adoptări a breslelor medievale de către clasele de mijloc şi de 
clasele înalte rămân însă un mister. A fost emisă chiar şi ipoteza unui grup „din 
umbră“, format din bărbaţi de vază şi cu relaţii, care ar fi conspirat la preluarea 
acestor organizaţii profesionale, cu scopul de a le transforma în societăţi secrete 
mult mai influente decât şi-ar fi putut închipui oricare membru al breslei. Dar 
cine anume au fost aceştia — dacă au existat cu adevărat — nu se ştie. Aşa încât 
până şi cea mai convenţională şi răspândită teorie privind originile francmaso- 
neriei rămâne, şi acum, datoare cu unele răspunsuri. 

O altă concepţie asupra apariţiei francmasoneriei moderne „speculative“ 
vizează tot Scoţia, dar dintr-o perspectivă diferită. Unul dintre punctele slabe 
ale teoriei convenţionale prezentate mai sus este acela că, în timp ce în Scoţia 
existau puţine loji ale zidarilor, numărul lor era mult mai mare în Europa 
continentală. Ar fi deci logic să presupunem că francmasoneria speculativă s-a 
născut în Europa, şi nu în nordul Scoției. Şi totuşi, lucrurile nu stau aşa. Potrivit 
unei tradiţii foarte populare, deşi controversate, răspunsul la această enigmá 
trebuie căutat la doar câţiva kilometri sud de Edinburgh, într-un edificiu numit 
Capela Rosslyn. 


Capela Rosslyn 


Capela Rosslyn a fost ridicată la jumătatea secolului al XV-lea, în satul Roslin, din 
comitatul scoţian Midlothian, de către Sir William St Clair. Lucrările de construc- 
tie au fost demarate în jurul anului 1440 si au durat 40 de ani. Interesul faţă de 
această clădire se datorează arhitecturii şi decoratiunilor sale neobişnuite, precum 
şi personalităţii fondatorului. Sir William St Clair era membru al unei influente 
familii de nobili scoțieni, cu puternice relaţii în întreaga Europă, descendenţi ai 
cavalerilor normanzi. Strămoşul său, un alt William St Clair, luptase alături de 
Robert de Bruce la Bannockburn, în 1314, într-o bătălie în care scotienii au provo- 
cat englezilor o înfrângere usturătoare (cu ajutorul unui contingent al Cavalerilor 
Templieri, intraţi mai târziu în luptă, potrivit unor legende). Un urmaş al fonda- 
torului capelei, tot William, dar Sinclair (numele de familie fusese schimbat între 
timp), avea să devină primul Mare Maestru al Marii Loji a Scoției. 

Curiozitatea cercetătorilor a fost însă stârnită mai ales de arhitectura şi 
obiectele aflate în Capela Rosslyn. De exemplu, s-au remarcat similarități între 
planul acesteia şi cel al templului construit la Ierusalim de regele Irod şi distrus 
ulterior de romani. O sculptură ciudată din capelă înfăţişează un bărbat legat 
la ochi şi având înfăşurat în jurul gâtului un soi de lat, postură ce aminteşte 
de cea a candidatului la ceremonia de iniţiere în rândurile francmasoneriei 
moderne. Problema este că masoneria modernă s-a dezvoltat la câteva secole 
după ce acest personaj misterios a fost dăltuit, aşadar ne întrebăm în mod firesc 
cum este posibil ca el să ilustreze un ritual practicat cu mulţi ani mai târziu? 
Adepții teoriei aşa-zisului Templu Rosslyn ca piatră de temelie a francmasoneriei 
consideră că o asemenea imagine vine în sprijinul argumentelor lor. Ei susţin 
că designul şi decoratiunile ciudate ale capelei reflectă influenţa credințelor şi 
concepţiilor arhitectonice specifice Cavalerilor Templieri. 

O altă statuie pare să infátigeze doi bărbaţi călare pe un singur cal, simbol 
ce apare pe blazonul Templierilor, ca întruchipare a sărăciei (cavalerii ar fi fost 
atât de săraci încât nu-şi permiteau, fiecare, câte un cal). O sculptură stranie 
este aşa-numitul Om Verde, probabil o reprezentare a zeului vegetației şi fer- 
tilitátii, asociat, în mod obişnuit, culturilor celtice păgâne. 

Capela Rosslyn găzduieşte şi renumita Coloană a Ucenicului. Ea şi-a do- 
bândit numele datorită povestirii meşterului pietrar care s-a ocupat, împreună 
cu ucenicul său, de ridicarea capelei. Conform legendei, meşterul, care nu îl 
credea pe ucenic în stare să sculpteze coloana fără a vedea originalul, s-a decis 
să plece la Roma, pentru a cerceta lucrările care aveau să-l inspire. La întoar- 
cere, a avut surpriza să constate că ucenicul terminase deja coloana. Într-un 
acces de furie, meşterul l-a lovit pe ucenic atât de tare cu ciocanul, încât acesta 
a murit. Povestea se aseamănă într-o oarecare măsură cu legenda meşterului 
Hiram Abiff, ucis de alţi zidari ai Templului lui Solomon, mit ce constituie un 
element central în ritualul masonic. 

Cercetătorii care pun arhitectura Capelei Rosslyn pe seama influenţei 
Templierilor susţin că, după ce Ordinul a fost alungat din Franța şi apoi desfi- 
intat, o parte dintre cavaleri ar fi ajuns în Scotia în căutarea unui refugiu. Flota 
templieră, care dispăruse după arestarea membrilor Ordinului în Franţa, ar fi 
reapărut ca prin minune pe ţărmul scoţian. Astfel ar fi luat naştere o mişcare 
templieră clandestină care, prin amestec cu tradiţiile breslei zidarilor, ar fi dus, 
în cele din urmă, la crearea francmasoneriei speculative, sub forma cunoscută 
în zilele noastre. Iar credinţele, ritualurile şi ezoterismul practicate de Templieri 
şi-ar fi pus amprenta asupra dezvoltării francmasoneriei moderne. 

Istoricul John J. Robinson a lansat o altă teorie fascinantă. EI afirmă că 
Templierii nu au dispărut din Insulele Britanice după dizolvarea Ordinului şi 
că unii cavaleri au intrat în clandestinitate, formând o societate secretă care 
avea să devină unul dintre organizatorii celebrei răscoale ţărăneşti din Anglia, 
din 1381. În cartea sa, Born in Blood: Lost Secrets of Freemasonry (M. Evans 
& Co, 1990), Robinson notează: „ ...dovezi zdrobitoare arată cá unii dintre 

capii răscoalei au mărturisit că fac parte dintr-o Mare Societate pe care nici un 
istoric nu a încercat până acum s-o definească. Odată ce acceptăm că originile 
masoneriei se regăsesc în societatea secretă a Templierilor fugari, putem con- 
chide cu uşurinţă cá Marea Societate... era nimeni alta decât urmaşa directă a 
Templierilor fugari şi totodată predecesoarea societăţii francmasonice secrete“. 
Un alt istoric (şi francmason), Paul Naudon, a cercetat originile breslelor medi- 

` evale din întreaga Europă. El sustine cá Templierii s-au implicat în întemeierea 
de fratii ale zidarilor şi că, după dizolvarea Ordinului, unii cavaleri au fost 
iniţiaţi, devenind membri ai breslelor zidarilor. 

Dacă se dovedesc adevărate, ambele teorii ar putea să ne furnizeze acea 
verigă lipsă în explicitarea transformării unor bresle cu scop eminamente lu- 
crativ în organizaţii ezoterice. În orice caz, cele două teze citate sunt mult mai 
credibile decât alte alegatii privitoare la originea francmasoneriei, printre care 
cea a asocierii directe cu constructorii megalitilor antici, ai piramidelor din Egipt 
sau cu zidarii fenicieni care au înălţat Templul lui Solomon. Cavalerii Templieri 
alcătuiau o grupare puternică şi larg răspândită, cu ritualuri clar definite, şi 
pare practic incredibil ca dogmele şi practicile lor (sau ceea ce mai rămăsese 
din ele) să fi pierit cu totul în secolul al XIV-lea, chiar dacă influenţa lor directă 
asupra francmasoneriei este, în schimb, mult mai greu de dovedit. 


Credintele masonice 


Natura ideilor masonice rămâne la fel de misterioasă şi controversată ca şi ori- 
ginile organizaţiei. Prima întrebare pe care ar trebui să ne-o punem este dacă 
francmasoneria reprezintă sau nu o religie. Masonii, precum şi o mare parte 
dintre nemembri, susţin cá nu. Răspunsul nu este însă unanim acceptat. Unele 
religii — cea mai notabilă fiind creştinismul, în special catolicismul, dar şi credin- 
tele altor grupări — consideră viziunea masonică asupra lui Dumnezeu diferită 
de a lor. Pentru ele, masoneria se află în conflict cu creştinismul. Pe de altă parte, 
lojile masonice declară că nu au un zeu propriu şi că în rândurile organizaţiei 
sunt admişi oameni de diverse orientări religioase — creştini, iudaici, musulmani 
sau hindusi. 

Lojile masonice au libertatea de a alege dintr-o varietate de texte sacre, 
apartinánd oricárei doctrine religioase recunoscute, pe cele considerate cele 
mai potrivite, pe care le adună într-un volum numit Sfânta Lege. Textele di- 
feră în funcţie de religia dominantă din ţara sau regiunea în care se află loja 
respectivă, dar, de obicei, provin din Biblia creştină. Condiţia fundamentală 
pentru aderare este însă, pentru marea majoritate a lojilor, credinţa într-o Fiinţă 
Supremă, deseori numită în francmasonerie Marele Arhitect al Universului sau 
Marele Geomet. Într-adevăr, în ritualurile şi credinţele masonice apar frecvent 
simboluri geometrice, multe dintre ele inspirate din mitul construirii Templului 
lui Solomon. importanţa acordată de masoni geometriei este similară cu vene- 
ratia lui Pitagora şi a adepților săi faţă de această disciplină. 


ISTORIA SOCIETATILOR SECRETE 


Francmasonii susţin că organizaţiile lor au drept scop cultivarea moralității 
şi spiritualităţii, întrajutorarea, modelarea personalităţii pe baza principiilor 
adevărului şi autoperfectionarea, cu accent deosebit pe întărirea conştiinţei 
de sine. Descoperindu-se pe sine, masonul este încurajat să se dezvolte atât ca 
individ, cât şi ca membru al societăţii. 

Multe dintre credinţele masonice sunt deopotrivă ezoterice şi simbolice. De 
exemplu, două dintre simbolurile-cheie în masonerie sunt pátratul/echerul şi 
compasul, fiecare cu semnificaţii variate, de la cele literale la cele mistice. Astfel, 
pătratul are menirea de a le aminti masonilor să-şi „îndrepte“ acţiunile folosind 
„echerul virtuţii“, în timp ce compasul îi îndeamnă să-şi „circumscrie“ pasiunile. 
La un nivel superior de înţelegere, mai ezoteric, pătratul, cu unghiurile sale la 90 
de grade, semnifică natura imuabilă a materiei, iar compasul, prin libertatea sa de 
mişcare, simbolizează spiritul. (Acest dualism, diferenţierea dintre materie şi spirit, 
se regăseşte şi în credinţele gnostice.) În iconografia masonică, compasul şi echerul 
sunt deseori reprezentate împreună pentru a ilustra interdependenta lor. 

Un alt element definitoriu pentru francmasonerie este caracterul său se- 
cret. În anumite privinţe, francmasoneria nu poate fi definită drept o societate 
secretă, în sensul că avem cunoştinţă de existenţa ei, de construcţiile sale, de 
membrii care o compun (până la un anumit punct), precum şi de o parte din 
credinţele lor. Multe teze masonice privitoare la originile şi semnificaţiile ritu- 
alurilor şi simbolurilor acestei organizaţii sunt publicate, putând fi consultate 
liber în cărţi sau în articole postate pe internet. Există însă şi aspecte ţinute 
secrete şi inaccesibile neinitiatilor; printre acestea se numără semnele prin 
care masonii se recunosc între ei. Pot fi nu doar anumite strângeri de mână, 
ci şi alte gesturi sau cuvinte. Din când în când, aceste semne sunt dezvăluite 
de către outsideri, astfel încât lojile au libertatea de a le schimba — lucru pe 
care îl şi fac adesea. 

Probabii că cei mai terifiant (în aparenţă) dintre ritualurile masonice este 
jurământul de păstrare a secretului lojii, pe care fiecare membru este obligat 
să-l depună. Pedepsele prevăzute pentru încălcarea jurământului variază în 
funcţie de gradul deţinut de cel vinovat: Ucenicul (Gradul 1) riscă să-i fie 
smulsă limba din gură; Calfei (Gradul 2) i se poate sfâşia inima, iar Maestrul 
(Gradul 3) este avertizat că măruntaiele îi vor fi făcute scrum. Francmasonii ne 
liniştesc însă: astfel de pedepse arhaice sunt doar simbolice în zilele noastre. În 
practică, masonii care nu respectă jurământul pot fi mustrati, suspendati sau, 
cel mult, excluşi din organizaţie. 

În afara acestor linii generale care definesc „dogma“ masonică, este extrem 
de dificil de precizat în ce anume cred masonii în general sau un mason în 
particular. Asa cum am arătat, membrii sunt încurajați să speculeze asupra 
simbolurilor şi istoriei masoneriei. Procesul de aderare şi de ascensiune ierar- 
hică este considerat o călătorie initiaticá personală, ale cărei etape se cer a fi 
parcurse, interpretate şi descifrate de fiecare individ în parte. Ca şi în cazul 
altor societăţi secrete, această călătorie exterioară — spre statutul sau gradul 

deţinut de membru în cadrul organizaţiei — este însoţită de o călătorie interi- 
oară spirituală, de autocunoaştere. 


Gradele masonice 


În francmasoneria clasică există trei grade: Ucenic, Calfă şi Maestru, uşor 
de identificat în breslele zidarilor, peste care s-au suprapus însă elemente 
preluate probabil de masoni din mitul Templului lui Solomon. Pentru ini- 
tierea în Gradul 1 (Ucenic), candidatul este chestionat asupra motivatiilor 
sale, insistându-se asupra meritelor care îl recomandă pentru a fi admis. 
După ce este acceptat, initiatul este condus, legat la ochi, într-o cameră. 
Este dezlegat şi i se arată cele „Trei Mari Lumini“: Echerul, Compasul şi 
„Volumul Sfintei Legi“ (de exemplu, Biblia). Este informat cu privire la 
strângerile de mână şi parolele secrete, după care i se explică semnificaţia 
lui Boaz, unul dintre cei doi stâlpi importanţi din Templu lui Solomon. În 
final, i se înmânează un sort masonic. 

Iniţierea în Gradul 2 (Calfă) se aseamănă cu cea în gradul de Ucenic, cu 
diferenţa cá initiatul trebuie să răspundă mai multor întrebări şi este instru- 
it în privinţa semnificației celuilalt mare stâlp din Templu, Iachin. Gradul 3 
(Maestru) a fost adăugat la începutul secolului al XVIII-lea; ritualul de iniţiere 
în acest grad include legenda lui Hiram Abiff. Initiatul joacă rolul constructoru- 
lui/arhitectului Templului lui Solomon, ucis simbolic de către ceilalţi masoni. 
Candidatul cade la pământ, dar este ridicat apoi în picioare de către conducă- 
torul Lojii, numit Venerabilul Maestru. 

Pentru majoritatea masonilor, Gradul 3 (Maestru) este cel mai înalt la care vor 
ajunge sau la care pot spera să acceadă vreodată. Lumea masonică este însă, dacă nu 
criptică, atunci, cel puţin paradoxală. Căci Marea Lojă Unită a Angliei proclamă că 
» «Masoneria veche, pură constă în trei Grade şi atât... al Ucenicului, al 
Calfei şi al Maestrului, inclusiv al Supremului Mare Ordin/Capitol al Masonilor 
din Arca Regală“. Astfel, gradul numit „Arca Regală“ este văzut ca parte a 
Gradului 3. Surprinzător însă, această Arcă Regală are propriul ritual de 
iniţiere şi chiar grade „pregătitoare“: Maestru Select, Maestru Neîntrecut şi 
Prea Excelent Maestru. Masonii care au acces la gradul de Arcă Regală sunt 
organizaţi în grupuri numite „Capitole“, şi nu Loji. Din punctul lor de vedere, 
cunoaşterea şi înţelegerea indispensabile atingerii gradului de Arcă Regale 
sunt superioare celor ale Maestrului. Pentru a cita dintr-o pagină de web 
dedicată acestui grad, „fără Arca Regală, Gradul de Maestru ar fi asemenea 
unui cântec interpretat numai pe jumătate, unei poveşti neterminate sau unei 
promisiuni neîmplinite“. 

Arca Regală nu este însă gradul suprem. Într-o altă tradiţie, cea a Ritul 
Scotian Antic şi Acceptat, pe scurt Ritul Scotian, există 33 de grade. Orice 
mason interesat de aprofundarea credințelor masonice, indiferent de loja din 
care face parte, este liber să se alăture acestui Rit. Numele gradelor în Ritul 


ISTORIA SOCIETÁTILOR SECRETE 


Scotian diferă uşor de la o organizaţie la alta, multe din ele având însă rezonanţe 
deosebite de exotice: Maestru Secret (Gradul 4), Prinţul Ierusalimului (Gradul 
16), Marele Pontif (Gradul 19), Trinitarul (Gradul 26), Cavaler Kadosh (Gradul 
30) sau Prinţul Secretului Regal (gradul 32). Prin contrast, Gradul 33 poartă 
numele deceptionant de prozaic de Mare Inspector General. Sistemul de iniţiere 
variază de la o ţară la alta, dar toate organizaţiile practicante ale Ritului cu 33 
de grade stau sub supravegherea unui Consiliu Suprem. 


Organizarea si structura masoneriei 


Desi multi consideră francmasoneria o mişcare unitară, de fapt nu există nici 
un organism central de conducere la nivel mondial. Masoneria a avut dintot- 
deauna o structură organizatorică deosebit de complexă. În general, ierarhiile 
se stabilesc la nivel naţional. În lume sunt mai multe tradiţii masonice care 
funcţionează în paralel. Unele grupări sunt afiliate şi urmează practicile UGLE 
(United Grand Lodge of England)?!, în timp ce altele se supun Marelui Orient al 
Franţei, înfiinţat în 1733, ca rezultat al apariţiei unui curent masonic european 
continental care s-a dezvoltat pe alte coordonate decât UGLE. De exemplu, 
unele loji orientale au acceptat în secolul al XVIII-lea admiterea femeilor în 
cadrul organizaţiilor, iar în 1877 au convenit asupra primirii de candidaţi care 
nu recunoşteau Fiinţa Supremă, decizie legată de puternica tradiţie laică din 
Franţa, ţară în care nu există o religie oficială de stat. 

Parcă pentru a mări confuzia, Marea Lojă Unită a Angliei poartă acest nume, 
deoarece s-a format prin fuzionarea a două grupări masonice care se separaseră în 
secolul al XVIII-lea. În 1751, mai multe organizaţii s-au desprins din Marea Lojă, 
formând o grupare rivală, numită Societatea Antică şi Onorabilă a Masoneriei 
Libere şi Acceptate. Membrii acesteia susțineau că reprezintă o formă mai veche 
şi mai „pură“ a masoneriei decât cea practicată de Marea Lojă, considerată prea 
„modernă“. Asa a început lupta, deseori marcată de accente dramatice, dintre 
antici şi moderni. Ea s-a încheiat în 1813, odată cu unificarea Marii Loji şi a Marii 
Loji Antice şi formarea Marii Loji Unite a Angliei. Povestea ilustrează în mod 
sugestiv complexitatea acestei lumi fascinante, ca şi inexistenţa unei forme unice 
şi unitare de manifestare a masoneriei, imbratisata de toti aderentii. 


Membrii masoneriei 


Se estimează că, în prezent, sunt circa două milioane de masoni activi în diverse 
părţi ale lumii, în special în Europa, în ţările vorbitoare de limbă engleză şi 
în cele care au făcut sau fac şi acum parte din Commonwealth-ul Britanic. Nu 
mai puţin de jumătate dintre aceştia trăiesc în Statele Unite, unde mişcarea are 
cei mai multi adepti şi cea mai mare forţă la nivel mondial. Francmasoneria a 
pătruns în aproape toate colţurile lumii. De exemplu, există dovezi care indică 

apariţia sa în China încă din secolul al XVIII-lea, prin intermediul negustorilor 
europeni. În secolul al XIX-lea, s-au înfiinţat loji masonice în Hong Kong şi 
Shanghai, deşi mişcarea s-a bucurat de mai multă popularitate în rândurile 
expatriatilor occidentali decât în cele ale populaţiei bastinase. 

După ce China continentală a trecut la comunism, în 1949, francmasoneria 
a cunoscut aici un declin accentuat, lojile dizolvându-se în cele din urmă, dar 
a continuat să fie activă în Hong Kong şi în insula Taiwan. În India, tradiţia sa 
este aproape la fel de veche ca aceea a francmasoneriei moderne occidentale. 
În 1730, angajaţii Companiei Indiilor de Est au întemeiat, la Calcutta, prima 
lojă indiană, dar abia în secolul al XIX-lea, indienii au fost acceptaţi ca membri. 
Documentele arată că primul hindus a fost primit într-o organizaţie masonică în 
1857, iar următorul Sikh, după patru ani. În Bengal, legislaţia locală a interzis 
indienilor să devină masoni, până în 1872. Marea Lojă a Indiei a fost înființată 
în 1961, la câţiva ani după dobândirea independenţei, şi numără în prezent 
circa 15 000 de membri. 


Persecutii şi reprimári 


Chiar şi în epoca modernă, francmasoneria nu a putut fi practicată liber în 
toate colţurile lumii. Multe regimuri comuniste au persecutat-o, mergând până 
la interzicerea sa prin lege, considerând-o fie instrument al capitalismului, fie 
agent al imperialismului occidental (sau ambele). De fapt, masoneria a avut 
de îndurat persecuții sub majoritatea regimurilor totalitare. În 1938, dictatura 
militară japoneză l-a acuzat pentru conflictul cu China pe liderul naţionalist chi- 
nez Cian Kai-Şi, care a fi urmat doctrina „maestrului“ său, celebrul revoluţionar 
Sun Iat-Sen, presupus mason. De fapt, Sun Iat-Sen nu a a aderat niciodată la o 
lojă masonică de tip occidental, deşi a întreţinut legături strânse cu o mişcare 
cunoscută şi sub numele de „Francmasoneria Chineză“. 

Şi regimul fascist al lui Mussolini a luat măsuri punitive împotriva maso- 
neriei. Dictatorul i-a obligat pe membrii Partidului Fascist să aleagă între a 
rămâne în partid şi calitatea de mason. Se ştie că cel puţin un fascist şi important 
membru al masoneriei a optat pentru lojă, fiind aruncat în temniță. Oficial, 
francmasoneria a fost desfiinţată de Mussolini în 1925. 

În timpul dictaturii franchiste din Spania, a fi mason echivala cu o condamnare 
la închisoare. Masonii au fost persecutați sistematic, generalul Francisco Franco 
având o adevărată obsesie faţă de această mişcare. Motivele sale erau în mare 
parte de ordin personal: Franco era foarte apropiat de mama sa, o catolică ferven- 
tá, dar nu şi de tatál sáu, un simpatizant al masoneriei, care şi-a părăsit familia 
pentru o altă femeie. Se spune cá Franco ar fi încercat, în tinereţe, să se înroleze 
într-o organizaţie masonică, fiind însă respins de trei ori. Ulterior, ca patriot şi 
tânăr soldat catolic, a ajuns să împărtăşească opinia, larg răspândită în Spania 
acelor vremuri, că multe dintre problemele ţării, înclusiv apariţia partidelor de 
stânga şi ascensiunea liberalismului, erau cauzate de francmasonerie. 

După 1946 şi mai mulţi ani petrecuţi la cârma ţării, Franco a început să-şi 
exprime profunda aversiune faţă de masonerie, printr-o serie de articole scrise 
sub pseudonimul „Jakim Boor“ şi publicate într-un ziar spaniol. Aceste revărsări 
de ură faţă de masonerie (şi nu numai) au fost apoi adunate într-un volum din 
care rezultă că dictatorul considera francmasoneria responsabilă pentru întreaga 
istorie modernă a lumii. El deplángea soarta nefericită a Spaniei, punând-o pe 
seama unui nobil englez, Filip, duce de Wharton, cel căruia i se atribuie pă- 
trunderea masoneriei în Spania, în anul 1728. Mai mult, Franco i-a acuzat pe 
Winston Churchill şi Franklin Roosevelt că au pus la cale, în cârdăşie cu Stalin, 
un complot comunisto-masonic la finele celui de-Al Doilea Război Mondial. 

Masonii au fost doar unele dintre victimele acţiunii de suprimare a disiden- 
tei întreprinse de Franco. În Germania hitleristă, masonii au avut însă cel mai 
mult de suferit. Hitler şi ceilalţi conducători nazişti considerau masoneria un 
instrument al „evreimii“ şi lojile au fost interzise in 1934, la putin timp dupa 
venirea la putere a dictatorului. Nici un fost membru al mişcării nu avea dreptul 
să lucreze în serviciile publice. Persecutiile au continuat şi pe perioada ocupá- 
rii de către Germania a unei mari părţi a Europei: lojile au fost pretutindeni 
desfiinţate, proprietăţile lor fiind confiscate şi vândute la licitaţii, documentele 
ridicate şi mulţi masoni au ajuns în lagăre de concentrare. Nu se cunoaşte cu 
exactitate câţi masoni şi-au găsit sfârşitul în mâinile naziştilor, dar estimările 
indică un număr de circa 80 000 de persoane. 

Masoneria a fost puternic reprimată şi în Uniunea Sovietică, unde se pare 
că a dispărut cu totul în perioada comunistă. Totuşi, după căderea Zidului 
Berlinului în 1989 şi destrămarea Uniunii Sovietice, au apărut şi în Rusia semne 
ale unei revitalizări a mişcării. 


Pro şi contra masoneriei 


După cum am arătat, criticile aduse francmasoneriei în diverse ţări ale lumii sunt 
în mare parte de ordin general. În statele comuniste, masoneria a fost, de cele 
mai multe ori, asociată cu imperialismul şi capitalismul, iar în cele fasciste cu 
evreii şi sionismul. (Acuzând-o că sprijină sionismul, dictatorul irakian Saddam 
Hussein a interzis-o, practicarea sa fiind pedepsită cu moartea.) În afara acestor 
incriminări de ordin general, francmasoneria este învinuită şi din alte motive, 
majoritatea legate de credinţe şi practici. 

Una dintre principalele ţinte ale acestor atacuri vizează caracterul său secret. 
Marea Lojă Unită a Angliei, la fel ca multe alte loji, pretinde însă că masoneria 
nu are nimic de ascuns şi, ca atare, acţiunile sale sunt la vedere. „Nu este o 
societate secretă: membrii sunt liberi să îşi recunoască apartenenţa şi fac acest 
lucru în cazul unor solicitări bine întemeiate“, declară UGLE. „Statutele şi re- 
glementările sale sunt accesibile marelui public. Nu există secrete în privinţa 
telurilor şi principiilor sale. Ca multe alte societăţi, considerăm problemele 
noastre interne ca fiind exclusiv de competenţa membrilor noştri. Secretele 

francmasoneriei se limitează, în mare măsură, la modalităţile prin care membrii 
se recunosc între ei.“ 

Criticii acuză însă lipsa de sinceritate a acestei argumentatii. Ei susţin că 
francmasoneria acţionează ca o reţea secretă de oameni care pot influenţa 
soarta lumii şi a căror identitate rămâne, de cele mai multe ori, ascunsă. lar 
secretomania poate fi periculoasă, mai ales dacă mai multi masoni sunt implicaţi 
în luarea unor decizii importante, despre care marele public nu are cunoştinţă. 
În Marea Britanie şi alte tari ale lumii, masonii sunt banuiti că s-au infiltrat sau 
lucrează de coniventá cu justitia, politia, administraţia locală, bănci, armată şi 
alte instituţii ale societăţii. Până ce numele tuturor masonilor nu vor fi făcute 
publice, suspiciunile de corupţie, întemeiate sau nu, vor continua să planeze 
asupra mişcării. În acest sens, masoneria este privită de multe ori ca o orga- 
nizatie de „veterani“, numai cá una de mare anvergură, cu o structură extrem 
de bine definită şi activând la un nivel mult mai înalt. 

O altă acuză des-întâlnită vizează crezul şi practicile oculte ale masoneriei 
sau „venerarea diavolului“, după cum susţin unele grupări creştine. Ideea este 
îmbrăţişată de unii catolici şi de protestanții fundamentalişti, dar nu si de insti- 
tutia Bisericii Romano-Catolice. Multe dintre invinuiri au la bază înclinația spre 
ritualuri şi simboluri vechi, care se află în centrul cultului masonic. De exemplu, 
sortul masonic dăruit candidatului după iniţiere, preluat dupa veşmântul egip- 
tean. Mult mai grave sunt însă, în opinia anumitor creştini, legăturile oculte 
pe care unii savanţi masoni le fac între originile francmasoneriei şi anumiţi 
zei egipteni precum Thoth (Hermes, la greci), Isis şi Osiris. Deşi este greu — 
dacă nu imposibil — de dovedit că masoneria ar fi descins direct din religiile 
egiptene misterice, influenţa unor simboluri ale divinitátilor lor şi, în special, 
ale lui Isis, asupra credințelor şi ritualurilor masonice nu poate fi negată. Iar 
pentru creştinii fundamentalisti, simpla asociere cu zeii „păgâni“ ai Antichității 
înseamnă ceva rău. . 

O acuză mult mai explicită se referă la Arca Regală şi ritualul sáu, în cur- 
sul căruia s-ar rosti numele Marelui Arhitect sau al Fiintei Supreme, şi anume 
Jahbulon (sau Jabulon). Originea şi înţelesul acestui termen rămân controversate 
şi misterioase, apariţia sa în lexiconul masonic iscând nenumărate polemici. Unii 
cercetători susţin că a fost folosit pentru prima dată de masonii francezi, la înce- 
putul secolului al XVIII-lea, alţii, că a reprezentat un cuvânt masonic secret, pe la 
jumătatea secolului al XIX-lea. Cea mai aprigă dezbatere a suscitat-o însă ipoteza 
că termenul ar fi rezultatul combinării numelui zeului iudaic cu cele ale unor divi- 
nitáti „păgâne“ în accepțiunea creştină. Conform acestei interpretări, cuvântul se 
pronunţă Jah-Bul-On: JAH ar fi o formă a lui Jahweh sau Yahweh (Iehova), zeul 
iudaic, iar BUL se referă la Baal, zeul fenician venerat în unele oraşe precum Tirul. 
Se pare că zidarii fenicieni care au construit Templul lui Solomon (şi însuşi regele) 
s-ar fi închinat lui Baal, nume care, pe parcursul secolelor, a ajuns să fie asociat de 
creştini cu Diavolul. În fine, ultima parte a cuvântului, respectiv ON, ar fi o repre- 
zentare a zeului egiptean Osiris, deşi etimologia acestui nume este încă neclară. 

Dacă acceptăm ideea că Jahbulon este o combinaţie a acestor trei nume, 
ne putem imagina cu uşurinţă de ce unii creştini consideră utilizarea sa pentru 
a denumi Fiinţa Supremă nu numai o blasfemie, dar şi dovada de netăgăduit 
a existenţei în sânul francmasoneriei a unui cult al Diavolului. În secolul al 
XIX-lea, Albert Pike, scriitor, soldat şi mason american cu grad înalt, îşi declara 
dezgustul faţă de acest cuvânt „corcit“, în care se regăseşte şi numele lui Lucifer. 
Semnificaţia termenului Jahbulon a fost subliniată şi de către Stephen Knight, 
în cartea The Brotherhood (Dial Press, 1974), şi, deşi dezvăluirile lui Knight nu 
constituiau o noutate, atenţia de care s-au bucurat în rândurile publicului a dat 
naştere unui scandal. Biserica Angliei a etichetat drept blasfemie folosirea unui 
termen compus din combinarea numelor unor zeități păgâne pentru a-L numi 
pe Dumnezeu. Knight însuşi a mărturisit că a chestionat peste 50 de masoni 
de Arca Regală, care s-au arătat dornici să coopereze, dar că , ...în afară de 
patru, toti şi-au pierdut stăpânirea de sine şi calmul atunci când i-am întrebat 
«Ce puteţi să-mi spuneţi despre Jah-Bul-On?»" 

Masoneria de Arcă Regală a reacţionat confuz la acuzaţiile privind folosirea 
cuvântului „Jahbulon“. A încercat să susţină că numele nu este decât un cuvânt 
masonic secret sau că speculaţiile se bazează pe etimologii greşite. Indiferent 
care ar fi adevărul, ca urmare a publicităţii negative, cuvântul a fost înlăturat 
din ritualul Arcei Regale, în anul 1980, ceea ce poate fi interpretat drept o re- 
cunoaştere tacită a greşelii de a fi „flirtat“ (cel puţin) cu diavolul. Totuşi, mulţi 
dintre criticii masoneriei au rămas derutati. Chiar dacă „Bul“ ar însemna „Baal“, 
astăzi majoritatea savanților consideră că numele zeului ar fi reprezentat mai 
degrabă un titlu sau un prefix cu sensul de „Dumnezeu“, care se regăseşte în 
componenţa numelor mai multor divinităţi. Mai mult, creştinismul ar fi cel care 
l-a transformat pe „Baal“ în diavol, atribuindu-i un înţeles negativ. (Evident, 
fenicienii care venerau zeități Baal nu consideau că se închină unui principiu 
al răului.) În acest context, presupusa utilizare de către masoni a unor nume 
de divinităţi păgâne nu poate fi echivalată cu un cult al diavolului. Mult mai 
corectă ar fi afirmaţia că francmasoneria, cel puţin în anumite forme şi în 
concepţia unor membri, este la fel de deschisă ocultismului şi „păgânismului“, 
ca şi creştinismului. 

Cu toate acestea, chestiunea asocierii francmasoneriei cu venerarea dia- 
volului este departe de a fi tranşată. Continuând munca de pionierat a lui 
Stephen Knight, scriitorul şi autorul de filme documentare Martin Short a 
dezvăluit experienţa iniţierii, aşa cum a fost trăită de un britanic. În cartea 
Inside the Brotherhood (Harpercollins Publishers, 1995), Short îl prezintă pe 
bărbat parcurgând ritualul de iniţiere în Gradul 3 şi citează mărturisirea sa 
referitoare la momentul refacerii simbolice a uciderii lui Hiram Abiff, când 
se afla căzut la pământ: „Pe când zăceam acolo nemişcat, am simţit deodată 
prezenţa atotputernică a diavolului. Niciodată până atunci nu mă gândisem 
în mod deliberat la diavol şi, cu atât mai puţin, nu trăisem senzaţia că se află 
în preajma mea, dar acum simţeam presiune puternică la nivelul capului şi o 

durere ascuţită m-au săgetat, ca o migrenă îngrozitoare“. Potrivit lui Short, 
bărbatul a rămas în masonerie câţiva ani, perioadă în care starea de nelinişte 
i s-a agravat, după care a revenit la creştinism. Short susţine că a mai ascultat 
astfel de „confesiuni“ pe parcursul interviurilor cu mai multi foşti masoni, rede- 
veniţi creştini practicanți. Din cercetările întreprinse de Short, rezultă cá multi 
oameni au fost marcați de experienţele trăite ca masoni, îmbrăţişând apoi cu 
entuziasm credinţa creştină, pentru a-şi regăsi liniştea. „Cred că din cauză că 
are ceva rău în ea, ceva satanic“, a declarat despre masonerie un fost membru 
al organizaţiei, revenit la creştinism. 

Pe de altă parte, multe dintre reacţiile la francmasonerie au fost, fără îndoială, 
exagerate. Un astfel de exemplu sugestiv este o poveste petrecută la mijlocul anilor 
1990 în oraşul american Kempville, statul Virginia. Arthur Ward, familist convins, 
bun creştin, muncitor la căile ferate şi francmason, a murit în 1979, la vârsta de 
64 de ani. Fiind un membru respectat al comunităţii şi unul dintre fondatorii 
bisericii baptiste locale, în grădina memorială a bisericii a fost aşezată o placă 
în amintirea lui. Pe 23 aprilie 1996, zece membri ai congregatiei, convinşi cá in 
grădină se petreceau lucruri necurate, au scos toate pietrele de pavaj, au smuls 
plantele şi florile, au ars crucea de lemn şi apoi au sfărâmat piatra pe care fusese 
montată placa memorială. Ei şi-au justificat acţiunea destructivă prin aceea că 
grădina era împânzită de simboluri masonice. După aceea, au stropit curtea cu 
apă sfinţită pentru a o „curăța“. „Totul este atât de ridicol, parcă ne-am fi întors 
în Evul Mediu“, s-a plâns diaconul bisericii, William Forbes. 

Nu numai Forbes, ci şi multi membri ai congregatiei au fost ingroziti de 
devastarea locurilor de veci ale unor cetăţeni de seamă ai oraşului, precum şi de 
distrugerea plăcii comemorative închinate lui Arthur Ward. Un grup a înaintat 
o petiție vicarului, reverendul Jackson, care însă a luat apărarea profanatorilor, 
arătând cá în grădină fuseseră plantați trandafiri tăiaţi în forma de cruce. Se 
pare că reverendul, şi alţii, confundaseră trandafirii cu un simbol al masoneriei. 
(„Roza-cruce“ este vechiul nume şi simbol al societăţilor rozacruciene, cu care 
Ward nu avea însă nici o legătură.) Pentru a vedea ce s-a întâmplat ulterior, 
citez din Scottish Rites Journal, o publicaţie masonică: 


„Pe măsură ce ştirea atacului s-a răspândit, o nouă isterie co- 
lectivă, amintind de procesele vrăjitoarelor din Salem din 1791, 
a cuprins congregația. Membrii săi au început să relateze despre 
viziuni de coşmar, izvoráte din solul grădini. Auzindu-i pe adulti, 
copiii de la şcoala de duminică au născocit poveşti despre oase 
şi cadavre îngropate în grădină. Şi toate aceste reacţii păreau să 
confirme justetea acţiunilor profanatorilor, care credeau că umbra 
necuratului se abătuse asupra bisericii, pângărind-o.“ 


Aceeaşi publicaţie precizează că multi membri ai congregatiei au părăsit 
biserica în urma acestui atac. Văduva lui Ward, Donna Ward-Meekins, ar fi 

declarat: „Eu şi familia mea continuăm să resimtim durerea de după acest 
incident“. Ulterior, ea şi fiul său aveau să primească la tribunal scuzele condu- 
cătorilor bisericii. Evident, asemenea întâmplări sunt rare şi mulţi creştini nu au 
nici o problemă cu francmasoneria; unii dintre ei chiar sunt masoni. Totuşi, un 
astfel de eveniment demonstrează că misterul şi secretele care învăluie mişcarea 
masonică pot da naştere şi acum unor aprige controverse. 

Departe de a fi încheiată, „dezbaterea“ asupra naturii şi credinţei masonice 
s-a mutat, mai nou, pe internet. De exemplu, o pagină de web, numită Ephesians 
5:11, se autodefineşte drept „un minister ce se opune cultelor, specializat în 
organizaţii religioase subversive care neagă că ar fi religii“. Cea mai amplă 
dintre aceste „grupări subversive“ ar fi loja masonică. Site-ul nu se limitează 
însă la încercarea de a-i convinge pe masoni să părăsească o asemenea sectă 
ticăloasă. „Chiar dacă [un membru] îşi abandonează organizaţia ocultă, el tot 
va ajunge în iad dacă nu îl va recunoaşte pe lisus Hristos drept Mântuitor“. (În 
aceeaşi pagină de web, până şi Biserica Catolică este etichetată drept „subver- 
sivă“, deoarece propovăduieşte „venerarea“ Fecioarei Maria.) 

Deşi astfel de grupări par să pună masoneria şi Biserica Catolică sub aceeaşi um- 
brelă, Biserica Romei nu este deloc indiferentă la acţiunile masoneriei. Începând cu 
secolul al XVIII-lea, ea a luat întotdeauna o poziţie dură faţă de mişcarea masonică, 
chiar dacă a renunţat la asocierea acesteia cu vreun cult al diavolului. În secolul 
al XVIII-lea, trei masoni au fost executaţi, după condamnarea la moarte, de către 
varianta portugheză a Inchiziției. Şi, deşi masonii din zilele noastre nu mai au pro- 
babil de ce să se teamă pentru vieţile lor, Vaticanul şi-a exprimat tranşant punctul 
de vedere în această privinţă, într-o declaraţie oficială, dată în 1983: „Credincioşii 
care se înrolează în asociaţii masonice comit un păcat grav, pentru care este posibil 
să nu mai primească Sfânta Comuniune“. Una dintre principalele obiecţii de ordin 
teologic ale Bisericii faţă de masonerie se referă la faptul cá, deşi masonii cred în 
Dumnezeu, ei au o viziune „deistă“, care neagă intervenţia divinității în natură şi 
societate. Pentru Biserică, deismul este contrar dogmei creştine. 


Legăturile istorice cu Lumea Nouă 


În cei 300 de ani de existenţă, francmasoneria modernă a fost asociată cu unele 
evenimente şi transformării istorice majore, deşi natura exactă a impactului 
mişcării asupra acestor fenomene rămâne greu de evaluat. După cum am arătat, 
masoneria a atras numeroase critici din partea regimurilor autoritariste atât din 
partea celor de stânga, cât şi din partea celor de dreapta, care au „blamat-o“ 
pentru toate tragediile ce au avut loc în lume. Stânga o consideră un instrument 
al capitalismului şi imperialismului, în timp ce dreapta o etichetează drept sub- 
versivă, împotrivindu-se valorilor tradiţionale şi având chiar o orientare sionistă. 
În afara acestor acuze de ordin general, francmasoneria a fost asociată şi cu 
anumite fapte şi perioade specifice, printre care două dintre cele mai importante 
evenimente ale istoriei moderne: Revoluţia Franceză şi cea Americană. 

În Statele Unite, francmasoneria are o tradiţie îndelungată. Începuturile 
sale coincid în mare măsură cu cele ale francmasoneriei moderne. Se pare că, 
în 1703, Jonathan Belcher, guvernator de Massachussetts, era primul mason 
care se născuse în America. Se ştie însă cu certitudine că, în 1730, câteva loji 
erau deja active în Pennsylvania — ele s-au unificat in 1731, formând Marea 
Lojă din Pennsylvania, a treia în ordine cronologică după cea din Anglia (1717) 
şi Irlanda (1729). Deloc surprinzător, francmasoneria a găsit în Lumea Nouă 
un teren propice dezvoltării. La acea vreme, mişcarea era asociată cu gândirea 
nouă, progresistă, cu idei care promovau libertatea personală, egalitatea şi 
importanța ştiinţei şi raţiunii. Pentru pionierii plecaţi în căutarea unei vieţi noi, 
departe de concepţiile învechite şi restricţiile sociale ale Europei, francmasoneria 
reprezenta o alegere firească. 

La jumătatea secolului al XVIII-lea, tensiunile dintre coloniile americane 
şi guvernul britanic de la Londra se accentuaseră. În aceeaşi perioadă, numă- 
rul masonilor crescuse semnificativ. Ar fi, desigur, absurd să presupunem că 
Războiul de Independenţă care avea să pună capăt dominaţiei britanice asupra 
Americii de Nord ar fi făcut parte dintr-un „complot“ masonic. Istoricii au de- 
finit cauzele economice, sociale, politice şi filozofice care au dus la izbucnirea 
războiului. Totuşi, există strânse corelaţii între lojile masonice şi principalele 
personaje angrenate în mişcarea de independenţă. În Boston, locul de desfă- 
şurare a celebrei Partide de ceai din 1773, unul dintre centrele propagandei 
antibritanice era taverna Dragonul Verde. Coincidentá sau nu, tot aici aveau 
loc întrunirile Lojii locale Sf. Andrei, care fusese înfiinţată în 1756 şi era afiliată 
la Marea Lojă Scotianá. Din câte se ştie, această lojă atrăgea mai multi membri 
radicali şi revoluționari decât lojile mai conservatoare, asociate organizaţiilor 
din Anglia. 

Unul dintre membrii Lojii Sf. Andrei era Paul Revere, erou al Revoluţiei 
Americane, cel care, într-o noapte din aprilie 1775, a avertizat trupele ame- 
ricane, străbătând călare toate oraşele din zona Bostonului şi strigând „Vin 
britanicii! Vin britanicii!“ În aceeaşi lojă activa şi Joseph Warren, figură mar- 
cantă a mişcării de independenţă din Massachussetts. După ce a refuzat să preia 
comanda trupelor locale, Warren a murit luptând în linia întâi, în Bătălia de 
la Bunker Hill din 1775. 

Pot fi făcute asocieri interesante între francmasonerie şi Războiul de 
Independenţă al Statelor Unite (1775-1782). Bob Cooper, curator al Muzeul 
Masonic Scotian şi al Bibliotecii de pe lângă Sala Francmasonilor din Edinburgh, 
consideră cá există o legătură între valorile şi idealurile Revoluţiei Americane şi 
originile francmasoneriei scoțiene, organizație devotată dintotdeauna apărării 
drepturilor oamenilor de rând. „Este vorba de egalitarism, idee pe care noi am 
dăruit-o Americii“, spune el. 

Există însă şi alte conexiuni, mult mai bine cunoscute, între masonerie şi 
câştigarea independenţei de către americani. Un personaj-cheie al Revoluţiei 
Americane a fost Benjamin Franklin, unul dintre Părinţii Fondatori ai naţiunii, 

diplomat, scriitor, politician şi om de ştiinţă. Născut la Boston, Franklin a fost 
un mason de grad înalt şi Mare Maestru al lojii din Philadelphia. A întreţinut 
relaţii strânse cu masoneria din Scoţia, Anglia şi Franţa, unde a servit ca amba- 
sador. Timp de doi, ani a fost Mare Maestru al lojii Les Neuf Soeurs din Paris, 
o organizaţie influentă, care a sprijinit Revoluţia Americană şi din care făceau 
parte şi alte minţi luminate ale epocii, printre care marele scriitor şi filozof 
Voltaire, membru de onoare. În aceeaşi lojă activa şi John Paul Jones, căpitan 
de cursă lungă, născut în Scoţia, care avea să devină erou al Războiului de 
Independenţă. Se pare că nu mai puţin de 8 din cei 19 semnatari ai celebrei 
Declaraţii de Independenţă ar fi fost masoni. 

Cel mai faimos mason american al epocii a fost însă George Washington, 
unul dintre Părinţii Fondatori ai naţiunii şi primul preşedinte al Statelor Unite. 
Washington a fost iniţiat în gradul de Maestru la Fredericksburg, la vârsta de 
21 de ani, şi a rămas în rândurile organizaţiei până la moarte, deşi, din motive 
probabil întemeiate, nu a participat la multe întruniri ale lojii şi nu a obţinut 
niciodată gradul de Mare Maestru. Statutul său în cadrul masoneriei şi însăşi 
apartenenţa i-au fost puse la îndoială. Totuşi, văduva sa, Martha, a făcut toate 
eforturile pentru ca slujba de înmormântare să fie ţinută conform riturilor ma- 
sonice, iar în 1932, în oraşul Alexandria din statul Virginia, unde Washington 
activase în Loja Alexandria 22, a fost înălțat Monumentul Memorial Naţional 
Masonic George Washington. 

În ultimii ani, au apărut teorii noi, care extind influența masoneriei de la 
personaje-cheie implicate în Războiul de Independenţă la edificii americane. 
Mai mulţi cercetători consideră că noua capitală, Washington DC, construită 
la sfârşitul secolului al XVIII-lea, a fost concepută după un proiect „mason“. 
Deşi se ştie că George Washington este cel care l-a numit ca arhitect-şef al ora- 
şului pe Pierre Charles L'Enfant, nu există dovezi că acest american de origine 
francezá ar fi fost mason. De asemenea, nu s-a putut demonstra apartenenta 
la masonerie a lui Andrew Ellicott si Benjamin Banneker, alti doi arhitecti res- 
ponsabili cu proiectarea noii şi strálucitoarei capitale americane. Mai mult, se 
ştie cu certitudine cá Thomas Jefferson, implicat în supravegherea lucrărilor 
de planificare urbaná, nu a fost mason. 

Teoria care asociazá francmasoneria cu Washington DC se bazeazá in mare 
parte pe faptul cá intersectia arterelor principale ale oragului formeazá o stea in 
cinci colturi sau pentagramá, cunoscut simbol ocult. Se pare insá cá este vorba de 
o simplă coincidenţă. În orice caz, deşi pentagrama apare în unele însemne ale 
francmasoneriei, ea nu are o semnificaţie aparte pentru mişcarea masonică. 

Istoricul şi cunoscutul mason scoţian Bob Cooper crede însă într-o legătură 
între masonerie şi planul oraşului Washington, dar nu una de natură ezoterică, 
aşa cum afirmă unii adepti ai teoriei conspirației. Cooper sustine că la momentul 
construirii capitalei, americanii s-au confruntat cu o lipsă acută de personal 
calificat. Existau puţini meşteri zidari în piatră, deoarece marea majoritate a 
clădirilor ridicate până la acea dată în America erau din lemn. „Aşa că au fost 

contactate lojile scoțiene, care au trimis la Washington zidari care erau şi ma- 
soni", spune Cooper. „Ştim acest lucru, deoarece absentele şi noile lor locuri 
de muncă au fost înregistrate în documente ca justificare a încetării unor plăţi. 
Sute de zidari, membri ai lojilor din întreaga Scotie, au ajuns in America“. 

În statul Ohio se află însă un oraş care poate pretinde pe bună dreptate că a 
fost proiectat în stil masonic: Sandusky. Schița de plan urbanistic a fost elabo- 
rată în 1818 (la doi ani după întemeierea localităţii) de către Hector Kilbourne, 
Venerabilul Maestru al lojii masonice locale. Străzile au fost astfel proiectate 
încât să formeze două din marile simboluri masonice: compasul şi echerul. 

Un alt argument în sprijinul teoriei „complotului“ masonic pentru făurirea 
Statelor Unite ale Americii vizează desenul de pe reversul Marelui Sigiliu al 
SUA, reluat parţial pe bancnota de un dolar american. Cel mai controversat 
aspect este imaginea unei piramide în vârful căreia se află „ochiul atotvăzător“. 
Sub piramidă sunt înscrise cuvintele latinesti Novus Ordo Seclorum (,,Reinnoita 
ordine a veacurilor“ sau „Noua Ordine Seculară“) iar deasupra Annuit Coeptis 
(„Suntem binecuvántati în acţiunile noastre“). Pentru unii cercetători, aceste 
imagini şi cuvinte reprezintă „dovada“ că Statele Unite au fost întemeiate ca 
urmare a unui complot masonic. 

Deşi „ochiul atotvăzător“ are o anumită semnificaţie în simbolistica ma- 
sonică, el apare şi în iconografia creştină renascentistă, neputând fi atribuit 
exclusiv imagisticii masonice. Novus Ordo Seclorum a fost tradus de către 
unii teoreticieni drept „Noua Ordine Mondială“, denumire a unei presupuse 
societăţi secrete care urmăreşte preluarea puterii globale prin instaurarea 
unui guvern unic la nivel mondial. Cu toate acestea, explicaţia alegerii aces- 
tor simboluri şi cuvinte este mult mai simplă. Ea a fost oferită de Charles 
Thomson, însărcinat în 1782 cu supravegherea conceperii variantei finale a 
Marelui Sigiliu. Potrivit lui Thomson: „Piramida semnifică forţă şi durabili- 
tate; ochiul de deasupra sa şi mottoul fac aluzie la semnele providentiale de 
bun augur pentru cauza americană... cuvintele... reprezintă începutul unei 
noi ere pentru America“. 


Afacerea Morgan 


Îngrijorarea cu privire la practicile şi telurile masoneriei americane a atins apo- 
geul în prima jumătate a secolului al XIX-lea, odată cu implicarea unor membri 
ai masoneriei într-o afacere de răpire şi posibilă crimă, care a bulversat întreaga 
ţară. Victima se numea William Morgan, din Canandaigua, statul New York. Nu 
se ştie cu certitudine dacă a fost membru al vreunei loji, deşi se pare că şi-ar fi 
croit drum printr-o înşelăciune, fiind iniţiat în 1825 în Arca Regală. 

În 1826, Morgan era angrenat în scrierea unei cărţi menite să dezvăluie 
unele secrete masonice. A primit ameninţări şi, într-o noapte, a fost văzut pe 
când era împins într-o trăsură de către patru bărbaţi. Se crede că a fost dus 
cu forţa într-un fort părăsit, dar urmele se opresc aici şi apoi Morgan dispare 

pur şi simplu. Trupul său nu a fost găsit niciodată, dar toate ipotezele înclină 
spre varianta crimei. 

Câţiva masoni au fost condamnaţi la închisoare pentru răpirea lui Morgan, 
dar pedepsele au fost blânde, ceea ce a alimentat teama oamenilor pentru pro- 
priile vieţi, precum şi suspiciunea că mişcarea reprezenta o ameninţare la adresa 
societăţii. În toiul acestor evenimente s-a format Partidul Antimasonic, care a 
câştigat imediat un mare număr de adepţi în statul New York şi în zonele înve- 
cinate. Pentru o scurtă perioadă, el a devenit „a treia forţă politică“ în Statele 
Unite, acreditat cu unele schimbări care aveau să se dovedească de durată în 
politica americană, printre care instituția numită Convenţia partidelor. Câţiva 
membri, respectiv un senator şi trei guvernatori, au reuşit să acceadă în Camera 
Reprezentanţilor. 

Deşi partidul şi-a pierdut rapid popularitatea, el a avut un anumit impact 
asupra mişcării masonice, care a stagnat timp de câteva decenii. Obiectivele 
partidului şi lupta contra masoneriei au devenit de atunci teme cunoscute în 
întreaga lume, ceea ce nu i-a împiedicat pe unii masoni, precum Franklin D. 
Roosevelt, Harry S. Truman şi Gerald Ford, să ajungă, ulterior, preşedinţi ai 
Statelor Unite. 


Francmasoneria şi Revoluţia Franceză 


Există puţine dubii cu privire la rolul semnificativ jucat de masonerie, timp de 
secole, în societatea franceză şi în viaţa politică. Masoneria a fost puternic im- 
plicată atât în declanşarea Revoluţiei Franceze din 1789, cât şi în evenimentele 
imediat următoare, care aveau să ducă la răsturnarea aga-numitului Ancien Régime 
şi înlocuirea sa cu o formă de guvernămâni mai egalitaristă. De fapt, se pare că, 
din toate țările Europei, cea mai puternică influenţă s-a manifestat în Franţa. 

Se afirmă adesea că masonii au complotat, elaborând un plan care a şi fost 
în mare parte pus în aplicare la asedierea Bastiliei, la 14 iulie 1789, scânteia 
care a dus la izbucnirea revoluţiei. Contribuţia lor este astfei exagerată. Marea 
schimbare a fost determinată de cauze sociale, politice şi economice, fără le- 
gătură cu masoneria, ceea ce nu înseamnă însă că trebuie să negăm impactul 
lojilor franceze şi al masonilor asupra societăţii franceze. 

În anii 1780, circa 40 000 de masoni (sau chiar 100 000, potrivit unor is- 
torici respectabili) activau în nu mai puţin de 1200 de loji franceze. Am arătat 
deja cât de influente erau unele dintre acestea, ca de exemplu Les Neuf Soeurs. 
Masonii şi intelectualii francezi, educati în spiritul Iluminismului şi adepti ai 
schimbării, aveau multe în comun. Francmasoneria pătrunsese în societatea 
franceză începând cu elita aristocratică şi coborând apoi spre intelectualii din 
clasa de mijloc, care aderaseră la mişcare atraşi de posibilitatea de a întâlni 
oameni cu vederi similare şi de a discuta într-un mediu relativ sigur. 

Paradoxal, multi masoni francezi erau bărbaţi de origine nobilă care cre- 
deau în schimbare, fără a putea anticipa însă amploarea şi violenţa revoltelor 

de după evenimentele din iulie 1789. În plus, multi dintre aceştia proveneau 
din rândurile clerului, iar una din cauzele majore ale Revoluţiei a fost tocmai 
puterea discretionará deţinută de Biserică. 

Teoria conform căreia Revoluţia Franceză ar fi izbucnit ca urmare a unui 
complot sau plan pus la cale de către masoni îşi are în mare parte originile în 
scrierile publicate, la putin timp după evenimente, de doi autori: un mason 
scoţian, pe nume John Robinson, şi un iezuit, abatele Augustin de Barruel. 
Ambii au susţinut că masoneria continentală a declanşat revoluţia ca parte a 
unui plan mai vast ce urmărea abolirea monarhiei şi căderea Bisericii Creştine 
şi că, în spatele revoltelor, s-ar fi aflat Illuminati. Lucrările au suscitat critici 
încă de la data apariţiei şi majoritatea cercetătorilor moderni le consideră rod 
al propagandei contrarevolutionare. 

Este însă adevărat că mulţi masoni (deşi dintre cei cu vederi moderate) 
au pătruns în guvernul revoluţionar sau au făcut parte din cluburile iacobine, 
foarte populare la acea vreme, care au jucat un rol însemnat în desfăşurarea 
evenimentelor. O figură marcantă a Revoluţiei a fost ducele d'Orléans, văr cu 
regele Ludovic al XVI-lea, un bărbat extrem de bogat, care a susţinut schimbarea 
atât din motive ideologice, cât şi de ordin personal. El îndeplinea funcţia de 
Mare Maestru al Marii Loji Orientale. 

Deşi prea puţine dovezi concludente confirmă teoria că francmasoneria ar fi 
fost suficient de unită pentru a putea declanşa o revoluţie sau măcar că şi-ar fi do- 
rit-o, se poate totuşi afirma că lojile, cu înclinațiile lor antimonarhice, au constituit 
un teren fertil de propagare a ideilor revoluţionare şi de coagulare a unor grupări 
care împărtăşeau aceste credinţe. În acest sens, masoneria a jucat într-adevăr un 
rol major într-unul dintre cele mai importante evenimente ale istoriei moderne, 
desi nu unul atât de crucial pe cát cred adepţii teoriei conspiratiilor. 

Francmasoneria a continuat să influenţeze climatul politic francez. La mai puţin 
de un secol după Revoluţie, o regăsim implicată în Comuna din Paris. În 1871, 
când revoluționarii au preluat, pentru scurt timp, puterea, masonii au încercat în 
zadar să negocieze o înţelegere între liderii Comunei şi autorităţile de la Versailles. 
Se estimează că nu mai puţin de 10 000 de masoni au mărşăluit alături de Marele 
Maestru pe străzile oraşului. Eşuând în tentativa de a obține pacea, masonii s-au 
alăturat „comunarzilor“, multi dintre ei pierind pe baricade, în masacrul ordonat 
şi dus la bun sfârşit de guvern. 

Naţionaliştii şi unii catolici au împărtăşit neîncrederea în masoni a curentelor 
politice de dreapta. Ostilitatea faţă de masonerie a ieşit la lumină în timpul 
afacerii Dreyfus, scandalul politic care a divizat societatea franceză la finele 
secolului al XIX-lea, impulsionând totodată procesul de separare a statului de 
biserică, finalizat la începutul veacului al XX-lea. 

Astăzi, toate partidele afiliate principalelor orientări politice sprijină cu 
vehementá păstrarea caracterului secular al statului francez. Totuşi, în cartea 
sa, The Brotherhood, Stephen Knight afirmă că masoneria franceză a continuat 
să joace un rol important şi în ultimele decenii. Citându-l pe Fred Zeller, fost 


ISTORIA SOCIETÁTILOR SECRETE 


Mare Maestru al Marii Loji Orientale a Franţei, Knight susţine că socialiştii 
ar fi câştigat alegerile prezidenţiale din 1974, dacă Valery Giscard d'Estaing, 
candidatul dreptei, nu ar fi încheiat un „pact“ cu masonii francezi, acceptând 
să se înroleze în mişcare. 


Francmasoneria şi revoluțiile din America Latină 


Francmasoneria a contribuit decisiv şi la seria de mişcări revoluţionare declan- 
şate în cel de-al doilea deceniu al secolului al XIX-lea şi care aveau să ducă în 
final la înlăturarea dominaţiei spaniole şi obţinerea independenţei de către ţările 
latino-americane. Unul dintre personajele-cheie în aceste războaie de indepen- 
dentá a fost generalul José de San Martín, eliberatorul Argentinei şi statelor 
Chile şi Peru. San Martin se alăturase mişcării masonice în Spania, în 1808, 
iar, patru ani mai târziu, când a ajuns la Buenos Aires, a înfiinţat împreună cu 
colaboratorii săi o lojă numită Lautaro. O altă figură importantă a revoluţiei, 
Bernardo O'Higgins, a aderat la lojă in 1816. 

Dupá cáte se pare, San Martín a fondat loja cu scopul explicit de a promo- 
va cauza independenţei Americii de Sud, folosind-o ca loc de întâlnire secret, 
departe de ochii scrutátori ai spionilor spanioli, pentru adeptii ideilor sale. Loja 
avea chiar şi un crez politic revoluţionar: „Nu vei recunoaşte niciodată drept 
guvern legitim al ţării decât pe acela ales prin voinţa liberă şi spontană a oa- 
menilor şi sistemul republican fiind cel mai potrivit pentru guvernarea statelor 
Americii, vei încerca din toate puterile să îi convingi pe oameni să-l adopte". 
Faptul că San Martin lua în serios activitatea lojii şi jurămintele de credinţă 
este dovedit de o întâmplare petrecută după mai mulţi ani de la câştigarea 
independenţei. Se spune că San Martin ar fi refuzat să discute problemele lojii 
cu un nemembru, deşi acesta îi era bun prieten. În fine, să mai notăm un alt 
aspect relevant: Simón Bolivar, cel mai important conducător al mişcărilor de 
independenţă din America Latină, a fost şi el mason. 


Francmasoneria în Insulele Britanice 


În Regatul Unit, francmasoneria nu a suscitat atâtea controverse politice ca în 
Franţa sau în alte ţări. Unul dintre motive este acela că britanicii nu au avut o 
revoluţie asemănătoare cu cea franceză (deşi a existat Revoluţia Glorioasă, care 
a culminat în 1688 cu înlăturarea de la putere a lui Iacob al II-lea şi a dinastiei 
Stuart şi aducerea lui Wilhelm de Orania ca regent al Angliei). Autorul Stephen 
Knight consideră „plauzibilă“ ipoteza unui sprijin acordat de lojile masonice 
lui Wilhelm şi Mariei, soţia sa şi fiica lui Iacob al II-lea, deşi nu s-au descoperit 
dovezi care să confirme această teorie. 

Cu greu ne putem imagina că francmasoneria ar fi avut nevoie de o revoluţie 
pentru a câştiga influenţă în Anglia (şi, mai târziu, în Marea Britanie), având 
în vedere că se infiltrase deja în cele mai înalte pături ale societăţii, inclusiv 

în cadrul familiilor regale. Regii George al IV-lea şi William al IV-lea au fost 
masoni, la fel ca Eduard al VII-lea şi Eduard al VIII-lea, precum şi tatăl reginei 
Elisabeta a II-a, George al VI-lea. Actualul Duce de Kent este, din 1967, Mare 
Maestru al Marii Loji Unite a Angliei. (Se pare că soţul reginei, prinţul Filip, 
nu ar fi fost interesat de ocuparea acestei funcţii.) 

Lista politicienilor şi membrilor cercurilor conducătoare care s-au declarat 
masoni este la fel de impresionantă. Printre aceştia s-au numărat: Winston 
Churchill; George Canning, important om de stat din secolul al XIX-lea; explo- 
ratorul, aventurierul şi colonialistul Cecil Rhodes; istoricul Edward Gibbon; 
exploratorul Robert Scott; scriitorul Sir Arthur Conan Doyle; şi chiar un arhi- 
episcop de Canterbury, Geoffrey Fisher. 

În alte segmente, mai puţin vizibile, ale societăţii, prezenţa masonilor a 
fost mai numeroasă, dar şi mai controversată. Căci principala acuză la adresa 
masoneriei britanice, în afara celei arhicunoscute, referitoare la venerarea 
diavolului, a fost aceea că, în timp, mişcarea a reuşit să formeze o reţea foarte 
strânsă, extrem de puternică şi potenţial periculoasă, membrii săi infiltrându-se 
în numeroase profesiuni, organizaţii şi instituţii. După cum am arătat, masonii 
alcătuiesc un fel de asociaţie a „veteranilor“, numai că una mult mai vastă şi 
mai bine organizată. 

În mai multe volume consacrate influenţei francmasoneriei britanice, scrii- 
torii Stephen Knight şi Martin Short au prezentat cazuri de ingerintá a mişcării 
în finanţe, administraţie locală şi biserică, accentul fiind pus pe pătrunderea 
membrilor săi în sistemul judiciar, avocatură sau poliţie. Knight citează un fost 
poliţist, cu funcţie de răspundere în cadrul departamentului de criminalistică, 
David Thomas, care declara în 1969: ,,N-aveti idee cât de ticălos şi de nociv este 
amestecul francmasoneriei în poliţie, până ce nu-l trăiţi pe propria piele.“ 

În multe privinţe, aceste acuze de trafic de influenţă şi tentative de corupere 
a unor instituţii precum justiţia şi poliţia sunt cele mai grave îndreptate împotriva 
masoneriei. Prin însăşi natura lor, asemenea instituţii funcţionează după reguli 
interne stricte şi o mare parte din activităţi se desfăşoară departe de ochii publi- 
cului. lar acest caracter secret a dat naştere unor suspiciuni serioase: că masonii 
se sprijină reciproc pentru a promova pe scara ierarhică sau că muşamalizează 
erorile şi abuzurile confraţilor, mergând până la a-i absolvi de acuze de crimă. 

În cuvântul înainte la volumul The Brotherhood al lui Stephen Knight, Martin 
Short relatează o istorie pe care o prezentase ca mărturie în faţa Comisiei 
Reprezentanţilor pentru Afaceri Interne. La mijlocul anilor '90, sub presiunea 
publicului şi a presei, acest comitet a decis să investigheze influenţa masonilor 
asupra poliţiei şi justiţiei britanice. Povestea prezentată de Short se referă la doi 
bărbaţi, tată şi fiu, din Leicestershire, care s-au cazat la un hotel din Blackburn 
şi au coborât seara târziu, pentru o băutură, în barul de la parter. Câţiva indivizi 
au venit la ei, avertizându-i să nu bea acolo şi, după o scurtă „discuţie“, i-au 
luat la bătaie. Surprinzător, poliţia nu i-a arestat pe atacatori, ci pe tată şi fiu, 
adică, pe victime. 

În cursul procesului care a urmat, a ieşit la iveală faptul că grupul de ata- 
catori era în mare parte format din poliţişti care făceau parte dintr-o lojă ma- 
sonică din Blackburn. Acuzarea a prezentat probe contradictorii. Se pare însă 
că, fără să ştie, tatăl şi fiul se treziseră în mijlocul unei festivități masonice, 
eroare considerată de unii membri ai lojii o ofensă. Juriul a respins cazul şi, 
după mulţi ani şi nenumărate tergiversări, tatăl şi fiul au câştigat procesul 
intentat atacatorilor. Fapt interesant, poliţia din Lancashire a fost cea care a 
plătit despăgubirile în sumă totală de 170 000 de lire sterline, motivând că 
incidentul avusese loc pe când ofiţerii se aflau în exerciţiul functiunii. Martin 
Short conchide: „După părerea mea, este o ruşine ca daunele pentru greşelile 
comise de masoni să fie plătite din banii contribuabililor“. 

‘Evident, astfel de acuze vizând ingerinta masoneriei în sistemul judiciar 
nu se limitează la Insulele Britanice. De exemplu, cunosc un caz petrecut în 
Sri Lanka în care unui bărbat i-a fost respinsă cererea de angajare din cauza 
unei presupuse probleme de sănătate depistată de medicul companiei. Cum 
nici un alt doctor care îl consultase nu remarcase nimic în neregulă, omul s-a 
decis să dea compania în judecată şi a câştigat, în cele din urmă, procesul. 
Fără nici un temei, compania a înaintat un apel în instanță. Chiar înainte de a 
începe audierile, avocatul bărbatului i-a spus: „Îmi pare rău, dar nu aveţi nici 
o şansă. Vom pierde procesul“. Având în vedere dovezile medicale zdrobitoare 
care pledau în favoarea sa, omul a fost şocat. „Cum aşa? De ce să pierdem?“ 
a întrebat el. „Pentru că judecătorul e francmason, la fel ca doctorul compa- 
niei“, i-a răspuns avocatul. Şi, într-adevăr, coincidență sau nu, cazul aparent 
imbatabil a fost pierdut. 

Francmasonii care se protejează între ei, acţionând ca un soi de „firmă 
exclusivistă“ în multe profesii şi, mai ales, în cele legate de sistemul judiciar, 
constituie şi astăzi ţinta unor acuzaţii. În 2003, un avocat pledant galez, pe 
nume Roger Everest, a reclamat că cererea sa de a deveni judecător fusese 
respinsă pentru că refuzase să intre în rândurile masoneriei. Într-un interviu 
acordat ziarului Western Mail, Everest a povestit că, în urmă cu 30 de ani, când 
nu dăduse curs unei invitaţii de a adera la loja Dinas Llandaff din Cardiff, fu- 
sese avertizat că nu va reuşi niciodată să promoveze în ierarhia profesională. 
„Sistemul judiciar din South Wales este unul cu circuit închis, în care, din câte 
ştiu, nu pot pătrunde minoritățile etnice, femeile şi bărbaţii fără legitimatie de 
membru“, i-a mărturisit el ziaristului. „După 30 de ani ca avocant pledant în 
Wales şi Chester şi sute de clienţi mulţumiţi — nu am primit nici o reclamaţie 
în toţi aceşti ani — mă simt nedreptăţit şi furios că nu mi s-a dat şansa de a 
lucra ca judecător.“ 

După cum am arătat, îngrijorarea crescândă faţă de ingerinta masoneriei in 
diverse profesii şi instituţii a generat, în cele din urmă, la sfârşitul anilor '90, 
reacţii din partea autorităţilor. La recomandarea Comitetului Reprezentanţilor 
pentru Afaceri Interne, guvernul britanic a instituit un sistem prin care a in- 
vitat profesioniştii din domeniul justiţiei să îşi asume public, dacă este cazul, 

calitatea de membru al masoneriei. Având în vedere caracterul benevol al 
declaraţiilor, măsura a fost considerată ineficientă şi a atras numeroase critici. 
De pildă, în 1999, 41% dintre procurori au refuzat să răspundă întrebării din 
chestionar privind apartenenţa la masonerie. Unii francmasoni şi-au justificat 
tăcerea prin aceea că obligativitatea de a-şi recunoaşte statutul de membru al 
unei organizaţii ar fi o încălcare a drepturilor omului. 

Problema a fost repusă în discuţie atunci când Parlamentul galez a impus 
membrilor săi semnarea unei declaraţii privind apartenenţa la francmasonerie, 
pe care a calificat-o apoi drept o infracţiune. Reprezentanţii celor circa 18 000 
de masoni galezi au protestat vehement, considerând măsura un atentat la 
drepturile omului şi amenințând cu un proces. Francmasonii au arătat cá se 
simt discriminați ca singura grupare obligată să se ,autodenunte" in Parlament. 
James Bevan, secretar de provincie în divizia sud-est a francmasoneriei, a dat 
următoarele explicaţii privind punerea în practică a legii: „Este pur şi simplu 
ridicol: dacă vreau să candidez pentru Parlament, trebuie să-mi asum public 
statutul de mason. În schimb, dacă aş fi membru al Ku Klux Klan-ului, n-ar 
fi nici o problemă...“ În 2005, Parlamentul a votat obligativitatea declarării 
apartenenţei la orice „grupare exclusivistă“, fără a mai încadra însă încălcarea 
acestei prevederi ca infracţiune. 

Marea Lojă Unită afirmă însă că societatea nu are nici un motiv să se teamă 
de influenţa masoneriei asupra vieţii publice şi că favoritismul faţă de mem- 
brii mişcării este interzis prin codul de onoare. „Un astfel de comportament 
ar presupune folosirea abuzivă a calităţii de membru, care cade sub incidența 
regulamentului nostru intern de funcţionare“, susţine Loja. „La intrarea în 
francmasonerie, fiecare candidat trebuie să declare fără echivoc că nu urmăreşte 
nici un câştig material de pe urma dobândirii statutului de membru.“ Totuşi, 
îngrijorarea fata de rolul francmasoneriei în viata publică persistă. În al doilea 
raport asupra francmasoneriei, datând din 1999, Comitetul Reprezentanţilor 
pentru Afaceri Interne sublinia: „După cum s-a arătat şi în primul raport, se 
manifestă multe temeri nejustificate cu privire la francmasonerie, alimentate 
însă parţial şi de secretomania obsesivă a acestei organizaţii“. Şi mai departe: 
„Suntem conştienţi de existenţa unui puternic curent de opinie privind influenţa 
negativă şi abuzurile masoneriei în viaţa publică. Majoritatea acestor alegatii nu 
pot fi dovedite. La o examinare atentă, ele ar fi considerate nefondate. Totuşi, 
din anumite cazuri citate în acest raport şi în cel anterior rezultă cu claritate că 
unele suspiciuni de folosire improprie de către masoni a influenţei oganizatiei 
ar putea fi justificate“. 


Concluzii 


Chiar dacă respingem revendicarea de către francmasonerie a unei origini antice 
sau a unei descendente directe din organizaţii mai vechi, rolul sáu major în 
modelarea lumii moderne nu poate fi negat. Poate că nu masoneria a fost cea 

care a organizat revoluțiile din America şi Franţa, dar este limpede că unii dintre 
membrii săi cei mai de seamă au fost implicaţi în ambele evenimente care aveau 
să schimbe lumea, contribuind la punerea în aplicare a ideilor revoluţionare. 
În acest sens, masoneria poate fi considerată o forţă cvasipolitică cu o mare 
influenţă, care a participat activ la declanşarea în societate a unor transformări 
istorice care reflectau valorile mişcării: egalitate, libertate şi fraternitate. Mulţi 
văd în aceste schimbări dovada incontestabilă a influenţei pozitive exercitate 
de masonerie asupra lumii. „În ultimele trei secole, masonii au reprezentat cea 
mai influentă sursă de idealuri democratice pentru lumea occidentală“, sustine 
John Michael Greer, membru al mai multor societăţi secrete, iniţiat în toate 
gradele Ritului Scotian până la Gradul 32. 

Pe de altă parte, în ultimii ani, simpla existenţă a francmasoneriei a fost 
citată în diverse ocazii, în sprijinul teoriei unei conspirații globale, susținătoare 
fie a sionismului, fie a capitalismului, fie a imperialismului. Astfel de acuze, 
venite de obicei din partea unor grupări sau regimuri de extremă stângă sau 
dreaptă de pe eşichierul politic, pot fi uşor demontate. Mai greu de îndepărtat 
sunt însă suspiciunile manifestate în unele ţări ori în cadrul unor segmente ale 
societăţii privind folosirea abuzivă de către masoni a contactelor personale pen- 
tru favorizarea sau chiar scoaterea de sub acuzare, prin intervenţii şi corupţie, 
a unor confrati în ale profesiei. 

Evident, masoneria poate pretinde că „nu există pădure fără uscáturi" şi că, 
fata de trecut, a devenit o societate mult mai deschisă, atât în privinţa actiuni- 
lor sale, cât şi a identităţii membrilor. Astfel de afirmaţii nu pot satisface însă 
pe toată lumea. Pentru contestatari, masoneria rămâne un motiv constant de 
îngrijorare şi o potenţială sursă de corupţie a unor instituţii de cea mai mare 
importanţă. Ironia face ca astfel de suspiciuni să fie îndreptate tocmai asupra 
unei organizaţii care a promovat de-a lungul istoriei idealuri şi principii care 
au dus la înlăturarea unor practici institutionalizate şi forme de guvernământ 
dintre cele mai depăşite şi restrictive. 


Capitolul patru 


lluminatii 


SA-NUMITA ELITĂ PLANETARĂ este o rasă aparte, alcătuită din uma- 
noizi „reptilieni“ care îşi arogă supremaţia asupra destinului umanităţii, 
ustine David Icke, fost jucător profesionist de fotbal, actualmente co- 
mentator sportiv şi activist al Partidului Verde. Din antichitate şi până în zilele 
noastre, crede Icke, unii dintre cei mai bogaţi, puternici sau influenţi oameni de 
pe pământ au făcut parte din acest club exclusivist. Maiestatea Sa Elisabeta a 
Il-a, regina Regatului Unit al Marii Britanii şi Irlandei de Nord, Hillary Clinton, 
George W. Bush sau Tony Blair, pentru a enumera doar câţiva, sunt fie reptili- 
eni cu formă umană, fie oameni controlati de această grupare. Ideea pare cel 
puţin deplasată sau extrasă dintr-un episod al serialului science fiction Doctor 
Who, dar, pentru Icke, aceşti umanoizi reptilieni reprezintă cea mai veche şi 
mai puternică societate secretă din istorie: Illuminati. 

Icke nu este primul şi, cu siguranţă, nici ultimul care invocă acest nume. 
Chiar şi la cea mai fugitivă cercetare pe internet, orice motor de căutare va in- 
dica milioane de pagini web care menţionează termenul ,Illuminati". Este unui 
dintre numele cele mai des vehiculate în lumea societăţilor secrete, a teoriilor 
conspirației şi a agendelor globale oculte. Şi nu fără motiv, într-un fel, căci 
la originea sa se află cuvântul latinesc illuminatus, însemnând “cel iluminat“. 
Aşadar, termenul îi desemnează pe aceia care pretind că au avut acces la anu- 
mite revelații divine privind natura umană şi omenirea în ansamblul sáu. 

De-a lungul istoriei, mai multe grupări şi-au revendicat fără modestie acest 
titlu, devenit mai recent o etichetă sinistră ataşată de contestatari acelor grupări 
care acţionează din umbră pentru a prelua controlul asupra lumii. (Mai mult, 
unii afirmă că şi-au atins deja scopul.) Teoria lansată de Icke nu este aşadar 
decât una dintr-o serie lungă de asertiuni făcute pe seama Iluminatilor. Putin 
iau însă în serios aceste supozitii cel puţin excentrice. Şi totuşi, în istorie, se 
cunosc mai multe organizaţii autointitulate Illuminati. 


Alumbrados 


Conceptul de fiinţă „iluminată“ are origini străvechi, datând din vremea naşterii 
creştinismului sau chiar de mai înainte. În Antichitate, botezul era considerat 
un act de iniţiere în credință, de „iluminare“. La sfârşitul secolului al XV-lea 
şi începutul secolului al XVI-lea, în Spania au apărut aşa-numiţii Alumbrados, 

»Iluminatii^ sau Illuminati în latineşte. Alumbrados nu alcătuiau o grupare 
organizată, termenul desemnându-i pe acei mistici catolici care urmăreau 
să atingă perfecțiunea prin experienţe divine la care încercau să ajungă prin 
meditaţie, rugăciune şi contemplatie interioară. Unul dintre reprezentanţii cei 
mai de seamă ai grupării Alumbrados a fost Maria de Santo Domingo, mai 
cunoscută sub numele de La Beata de Piedrahita. 

Originile „mişcării“ Alumbrados sunt obscure, dar se pare că în cadrul ei s-au 
dezvoltat mai multe curente, îmbrăţişate atât de păturile educate ale societăţii, 
cât şi de cei fără şcoală. Una din teorii plasează rădăcinile sale în Italia, deşi 
această formă enigmatică de misticism catolic s-a manifestat cu o forţă deosebită 
nu în Italia, ci în Spania, cu precădere în oraşe vechi precum Salamanca sau 
Toledo. Asocierea mişcării cu aceste localităţi cu tradiţie, precum şi faptul că 
multi membri erau convertiți de la iudaism sau islamism sugerează posibilitatea 
ca misticismul său specific să nu fi fost de provenienţă catolică. 

În vremea când Spania s-a aflat sub ocupaţie maură, Toledo era un renumit 
centru intelectual, frecventat de cărturari sosiți aici din toate colţurile lumii 
occidentale pentru a studia şi discuta ideile conţinute în cărţi introduse în Spania 
de diverşi savanţi islamisti, multe dintre ele datând din perioada Greciei antice. 
Cum autorităţile bisericeşti interziseră sau distruseseră multe lucrări ale auto- 
rilor „păgâni“, unele concepte şi cunoştinţe din Antichitate au fost descoperite 
(sau redescoperite) de creştinătatea occidentală, doar prin intermediul tomuri- 
lor aduse de savanții islamişti în Spania şi Sicilia. În orice caz, oricare ar fi fost 
originile mişcării şi în ciuda manifestărilor sale paşnice, Inchiziția nu a privit-o 
cu ochi buni. Într-un context mai larg, trebuie amintit faptul că afirmarea acestei 
misterioase grupări mistice a coincis cu epoca ascensiunii lutheranismului şi 
Reformei, ameninţări serioase la adresa romano-catolicismului. Nu este deci 
de mirare că Biserica Catolică a elaborat edicte contra membrilor Alumbrados, 
unii dintre ei, consideraţi eretici, fiind arşi pe rug. 


Les Itluminés d'Avignon 


O grupare fárá nici o legáturá cu Alumbrados, dar purtánd un nume similar, a 
fost intemeiatá, ani mai tárziu, in sudul Frantei, de cátre un fost preot dominican 
pe nume Antoine-Joseph Pernety si de contele polonez Thaddeus Grabianka. 
Pernety lucrase ca bibliotecar la Berlin pentru Frederick cel Mare si era in mod 
cert un om învăţat, cu lecturi vaste in domenii precum francmasoneria, ocultis- 
mul şi misticismul catolic. Emanuel Swedenborg, om de ştiinţă şi teolog mistic 
suedez care pretindea că se află în contact atât cu îngerii, cât şi cu demonii, 
şi-a pus amprenta asupra acestei efemere societăţi a Iluminatilor. Fără să fi 
fost francmason, Swedenborg a exercitat o puternică influenţă şi asupra unor 
grupări masonice formate ulterior. 

Se cunosc puţine date concrete referitoare la concepțiile şi practicile mişcării 
din Avignon. Se pare însă că membrii săi combinaseră alchimia cu masoneria, 

magia ermetică şi ocultismul şi că Fecioara Maria constituia pentru ei obiectul 
unui cult special. În 1789, doi vizitatori englezi au fost aparent „iniţiaţi, în 
cele din urmă, în misterele ordinului“, care însă s-a dizolvat la scurt timp după 
aceea, cel mai probabil după izbucnirea Revoluţiei Franceze. De asemenea, din 
câte se ştie, organizaţia nu a avut nici o legătură cu Alumbrados şi nici cu cea 


mai importantă şi, fără îndoială, cea mai celebră grupare Illuminati din istorie: 
Iluminatii din Bavaria. 


lluminatii din Bavaria 


Vechii Căutători de Lumină din Bavaria este una dintre cele mai celebre societăţi 
secrete din istorie. De-a lungul vremii, a dat naştere unui număr imens de teorii 
ale conspirației şi unor speculaţii aparent fără sfârşit. Fondatorul sáu, Adam 
Weishaupt, ar fi surprins (şi încântat) să constate cât de populară a devenit 
organizaţia sa în cele peste două secole scurse de la înfiinţare. 

Societatea a fost întemeiată, pe data de 1 mai 1776, în localitatea Ingolstadt 
din Bavaria. Născut în 1748, Weishaupt a fost educat la o mănăstire iezuită 
şi a ajuns primul profesor mirean de Drept civil şi canonic la universitatea 
iezuită locală. Profund influenţat de Iluminism, a devenit liber cugetător, 
lepădându-se de învăţăturile primite în copilărie. Ele s-au dovedit însă utile: 
iezuiţii l-au instruit nu numai cum să gândească, ci i-au inculcat şi respectul 
fata de loialitate, disciplină şi discreţie, pe care Weishaupt avea să-l valorifice 
din plin în organizarea eficientă a societăţii Iluminatilor. 

Grupul fondat de Weishaupt era o „Şcoală a Intelepciunii" care pleda pentru 
crearea unei rase umane mai bune si pentru perfectionism — mai întâi, şi-au 
luat numele, foarte sugestiv, „Perfectibilii“. Membrii erau încurajați să stu- 
dieze atât autorii clasici, precum Aristotel, cât şi pe cei moderni. Fiecare nou 
membru sau iniţiat se afla sub supravegherea unui tutore care avea sarcina 
să-l îndrume pe drumul spre cunoaştere şi iluminare. Telul suprem al acestei 
grupări de elită era preluarea puterii politice şi crearea unei societăţi perfecte, 
bazată pe înţelepciunea membrilor. Ca organizaţie întemeiată cu scopul de a 
guverna lumea, ea poate fi considerată o societate secretă, în sensul deplin al 
cuvântului. 

Ar fi însă greşit să-l privim pe Weishaupt pur şi simplu ca pe un individ 
ahtiat după putere şi dornic să stăpânească lumea cu orice preţ. Se pare că 
fondatorul acestei societăţi secrete credea sincer în caracterul esențialmente bun 
al oamenilor şi dorea să le ofere mijloacele prin care să-şi fructifice potenţialul. 
Pentru el, principalul obstacol în calea perfecțiunii era gândirea tradiţională, 
lipsită de orizont şi retrogradă, a politicianismului şi Bisericii, o viziune total 
învechită care trebuia schimbată. 

Încă de la începuturile lor, Iluminaţii din Bavaria au întreţinut legături 
strânse cu francmasoneria. Weishaupt însuşi era mason. Din câte se ştie, a fost 
însă nemulţumit de regulile care interziceau lojilor să se implice activ în politică 

(deşi membrii o puteau face fără restricţii, dar în nume personal). Pentru cineva 
care urmărea crearea unei societăţi secrete, francmasoneria reprezenta însă o 
oportunitate fantastică pe care Weishaupt s-a hotărât să n-o scape, cu atât mai 
mult cu cât cunoştea din perioada iezuită beneficiile unei bune organizări şi 
ale disciplinei. 

Lojile masonice îi ofereau lui Weishaupt şansa de a prelua structuri secrete 
deja create, pentru a-şi promova propria societate şi propriile idealuri. În acelaşi 
timp, pregătirea academică l-a făcut să înţeleagă că pentru a reuşi să-şi pună 
în aplicare planurile ambitioase, avea nevoie să-şi întindă tentaculele şi să se 
infiltreze în cele mai importante sectoare ale vieţii sociale. Trebuia să atragă de 
partea sa oameni cu talente şi posibilităţi, bani şi contacte şi, în plus, indivizi 
din aparatul puterii de stat. I-a găsit printre membrii lojilor, francmasoneria 
europeană fiind la acea vreme extrem de populară în rândurile intelectualilor 
de elită. Astfel, Weishaupt a demarat acţiunea de creare a unei societăţi secrete 
în sânul unei alte societăţi secrete, recrutând conducătorii unor loji şi asigurân- 
du-şi controlul asupra întregii organizaţii. Foştii săi profesori iezuiţi ar fi fost 
cu siguranţă mândri de tactica sa strălucită. 

Secretizarea impusă de Weishaupt în cadrul societăţii era cu adevărat extra- 
ordinară. De exemplu, fiecare membru purta un nume de cod. Fapt interesant, 
Weishaupt a ales numele Spartacus, după sclavul gladiator din secolul I î.Hr. 
devenit conducător al unei răscoale considerate la acea vreme o ameninţare 
serioasă la adresa Romei. Este un mic indiciu, sugestiv însă pentru agenda 
radicală a fondatorului mişcării Iluminaţilor. Adolph Knigge, reprezentant al 
micii nobilimi şi scriitor din Hanovra, care îl sprijinise pe Weishaupt la crearea 
societăţii, şi-a luat numele de Filon, după cel al filozofului evreu din secolul 
I. Alt membru de seamă, diplomatul Xavier von Zwack, purta numele marelui 
om de stat roman, Cato. Au mai fost adoptate nume precum Lucian, Diomede 
sau Pitagora. Locurile au fost de asemenea secretizate prin nume de cod. De 
exemplu, sediul societăţii, aflat la Miinchen, era ascuns sub pseudonimul de 
„Atena“. Membrii societăţii îşi trimiteau mesaje încifrate. Numele lunilor anu- 
lui au fost schimbate, iar numărătoarea anilor se făcea după modelul persan, 
luând ca reper data accederii la tron (iunie 632 d.Hr.) a lui Jezdegerd al III-lea, 
ultimul dintre conducătorii sasanizi şi zoroaştri (perşii folosesc şi acum acest tip 
de calendar). Având în vedere telurile revoluţionare ale societăţii sale şi modul 
în care se făcea politică la acea vreme, secretizarea constituia un element vital 
pentru Weishaupt. 

Ordinul Iluminatilor avea trei grade, pentru care Weishaupt se inspirase din 
structurile masonice. Gradul inferior, numit Pepiniera, era împărţit în Novice, 
Minerval si Illuminatus Minor. La al doilea nivel se aflau gradele masonice, 
respectiv Illuminatus Major şi Illuminatus Dirigens. În fine, la cel mai înalt 
nivel se situau gradele numite Misterele, care constau în Misterele Inferioare 
(formate din gradele Presbiter şi Prinţ) şi Misterele Superioare (cu subdivizi- 
unile Magus şi Rex). 

Deşi structura organizatorică a Iluminatilor semăna în anumite privinţe cu 
' cea a masonilor, exista o diferenţă. În timp ce candidaţii masoni trebuiau să-şi 
declare credinţa în Fiinţa Supremă, cerința nu era impusă celor care doreau 
să adere la societatea lui Weishaupt. Illuminati erau o organizaţie laică prin 
excelenţă, care credea în schimbarea societăţii şi eliberarea ei de tradiţiile care 
o incátusaserá. Milita contra proprietăţii private şi a unor instituţii sociale de 
genul familiei. Unii adepti au catalogat concepţia Iluminatilor drept o nouă or- 
dine mondială, termen folosit în prezent de multi adepti ai teoriei conspiratiilor, 
pentru a desemna telurile supreme ale societăţilor secrete. 

Pe parcursul mai multor ani, Weishaupt şi principalii săi colaboratori au 
reuşit să se impună nu numai în Bavaria, locul de origine al societăţii, dar şi 
în alte regiuni din Germania, Elveţia şi Imperiul Austro-Ungar. Marele scriitor 
german Goethe a fost unul dintre iniţiaţi, la fel ca şi conducătorii din Weimar şi 
Gotha. Popularitatea şi nivelul aderentei de care s-a bucurat societatea la apo- 
geul său sunt greu de estimat. Unii cred că circa 2000 de oameni au fost iniţiaţi 
în total, alţii consideră că numai 650 au atins gradul de Illuminatus Minor. 
Numărul pare nesemnificativ la prima vedere, mai ales pentru o organizaţie 
care îşi propunea să reformeze lumea, creând un nou tip de societate, dar ma- 
joritatea membrilor erau personalităţi de seamă, influenţa mişcării fiind mult 
mai puternică decât am putea crede din simpla evocare a acestor cifre. 

Deşi Ordinul Iluminatilor îşi făcea un titlu de glorie din caracterul său se- 
cret, existenţa şi telurile sale au început să iasă treptat la iveală. Încă din 1782, 
unii masoni care nu făceau parte din Illuminati aflaseră de planurile lor de a 
folosi lojile pentru a-şi lărgi sfera de influenţă. Apoi, timp de un an sau doi, în 
societatea bavareză au circulat zvonuri alarmante în legătură cu o organizaţie 
cvasi-secretă periculoasă, care activa din umbră. În 1784 şi 1785, autorităţile 
bavareze au emis edicte care scoteau în afara legii asociaţiile secrete. Misterul 
care învăluise până atunci Ordinul Iluminatilor s-a destrămat. 

O legendă plină de culoare pune descoperirea Iluminatilor pe seama unui 
incident în cursul căruia un membru al organizaţiei a fost lovit de trăsnet. 
Examinând cadavrul, poliţia a găsit ascunse în căptuşeala hainei scrisori 
compromiţătoare ale lui Weishaupt (nu se ştie dacă erau sau nu încifrate). 
În orice caz, se produsese o breşă, Illuminati erau deconspirati şi Weishaupt 
putea să se aştepte la tot ce era mai rău. El a ales să fugă din Bavaria şi 
s-a refugiat la Gotha, sperând probabil să refacă Ordinul, după ce apele aveau să 
se mai liniştească. Numai că lucrurile au luat o altă întorsătură. Poliţia secretă 
din Bavaria a găsit o ascunzătoare vastă care adăpostea un mare număr de 
documente şi scrisori ale Iluminatilor. Ele au fost făcute publice, dând naştere 
unor reacţii şi controverse care au marcat practic sfârşitul acestei societăţi 
cândva secrete. 

Weishaupt nu a avut prea mult de suferit ca urmare a deconspirării Ordinului. 
Şi-a petrecut restul vieţii la Gotha, aşternând pe hârtie, într-o atmosferă relativ 
liniştită, povestea Iluminatilor, crezul şi filozofia lor, şi dezvăluind modul în 

care autoritatea dispăruse din cadrul societăţii. Influenţa exercitată de Ordin 
asupra gândirii europene în ansamblul ei, ca şi asupra evenimentelor ulterio- 
are este dificil de cuantificat. Illuminati erau parte a curentului iluminist, iar 
Weishaupt preluase multe din tezele lui Voltaire. Pe de altă parte, după dizol- 
varea organizaţiei, ideile sale au fost promovate în continuare de membri de 
marcă ai mişcării răspândiţi în întreaga Europă. 


Iluminatii francezi 


După deconspirarea ordinului lor, Iluminatii Bavarezi au devenit cunoscuţi în 
toată Europa şi o parte dintre foştii membri şi-au asumat sarcina de a duce mai 
departe, evident cu multă discreţie, idealurile mentorului lor spiritual, Adam 
Weishaupt. De exemplu, Nicolas de Bonneville, ziarist, scriitor şi editor francez, 
întreținea legături strânse cu un membru de marcă al Iluminatilor, pe nume 
Christoph Bode. De Bonneville, care fusese admis în fancmasonerie în Anglia, în 
1786, avea concepţii radicale şi s-a implicat activ în Revoluţia Franceză. Se pare 
că a fost unul dintre primii care au susţinut ideea necesităţii asedierii închisorii 
Bastilia, eveniment care a marcat izbucnirea revoltelor la Paris. 

Pe 13 octombrie 1790, de Bonneville, împreună cu un preot la fel de radical, 
Abatele Fauchet, a creat o societate secretă numită Cercle Social (Cercul Social), 
împrumutând de la Illuminati sistemul organizatoric şi, după unii specialişti, 
o parte dintre concepţii. Cercul, care avea membri în Regatul Unit şi SUA, îşi 
propunea să propage „doctrina iubirii, care este religia fericirii“. De Bonneville a 
reuşit sá publice un ziar propriu, intitulat La Bouche de Fer („Gura de fier“), care 
a devenit purtatoru! de cuvânt al mişcării. Publicaţia milita pentru libertatea 
presei, proprietatea comună asupra pământurilor şi abolirea Bisericii Catolice, 
o agendă radicală, în ton cu gândirea Iluminatilor. 

O altă societate secretă născută în focul Revoluţiei Franceze a fost Conjuration 
des Égaux (Conjuratia sau Conspirația Egalilor), fondată de Francois Noël 
Babeuf, cunoscut ulterior ca Gracchus Babeuf, după numele politicianului ro- 
man din perioada Republicii, care se făcuse remarcat ca apărător al drepturilor 
oamenilor de rând în fata aristocrației. Deşi de Bonneville îi fusese prezentat 
în primele zile ale Revoluţiei, Babeuf nu a apelat în 1796 la el, ci la Filippo 
Buonarroti, pentru a-l ajuta la constituirea organizaţiei sale. 

Mişcarea lui Babeuf urmărea contracararea direcţiei mai conservatoare 
adoptate de Revoluţie, după perioada cunoscută în istorie ca regimul Terorii. 
Societatea isi manifesta radicalitatea într-un mod explicit, țelul său fiind pre- 
luarea puterii prin intermediul unui nucleu de activişti devotați, aleşi dintre 
oficiali sau alte persoane cu funcţii importante. Babeuf voia să creeze „egalitatea 
perfectă“ şi „fericirea universală“. Din păcate pentru el, în sânul organizaţiei 
sale extrem de unite de revoluționari s-a strecurat un spion aflat în slujba 
autorităţilor. După ce planurile lui Babeuf au fost dezvăluite, poliţia a contraa- 
tacat, arestându-i pe liderii mişcării. În ciuda încercărilor de a-l face scăpat din 

închisoare, Babeuf a fost, în cele din urmă, ghilotinat, în mai 1797. Buonarroti 
a fost deportat şi şi-a consacrat restul vieţii scrierii unei cărţi, Histore de la 
Conspiration pour l'Égalité?, publicată în 1828, o poveste a Conjuratiei Egalilor 
care avea să devină, pentru viitorii revolutionari şi societăţile secrete ulterioare, 
un fel de îndrumar indispensabil. 

Printre Illuminati francezi s-au numărat într-adevăr câţiva revoluționari de 
frunte. Totuşi, este greu de crezut că aceştia ar fi putut avea o influenţă decisivă 
asupra evenimentelor. A fost lansată însă şi o teorie diametral opusă, a cărei 
popularitate se datorează în cea mai mare măsură unor scriitori: un fost iezuit, 
pe nume Augustin de Barruel, şi un mason scoţian, John Robinson. În două 
lucrări elaborate separat, cei doi au susţinut că în spatele declanşării revoluţiei, 
precum şi pe parcursul desfăşurării sale, s-au aflat Illuminati (si francmasonii). 
Publicate in 1797, la opt ani după evenimente, cele două cărţi au făcut mare vâlvă 
în întreaga Europă. Ambele urmăreau să demonstreze că prăbuşirea sistemului 
francez — L' Ancien Régime — nu era rezultatul unei guvernări proaste, a unei 
monarhii desuete şi a inegalitátii sociale flagrante, ci al masinatiunilor puse la 
cale de societăţi secrete. lată dovada pe care multi oameni o aşteptau de mult. 

Abatele Barruel era deja cunoscut în rândul cititorilor englezi. Tipărise la 
Londra o relatare despre soarta clerului francez în perioada Revoluţiei, lucrare 
pe care a dedicat-o naţiunii britanice, în semn de recunoştinţă pentru bunătatea 
cu care îi acceptase pe clericii francezi forţaţi să se refugieze dincolo de Canalul 
Mânecii. Drept urmare, o altă carte, de data aceasta mult mai controversată, 
Mémoires pour Servir à l'Histoire du Jacobinisme? (1798-1799), a fost primită 
cu destulá cáldurá. Abatele afirma cá masonii asiguraserá conditiile pentru 
declanşarea Revoluţiei Franceze, care fusese însă înfăptuită de Illuminati, 
care actionaserá ca un soi de „cerc interior“ în cadrul masoneriei. Cât despre 
Weishaupt, Barruel îl numea, în mod sugestiv, „diavolul cu chip de om“. 

Abatele ghicise sau fusese la curent cu planul Iluminatilor, pus la punct 
de către Weishaupt, de infiltrare a lojilor masonice. Totuşi, există prea puţine 
dovezi — sau, mai bine spus, nici una — în sprijinul teoriei implicării ordinu- 
lui bavarez în izbucnirea Revoluţiei Franceze. Şi totuşi, surprinzător sau nu, 
Robinson ajunsese la aceleaşi concluzii, poate că sub influenţa lui Barruel. Şi el 
punea marea revoltă a francezilor pe seama masonilor si Iluminaţilor, detaliind 
argumentele într-o carte cu un titlu foarte lung: Proofs of a Conspiracy against 
all the Religions and Governments of Europe, carried on in the secret meetings of 
Freemasons, Illuminati and Reading Societies". 

Motivatiile lui Barruel reies cu claritate din cartea sa: monarhist şi susținător 
al papalității, abatele avea concepţii total opuse faţă de cele ale Revoluţiei. 


32 O istorie a conspirației pentru egalitarism (n.tr.) 

33 Memorii în sprijinul istoriei iacobinismului (n.tr.). 

2 Dovezi ale unei conspirații contra tuturor religiilor şi guvernelor Europei, 
pusă la cale în întrunirile secrete ale francmasonilor, Iluminatilor şi cluburilor 
de lectură (n.tr.). 

În schimb, ratiunile lui Robinson par să fi fost ceva mai subtile: ca mason 
scoţian, el dorea să creeze o distantare de ordin intelectual între reprezentanţii 
cuminţi şi cu frica lui Dumnezeu ai masoneriei britanice şi mişcarea exotică şi 
subversivă, aşa cum era ea practicată pe continent, nu numai de către masonii 
francezi, ci şi de grupările afiliate, de genul Iluminatilor. Cât despre Robinson, 
acesta pretindea că refuzase invitaţia de a adera la Illuminati. Atât cartea sa, 
cât şi cea a abatelui au cunoscut o largă popularitate în rândurile celor ce de- 
plângeau căderea Vechiului Regim din Franţa şi înlocuirea ordinii prestabilite 
cu un sistem imaginat de clasele de jos. Chiar şi aşa, unii contemporani i-au 
criticat pe Barruel şi Robinson pentru insuficienţa dovezilor aduse în sprijinul 
teoriilor lor extravagante. 

Weishaupt sublinia, la un moment dat, că „ ...marea putere a ordinului 
nostru stă în secretizarea lui totală. Astfel, Ordinul nu va ieşi niciodată la 
lumină, indiferent de loc, şi nu se va prezenta sub numele său“. Totuşi, orice ar 
fi crezut Barruel şi Robinson, după deconspirarea Iluminaţilor de către politia 
secretă bavareză, utilitatea Ordinului ca agitator din spatele scenei dispăruse. 
Povestea — sau, mai degrabă, mitul — Iluminatilor a supravieţuit însă. Deşi în 
scurta lor existenţă nu au dispus de mijloacele prin care să influenţeze decisiv 
derularea evenimentelor, limitându-se la răspândirea unor idei folosite de 
autorităţi ca pretext pentru reprimare, adevărata moştenire lăsată de Weishaupt 
şi adepţii săi o reprezintă constituirea unui model sau prototip emblematic 
pentru toate societăţile secrete din istoria lumii. 


Origini şi moştenire 


Nenumărate teorii s-au ţesut în jurul Iluminatilor, multe din ele susţinând cá 
mişcarea nu a dispărut, ci s-a reformat în clandestinitate. Altele îi consideră pe 
Iluminati moştenitorii unei societăţi secrete mult mai vechi. Este cât se poate de 
evident că, în timp ce concepţiile organizaţiei au rămas cumva în umbră, supozi- 
tiile privitoare la originea mişcării s-au înmulţit precum ciupercile după ploaie. 

Una dintre ipotezele cele mai comune este aceea că Illuminati au constituit 
sursa de inspiraţie a comunismului. Deşi Weishaupt susţinea desființarea pro- 
prietátii private în cadrul societăţii utopice pe care şi-o imaginase, organizaţia sa 
nu a întreprins analize economice sau sociale legate de împărţirea în clase sau 
de lupta de clasă, toate aceste concepte fiind dezvoltate de Karl Marx, un secol 
mai târziu. Illuminati erau elitişti liberali care preluaserá masiv din gândirea 
iluministă, adăugând vagi influențe de misticism antic. Unii cercetători afirmă cá 
făceau parte dintr-o tradiţie secretă străveche, datând din timpurile Babilonului, 
iar alţii că, în exil, Weishaupt a reorganizat mişcarea, de data aceasta reuşind să 
îi asigure secretizarea. 

Tentaţia de a vedea în Illuminati păpuşarii care trag din umbră sforile 
istoriei universale continuă să se manifeste şi astăzi sub forma a zeci de teo- 
rii ale conspirației, printre care se numără si cea lansată de Icke. Unii dintre 

cei mai de seamă susţinători ai acestei teorii bazate pe influenţa Iluminatilor 
este Societatea John Birch, organizaţie înfiinţată, în Statele Unite, în 1958. 
Fondatorii săi au fost câţiva indivizi care se autodescriau drept „patrioţi cu 
simţ civic“, conduşi de un producător de dulciuri din Massachusetts, retras 
din afaceri, pe nume Robert Welch. Numele societăţii vine de la John Birch, 
membru al spionajului militar şi predicator baptist, ucis de comuniştii chinezi, 
imediat după încheierea oficială a celui de-Al Doilea Război Mondial. Pentru 
această societate, permanent preocupată de ameninţarea comunistă, Birch este 
prima victimă de origine americană a Războiului Rece. 

Societatea John Birch sustine că Iluminatii Bavarezi au fost precursorii 
comunismului modern. Într-un articol publicat sub auspiciile societăţii, se 
afirmă că „Ordinul Illuminati, creat de un fost profesor obscur pe nume Adam 
Weishaupt, la data de 1 mai 1776, a fost strămoşul mişcării comuniste şi un 
model pentru mişcările conspirative subversive moderne“. Această afirmaţie 
poate fi „dovedită“, potrivit Societăţii John Birch. Şi mai departe, , ...în 1848, 
un ziarist cu proastă reputaţie pe nume Karl Marx... a publicat Manifestul 
Comunist, sistematizând programul Iluminatilor şi adaptându-l într-o formă 
potrivită pentru acţiunea maselor populare“. 


Noua Ordine Mondială 


Conceptul „Noii Ordini Mondiale“ este în strânsă legătură cu Iluminatii Bavarezi, 
organizaţie care, atât în perioada funcţionării sub acest nume, cât şi prin des- 
cendentii săi secreti, a urmărit să creeze şi continuă să încerce să impună 
o nouă ordine mondială. Societatea John Birch, şi nu numai ea, a avertizat 
asupra pericolului reprezentat de Noua Ordine Mondială. În cartea The New 
World Order (Word Publishing, 1991), Pat Robertson, cunoscutul evanghelist 
şi predicator TV, îi asociază pe Iluminati şi francmasoni cu mişcarea satanistă, 
precum şi cu un complot mai amplu, îndreptat împotriva creştinismului, din 
care ar fi făcut parte şi Revoluţia Franceză. 

Adepții teoriei conspiratiilor aduc în sprijinul concepţiei lor cuvintele inscri- 
se pe reversul Marelui Sigiliu american şi pe bancnota de un dolar. Aşa cum 
am arătat, Novus Ordo Seclorum se traduce de obicei prin „Reînnoita ordine a 
veacurilor“ sau „Noua Ordine Seculară“, dar adepţii teoriei conspiratiilor susţin 
că aceste cuvinte înseamnă „Noua Ordine Mondială“. Telul suprem al acestei 
presupuse organizaţii ar fi instituirea unui guvern la nivel global, evocându-se 
influenţa crescândă a Naţiunilor Unite, Uniunii Europene şi chiar a Acordului 
de Liber Schimb Nord-American ca argument în favoarea ideii că Illuminati 
împing inexorabil naţiunile suverane ale lumii în această direcţie. Îngrijorarea 
vizează şi organizaţii de tipul Grupului Bilderberg, văzut drept întruchiparea 
modernă a Ordinului Iluminatilor. 

Rozacrucianismul 


Iluminatii Bavarezi au inspirat nenumărate teorii şi legende, iar despre originile 
şi structurile lor organizatorice avem cel puţin câteva date relativ certe. Nu 
acelaşi lucru se poate spune însă şi despre una dintre cele mai misterioase so- 
cietáti secrete din istorie: Roza-crucii. De fapt, nici nu putem vorbi de un singur 
Ordin sau de o Frátie a Rozacrucienilor, atâta timp cât, de-a lungul secolelor, 
mai multe organizaţii sau grupări şi-au revendicat acest titlu. Denumirea de 
,rozacrucianism" derivă din termenii latinesti pentru „roză“ şi „cruce“, dar nimic 
altceva nu este simplu la această misterioasă mişcare ce i-a intrigat dintotdeau- 
na pe ocultişti şi istorici deopotrivă. În esență, este un curent ezoteric, cel mai 
probabil cu rădăcini în creştinismul mistic, care a asimilat elemente alchimiste 
şi cabalistice şi a preluat unele aspecte din ocultismul şi magia Occidentului. 
În centrul preocupărilor sale se află perfectibilitatea spiritului uman. 

Rozacrucianismul a apărut la începutul secolului al XVII-lea, odată cu publi- 
carea, la intervale scurte, a trei lucrări anonime. Cea dintâi este cunoscută sub 
numele de Fama Fraternitatis şi a fost tipărită, in 1614, la Kassel, în Germania. 
A doua, Confessio Fraternitatis, a apărut un an mai târziu în acelaşi oraş, iar a 
treia, Nunta chimică a lui Christian Rosenkreutz, tipărit în 1616, la Strasbourg. 
Primul dintre aceste trei „manifeste“ relatează povestea unui călugăr misterios, 
numit numai prin inițialele C. R. C. (dar identificat, în a treia lucrare, drept 
Christian Rosenkreutz). Acesta s-ar fi născut, în jurul anului 1378, într-o familie 
germană de rang înalt, dar nu prea bogată, şi ar fi fost trimis într-o mănăstire, la 
numai cinci ani. După ce îşi desăvârşeşte studiile la mănăstire, tânărul, avid de 
cunoaştere, porneşte într-un pelerinaj spre Ţara Sfântă (o practică uzuală la acea 
vreme), însoţit de un călugăr mai vârstnic. Pe drum, preotul (numit „Fratele P. 
A. L.“) moare, în Cipru, punctul tradiţional de îmbarcare către Orientul Mijlociu, 
în acea epocă. 

Rosenkreutz şi-a continuat singur călătoria, ajungând mai întâi la Damasc, 
unde a intrat în contact cu înţelepţi şi cărturari din întregul bazin mediteranean 
şi din toată lumea Orientului Mijlociu. Tot aici a studiat cărţi pe diverse teme 
ezoterice, precum şi lucrări de algebră şi astronomie. Din Damasc, tânărul a 
pătruns adânc în Deşertul Arabiei, în actualul Yemen, unde s-a iniţiat, timp de 
mai mulţi ani, în medicină şi matematică, după care a ajuns în Egipt şi apoi la 
Fez (localitate din Maroc), pentru a aprofunda magia şi astrologia. 

După plecarea din Fez, Rosenkreutz s-a hotârăt să revină acasă trecând prin 
Spania. La acest moment, merită să subliniem că povestea lui Rosenkreutz se 
aseamănă întrucâtva cu cea a lui Pitagora, un spirit la fel de strălucit şi de pre- 
coce. Pitagora a călătorit în tinereţe în Orient, pentru a se familiariza, din surse 
directe, cu secrete şi cunoştinţe străvechi. Aidoma lui Pitagora, Rosenkreutz, 
obosit după atâtea peregrinări, doreşte să se întoarcă acasă pentru a împărtăşi 
lumii descoperirile făcute. Ajuns în Europa, el constată însă că, în loc să fie 
apreciat, este luat în derâdere şi, profund afectat de primirea făcută, se retrage 
la mănăstirea în care fusese crescut. 

Meditând în linişte, călugărul Rosenkreutz înţelege că lumea nu este 
pregătită să-i primească învăţăturile şi se decide să formeze şi să conducă o 
organizaţie secretă intitulată Frăția Roza-Crucii, cu un tel ambițios pe termen 
lung: „reformarea“ întregii lumi. Rosenkreutz stabileşte un set de reguli de 
funcţionare, printre care obligativitatea depunerii unui jurământ de castitate şi 
de renunțare la orice formă de egoism şi vanitate, şi dă sediului societăţii numele 
de Casa Sfântului Duh. Trăieşte mai mult de o sută de ani, iar trupul, înconjurat 
de cărţi ezoterice, îi este ascuns, după moarte, într-o criptă, descoperită secole 
mai târziu de un membru al Ordinului. 

Savantii nu au reuşit nici până astăzi să se pună de acord asupra lui 
Rosenkreutz: a fost un personaj real sau avem de-a face cu o poveste simbolică, 
inspirată de modele din Antichitate, de genul călătoriei lui Pitagora? Într- 
adevăr, aceasta din urmă pare cea mai plauzibilă explicaţie şi un indiciu în acest 
sens este furnizat chiar de numele lui Christian Rosenkreutz, care înseamnă 
„creştin rozacrucian“. Dacă povestea este o parabolă, atunci această călătorie 
a cunoaşterii întreprinsă de călugăr poate fi echivalată cu etapele initiatice 
parcurse de un alchimist. (Alchimistul este, prin definiţie, persoana aflată într-o 
călătorie spirituală, de natură să îi permită în final atingerea obiectivului su- 
prem: obţinerea aurului din substanţe inferioare — în sens spiritual, atingerea 
perfecțiunii şi purității.) 

Există însă şi alte teorii cu privire la identitatea lui Rosenkreutz. Demnă de 
luat în considerare este ipoteza conform căreia figura enigmaticului călugăr 
ar fi fost inspirată de un personaj real, Paracelsus. Pe numele său Philip von 
Hohenheim, acesta s-a născut în Elveţia, în 1493, şi a fost un remarcabil om 
de ştiinţă şi medic, pasionat de alchimie, astrologie şi ocultism. La fel ca 
Rosenkreutz, se pare că a călătorit mult, nu numai în Europa, ci şi în Ţara 
Sfântă, Arabia şi Egipt. A introdus în Europa multe concepte şi practici medicale 
din Orient. Avea însă reputaţia unui om arogant, motiv pentru care teoriile sale 
nu au fost întotdeauna bine primite. După cum se poate lesne observa, paralela 
cu istoria lui Rosenkreutz este foarte clară. 

Alte supozitii privind originea poveştii călugărului creştin merg si mai de- 
parte în timp. O legendă explică intrarea sa în mănăstire la o vârstă atât de 
fragedă, prin faptul că rudele sale, acuzate de erezie, fuseseră ucise. Mai precis, 
Rosenkreutz ar fi făcut parte dintr-o familie germană, Germelshausen, care 
trăia într-un castel din adâncurile pădurii thuringiene şi îmbrăţişase credinţele 
catare. Un călugăr originar din sudul Franţei, simpatizant al mişcării, l-ar fi 
salvat pe băiat, ducându-l la o mănăstire. Alte teorii susţin că rozacrucianismul 
datează de dinainte de Evul Mediu, luând naştere în secolul I, prin combinarea 
gnosticismului egiptean cu creştinismul în formele sale primare. 

Scriitorul belgian rozacrucian Emile Dantinne a subliniat puternica influență 
exercitată asupra Ordinului de către islamism, în special de o anumită grupare 
filozofică. Aceasta ar fi întemeiat, în secolul al X-lea, o societate secretă. „Ne 
putem gândi că Rosenkreutz a descoperit aceste secrete la un grup de filozofi 

format în Basra... şi care... merita să fie cercetat cu toată seriozitatea, din punct 
de vedere ştiinţific“, scria Dantinne în 1951. „Doctrina lor, bazată pe studierea 
filozofilor antici greci, avea o pronunţată direcţie neopitagoreică“. Faptul în 
sine nu ar fi deloc surprinzător, având în vedere influenţa filozofiei greceşti 
asupra învățăturilor islamice. Mai mult, câteva opere antice greceşti au devenit 
cunoscute lumii occidentale prin intermediul unor savanţi islamişti. 

Potrivit lui Dantinne, această grupare de filozofi a fost obligată să îşi ţină se- 
crete învăţăturile, deoarece ele erau în discordantá cu islamismul conventional. 
Dantinne merge şi mai departe, descriind sistemul de funcţionare a grupării, 
asemănător cu cel al societăţilor secrete: întrunirile se ţineau în locuri cunoscute 
doar de membri, care se ajutau unii pe alţii şi aveau diverse grade de iniţiere, 
cel mai de jos fiind Maestru, iar cel mai înalt Gradul Regal. Dantinne remarcă 
şi similaritátile cu sufismul, o tradiţie islamică mistică. 

O altă teorie a fost lansată de Frances Yates, istoric de prestigiu şi o foar- 
te cunoscută specialistă în rozacrucianismul şi ocultismul Angliei din epoca 
elisabetană. Ea a descoperit o temă rozacruciană în celebrul poem epic The 
Faerie Queen (1590) al lui Edmund Spenser. Unul dintre personaje este aşa-nu- 
mitul Red Cross Knight sau Redcross Knight („Cavalerul Roza-Crucii“), echiva- 
lent în germană cu „Christian Rosenkreutz“. Yates sugerează că Spenser ar fi fost 
influenţat de filozofia ocultistului englez John Dee, care şi-ar fi propagat ideile 
în cursul călătoriilor în străinătate. Interesant este că Spenser a scris poemul cu 
mai bine de 20 de ani înainte de apariţia primului „manifest“ rozacrucian. 

Tot anterioară acestuia este şi Furtuna, piesa lui Shakespeare considerată de 
Yates „aproape rozacruciană“. Ea remarcă în Occult Philosophy in the Elizabethan 
Age (Routledge, 1999) că , ...istoria filozofiei oculte din epoca elisabetană este 
de fapt istoria rozacrucianismului, chiar dacă nu sub această denumire, dobân- 
dită ca urmare a răspândirii ideilor lui Dee în Europa continentală...“ 

Oricare ar fi originea rosicrucianismului, apariţia celor trei manifeste la în- 
ceputul secolului al XVII-lea a iscat o oarecare senzaţie în cercurile intelectuale 
şi oculte din Europa. Ideea existenţei unei societăţi secrete, depozitară a unor 
cunoştinţe şi învățături străvechi, care se declara acum pregătită să schimbe 
lumea — nu doar în arte şi ştiinţă, ci şi în domeniul politicii — era, fără îndo- 
ială, deosebit de interesantă. Unii au primit-o cu bucurie, alţii au considerat-o 
periculos de subversivă. Urmând îndemnul inserat în unul din cele trei „ma- 
nifeste“, mulţi entuziaşti au încercat să intre în contact cu această societate 
secretă misterioasă, dar, după câte se pare, cu prea puţin succes. 

A existat cu adevărat un sistem de gândire rosicrucianist? Nu se ştie. Se 
prea poate ca această frátie să nu fi fost decât o grupare de oameni cu preo- 
cupări comune, ca, de pildă, alchimia. Printre membrii organizaţiei se pare că 
s-a numărat şi fizicianul, filozoful şi astrologul englez Robert Fludd, care şi-a 
făcut studiile în Europa continentală, la finele secolului al XVI-lea şi începutul 
secolului al XVII-lea. Deşi a negat apartenenţa sa la rosicrucianism, Fludd i-a 
luat public apărarea în faţa acuzelor venite după apariţia manifestelor, în special 

a celor vizând caracterul satanic al mişcării. O altă personalitate a secolului 
al XVII-lea care a analizat fenomenul, considerată „succesorul“ englez al lui 
Fludd, ca apologet al mişcării, a fost Thomas Vaughan, autor, în 1650, al unui 
opuscul dedicat „reînnoitei Frátii RC“. 

La fel ca în cazul francmasoneriei şi Iluminatilor, şi rozacrucianismul a 
avut anumite legături cu politica. Toate aceste mişcări, deşi axate pe elemente 
ezoterice, au existat şi s-au manifestat în anumite condiţii sociale, şi orice idei 
sau curente noi de opinii reprezentau o posibilă ameninţare la adresa tradiţiei 
şi ordinii prestabilite. 

Rozacrucianismul a fost in consonantá cu spiritul unei epoci în care ştiinţa 
raţională începea să prindă aripi, debarasându-se de vechile dogme sociale şi 
religioase. Filozofia rozacruciană şi-a găsit probabil un apărător de nădejde în 
persoana lui Frederick al V-lea, conte palatin de Rhin, între 1610 şi 1620, şi 
„regele de o iarnă“ al Boemiei. Deşi protestant, Frederick era văzut drept posibil 
candidat la tronul Sfântului Imperiu Roman, ocupat la acea vreme de catolici. 
A fost asociat cu ideile rozacruciene şi considerat simpatizant al mişcării. 

În 1613, Frederick s-a căsătorit, la Londra, cu Elisabeta, fiica lui Iacob I 
al Angliei. Merită menţionat faptul că, înainte de a părăsi Anglia, împreună 
cu soţia, a asistat la o reprezentaţie a Furtunii, cea mai magică dintre piesele 
lui Shakespeare, influenţată vădit de concepţiile lui John Dee. Frederick nu a 
rezistat însă ca rege al Boemiei, decât mai puţin de un an, atrăgându-şi porecla 
de „regele de o iarnă“, iar influenţa sa politică s-a sfârşit odată cu pierderea 
titlului de palatin, în 1623. 


Rozacrucianismul şi francmasoneria 


Pe tot parcursul secolului al XVII-lea, Ordinul Rozacrucian (dacă o societate 
secretă cu acest nume a existat cu adevărat) s-a manifestat cel puţin discret. În 
scurt timp, rozacrucianismul avea să ia însă contact cu o altă societate secretă, 
pe cale să intre în atenţia publicului: francmasoneria. Încă din 1621, poetul sco- 
tian Henry Adamson menţionează, într-o lucrare, frátia „Rosie Crosse“ („Crucea 
Roza“ sau „Roza-Cruce“), alături de masonerie. Un alt exemplu ne este oferit 
în acelaşi secol de Elias Ashmole, astrolog şi colecţionar de cărți rare, cu relaţii 
suspuse, care descrie, aşa cum am arătat, iniţierea sa într-o lojă masonică en- 
gleză. Ashmole a studiat cu atenţie cele trei manifeste rozacruciene apărute la 
începutul secolului, citând dintr-unul din ele în prefata unei colecţii de scrieri 
dedicate alchimiei, o altă pasiune a sa, cu puternice ecouri în rozacrucianism. 
Mai mult, potrivit istoricului rozacrucian Christopher McIntosh, în Biblioteca 
Bodleianá de la Oxford există o scrisoare adresată de Ashmole Frátiei „Rosy 
Cross" in care se intereseazá dacá autorul necunoscut al manuscriselor rozacru- 
ciene doreşte să se alăture masoneriei. Se pare deci că între rozacrucianism şi 
francmasonerie s-au dezvoltat legături strânse, încă din secolul al XVII-lea. 
Legăturile s-au adâncit, devenind explicite în veacul următor, odată cu 
apariţia masoneriei speculative. Cele două tradiţii s-au întâlnit în Europa 

continentală, responsabil de această asociere fiind Ritul Scotian sau Gradele 
Masonice Scoţiene, întemeiate în prima jumătate a secolului al XVIII-lea. 
Ironia face ca Ritul Scotian să aibă prea puţin de-a face cu Scoţia, ci, mai 
degrabă, cu Franţa şi alte părţi ale continentului. S-a sugerat că unirea ro- 
zacrucienilor cu masonii de rit scoţian ar fi făcut parte dintr-o tentativă de 
delimitare a masoneriei continentale de cea britanică, mai conservatoare, prin 
intermediul unor ritualuri diferite, sau că ar fi fost o încercare de revenire la 
o masonerie „pură şi necoruptă“, dintr-o eră imaginară şi de mult apusă. În 
orice caz, în aceste ritualuri continentale influenţa rozacruciană este cea mai 
vizibilă. De exemplu, Gradul 18 în Ritul Scotian este aşa-numitul Cavaler de 
Rose Croix. Alte teorii sutin cá în spatele transformării masoneriei operative 
în masonerie speculativă, proces analizat anterior, s-ar fi aflat rozacrucia- 
nismul. Deşi greu de demonstrat, ipoteza rămâne incitantă, având măcar 
meritul de a fi pus în lumină întrepătrunderea, de-a lungul istoriei, a mai 
multor societăţi secrete. 


Evoluţia rozacrucianismului în lume 


În afara Ordinul Rozacrucian întemeiat în secolul al XV-lea într-o mănăstire din 
Germania (presupunând că acesta a existat cu adevărat), prima atestare docu- 
mentară care dovedeşte existenţa unei societăţi rozacruciene secrete este cea 
referitoare la Ordinul Crucii Aurii şi Roze (Gold und Rosenkreuzer, în variantă 
originală germană). A fost fondat la jumătatea secolului al XVIII-lea (posibil, 
în 1757) de către un alchimist şi mason german obscur, pe nume Hermann 
Fictuld, despre care se cunosc puţine lucruri (însuşi numele ar putea fi un pse- 
udonim). Se crede că Fictuld a creat organizaţia prin refacerea unei grupări 
cu acelaşi nume, mai strâns unite şi mai vechi, înfiinţată de un alt alchimist, 
Samuel Richter. Autorul Christopher McIntosh sustine posibilitatea existenţei, 
înainte de acest moment, a unei „mişcări alchimiste, autointitulată Gold und 
Rosenkreuzer, larg răspândită, dar operând în secret“. 

Sub conducerea lui Fictuld, organizaţia, care a prosperat în multe regiuni 
din Germania, precum şi la Praga, era ţinută sub control strict, acţionând par- 
tial ca lojă masonică şi partial ca Ordin Rozacrucian.. Având în vedere faptul 
că novicii erau încurajați să studieze alchimia ca parte a procesului de iniţiere, 
gruparea a atras probabil acei masoni frustrati care doreau să se implice în 
practici ezoterice. 

Ordinul şi-a compus o istorie fascinantă (deşi foarte puţin plauzibilă). La 
originile mişcării s-ar fi aflat un bărbat pe nume Ormus, un mag egiptean care 
s-a convertit la creştinism, la sfârşitul secolului I, şi a întemeiat o societate 
secretă care îmbina cunoştinţele ezoterice egiptene cu noua credinţă creştină. 
Simbolul Ordinului ar fi fost Crucea Roşie. Ulterior, această grupare s-ar fi 
unit cu secta iudaică a esenienilor şi şi-ar fi transmis cunoştinţele Cavalerilor 
Templieri, în secolul al XII-lea. Societăţi secrete puternic influențate de aceste 

învățături străvechi ar fi apărut ulterior in Scotia şi Anglia. Din păcate, nici una 
dintre aceste teorii nu se sustine cu argumente concrete. 

După cum am văzut, la acea vreme, cele mai multe societăţi secrete erau 
implicate în societate şi politică. Puţine pot rivaliza însă cu Ordinul Crucii Aurii 
şi Roze, în privinţa experienţei politice directe. Fapt neobişnuit în epocă, era o 
grupare conservatoare ca orientare politică, care număra, printre membrii săi, 
oameni de rang înalt şi chiar un monarh. Frederick-William al II-lea, nepotul 
lui Frederick cel Mare, a devenit rege al Prusiei şi a domnit, timp de 11 ani, 
începând cu 1786. Cu cinci ani înainte, el fusese iniţiat în taină, luându-și nu- 
mele de Ormesus Magnus, în cadrul Ordinului Crucii Aurii şi Roze. 

Frederick-William a fost puternic influenţat de Johann Christoph von 
Wollner, un membru de obârşie modestă al grupării, fiu al unui pastor. Când 
Frederick-William a acces la tron, von Wóllner a devenit ministru de Finanţe şi 
cel mai influent consilier al său. Johann Rudolp von Bischoffswerder, cel care 
îl initiase în Ordin pe rege, la acea vreme încă print, era un alt confident de 
încredere. Reformele economice şi zelul depus de von Wóllner în impunerea 
protestantismului tradiţional în ţară s-au dovedit, în final, nepopulare, ducând 
la căderea sa în dizgrație. Chiar şi după ce steaua lui von Wóllner a apus, „cer- 
cul“ rozacrucian a rămas la putere pentru tot restul vieţii lui Frederick-William 
al II-lea, pierzándu-si influența numai după urcarea pe tron a succesorului, 
Frederick-William al III-lea. 

Berlinul nu era unicul avanpost rozacrucian la acea vreme. În Rusia, împără- 
teasa Ecaterina cea Mare era tot mai îngrijorată de ascensiunea francmasoneriei 
şi a rozacrucianismului. Un personaj de seamă în cercurile ezoterice din Moscova 
acelei epoci era un anume I.G. Schwartz. Născut în Transilvania, acesta a ajuns, 
în 1779, profesor de limba germană la Universitatea din Moscova. Avea unele 
legături cu masonii ruşi, dar era mult mai interesat de rozacrucianism şi, în 
cursul unei vizite la Berlin, în 1781, l-a cunoscut pe Wóllner. 

Revenit în Rusia, Schwartz a reorganizat Loja Masonică a Armoniei, trans- 
formánd-o în centrul activităţii rozacruciene din ţară. Folosirea lojii în scopul 
promovării rozacrucianismului s-a făcut, probabil, fără ştiinţa majorităţii mem- 
brilor acesteia. Dintre cele circa 60 de loji răspândite în toată Rusia, se pare că 
numai Maeştrii erau la curent cu asocierea cu rozacrucienii. Beneficiind de o 
portitá în legislaţia editorială, rozacrucienii au reuşit să-şi înfiinţeze o editură 
proprie, pentru tipărirea lucrărilor lor ezoterice, care activa în paralel cu o alta, 
neînregistrată legal. În 1784, la moartea lui Schwartz, locul său a fost luat de 
baronul Schroeder, care a continuat să raporteze realizările rozacrucienilor ruşi 
conducătorilor din Berlin. Apoi, după ce Frederick-William al II-lea a devenit 
regele Prusiei, von Wollner a dirijat „sucursala“ rusească prin intermediul 
prinţului N. Trubetkoi. 

Împărăteasa Ecaterina cea Mare, care nu acordase, la început, prea mare im- 
portanță francmasoneriei, luánd-o, mai degrabă, în derâdere, a devenit tot mai 
preocupatá de societátile secrete ce activau pe teritoriul Rusiei. Deconspirarea 

Iluminatilor Bavarezi in 1784 a accentuat această îngrijorare, deşi de-abia odată 
cu Revoluţia Franceză din 1789, împărăteasa a înţeles pe deplin caracterul 
subversiv şi pericolul reprezentat de aceste societăţi secrete. 

Deşi crescută în spiritul Iluminismului şi mare admiratoare a lui Voltaire, cu 
care a întreținut mulţi ani o corespondenţă regulată, Ecaterina era în primul rând 
un conducător autocrat. Era dispusă să tolereze multe, dar nu şi o ameninţare 
directă la adresa guvernării sale. Aşa încât a ordonat supravegherea îndeaproape a 
activităţilor masoneriei din Moscova — şi implicit a rozacrucienilor, care controlau 
lojile — şi, în cele din urmă, o anchetă asupra publicaţiilor acestora. 

Responsabil cu publicarea unora dintre lucrările grupării era N.I. Novikov, 
un francmason, membru al Lojii Armoniei, încă din perioada reorganizării efec- 
tuate de Schwartz. A fost acuzat de participare la întruniri secrete, depunerea 
unui jurământ de credinţă veşnică faţă de rozacrucieni şi întreţinerea de cores- 
pondentá încifrată cu von Wollner. Fără să fi fost judecat în cadrul unui proces, 
Novikov a fost condamnat, în 1792, la 15 ani de detenţie într-o închisoare de 
maximă securitate, o pedeapsă aspră chiar şi pentru acele vremuri. 

Tratamentul dur la care a recurs Ecaterina faţă de Novikov este adesea citat 
de criticii care pun sub semnul îndoielii reputaţia ei de monarh relativ liberal şi 
patron al artelor şi ştiinţei, imagine cultivată cu grijă de împărăteasă, mai ales 
în primii ani de domnie. Trebuie însă spus că împărăteasa nu era preocupată 
numai de propria guvernare, ci şi de viitorul Rusiei, din momentul în care fiul şi 
mostenitorul ei, Pavel, despre care era convinsă cá nu va face fata îndatoririlor 
de monarh, avea să preia tronul. Există dovezi că rozacrucienii/francmasonii 
au încercat să-l recruteze pe Pavel. Una dintre acuzele aduse lui Novikov a 
fost tentativa de a ademeni în sectă o „anumită persoană“ (exprimare încifra- 
tă care îl viza pe Pavel). Iar corespondenţa purtată, la începutul anilor 1780, 
de Schwartz cu conducătorii rozacrucieni din Berlin confirmă tentativele de 
recrutare a viitorului ţar. 

Nu se ştie dacă Pavel a aderat sau nu la rozacrucianism/francmasonerie, dar 
este de notorietate interesul său faţă de ocultism şi ezoterism. Rozacrucienii 
ruşi i-au dedicat mai multe imnuri cu ocazia încoronării. Într-unul din ele, se 
afirmau următoarele: 


„În tine, Pavel, noi vedem 
Întruchiparea promisiunilor cereşti. 
Şi în uniunea ta măreaţă 
Un semn trimis de înger desluşim. 
Iar când coroana capul ţi-l va impodobi 
Părinte al nostru tu vei deveni.“ 


În plus, unii dintre oamenii influenţi din anturajul lui Pavel erau masoni 
sau membri ai altor societăţi secrete. De exemplu, puternicul amiral S. Pleşeiev, 
adjunctul lui Pavel la comanda flotei ruseşti, călătorise în Franţa, în 1788, 

şi aderase la societatea secretă Noul Israel din Avignon, în care activa şi nepo- 
tul omului de stat Nikita Panin, fost tutore al lui Pavel. Iar una dintre primele 
măsuri luate de Pavel, în scurta şi nefericita sa domnie, a fost eliberarea lui 
Novikov din închisoare, dovadă că rozacrucienii aveau, la sfârşitul secolului al 
XVIII-lea, aliaţi de nădejde în sferele puterii. 

După moartea lui Frederick-William al II-lea, care a marcat sfârşitul „cer- 
cului“ rozacrucian de la curtea prusacă, se pare că Ordinul Crucii Aurii şi Roze 
a dispărut rapid din scenă, nu numai în Prusia şi Rusia, dar şi în mai multe 
parti ale Europei Răsăritene, unde îşi câştigase adepti. În jurul anului 1800, 
Ordinul şi-a încetat practic activitatea. Secolul al XIX-lea avea să devină însă o 
perioadă fertilă pentru gândirea rozacruciană. Un interes renăscut pentru acest 
subiect se manifesta în lumea francofonă, semnalându-se, la sfârşitul secolului 
al XVIII-lea, posibila existenţă a unei Societăţi Rosa Croix în insula Mauritius. 

În 1888, marchizul Stanislas de Guaita şi un fost funcţionar bancar pe 
nume Joséphin Péladan au creat Ordre Kabbalistique de la Rose Croix (Ordinul 
Cabalistic al Roza-Crucii), condus de un consiliu format din 12 membri, în frun- 
tea cáruia se afla Guaita, ca prim Mare Maestru. Potrivit declaratiilor Ordinului, 
identitatea a şase dintre membrii consiliului era ţinută in mare secret astfel 
încât Ordinul să poată fi „reînviat“ în cazul destrămării sale. Nu se ştie dacă cei 
şase au existat cu adevărat sau Guaita i-a inventat pentru a adăuga societăţii 
sale un aer de mister. 

Ordinul avea trei grade la care initiatii accedeau după susţinerea unor exa- 
mene de ocultism şi istorie ocultă — era un fel de universitate rozacruciană. Se 
pare că printre membrii săi s-au numărat şi compozitorii Erik Satie şi Claude 
Debussy. În 1891, Péladan, un catolic fervent care intrase în conflict cu Guaita 
şi alţii, a părăsit gruparea, fondând o mişcare de orientare catolică explicită, 
l'Ordre de la Rose-Croix Catholique et Esthétique du Temple du Graal, foarte 
populará in cercurile artistice si intelectuale din ultimul deceniu al secolului 
al XIX-lea. Între timp, Ordinul întemeiat de Guaita şi-a continuat cu succes 
activitatea şi în veacul următor, menţiuni privind Marii Maeştri extinzându-se 
până în anii '80. 

Franţa nu a fost singura implicată în această adevărată explozie, de la finele 
secolului al XIX-lea şi începuturile secolului al XX-lea, a interesului faţă de ideile 
şi societăţile rozacruciene. Numeroase organizaţii şi-au făcut apariţii fulgeră- 
toare pe firmament. Una dintre cele mai importante astfel de grupări britanice 
a fost Societas Rosicruciana in Anglia. Fondată în 1866 şi derivată, după câte 
se pare, dintr-un grup similar format în Scoţia şi intrat, apoi, în adormire, ea 
avea trei Ordine, divizate în nouă grade, iar conducătorul purta titlul de Magnus 
Suprem. Unul dintre ultimii săi membri a fost scriitorul Rudyard Kipling. 

O altă etapă importantă în istoria rozacrucianismului s-a derulat în Statele 
Unite, odată cu sosirea emigranților simpatizanți ai mişcării. Încă dinainte de 
câştigarea Independenţei, membrii ai grupărilor rozacruciene germane au ajuns 
în Lumea Nouă, unde şi-au întemeiat propriile comunităţi. O astfel de grupare, 

purtând numele pitoresc de „Femeia în pustie“, după descrierea din Apocalipsa 
12:6, a fondat o aşezare în Pennsylvania, în 1694. 

Totuşi, rozacrucianismul a luat, cu adevărat, avânt în Statele Unite de-abia 
după jumătatea secolului al XIX-lea. Fraternitas Rosae Crucis, înfiinţată în 1861, 
s-a declarat „o frátie cruciană la fel de autentică“ precum cea creată in Germania 
în a doua decadă a secolului al XVII-lea şi „descendentă în linie directă din 
Frăția Rozacruciană originară“. Pe pagina sa de web, Ordinul pretinde acum cá 
în secolul al XVIII-lea, înainte de revoluţie, organismul suprem de conducere a 
rozacrucianismului din America era Marele Consiliu al Celor Trei, format din 
Benjamin Franklin, George Clymer şi Thomas Paine. Acelaşi site susţine că, 
în perioada Războiului Civil, membrii Marelui Consiliu erau „Paschel Beverly 
Randolph, generalul Ethan Allen Hitchcock şi Abraham Lincoln“. 


Rozacrucianismul în secolul al XX-lea 


În secolul al XX-lea, au fost întemeiate mai multe ordine rozacruciene, unele din- 
tre ele active şi în prezent. În 1912 a fost creat Ordinul Templului Rozacrucian. 
Din pricina nenumăratelor probleme apărute în Anglia în timpul Primul Război 
Mondial (1914-1918), activitatea Ordinului a fost suspendată. (Organizaţia 
funcţiona în strânsă asociere cu Societatea Teozofică.) Unii prevăd reaparitia 
Ordinului, sub un alt nume, în 2012, cu ocazia împlinirii a 100 de ani de la 
fondarea sa. 

În 1924, a fost înfiinţată o altă societate britanică, Frăția de Crotona a 
Ordinului Rozacrucian sau Tovărăşia Rozacrucienilor Crotona. Iniţiatorul său 
a fost George Alexander Sullivan, ziarist şi actor care publica articole sub pse- 
udonimul de Alex Mathews. Tot el a fondat, ulterior, aşa-numitul Nou Teatru 
Rozacrucian, în sudul Angliei. I se atribuie şi o anumită contribuţie la renaşterea 
vrăjitoriei moderne în formă organizată. 

În Statele Unite, Harvey Spencer Lewis a fondat, în 1915, Vechiul şi Misticul 
Ordin Roza-Crucii, cunoscut pe plan mondiai sub denumirea AMORC (de 
la inițialele denumirii originale în limba engleză). Potrivit istoriei oficiale a 
AMORC, Lewis, ocultist şi autor de ilustraţii de carte, a făcut o călătorie în 
Franţa pentru a studia îndeaproape tradiţiile rozacruciene şi a-şi evalua „cali- 
tatile“ de conducător. AMORC precizează: , ...in 1909 (Lewis) a fost invitat în 
Franţa de anumite oficialitáti de rang înalt. El a vizitat oraşul Toulouse, vechiul 
centru al mişcării internaţionale a rozacrucienilor, şi s-a întors de acolo cu mai 
multă autoritate“. 


Rozacrucianismul contemporan 


Majoritatea — dacă nu toate — grupările rozacruciene actuale îşi revendică 
o moştenire străveche, chiar dacă au fost în mod cert întemeiate în epoca 
modernă. De exemplu, mitologia creaţiei AMORC atribuie acestei organizaţii 

descendența din şcolile de mistere egiptene din secolul al XV-lea î.Hr. Probabil 
că astfel de afirmaţii trebuie însă luate mai degrabă în sens simbolic decât literal. 
În orice caz, această presupusă vechime nu împiedică societăţile să acţioneze 
astăzi într-o manieră cât se poate de modernă. Multe din ele se axează pe 
împărtăşirea către neinitiati a unor cunoştinţe şi tehnici oculte de natură să 
traseze calea către adevărata iluminare şi împlinire personală. Pagina de web 
a AMORC oferă „lecţii simple săptămânale“ pentru studiu acasă. Ce anume se 
studiază? „Sistemul rozacrucian“, răspunde AMORC: 


„Sistemul rozacrucian este unic — el asigură o bază solidă, 
îmbinând diversele aspecte ale studiului metafizicii şi punând în 
evidenţă conexiunile dintre ele. După ştiinţa noastră, este singurul 
sistem care face acest lucru. Înțelegerea legilor naturale care gu- 
vernează toate sferele de activitate — fizică, mentală, emoţională, 
psihică şi spirituală — produce adevărata prosperitate şi aduce 
pace în suflet. Este exact ceea ce oferă Ordinul Rozacrucian — o 
abordare sistematică în studierea acelei intelepciuni mai înalte 
care vă va ajuta să găsiţi răspunsuri la întrebările pe care vi le 
puneţi în legătură cu funcţionarea universului, cu interconexiu- 
nile dintre tot ce este viu, cu telurile voastre supreme.“ (www. 
rosicrucian.org) 


La fel ca multe alte religii, secte si terapii din zilele noastre, rozacruci- 
anismul modern se concentrează în mare măsură pe autoajutorare si gási- 
rea căii către iluminare. Astfel de învățături sunt postate pe pagina de web 
a Ordinului Rozacrucian cu sediul în Las Palmas, în Insulele Canare, loc 
„simbolic“, situat la jumătatea distanţei dintre „Lumea Veche şi cea Nouă“. 
Pe site-ul www.rosicrucian-order.com găsim următoarele afirmaţii: 


„În actuala epocă a informaţiilor, ştim cu toţii că orice compu- 
ter poate fi programat şi reprogramat, generând de fiecare dată 
rezultate diferite. Mintea omenească funcţionează ca un com- 
puter. Programarea sa incorectă poate provoca boli sau traume 
grave şi nenorociri în viaţa personală. 

Putem învăţa cum să vindecăm o bună parte din bolile de care 
suferim. Ne putem autoprograma pentru a ne îmbunătăţi memoria, a 
câştiga mai multă siguranţă şi încredere în noi înşine, a ne perfecționa 
moral şi intelectual şi a ne bucura de o sănătate mai bună. 

Foarte multe lucruri devin posibile atunci când ne cunoaştem 
adevăratul potential al Minţii Interioare. Şi, înarmaţi cu aceasta 
cunoaştere, putem expedia suferinţa la locul care i se cuvine: 
NICĂIERI.“ 

Deşi mulţi rozacrucieni au şi acum legături strânse cu creştinismul şi 
concepţiile creştine, mişcarea este periodic supusă unor atacuri venite din partea 
anumitor grupări creştine care o condamnă pentru interesul manifestat faţă de 
ocultism. O astfel de situaţie s-a petrecut în anii '80, când Biserica Evanghelică a 
Africii de Vest a încercat să scoată AMORC în afara legii, în Nigeria, în principal 
pe motiv că este o societate secretă. O acuză mult mai surprinzătoare vizează 
însă o presupusă asociere a AMORC cu Operaţiunea Gladio. Această acţiune 
controversată, care generează şi acum polemici, a fost iniţiată cu scopul de a 
contracara o posibilă invazie sovietică în Europa Occidentală, imediat după 
încheierea celui de-Al Doilea Război Mondial. Planul prevedea constituirea 
unor grupări paramilitare care ar fi avut sarcina de a „asigura spatele“ după 
plecarea trupelor Aliaților, sprijinind eventuale mişcări de gherilă, sabotaj si 
rezistență pentru a arăta apoi cu degetul spre alti „vinovaţi“. S-a emis chiar 
ipoteza că AMORC şi alte grupări de acelaşi gen ar fi o creaţie a serviciilor 
secrete franceze. AMORC a respins acuzele, catalogându-le drept „minciuni 
sfruntate, pure invenţii, calomnie şi defăimare“. 

Indiferent de învinuirile care i se aduc, mişcarea rozacruciană — aceasta 
fiind probabil cea mai potrivită denumire pentru a o eticheta — a avut în mod 
clar un anumit impact asupra muzicii, culturii şi misticismului occidental, 
pozitionándu-se undeva între religiile consacrate şi tradiţiile magice. De la 
apariţia sa în vestul Europei, într-o perioadă de tranziţie de la întunecatul 
Ev Mediu la raționalismul ştiinţific, trecând prin Epoca Luminilor şi ajungând 
în cele din urmă la revoluţia industrială, rozacrucianismul a contribuit din plin, 
prin concepte şi idei proprii, la parcurgerea acestor etape istorice. Dar tradiţia 
magiei a supravieţuit erei raţiunii, revenind triumfal în secolul al XX-lea şi 
afirmându-şi cu putere prezenţa şi în zilele noastre. 


Capitolul cinci 


Magie, ură şi vechii zei 


A 

NCA DE LA ÎNCEPUTURILE LUMII, magia l-a însoţit pe om în evoluţia sa, 

stârnind întotdeauna emoţii vii. În Antichitate, era în general privită cu 

suspiciune, fiind considerată prea puternică — şi, prin urmare, periculoasă. 
Din aceleaşi motive, nu a fost agreată nici în Europa Occidentală în perioada 
Evului Mediu. În plus, la acea vreme se credea că magia este o lucrătură a dia- 
volului, contrară învățăturilor creştine. În epoca modernă însă, magia a ajuns 
să fie adesea doar un cuvânt lipsit de sens. 

Desigur, toate aceste afirmaţii sunt simple generalizări. Ideea este însă că în 
majoritatea societăţilor din mai toate timpurile, magia — sau cel puţin o mare 
parte a ei — a suscitat reacţii ostile, cei care credeau în ea fiind nevoiţi să o 
practice în taină. Jar faptul cá magia şi secretul au mers, de multe ori, mână în 
mână demonstrează importanţa magiei în istoria societăţilor secrete. 


Definiţiile clasice 


Multe comunităţi umane au o viziune ambivalentă asupra magiei, fapt ilustrat de 
concepţia greacă. Pentru greci, cea mai înaltă formă de manifestare a magiei era 
„teurgia“, ce desemna practica prin care se stabilea contactul cu zeii. Conceptul 
era în strânsă legătură cu aşa-numita magie înaltă din tradiţia egipteană. Grecii 
l-au asimilat pe zeul egiptean Thoth cu propria lor divinitate, Hermes. Din 
îmbinarea tradiţiilor egiptene şi greceşti s-a născut Hermes Trismegistus — 
„de trei ori născutul“ — atribut asociat în mod tradiţional cu Thoth, considerat 
părintele legendar al magiei atât de egipteni, cât şi de greci. 

La greci, țelul suprem al magiei era în general de natură religioasă — realizarea 
uniunii cu divinitatea. Pitagora, care avea să dobândească printre urmaşi statu- 
tul de semizeu, avea reputaţia de mare magician iluminat şi spirit strălucit. Tot 
grecii vorbeau însă şi despre mageia, mai apropiată poate de ceea ce noi numim 
astăzi vrăjitorie sau magie practică. Termenul provine din magoi, desemnându-i 
pe preotii-astrologi din Persia antică, semnificaţia fiind ulterior extinsă pentru 
a-i include pe toţi „magicienii“, de exemplu aceia care pretindeau că pot vindeca 
bolile. Din magoi derivă şi cuvântul mag, utilizat de obicei pentru a-i descrie pe 
„cei trei înţelepţi“ din Noul Testament care, cáláuziti de steaua de la Răsărit, 
l-au găsit pe Pruncul lisus. Grecii nu îi priveau cu ochi buni pe aceşti magi plătiţi. 
Platon îi considera un pericol la adresa societăţii. (Nu trebuie însă uitat că perşii 

erau duşmanii grecilor, deci se poate ca suspiciunile să fi fost alimentate şi de 
anumite motivații de ordin politic.) Încă şi mai demni de dispreţ erau, pentru 
greci, aşa-numiţii goetes, care fabricau potiuni ieftine şi rosteau descántece de 
dragoste sau incantatii pentru a alunga mici dureri sâcâitoare. 

Romanii aveau probabil şi mai puţină încredere în magie decât grecii. Ei pre- 
tuiau ordinea şi buna cármuire mai presus de orice şi priveau drept o ameninţare 
directă toate manifestările neconvenţionale care riscau să scape de sub controlul 
autorităţilor. Aşa se explică măsurile întreprinse contra unor culte de mistere 
subversive de tipul ritualurilor închinate lui Bachus, precum şi tratamentul dur 
aplicat vrăjitorilor. În cartea A History of Witchcraft (Thames & Hudson, 1980), 
profesorul Jeffrey B. Russell arată că împărații romani erau de fapt înspăimântați 
de posibilitatea de a cădea victime ale unei agresiuni de natură magică. Vrăjitoria, 
considerată „cea mai tainică şi mai periculoasă“ dintre ameninţări, era aspru pe- 
depsită. Russell citează cazul unui tânăr care fusese văzut la baie atingând plăcile 
de marmură şi punându-şi apoi mâna pe piept în timp ce rostea cele şapte vocale 
greceşti, o practică uzuală la acea vreme pentru alinarea durerilor de stomac. 
Nefericitul a fost însă torturat şi executat. „Tradiţia dură a legislaţiei romane a 
inspirat persecuțiile la care a fost ulterior supusă vrăjitoria în perioada Evului 
Mediu“, notează Russell. Iată încă o dovadă că teama de grupările secrete poate 
avea uneori un impact mai mare decât activitatea secretă propriu-zisă. 

Neîncrederea romanilor in magie nu i-a împiedicat însă pe unii cetățeni de 
seamă să o practice. În secolul I d.Hr., scriitorul latin Pliniu cel Bătrân îl descrie 
pe regele armean Tiridate drept „mag“ şi relatează vizita acestuia la Roma în 
vremea împăratului Nero. „Tiridate a adus cu el magii şi l-a iniţiat pe Nero în 
banchetele magice“, notează Pliniu. „Dar, deşi Tiridate i-a dăruit lui Nero un 
regat, nu a putut să-l înveţe arta magiei“. Pliniu, un observator fin al societăţii 
şi naturii, dezaproba magia. „Iar asta dovedeşte pe deplin că magia este un 
lucru îngrozitor şi fără de folos“, adaugă el. Aşadar, şi printre antici se aflau 
oameni sceptici în privinţa puterilor magiei. Pliniu îi desconsidera pe magi, 
„vicleşugurile“ lor fiind „fără de urmări“, atâta vreme cât „nu îi pot invoca pe 
zei sau măcar vorbi cu ei“. În acelaşi timp, el recunoaştea că spaima de a cădea 
pradă vrăjitoriilor era larg răspândită: „Toată lumea se teme de blesteme“. 

Într-adevăr, începând cu Iulius Cezar şi până la cel mai umil cetăţean, roma- 
nii erau un popor extrem de superstitios. Din când în când, recurgeau la metode 
neobişnuite pentru a ghici viitorul. Una dintre acestea consta în urmărirea cu 
atenţie a modului în care puii mâncau o anumită hrană: dacă le plăcea, acest 
lucru era interpretat drept un semn de bun augur. Nu întotdeauna conducătorii 
politici sau militari erau mulţumiţi de divinatii. Un amiral s-a supărat atât de 
tare pe puii sacri care n-au mâncat înaintea unei bătălii navale cu cartaginezii 
încât i-a aruncat peste bord. Evident, a pierdut lupta. Povestea este sugestivă: 
după cum vom vedea, unul dintre cele mai interesante aspecte ale legăturii 
dintre magie şi societăţile secrete este faptul că impactul magiei este de obicei 
direct proporţional cu numărul de oameni care cred în ea — şi nu numai dintre 
aceia înrolați în grupări secrete, ci din societate în ansamblul său. 


Primii magicieni 


Cultura occidentală abundă în poveşti despre magicieni înzestrați cu puteri 
imense, Pitagora fiind unul dintre cele mai vechi exemple. Un personaj fas- 
cinant, contemporan cu lisus, este pomenit în Noul Testament cu numele de 
Simon sau Simon Magul. El este descris în Faptele Apostolilor ca ,, ...un bărbat, 
anume Simon, vrăjind şi uimind neamul Samariei, zicând că el este cineva 
mare“, exprimare ce reprezintă un indiciu clar al modului în care personajul 
era receptat în creştinismul traditional. Iar mai departe ni se arată înrâurirea lui 
asupra oamenilor: „La care luau aminte toţi, de la mic la mare, zicând: Acesta 
este puterea lui Dumnezeu, numită cea mare. Şi luau aminte la el, fiindcă de 
multă vreme, cu vrăjile lui, îi uimise“ (Faptele 8:9-11). 

Predica lui Filip, reuşeşte, însă, să îndrepte atenţia mulţimii spre învăţătura 
creştină, ceea ce îl determină şi pe Simon la convertire. El este şi mai impresio- 
nat văzându-i pe Petru şi loan punându-şi mâinile pe capetele oamenilor, care 
„erau numai botezați în numele Domnului lisus“, şi rugându-se ca aceştia să 
primească „Duhul Sfânt“. Simon le propune celor doi apostoli bani în schimbul 
„puterii“, pentru ca „aceia pe care voi pune mâinile să primească Duhul Sfânt“. 
Petru respinge însă mânios oferta de cumpărare a puterii divine: „Banii tăi să 
fie cu tine spre pierzanie... Căci întru amărăciunea fierii şi întru legătura ne- 
dreptăţii te văd că eşti“ (Faptele 8:20, 23). 

Simon Magul este atacat şi în cele mai vechi scrieri creştine, fiind considerat 
„primul eretic“ al noii credinţe şi totodată fondatorul gnosticismului, concepţia 
mistică, non-literală şi filozofică atât de dispretuitá de majoritatea creştinilor, 
care credeau la modul cel mai propriu în învierea lui lisus. Într-una din aceste 
lucrări, Simon se autointitulează Dumnezeu sau „cuvântul lui Dumnezeu“. El 
călătoreşte însoţit de o femeie, Elena (sau „Elena prostituata“, nume sub care 
este menţionată ulterior). După moartea lui Simon, adepţii săi — „simonieni“ — 
o venerează pe Elena ca reîncarnare a zeiţei Atena. 

Există multe legende despre puterile magice ale lui Simon. El trans- 
formă pietrele în pâine şi poate să zboare. Majoritatea informaţiilor ne-au 
parvenit din scrieri apocrife, care îl înfăţişează adesea măsurându-şi forţele 
cu Petru, într-o competiţie magică. Aflându-se la Roma, Simon Magul vrea 
să-şi consolideze popularitatea printr-un act de magie şi se pregăteşte să 
imite Înălțarea lui Hristos: sare în aer de pe o schelă specială, pe deasupra 
Forumului Roman. Demonii îl susţin (într-o variantă, se ridică el însuşi 
de la pământ, în pură levitatie), apoi apostolul Petru le porunceşte să se 
retragă, iar Simon Magul se prăbuşeşte, zdrobindu-si picioarele. Mulțimea, 
neimpresionată, îl ucide cu pietre. 

Ciudat este în toate aceste legende faptul că atât Simon, cât şi lisus par 
creditati de creştini cu puteri supranaturale. Între cei doi „magicieni“ există 
însă două distincţii cruciale. Prima din ele — şi cât se poate de firească pentru 
creştini — este aceea că puterile lui lisus (şi chiar şi cele ale apostolilor) sunt net 

superioare celor dovedite de Simon. A doua diferenţă se referă la însăşi natura 
puterilor celor doi. Puterea magică a lui Simon nu se bazează pe credinţa în 
Dumnezeu. Ea emană din demoni şi este, prin urmare, inferioară, în timp ce 
minunile săvârşite de lisus au caracter divin. Mai mulţi comentatori biblici au 
remarcat că, la începuturile sale, Biserica a simţit nevoia să-l denigreze pe Simon 
Magul pentru a-i ajuta pe oameni să facă o distincţie clară între „miracolele“ 
bune înfăptuite de lisus şi „magia“ rea a lui Simon. 

Una dintre cele mai fascinante — şi mai puţin plauzibile — teorii despre 
acest personaj biblic este aceea care îl identifică pe Simon Magul cu Sfântul 
Pavel. Aşa cum am arătat în primul capitol, în creştinismul timpuriu au existat 
două tradiţii distincte, Pavel fiind conducătorul grupării care avea în final să 
triumfe. Totuşi, criticile încifrate la adresa lui Pavel au persistat, manifestân- 
du-se în povestea magicianului zburător. 

Dacă ideea că Simon Magul ar fi fost de fapt Sfântul Pavel pare greu de 
crezut, în schimb, majoritatea creştinilor ar considera o altă teorie radicală 
despre magicienii acelor vremuri drept blasfemie curată. Savantul american 
Morton Smith este autorul cărţii Jesus the Magician: Charlatan or Son of God? 
(Ulysses Press, 1998), al cárei titlu?? ne spune totul in legáturá cu tema — extrem 
de controversatá — propusá. Dupá studierea unor legende iudaice $i págáne, 
Smith face o paralelă între lisus şi alti vindecátori şi făptuitori de miracole 
contemporani cu el. Scriitorul citează o legendă potrivit căreia lisus ar fi că- 
látorit în Egipt, unde a fost iniţiat în tainele magiei. Ipoteza, cel puţin stranie 
în contextul creştinismului modern, a fost în mare parte ignorată, şi pe drept 
cuvânt. Totuşi, ea explică într-o oarecare măsură nevoia imperioasă a primilor 
creştini de a inculca în mintea oamenilor distincţia între faptele lui lisus şi cele 
ale lui Simon Magul. 

Un alt mare magician al vremii a fost Apollonios din Tyana (a murit în jurul 
anului 97 d.Hr.). Se spune despre el că înfăptuia vindecări miraculoase şi făcea 
predicții care se adevereau. Era un magician itinerant care, asemeni mentoru- 
lui său spiritual, Pitagora, ale cărui învățături le imbrátigase, a călătorit mult, 
ajungând până în India, Ethiopia şi Spania. Majoritatea informaţiilor despre 
Apollonios provin de la biograful sáu, Philostratus, o sursă nu întotdeauna 
credibilă. (El îi atribuie magicianului ridicarea din morti a fiicei unui senator 
roman.) În orice caz, Apollonios avea să devină o figură importantă în scrie- 
rile şi tradiţiile pagâne şi oculte ulterioare, ca şi în domenii precum ştiinţa şi 
filozofia. 

Creştinismul a avut dintotdeauna o relaţie complicată cu magia. Pe de o par- 
te, miracolele înfăptuite de lisus şi, mai târziu, de sfinţi erau considerate dovezi 
ale puterii invincibile a lui Dumnezeu şi o confirmare a adevărului credinţei 
creştine. În acelaşi timp, acţiuni similare înfăptuite în numele altor religii erau 
privite în cel mai bun caz drept greşit direcționate sau, mai rău, drept lucrătura 
diavolului. Astfel s-a născut un conflict între aşa-zisa magie bună şi cea rea, 

creştinii invocând numele sfântului preferat sau al Fecioarei Maria pentru a 
obţine ceea ce îşi doreau sau pentru a-l alunga pe Satana. Aşa încât, de multe 
ori, rugăciunile ajungeau să semene în mare măsură cu blestemele. 

Identificarea vrăjitoriei şi farmecelor cu satanismul a luat amploare în 
creştinismul medieval, ducând, începând cu mijlocul secolului al XV-lea, la 
aşa-numita „vânătoare de vrăjitoare“. Potrivit prigonitorilor, Europa colcăia de 
vrăjitoare care se întruneau în cele mai întunecate şi îndepărate colţuri pentru 
a unelti împotriva oamenilor. S-au adus acuze privitoare la venerarea diavo- 
lului, sub diverse forme, au fost înfierate blestemele aruncate asupra tainelor 
bisericeşti — toate acestea fiind considerate practici diabolice — şi ordonate 
execuţii pe baza unor mărturii neîntemeiate. A urmat un soi de isterie colectivă 
în sânul Bisericii Catolice şi a celei Protestante, care a cuprins întregul conti- 
nent (şi pentru scurtă vreme şi Lumea Nouă), cu tot felul de dezvăluiri despre 
comploturi şi conspirații satanice. S-a ajuns ca vecinii să se denunțe între ei, 
uneori din invidie, iar alteori pentru a nu fi ei înşişi suspectaţi. 

Puţine acuze de venerare a diavolului au fost vreodată dovedite. Cu toate 
acestea, pe parcursul a 200 de ani, mii de oameni nevinovaţi au fost torturați 
şi, apoi, executaţi în multe ţări (deşi presupuse vrăjitoare fuseseră omorâte 
şi înainte şi au continuat să fie ucise şi după această perioadă de apogeu a 
isteriei). Majoritatea copleşitoare a victimelor au fost femei, multe dintre ele 
văduve sau fete rămase nemăritate, o pradă uşoară pentru oricine şi-ar fi pro- 
pus să le atace. 

Au fost însă şi cazuri de bărbaţi condamnaţi şi executaţi. De exemplu, în 
1628, un bărbat pe nume Johannes Junius a fost anchetat şi condamnat la 
moarte în celebra „casă a vrăjitoarelor“ din Bamberg, Germania. Înainte de 
executarea sentinţei, a reuşit să-i trimită fiicei sale, Veronica, o scrisoare emoti- 
onantă, care începea cu: „Draga mea fiică Veronica. Nevinovat am fost trimis în 
temniţă, nevinovat am fost torturat şi nevinovat voi muri“. Junius descrie apoi 
chinurile îndurate în „închisoarea vrăjitoarelor“, inclusiv răsucirea braţelor. „Aşa 
că am márturisit..., dar totul a fost o minciună“, scrie el. O roagă să ascundă 
scrisoarea pentru a nu-l expune la alte torturi, după care încheie: „Noapte bună, 
căci tatăl tău Johannes Junius nu te va mai vedea niciodată“. 

Motivatiile acestei isterii a vrăjitoarelor sunt numeroase şi au iscat nesfârşite 
polemici printre istorici. Instabilitatea şi insecuritatea crescândă, schimbările 
climatice şi epidemia de ciumă cunoscută drept Moartea Neagră au fost dese- 
ori citate printre cauze, alături de amploarea luată de unele erezii de genul 
catarismului, care au creat o atmosferă de panică atât în rândurile populaţiei, 
cât şi ale autorităţilor. Începuturile acestui proces au coincis cu avântul unui 
soi de magie cu pretenţii în cercurile intelectuale, factor care a contribuit şi el, 
poate în chip ironic, la declanşarea isteriei colective. Pentru cei incapabili să 
discearnă între „magia înaltă“ şi vrăjitorie, prezenţa uneia confirma suspiciunile 
privind existenţa celeilalte. 

Magia în Renaşiere 


Magia, astrologia, prezicerea viitorului şi alte practici oculte şi ezoterice au 
fost dintotdeauna prezente în cultura europeană, în special la curţile regale. 
Interesul trezit pe scară largă fata de astfel de subiecte s-a datorat însă invá- 
tatilor islamici şi cărţilor aduse de ei în Europa, mai precis în Spania, periferia 
Lumii Vechi. Începând cu secolul al X-lea, dar mai cu seamă în secolul al XII-lea, 
Spania, aflată sub stăpânire maură din veacul al VIII-lea, a devenit un soi de 
bazar intelectual operând pe bază de troc. De fapt, procesul era în mare parte 
unidirectional. Aşa cum am văzut, cărturari din întreaga Europă Occidentală 
vizitau oraşele spaniole cu tradiţie, ca de exemplu Toledo, pentru a studia şi tra- 
duce texte — majoritatea în greacă — „pierdute“ timp de secole, pentru oamenii 
de cultură europeni. Aceşti savanţi străluciți au devorat pur şi simplu tomuri 
întregi consacrate unor subiecte diverse ca ocultismul, astrologia, astronomia 
sau vânătoarea cu şoimi. Astfel, Spania maură a devenit o importantă cale de 
transmitere a informaţiilor ezoterice dinspre Orient către Occident. 

Un astfel de cărturar care a călătorit în Spania a fost Michael Scot, un inte- 
lectual şi matematician scoţian, devenit astrolog al Sfântului Împărat Roman 
Frederick al II-lea. Născut în 1175, Scot a vizitat mai întâi oraşul sicilian Palermo, 
un alt important centru de schimburi culturale, şi apoi Toledo. Cunoscător al 
limbii arabe, a citit nu numai traduceri din Aristotel, ci şi opere în original ale 
unor mari gânditori islamici, precum Averroes sau Avicenna. Scot s-a remarcat 
mai ales ca magician/astrolog, fapt la care au contribuit, fără îndoială, lucrările 
la care a avut acces în Spania maură. 

Personaj pitoresc, Scot şi-a prezis, potrivit legendei, propria moarte. (Nu 
se cunoaşte însă şi data morţii.) Prin metode astrologice şi necromantice, el 
a „văzut“ cum o piatră mică, de o greutate anume, avea să-i cadă într-o zi în 
cap, ucigându-l. Prevăzător, a început să poarte pe cap o scufie metalică. De 
sărbătoarea Corpus Domini, a intrat însă în biserică şi şi-a dat jos gluga, după 
care, probabil ca să evite privirile curioase ale celor din jur, şi-a scos şi scufia 
protectoare. Imediat, o pietricică l-a lovit în cap, rănindu-l uşor. Scot a ridicat-o 
şi a cântărit-o din ochi, dându-şi seama că avea exact greutatea pe care o ,,pre- 
zisese“. Resemnat cu soarta — sau impresionat peste poate de propria abilitate 
de prezicător — Scot şi-a pus la punct toate problemele legale. A murit, la scurt 
timp după această întâmplare. 


Cabala 


Spania a jucat un rol decisiv şi în dezvoltarea unui alt aspect al viitoarei tradiţii 
magice occidentale: Cabala (sau Kabala). În iudaism, Cabala este o tradiţie 
mistică deosebit de complexă, transmisă mai departe de rabini, o modalitate 
de interpretare şi descifrare a sensurilor ascunse din textele iudaice vechi, 
inclusiv Noul Testament, pe baza numerelor şi numerologiei. (Desluşim aici 

o similaritate cu pitagoreicii, care credeau că secretele universului se află în 
matematică.) 

Începută, se pare, ca tradiţie orală, Cabala datează din cele mai vechi tim- 
puri: legenda spune că un înger i-a dezvăluit secretele cabalistice primului 
om, Adam. Majoritatea savanților atribuie însă originile Cabalei (în forma 
sa scrisă) rabinilor care au trăit în secolele al XII-lea şi al XIII-lea în Franţa şi 
Spania, tari care adăposteau, la acea vreme, cele mai importante şi instruite 
comunităţi de evrei din Europa. La rândul lor, rabinii s-au inspirat din texte şi 
legende antice. 

Principalul text al Cabalei evreieşti este Zohar (însemnând „Splendoare“), 
o colecţie de cărţi de Moses de Leon, publicate pentru prima dată în Spania, 
în secolul al XIII-lea. Creditat cu aceste scrieri a fost un rabin din secolul 
al II-lea, care şi-ar fi găsit inspiraţia după ce a trăit ani de zile ascuns într-o 
peşteră pentru a scăpa de persecuțiile romanilor, timp pe care l-a petrecut citind 
şi recitind Tora. De fapt, autorul a fost probabil însuşi Moses de Leon, care a 
preluat şi prelucrat diverse tradiţii orale. 

Fenomenul cabalistic nu s-a limitat la iudaism. Tot în secolul al XIII-lea, 
la vremea apariţiei Zoharului în Spania, Ramon Lull, un mistic şi ocultist ca- 
talan, a dezvoltat aşa-numita „artă lulliană“, o tehnică de desluşire a naturii 
universului şi a adevărului conţinut în credinţele creştine, puternic influenţată 
de iudaism şi islamism, aflate la acea vreme la un nivel intelectual superior. 
Istoricul britanic Frances Yates a descris lullismul drept „o formă medievală a 
Cabalei creştine“, deşi limba folosită de Lull nu era ebraica. 

Cabala creştină, apărută mult mai târziu decât cea iudaică — spre sfârşitul 
secolului al XV-lea — a preluat mult din tradiţia magiei hermetice ca urmare 
a două evenimente majore din istoria occidentală. Primul a avut loc în 1453: 
cucerirea Constantinopolului (actualmente Istanbul) de către Imperiul Otomon. 
Căderea Imperiului Bizantin, aflat de mulţi ani în suferinţă, a determinat exodul 
masiv al unor cărturari de seamă în vestul Europei. O parte dintre aceştia au 
adus cu ei texte antice, stârnind un val de interes pentru legendarul Hermes 
Trismegistus. 

A] doilea eveniment crucial a fost triumful militar al coaliţiei formate de 
cei doi conducători ai Spaniei, Ferdinand şi Isabella, cunoscuţi sub numele de 
,monarhii catolici“. Asaltul lor victorios din 1492 asupra ultimei redute maure 
din ţară s-a soldat nu numai cu expulzarea musulmanilor, ci şi a evreilor din 
peninsulă. Mulţi dintre evreii care au părăsit Spania înainte şi după 1492 s-au 
refugiat în Italia, contribuind la renaşterea interesului pentru Cabala iudaică. 

Un personaj-cheie în această fuziune a ideilor cabalistice cu magia herme- 
tică — piatra de temelie a ocultismului occidental — a fost filozoful florentin 
Giovanni Pico della Mirandola. Asemenea contemporanului său Marsilio Ficino, 
Pico a fost o personalitate a Renaşterii italiene, dar de inspiraţie platoniciană şi 
neoplatoniciană. În 1486, Pico a publicat o serie de tratate sub titlul Concluzii, 
care au stârnit furia Bisericii Catolice. Condamnat ca eretic, a avut norocul să 

scape de execuţie datorită unor prieteni sus-pusi. Potrivit lui Pico, învăţăturile 
cabalistice justificau şi confirmau adevărul creştin. El afirma: „Nici un cabalist 
ebraic [evreu] nu poate nega că numele JESU, dacă îl interpretăm conform 
principiilor Cabalei, înseamnă Fiul lui Dumnezeu“. Şi mai departe, „Nici o altă 
ştiinţă nu ne poate dovedi mai bine divinitatea lui lisus Hristos decât magia şi 
Cabala“. Pasajul citat demonstrează cá, în ciuda acuzațiilor de erezie, Pico îşi 
considera opera cabalistică parte integrantă a tradiţiei creştine. 

Sub influenţa lui Pico, savantul german Johannes Reuchlin a publicat, în 
1492, De verbo mirifico, o carte despre Cabala creştină, care a contribuit la răs- 
pândirea conceptelor cabalistice în diverse părţi ale Europei. În 1517, a apărut 
o altă lucrare a lui Reuchlin, De arte cabalista, urmată la scurt timp de o operă 
a ocultistului Heinrich Cornelius Agrippa, De occulta philosophia, o îmbinare 
explicită a magiei hermetice şi Cabalei. Aşa cum am arătat anterior, principiul 
fundamental al magiei hermetice, născută din tradiţia greco-egipteană, este 
acela că lumea materială — obiectele — reflectă lumea spirituală, idee sinte- 
tizată în celebrul dicton „ceea ce e sus este şi jos“. Ca urmare a fuziunii celor 
două tradiţii, simbolismul Cabalei a devenit pentru magicienii practicanți un 
„instrument“ de lucru. 

Născut in Cologne (Kóln), Agrippa a fost şi magician. Se crede că şi-a in- 
temeiat o societate secretă, dedicată studierii şi practicării alchimiei. El făcea 
distincţie între mai multe tipuri de magii: magia „naturală“ şi cea „matematică“, 
sau magia „rea“, care făcea uz de demoni, şi magia „bună“, în care Cabala era 
folosită pentru a comunica cu îngerii. 

Istoricul Frances Yates subliniază că, pentru Agrippa, Cabala reprezenta cea 
mai înaltă formă de magie, dar şi un mijloc de apărare a magicienilor împotriva 
demonilor. El nu delimita numai magia neagră sau rea de magia albă sau bună, 
ci se situa în mod clar de partea „bună“, a creştinismului. Agrippa a călătorit 
mult, formându-şi un cerc larg de cunoştinţe în toată Europa, printre care se 
numărau şi figuri de seamă ale mişcării protestante, fapt care nu a împiedicat să 
dobândească, post mortem, reputaţia de magician negru. S-a spus că, pe patul 
de moarte, ar fi invocat un câine negru, cu care ar fi devenit „intim“. Aceste 
acuze, venite pe fundalul vânătorii de vrăjitoare, demonstrează că până şi magia 
„intelectuală“, practicată de creştini declaraţi, era considerată la acea vreme 
suspectă. În aceste condiţii, nu este de mirare că Agrippa ar fi fost sfătuit să 
amâne publicarea cărţii De oculta philosophia, de teama unor represalii. Ceea 
ce a şi făcut, publicând-o după 20 de ani, cu numai doi ani înainte să moară. 

În A History of Witchcraft (Thames & Hudson, 1980), profesorul Jeffrey 
Russell arată cá, deşi astfel de magicieni educati au încercat să sublinieze di- 
ferenta dintre magia înaltă („bună“) şi farmecele „rele“ asociate cu vrăjitoria, 
» „distincţia a scăpat opiniei publice, magia umanistă contribuind ea însăşi 
la apariţia isteriei vrăjitoarelor“. Deloc surprinzător, aşadar, că magicienii au 
fost nevoiţi să-şi desfăşoare, de multe ori, activitatea în secret, sub patronajul 
unor persoane influente. 


John Dee 


Poate că cea mai sugestivă ilustrare a acestui adevărat „mers pe sârmă“ al prac- 
ticantilor intelectuali, între magia „bună“ şi cea „rea“, este cazul lui John Dee. 
Născut în 1527, Dee a devenit una dintre cele mai cunoscute şi controversate 
personalităţi ale epocii elisabetane. Posedând talente remarcabile, Dee a ajuns 
un excelent matematician şi astronom. Era totodată expert în arta navigaţiei 
şi a magiei înalte, inclusiv a magiei hermetice şi Cabalei. A avut contribuit la 
dezvoltarea mitologiei Insulelor Britanice, fiind creditat cu inventarea sintagmei 
„Imperiul Britanic“ şi a termenului „Britania“, ca şi cu redefinirea trecutului 
istoric al ţării pentru a corespunde noilor planuri expansioniste. Pentru o tara 
care nu s-a mai aflat sub autoritatea papală, această modelare a mitului nati- 
onal a constituit o latură importantă în crearea identităţii proprii. La succesul 
acestui demers, un aport l-au avut probabil şi pretenţiile lui Dee de descendență 
directă dintr-o veche familie regală britanică. 

Pe tot parcursul vieţii, Dee a fost puternic implicat în secrete şi magie, fiind 
nevoit în repetate rânduri să se apere de acuzaţii de alianță cu demoni răi şi 
alte creaturi nefaste. De fapt, aşa cum arăta Frances Yates, Dee se considera 
un cabalist creştin, aflat de partea îngerilor: „Această convingere a lui Dee s-a 
aflat în centrul credinţei sale că îngerii îl luaseră sub aripa lor protectoare, de 
unde şi surpriza şi durerea cu care a întâmpinat învinuirile contemporanilor, 
alarmati şi furiosi, care persistau în a-l cataloga drept vrăjitor malefic şi slujitor 
al diavolilor“. 

Dee nu şi-a limitat secretizarea la studiile şi activităţile sale magice. La 
fel de misterioasă a fost şi implicarea sa în politică. Se pare că ar fi activat ca 
agent secret itinerant la curtea elisabetană. Deşi dovezile în sprijinul acestei 
teorii nu sunt concludente, măiestria sa în scrierea şi descifrarea codurilor este 
o certitudine. Este posibil să fi fost folosit ca spion în slujba Elisabetei I, la acea 
vreme încă prinţesă (cu simpatii protestante), o sarcină periculoasă având în 
vedere catolicismul fervent al reginei Maria (1553-1558). Această ipoteză ar 
explica în mare măsură numirea lui Dee ca astronom/astrolog responsabil de 
alegerea celei mai favorabile zile pentru încoronarea Elisabetei I, care a avut 
loc pe 15 ianuarie 1559. 

Demnă de menţionat este şi biblioteca personală din casa sa din Mortlake, 
la sud-vest de Londra, plină de cărţi oculte şi nu numai, colecţie considerată 
nu doar cea mai bună din Anglia, dar şi una dintre cele mai valoroase din în- 
treaga Europă. În ciuda talentelor, inteligenţei şi realizărilor sale, Dee a sfârşit 
falit şi căzut în dizgratia curţii regelui Iacob I, hărțuit de acuze de venerare a 
diavolilor. Un sfârşit trist pentru un om atât de strălucit. Yates consideră însă 
că influenţa lui Dee a supravieţuit, pentru cá a fost nu doar autor.al conceptului 
de „Imperiu Britanic“, ci şi susţinător al colonizării Americii de Nord. Opera sa 
a fost probabil preluată şi dezvoltată de rozacrucieni, Dee devenind şi o figură 
emblematică pentru viitoarele generaţii de magicieni. 

Esenţial pentru înţelegerea vieţii lui Dee este că, asemenea altor înaintaşi, 
a fost preocupat atât de ocultism, cât şi de ceea ce astăzi numim ştiinţă şi 
matematică. În zilele noastre, interesul faţă de ştiinţă şi matematică a devenit 
un fapt banal, dar pe vremea lui Dee era suficient pentru a fi ars pe rug sub 
acuzaţia de erezie. Şi tot pentru acea epocă, dar şi pentru perioade mai înde- 
părtate, a combina magia cu matematica nu era un lucru neobişnuit; după cum 
s-a văzut, începând cu Pitagora şi continuând cu cabaliştii, numerele au fost 
adesea asociate cu secretele universului. Poate că înclinația spre ezoterism a 
lui Agrippa şi Dee (dar şi a lui Isaac Newton, care era fascinat de alchimie) 
ne pare astăzi stranie, dar ea nu ştirbeşte cu nimic meritele lor de pionieri ai 
gândirii ştiinţifice şi filozofice. Aşa încât putem concluziona că ocultiştii din 
secolele al XVI-lea şi al XVII-lea au fost precursorii erei raţiunii şi ştiinţei care 
va ajunge ulterior să domine Europa. 

O altă personalitate a vremii care a îmbinat interesul fata de ocultism cu 
ştiinţa şi matematica a fost Giordano Bruno. Filozof şi astronom strălucit, 
Bruno a fost profund influenţat de tradiţia magiei hermetice. Deşi ipoteza nu 
a fost confirmată, se pare că a înfiinţat o societate secretă la sfârşitul secolului 
al XVI-lea. Biserica Catolică nu aproba asemenea concepţii şi manifestări iar 
Bruno a fost, în cele din urmă, acuzat de erezie, torturat şi executat. Poate că 
Bruno, Dee şi alţii asemenea lor au ajutat la instaurarea erei ştiinţei şi raţiunii, 
dar până la epoca ei de maturizare avea să mai treacă destul timp. 


Magia în epoca modernă 


Deşi marii magicieni ai secolelor al XVI-lea şi al XVII-lea precum John Dee 
şi-au lăsat amprenta asupra lumii, implicarea acestor ocultişti în societăţi secrete 
întemeiate pe magie este mai puţin clară, atâta timp cât masoneria şi rozacruci- 
anismul vor deveni în secolele următoare cele mai cunoscute organizaţii secrete. 
Totuşi, revigorarea interesului fata de ocultism şi magie la mijlocul secolului 
al XIX-lea şi în veacul următor a dus la crearea a numeroase noi grupări, una 
dintre cele mai influente fiind Societatea Teozofică, fondată în 1875. 

Societatea Teozofică şi-a început existenţa ca organizaţie de sine stătătoare, 
cu propriile semne de recunoaştere şi grade de iniţiere, şi şi-a creat un cerc 
interior format din membri cu preocupări în domeniul ocultismului practic. 
Fără să fi rămas o grupare orientată spre magie, a influenţat puternic gândi- 
rea şi practica ocultă ulterioare. Initiatoarea societăţii a fost Elena Blavatskaia 
(sau Madame Blavatsky, cum i se mai spunea), de origine rusă, care trăia, la 
acel moment în New York. Blavatskaia este autoarea a două cărţi celebre, Isis 
dezvăluită (1877) şi Doctrina secretă (1888), aceasta din urmă scrisă după mu- 
tarea la Londra şi asimilarea influențelor filozofiei hinduse. Impactul teozofiei 
a depăşit limitele cercurilor ezoterice şi magice: Rudolf Steiner, cunoscut mai 
ales pentru conceperea sistemului educaţional şi crearea şcolilor care îi poartă 
numele, a condus una din filialele din Germania ale societăţii. 

Deşi Societatea Teozofică a influenţat gândirea ocultă, o altă organizaţie fon- 
dată în a doua jumătate a secolului al XIX-lea avea să devină cea mai renumită 
societate secretă întemeiată pe magie din istoria modernă: Ordinul Hermetic al 
Zorilor Aurii sau Golden Dawn, aşa cum este îndeobşte cunoscut. A fost înfiinţat, 
în anul 1877, de William Woodman, Samuel Mathers şi William Westcott, toţi 
trei britanici, masoni şi membri ai Societas Rosicruciana in Anglia. Westcott 
fusese înscris şi în Societatea Teozofică, fapt care constituie încă o confirmare 
a interconexiunilor dintre diverse societăţi secrete oculte. 

La fel ca multe alte organizaţii de acelaşi gen, Golden Dawn îşi revendica 
origini străvechi. De această moştenire se leagă o legendă amuzantă. Într-o zi, 
pe când răsfoia nişte cărţi într-o librărie, Westcott ar fi dat peste un vechi ma- 
nuscris încifrat. A spart codul, decoperind că documentul conţinea ritualurile 
unei societăţi secrete de magie, la care erau adăugate datele de contact ale unei 
adepte din Germania. Westcott i-a scris şi ar fi primit dreptul de a înfiinţa un 
templu Golden Dawn în Anglia. În realitate, începuturile acestei grupări au fost 
mult mai prozaice. La baza întemeierii sale au stat, cel mai probabil, anumite 
documente ale cărturarului mason Kenneth Mackenzie care au intrat — într-un 
fel sau altul — în posesia lui William Westcott. 

Golden Dawn a devenit, în scurt timp, una dintre cele mai cunoscute societăţi 
de practicare a magiei ceremoniale din Insulele Britanice şi lumea occidentală, 
cu temple în diverse locuri precum Edinburgh, Paris, pe tot cuprinsul Statelor 
Unite şi la Weston-super-Mare, în vestul Angliei. A atras membri din clasele 
de sus şi scriitori şi artişti ca William Butler Yeats. Societatea era organizată 
în trei ordine: Primul Ordin, al Doilea Ordin şi al Treilea Ordin. Gradele din 
cadrul Primului Ordin erau Neofit, Zelator, Theoricus, Practicus şi Philosophus. 
Gradele din al Doilea Ordin se numeau Adeptus, cu subdiviziunile Minor, Major 
şi Exemptus. Al Treilea Ordin cuprindea gradele Magister Templi, Magus şi 
Ipsissimus. 

Importanta Cabalei si traditiei magiei hermetice pentru Golden Dawn este 
dovedită şi de faptul cá fiecare grad era desemnat si prin două numere. Primul 
indica poziţia atinsă în procesul de iniţiere, pe palierele aşa-numitului Arbore 
cabalistic al Vieţii. Al doilea arăta cât mai avea de parcurs un membru al socie- 
tátii până în vârf. Aşadar, pe măsură ce primul număr creştea, al doilea scădea. 
De exemplu, Neofitul nu ocupa nici o poziţie în Arborele Vieţii (0=0), în timp 
ce Ipsissimus era notat cu 10=0. 

Golden Dawn avea un sistem de iniţiere de tip „pas-cu-pas“ în ocultism şi 
magia practică, inclusiv în ritualurile şi ceremoniile proprii. Era o organizaţie 
cu caracter spiritual, preocupată de teurgie, procesul de autoperfectionare prin 
contactul cu spiritul divin. Spre deosebire de alte grupári, care se limitau la 
studierea subiectului, Golden Dawn se concentra asupra practicárii magiei. 

Încă de la începuturile sale, Golden Dawn s-a autodeclarat societate se- 
cretá. R. A. Gilbert aráta in Revelations of the Golden Dawn (Quantum, 1985) 
cá initiatilor li se cerea să jure cá ,, ...vor păstra secret acest Ordin, Numele 

său, Membrii şi Lucrările sale, în faţa oricărei persoane din afara sferei sale; şi 
chiar fata de acei Initiati care nu se află pentru moment în posesia Parolelor 
sale...“ De asemeni, initiatii se angajau să studieze „cu zel“ ştiinţele oculte, iar 
aspirantii erau preveniti că „acest Ordin nu a fost întemeiat pentru aceia care 
urmăresc să dobândească doar cunoştinţe superficiale despre Ştiinţa Ocultă“. 
În plus, membrii aveau obligaţia de a crede într-o Fiinţă Supremă şi a fi intere- 
sati de simbolismul creştin. Gilbert subliniază cá Golden Dawn , ...şi-a câştigat 
adepti din rândurile francmasonilor cu înclinații ezoterice... [si ai]... membrilor 
Societăţii Teozofice nemulţumiţi de influenţa orientală asupra învățăturilor 
sale... “ În noiembrie 1889, organizaţia număra deja 60 de membri, unii dintre 
ei femei — de fapt, unul dintre motivele care explică marea popularitate de 
care s-a bucurat a fost acceptarea femeilor în rândurile sale. 

Unii comentatori au remarcat un scenariu comun în multe societăţi ocul- 
te: atrag personalităţi puternice care nu reuşesc să se pună de acord asupra 
direcţiei care trebuie urmată. Aşa s-au petrecut lucrurile şi în cadrul Golden 
Dawn. După moartea lui Woodman, în 1891, Westcott şi Mathers au rămas 
singuri la conducerea Ordinului, cu Westcott aparent mulţumit să lase frâiele 
puterii în mâinile colegului său, un spirit strălucit, dar cu o fire instabilă. În 
1897, Westcott a fost însă obligat să părăsească gruparea. Lucra ca medic legist 
şi, când autorităţile au aflat de implicarea sa într-o societate secretă de prac- 
tici magice, l-au pus să aleagă între păstrarea slujbei şi apartenenţa la Ordin. 
După exprimarea plastică a lui Aleister Crowley, alt iniţiat în Golden Dawn, 
» „doctorului Westcott i s-a atras atenţia că este plătit să examineze cadavrele, 
nu să le facă să se ridice în aer“. 

Suspiciunile asupra deconspirării lui Westcott au căzut asupra lui Mathers. 
Acesta avea însă să fie doar începutul problemelor la Golden Dawn. În 1899, 
hipersensibilul Mathers a intrat în conflict cu alti membri ai grupării şi funcţia 
de lider i-a fost, în cele din urmă, retrasă, deşi unii colegi i-au rămas loiali. 

Unul dintre motivele detronării lui Mathers a fost o altercatie referitoare la un 
grup obscur numit Şefii Secreti, presupuşii „gardieni morali cosmici“ însărcinaţi 
cu supravegherea funcţionării neîntrerupte şi în bune condițiuni a universului şi 
a unei ordini magice pe pământ. Karl von Eckartshausen, universitar şi scriitor 
ocult bavarez de la sfârşitul secolului al XVIII-lea, s-a referit la existenţa acestora 
în cartea Norul de deasupra Sanctuarului (1802), numindu-i, la un moment dat, 
„societatea Aleşilor“. Von Eckartshausen avertiza: „Nu trebuie însă să ne închi- 
puim că această societate se aseamănă cu vreo altă societate secretă, cu întruniri 
periodice, alegeri de lideri şi membri şi cu obiecte simbolice speciale care îi uneş- 
te... această societate nu cunoaşte acele manifestări specifice lumii exterioare şi 
lucrărilor omului. În această împărăție a puterii, orice formă din afara ei încetează 
să existe“. Şi Madame Blavatsky susţinea că se află in contact cu aceşti Şefi Secreti 
(pe care îi numea Maestrii Tibetani, un ecou al interesului ei faţă de ocultismul 
oriental), după cum şi unele grupări rozacruciene făcuseră aluzii la existenţa lor. 
La rândul lor, Westcott şi Mathers au pretins că infiintaserá Golden Dawn prin 

„intermediul sau cu acordul Sefilor Secreti. Ulterior, Mathers a negat vehement 
asocierea lui Westcott cu Şefii Secreti. Într-o scrisoare din 1900, el sublinia: 
» -numai eu am comunicat şi comunic cu Şefii Secreti ai Ordinului“. 

În afara problemelor legate de conducere, Golden Dawn a avut de înfruntat 
şi publicitatea negativă. Societatea a intrat pentru prima oară în atenţia publicu- 
lui la începutul secolului al XX-lea, odată cu dezvăluirea, în cadrul unui proces, 
a unor detalii zguduitoare. Un cuplu de americani, care înființase o organizaţie 
numită Ordinul Unităţii Teocratice, a fost întemnițat la Old Bailey, în Londra, si 
trimis în judecată. Acuzatiile formulate de mai multe tinere vizau tentativa de 
privare de libertate, precum şi trafic de persoane „în scopuri imorale“, în cazul 
a trei dintre ele. Deşi între Golden Dawn şi Ordinul Unităţii Teocratice nu exista 
nici o legătură, cei doi americani făcuseră cunoştinţă cu Mathers, pe care l-au 
înşelat, însuşindu-şi ritualurile Golden Dawn în cadrul aşa-ziselor ceremonii ale 
Ordinului lor. Astfel, numele Golden Dawn a fost menţionat la tribunal, spre 
marea nemulţumire a lui Mathers şi a colegilor săi. Un membru al Golden Dawn 
avea să noteze ulterior că cei doi americani vinovaţi fuseseră „pedepsiţi“ prin 
metode ocultiste şi cá ,, ...răzbunarea îngrozitoare a Sefilor Secreti se abátuse 
asupra lor“. Cuplul a fost condamnat la ani grei de închisoare. 

În cele din urmă, Golden Dawn s-a scindat în trei grupări: Alpha et Omega 
(condusă de Mathers), Ordinul Luceafărului de Dimineaţă şi Ordinul Sfânt al 
Zorilor Aurii. Unele temple au supravieţuit până spre finele secolului al XX-lea, 
dar majoritatea au fost desfiinţate. Influența Golden Dawn a fost însă consi- 
derabilă. Israel Regardie, scriitor ocult, membru al Ordinului Luceafărului de 
Dimineaţă şi fost secretar al lui Aleister Crowley, nota: „Fără urmă de îndoială, 
Golden Dawn... a fost... unicul depozitar al cunoştinţelor secrete, singurul Ordin 
Ocult demn de luat în seamă în lumea occidentală de astăzi“. Într-adevăr, din 
rândurile Golden Dawn aveau să se ridice personalităţi precum Dion Fortune 
(pseudonimul lui Violet Firth), autoare a unor lucrări de prestigiu în domeniul 
ocultismului şi magiei. De menţionat şi că, în zilele noastre, activează mai multe 
societăţi având în titulatură denumirea Golden Dawn. 


Aleister Crowley 


Cel mai cunoscut magician şi ocultist al secolului al XX-lea a fost probabil 
Aleister Crowley. Membru pentru scurt timp al Golden Dawn şi aliat al lui 
Mathers (până ce ambii au căzut în dizgrație), Crowley a fost numit mai târziu 
„cel mai ticălos şi vicios om de pe pământ“, o încununare sintetică a păcatelor 
sale: era practicant al magiei sexuale şi dependent de heroină. În 1934, l-a dat 
în judecată, fără succes, pe un autor care îl descrisese drept „magician negru“. 
Procesul l-a lăsat falit şi i-a consolidat proasta reputaţie pentru tot restul zile- 
lor. Judecătorul Swift a declarat după proces: , ...n-am auzit în întreaga mea 
carieră atâtea lucruri îngrozitoare, oribile, blasfematoare şi abominabile câte 
a putut să spună [Crowley]. 

Stilul de viaţă aventuros şi depravat al lui Crowley a alimentat suspiciunile 
privitoare la practicile sale magice puse în slujba diavolului. În acelaşi timp, nu se 
poate nega rolul său de reprezentant de seamă al filozofiei oculte. După propriile 
spuse, în anul 1904, pe când se afla în vacanţă în Egipt, un mesager al zeilor pe 
nume Aivass l-ar fi vestit asupra sosirii unui nou Aeon magic, Aeonul lui Horus. 
Crowley ar fi scris, fiindu-i dictată de Aivass, Liber AL vel Legis sau Cartea Legii, 
proclamând o noua religie numită Thelema (din greacă, însemnând „dorință“), 
bazată pe doctrina: „Fă ce vrei, aceasta este unica lege“. (Nu era o filozofie nouă; 
după Simon Magul, initiatii care îl găsiseră pe Dumnezeu erau „liberi să trăiască 
aşa cum vor“.) Thelema avea să marcheze întreaga concepţie despre viaţă si magie 
a lui Crowley. 

Crowley a încercat să-şi promoveze ideile prin intermediul unei alte societăţi 
secrete de practici magice, Ordo Templi Orientis (OTO) sau Ordinul Tempierilor 
Orientali. Această grupare importantă fusese înfiinţată la începutul secolului 
al XX-lea, iar liderul său era Theodor Reuss, ziarist şi cântăreţ de music-hall. 
El l-a invitat pe Crowley să preia conducerea filialelor britanice şi irlandeze 
ale Ordinului, Crowley devenind o figură dominantă şi controversată printre 
membrii organizaţiei, cu care intra deseori în conflict, mai ales după moartea lui 
Reuss, în 1923. Deşi Crowley nu a reuşit să impună Thelema în rândurile OTO, 
rezultatele s-au văzut mai degrabă după moartea lui, în 1947. Astăzi, OTO şi 
diversele sale ramificații sunt prezente cu mii de membri în câteva zeci de tari, 
alcătuind una dintre cele mai importante grupări de magie din lume. 

Crowley a fost implicat şi în dezvoltarea unui alt curent de seamă în lu- 
mea ocultă: religia Wicca, în prezent populară în multe părţi ale lumii. Wicca 
foloseşte şi acum vrăjitoria în cadrul ritualurilor, în ciuda demersurilor unor 
creştini fundamentalişti (proveniţi în special din Statele Unite), care încearcă 
să acrediteze ideea spiritului său malefic. La fel ca multe alte organizaţii secrete 
trecute şi actuale, Wicca îşi arogă o moştenire străveche. „Creatorul“ său, Gerald 
Gardner, un funcţionar de stat britanic, retras din activitate, a afirmat în 1954, 
la lansarea noii religii, că Wicca este continuatoarea cultelor antice de farmece 
care ar fi supravieţuit în chip miraculos trecerii vremii, inclusiv vânătorii de 
vrăjitoare. (Evident, asertiunea nu este susţinută cu argumente.) 

Oricare ar fi adevărul referitor la originile mişcării, Gardner a contribuit 
semnificativ la naşterea vrăjitoriei moderne. Gardner l-a cunoscut pe Crowley 
şi, după moartea acestuia din urmă, mulţi se aşteptau să preia conducerea 
filialei britanice a OTO. În schimb, a fondat Wicca. Rolul jucat de Crowley în 
apariţia acestei religii nu este clar, însă natura ritualurilor magice descrise în 
îndrumarul de căpătâi al Wicca, Cartea Umbrelor, sugerează o influenţă cel 
puţin indirectă. 

Precaritatea pretențiilor de vechime a Wicca formulate de Gardner nu indică 
neapărat o abordare superficială. Gardner a fost implicat în Teatrul Rozacrucian 
din sudul Angliei, aflat la rândul său în strânsă legătură cu o societate roza- 
cruciană. Mai mult, se spune că ar fi fost iniţiat într-un sabat de vrăjitoare din 

zona New Forest, a cărui existenţă reală nu a putut fi însă dovedită. 

Mişcarea Wicca s-a născut în Marea Britanie în timpul celui de-Al Doilea 
Război Mondial. Una dintre cele mai neobişnuite întâmplări din istoria ocultis- 
mului modern s-ar fi petrecut atunci. După invadarea Franţei de către nazişti 
în 1940, traversarea Canalului Mânecii şi cucerirea Angliei de către trupele lui 
Hitler păreau o chestiune de zile. În acest moment de cumpănă pentru Marea 
Britanie şi întreaga Europă, un grup de magicieni şi vrăjitoare şi-ar fi unit forțele 
pentru a salva ţara. Potrivit lui Gardner, sabatul din New Forest s-a întrunit în 
pădure pentru ritualul suprem de alungare a duşmanului. Au înălțat un „con de 
putere“ al vrăjitorilor pe care stătea scris „Nu veniţi“, îndreptându-l în direcţia 
armatei naziste. Unele dintre vrăjitoarele mai vârstnice au fost atât de epuizate 
de efortul făcut încât au murit la câteva zile după ritual. 

Şi despre Dion Fortune şi alti magicieni s-a spus cá ar fi participat la o bătălie 
magică împotriva lui Hitler, fie la sabatul din New Forest, fie într-un alt ritual. 
Aceste poveşti sunt ecoul unor vechi legende legate de un eveniment similar 
petrecut în 1588, când englezii ar fi scăpat de invazia celebrei Armade spaniole 
tot mulțumită intervenţiei magicienilor. 


Nazismul şi ocultismul 


Din câte se pare, ocultiştii britanici au înţeles că nazismul avea propriile legă- 
turi cu ezoterismul. Evident, ascensiunea nazismului în Germania se explică 
printr-o multitudine de factori de natură mult mai prozaică şi ar fi absurd să 
punem pe seama ocultismului venirea la putere a lui Hitler, genocidul contra 
evreilor sau Al Doilea Război Mondial în ansamblul său. Pe de altă parte, nu 
se poate nega rolul ocultismului în naşterea doctrinei naziste sau în crearea 
emblemelor şi altor simboluri grafice folosite de această mişcare. 

Un element-cheie în formularea ideilor national-socialiste sau naziste a fost 
ariozofia, derivată din teozofie. După cum am arătat, potrivit teozofiei, omenirea 
se dezvoltă, evoluând de-a lungul multor reîncarnări, în lumile inferioare (fizică, 
astrală şi mentală), până la perceperea propriei divinităţi. Ariozofia a dus mai 
departe aceste concepte: poporul german era considerat superior, parte din 
rasa ariană, cândva „rasa dominatoare“, care se deteriorase prin amestecul cu 
„fiare umane cu pielea întunecată la culoare“. Alterarea sângelui ar fi început 
odată cu „legătura“ Evei cu un demon, de pe urma căreia ar fi luat naştere 
aşa-numitele rase inferioare. Soluţia era „purificarea“ rasei -ariene, pentru a-i 
permite să-şi reia rolul de conducător al lumii. 

Unul dintre principalii arhitecţi ai ariozofiei a fost Lanz von Liebenfels, 
ziarist australian şi fost călugăr. În 1905, el a fondat revista Ostara pentru 
a-şi face cunoscute ideile, iar după doi ani a înfiinţat Ordinul Noilor Templieri 
(Ordo Novi Templi), o societate mistică secretă al cărei scop era armonizarea 
ştiinţei, artei şi religiei în cadrul unei ideologii noi de tip rasist. Accederea la 
grade superioare depindea, în acest Ordin, de „puritatea“ moştenirii genetice 

a initiatului: cu cât el sau ea era mai arian(ă), cu atât putea urca mai sus pe 
treptele ierarhice. Un ordin cu acelaşi nume activează şi în prezent. 

Se ştie cá Hitler era abonat la Ostara. De asemenea, este posibil să-l fi cunos- 
cut personal pe Liebenfels, fondatorul publicaţiei. Dietrich Eckhart, scriitor şi 
ocultist care a avut o puternică influenţă asupra lui Hitler în anii săi de formare 
şi a contribuit la crearea ideologiei nationalist-socialiste, era şi el abonat. În 
cartea Hitler and Stalin: Parallel Lives (Knopf, 1992), Alan Bullock, reputatul 
biograf al lui Hitler, nota: „Eckhart a fost omul de la care Hitler a avut cel mai 
mult de învăţat în primii ani ai mişcării“. Eckhart a murit în 1923, iar Hitler i-a 
adus un ultim omagiu în pagina de final a celebrei sale lucrări Mein Kampf. 

Eckhart a fost membru al unei alte organizaţii importante din epocă: Societatea 
Thule, o ramură a unei organizaţii oculte secrete numită Germanenorden sau 
„Ordinul Germanilor“ (cunoscut şi ca „Ordinul Teutonilor“). Societatea Thule a 
fost fondată în 1912, de Rudolf von Sebottendorff, un veteran al ocultismului, ca 
organizaţie magică ocultă având scopul de a contracara „conspirația evreiască“ 
şi alte asemenea „societăţi secrete“. Evident, era o grupare virulent antisemită, 
care se pronunţa în favoarea supremaţiei popoarelor nordice. Numele Thule 
derivă de la misticul continent pierdut despre care grecii şi romanii credeau că 
se află undeva în nord, identificat apoi de unii cercetători cu celebra Atlantida. 
Pe acest continent s-ar fi născut rasa ariană, susțineau membrii şi simpatizantii 
Societăţii Thule. 

În timp ce Hitler pare să fi fost prea puţin interesat de Societatea Thule, 
între unii adepţi ai mişcării şi ascensiunea nazismului au existat legături foarte 
clare. În 1919, doi membri ai Societăţii Thule, Karl Harrer şi Anton Drexler, au 
înfiinţat Partidul Muncitoresc German (DAP), la care Hitler a aderat. Acesta şi-a 
schimbat curând titulatura în Partidul Muncitoresc Naţional-Socialist German 
(NSDAP), mai cunoscut sub numele de Partidul Nazist. De asemenea, se pare 
că Rudolf Hess, un viitor personaj-cheie în Partidul Nazist, şi Ernst Rohm, con- 
ducătorul temutei organizaţii paramilitare a Cămăşilor Brune, ar fi fost membri 
ai Societăţii Thule sau, în orice caz, participanţi la întrunirile acesteia. 

Un alt element comun al Societăţii Thule şi Partidului Nazist este svastica, 
simbol adoptat de ambele mişcări. La momentul ascensiunii nazismului, svastica 
era deja binecunoscută printre grupările germane, fără a fi însă asociată cu o 
anumită semnificaţie politică, ci ca reprezentare a originilor străvechi ale popu- 
latiei ariene. Simbolul svasticii îşi are de fapt originile în cultura arianá/indianá 
antică şi în alte părţi ale lumii. Reprezentări ale svasticii au fost descoperite 
cu ocazia excavatiilor întreprinse la cetatea Troia (în Turcia de astăzi), unde 
simbolul avea, în mod curios, conotaţii pozitive, fiind considerat aducător de 
noroc şi sănătate. Ordo Novo Templi, organizaţie de orientare rasistă, a înce- 
put să folosească svastica încă din 1907, după care simbolul a fost adoptat de 
nazişti, percepţia publică asupra sa schimbându-se pentru totdeauna. 

Poate că Hitler manifesta un interes scăzut faţă de societăţile secrete, dar 
un alt personaj-cheie în Germania nazistă avea preocupări oculte serioase. 


Heinrich Himmler se născuse într-o familie catolică şi fusese influențat în co- 
pilărie de profesorii săi iezuiţi. În tinereţe, a fost atras de folclorul şi mitologia 
germane, precum şi de concepţiile oculte ale ariozofiei. Se spune că s-ar fi 
inspirat pentru constituirea organizaţiei SS din teoria rasei pure promovată de 
Ordo Novi Templi şi că ar fi preluat de la Societatea Thule simboluri precum 
svastica şi pumnalul. 

O influenţă a exercitat asupra lui Himmler şi societatea secretă Înalta 
Revelatie Armană, întemeiată de Guido von List, părinte, alături de Lanz von 
Liebenfels, al ideologiei ariene. Von List susţinea că în triburile germanice exis- 
tau trei caste, cea mai înaltă fiind Armanen sau preotii-conducatori. (Şi astăzi, 
câteva grupări minore îşi revendică ideologia lui von List.) 

În fine, o altă legătură între nazism şi societăţile secrete constă în faptul că 
sursa de inspiraţie pentru configurarea SS-ului a fost structura organizatorică a 
francmasonilor (de la care nazistii nu au preluat însă şi viziunea, masonii fiind 
persecutați sub Hitler) şi a iezuiţilor. Se spune că Hitler l-ar fi numit o dată, în 
glumă, pe Himmler „Ignatius Loyola al nostru“, cu referire la fondatorul din 
secolul al XVI-lea al ordinului iezuit. 


Ku Klux Klan 


Una dintre societăţile secrete care au folosit în mod deliberat conceptul superio- 
ritátii rasiale a fost Ku Klux Klan (mai cunoscut sub acronimul KKK). Denumirea 
organizaţiei reprezintă o combinaţie între cuvântul scoţian clan şi termenul 
grecesc kyklos, însemnând cerc. Şase veterani confederați ai Războiului Civil 
din America (1861-1865) au fondat această celebră grupare, în 1865, în statul 
Tennessee. Primii membri ai mişcării se deghizau în fantome şi spiriduşi pentru 
a speria lumea, dar curând activitatea organizaţiei a luat o turnură mult mai 
gravă, odată cu atacurile îndreptate împotriva oponenților politici şi a sclavilor 
eliberaţi. 

Adepții KKK purtau robe albe, cu glugă, ţinută inspirată din tradiţiile ir- 
landeze, şi titluri neobişnuite precum Titani, Vrăjitori sau Spiriduşi. Guvernul 
federal a retezat avântul mişcării, organizaţia dizolvându-se oficial la sfârşitul 
anilor 1870. KKK devenise însă imaginea de marcă a supremaţiei rasiale şi, 
în timpul Primului Război Mondial, societatea s-a reactivat, promovând ura 
faţă de populaţia de culoare, catolicii şi grupările nonprotestante formate din 
membri de altă rasă decât cea albă. Mesajul a avut o mare priză la public, Ku 
Klux Klan ajungând să numere, în 1924, aproape patru milioane de adepţi. 
Popularitatea sa a scăzut însă dramatic la finele anilor '20 şi în anii '30, după 
ce liderii mişcării s-au aliat cu unele grupări pronaziste. 

După Al Doilea Război Mondial (1939-1945), câteva organizaţii care îşi 
revendicau titulatura KKK s-au manifestat sporadic, la nivel local, dar numele 
mişcării, asociat cu ura rasială, provoacă si acum fiori. Activitatii sale i s-au 


36 Ordinul „Societatea lui lisus“ (n.tr.). 

opus însă alte societăţi secrete. O astfel de organizaţie, înfiinţată în anii '20, în 
SUA, ca reacţie la manifestările rasiste ale Ku Klux Klan, a fost Order of Anti- 
Poke Noses. După cum o arată şi numele, societatea a militat contra grupărilor 
„care îşi bagă nasul în treburile altora“. 


Confreria Odin 


Confreria Odin este o societate secretá a cárei existentá a ajuns in atentia 
marelui public de-abia în ultimii ani. La fel ca multe asemenea organizaţii, şi 
ea îşi revendică o istorie veche, care datează încă din 1421. Pretinde că a fost 
întemeiată în scopul protejării Vechii Religii — venerarea divinitátilor antice, 
numite în mod uzual de către creştini „păgâne“ — în perioada vânătorii de 
vrăjitoare. Organizaţia sustine că Vechea Religie a supravieţuit, deşi poartă 
„semnele lăsate de colții creştinismului“, o credinţă asupra căreia nu merită să- 
şi irosească forţele. Informaţii cu privire la această grupare au ieşit la iveală în 
1992, odată cu publicarea de către profesorul Mark Mirabello a cărţii The Odin 
Brotherhood (Holmes Publishing Group, 1992), bazată pe discuţii şi interviuri 
cu unii membri britanici ai mişcării. 

Pentru a fi iniţiaţi, candidaţii trebuie să practice trei mici incizii în piele: 
bărbaţii, pe piept, iar femeile, pe degetul arătător de la mâna dreaptă. Tăieturile 
sunt făcute în numele „violenţei sfinte şi necesare“. Confreria respinge monote- 
ismul, considerându-l rizibil şi absurd, şi venerează mai multi zei, printre care 
cunoscutele divinităţi scandinave Odin, Thor sau Freya. Initiatii cred în viaţa 
de după moarte, dar nu acceptă conceptul creştin al „iadului“, insistând asupra 
necesităţii ca oamenii să „caute cunoaşterea“, în loc să se bazeze pe credinţă, 
care poate „paraliza mintea“. Sustin întâietatea puterii asupra slăbiciunii, apre- 
ciază mai mult mândria decât umilinţa şi pun mare preţ pe curaj, membrii fiind 
sfátuiti să trăiască bine şi să „moară demn“. 

Locul ocupat de Confreria Odin printre celelalte societăţi secrete sau impor- 
tanta sa sunt greu de evaluat câtă vreme cunoaştem prea puţine despre numărul 
membrilor şi răspândirea mişcării. În lume activează în prezent numeroase 
grupări, cele mai multe înfiinţate însă relativ recent, care încearcă să promoveze 
diverse religii „păgâne“, inclusiv credinţele străvechi din nordul Europei. La 
fel ca în cazul religiei Wicca, ele reinterpretează concepţii mai vechi, adaptân- 
du-le la cerinţele lumii moderne. În aceste condiţii, supraviețuirea unei societăți 
secrete întemeiate la începutul secolului al XV-lea cu scopul explicit de a proteja 
vechile religii „păgâne“ ar fi cu adevărat extraordinară. 

Doctorul Mirabello crede că membrii confreriei s-au arătat dispuşi să coo- 
pereze cu el, deoarece au dorit să-l folosească drept „instrument de recrutare“. 
El notează: „Între noi a fost o înțelegere tacită, potrivit căreia sarcina mea era 
aceea de a face cunoscute anumite informaţii. Mi s-a cerut să nu scriu nimic 
negativ la adresa grupului şi să nu dezvălui nume de persoane; în schimb, aveam 


să dobândesc «faimă» ca mesager“. Mirabello continuă prin a descrie etapele 
pregătitoare, „destul de complicate“, de dinaintea interviurilor: „Am început 
cu câteva întâlniri, semnificative se pare, în librării. Au urmat invitaţii la cine 
exotice nocturne şi prezentarea unor oameni care susțineau că au cunoscut 
divinităţile nordice. Am primit scrisori în versuri, ştampilate în Germania, 
aparent din partea lui Odin. În fine, în 2002, la mult timp după ce terminasem 
cartea, am fost vizitat de o femeie misterioasă din Germania, care pretindea că 
fusese trimisă de Odin. Apariţia ei în micul campus universitar în care lucram 
a făcut senzaţie“. 


Capitolul şase 


Bani şi influenţă 


UATI URMA BANILOR. Se spune cá aşa se descâlcesc toate itele unei crime 

sau ale unui scandal politic. Iar sfatul este fără îndoială valabil în cazul 

teoriilor conspirației şi presupuselor societăţi secrete care conduc lumea. 
După cum am arătat, bănuiala că s-ar afla în spatele acestei conjuratii univer- 
sale cade în general asupra Iluminatilor, deşi susţinătorii ipotezei nu reuşesc să 
se pună de acord asupra identităţii lor şi nici măcar asupra naturii lor terestre. 
Orice complot are însă nevoie de finanţare şi de cele mai multe ori sunt arátati cu 
degetul bancherii şi evreii — sau bancherii evrei. Iar printre „suspecţii“ de primă 
mână se numără dinastia de bancheri evrei Rothschild, care a pornit, la începutul 
secolului al XIX-lea, din străzile dosnice de la Frankfurt, pentru a cuceri lumea şi 
a deveni una dintre cele mai bogate şi puternice familii de pe pământ. 

Una dintre cauzele succesului timpuriu şi de durată al familiei Rothschild 
a fost decizia întemeietorului dinastiei, Mayer Rothschild, de a-şi trimite patru 
dintre cei cinci fii în mari oraşe ale Europei, respectiv Londra, Paris, Viena şi 
Napoli, pentru a înfiinţa sucursale. Cel mai mare dintre copii, Amschel, a rămas 
la Frankfurt pentru a superviza activitatea firmei-mamă. 

Tinerea afacerii sub controlul strict al familiei s-a dovedit o tactică reuşi- 
tă, chiar dacă a iscat, inevitabil, invidie şi bănuieli. Iar faptul că o parte din 
avere s-a făcut, la început, prin subvenţionarea britanicilor, în bătăliile contra 
lui Napoleon — clanul imbogátindu-se, practic, de pe urma războiului — a 
alimentat suspiciunile. În plus, familia Rothschild era masonă de generaţii, 
sustine Stephen Knight in The Brotherhood, cartea dedicată francmasoneriei. 
Iar legăturile strânse cu guvernele Austriei şi Marii Britanii, susţinerea băncilor 
lor centrale şi înnobilarea unor membri ai familiei, în ambele ţări, au dat şi mai 
multă apă la moară teoriilor conspirației. 

Cu toate acestea, tot — sau aproape tot — ce a făcut clanul Rothschild se în- 
cadrează în practicile bancare uzuale. Mai mult, el şi-a pierdut o mare parte din 
influenţă în secolul al XX-lea, pentru că s-a implicat prea puţin într-o economie 
care avea să devină locomotiva întregii lumi, cea a Statelor Unite. Cu greu am 
putea cataloga acest comportament drept corespunzător pentru o familie de 
elită, capabilă să manipuleze economiile unor ţări şi chiar să provoace războaie 
pentru a-şi atinge scopurile. 

La rândul lor, Statele Unite au avut şi ele parte de coloşi ai finanţelor 
asociaţi cu societăţi secrete şi conspirații universale: John D. Rockefeller 

(mort în 1937) şi John Pierpont Morgan (mai cunoscut ca J.P. Morgan), de- 
cedat în 1943. Şi ei pot fi acuzaţi de uz de putere în beneficiul propriu sau de 
lipsă de scrupule, dar nu există dovezi care să ateste implicarea lor în vreun 
complot inspirat de Illuminati. 


Antisemitismul şi societăţile secrete 


Prezenţa dinastiei Rothschild în centrul atâtor teorii ale conspirației nu poate 
fi — şi nici nu este — o simplă coincidenţă. Din păcate, multe dintre asertiunile 
legate de activitatea unor societăţi secrete se întemeiază pe antisemitism, fie 
virulent şi declarat, fie ceva mai subtil. Evident, apogeul a fost atins de liderii 
Germaniei naziste, care au susţinut existenţa unei conspirații evreieşti universa- 
le. Asemenea concepţii nu s-au limitat însă la Germania şi la teoria supremaţiei 
rasei ariene. Antisemitismul se manifestă de multe sute de ani, alimentat uneori 
de anumite curente creştine care pun uciderea lui lisus pe seama evreilor. Ele 
sunt inspirate de cuvintele zguduitoare redate în Evanghelia după Matei 27:25 
din Noul Testament, în scena în care Pilat din Pont, guvernatorul roman, se 
adresează evreilor, declinându-şi răspunderea faţă de ceea ce i se va întâmpla 
lui lisus. „Iar tot poporul a răspuns şi a zis: Sângele Lui asupra noastră şi asupra 
copiilor noştri!“ 

Pogromuri împotriva evreilor au avut loc în diverse momente ale istoriei 
şi în multe locuri din Europa, printre care York, în Anglia, la finele secolului 
al XI-lea. La sfârşitul veacului al XIX-lea, antisemitismul, deja existent într-o 
mare parte a lumii occidentale, a luat o nouă turnură: de data aceasta, acuzele 
vizau nu numai o societate evreiască secretă care complota pentru a-şi asigura 
dominaţia asupra lumii, ci şi un program scris, care descria, punct cu punct, 
paşii care trebuiau parcurşi pentru realizarea acestui obiectiv. 

Protocoalele inteleptilor Sionului este unul dintre cele mai notorii — şi peri- 
culoase — falsuri din istoria omenirii. Puţine scrieri au produs atâta suferinţă, 
nenorocire şi moarte. Cei care le-au lansat pe piață au afirmat că Protocoalele 
ar fi fost elaborate de lideri evrei, fără a putea specifica însă unde şi când ar fi 
avut loc întrunirile societăţii lor secrete. Planurile prevedeau, nici mai mult, nici 
mai puţin, decât preluarea controlului asupra întregii planete. Au fost publicate 
pentru prima dată într-o revistă rusească, în jurul anului 1905, deşi zvonurile 
despre existenţa lor circulau deja de mai multă vreme. 

Se crede că falsul ar fi fost conceput în anii 1890, dar identitatea autorilor 
rămâne şi acum un mister. Unul dintre suspecti este o aristocrată rusoaicá pe 
nume luliana Glinka, posibil o spioană, care trăise la Paris şi fusese atrasă de 
teozofie. Bănuiala a căzut şi asupra lui Matvei Golovinski, probabil tot un agent 
al serviciilor secrete ruseşti. Şi el a locuit o vreme la Paris, unde l-a cunoscut pe 
Charles Joly, fiul lui Maurice Joly, a cărui lucrare satirică, publicată în 1864, 
Dialoguri în iad între Montesquieu şi Machiavelli, a fost în mod clar plagiată în 
Protocoale. La rândul său, Maurice .Joly pare să fi preluat anumite elemente 


ISTORIA SOCIETATILOR SECRETE 


dintr-o altă operă, mai degrabă îndreptată contra iezuiţilor decât a evreilor. În 
orice caz, nici una dintre aceste scrieri nu avea un caracter antisemit. În fine, o 
altă presupusă sursă de inspiraţie ar fi fost un roman, din 1868, al lui Hermann 
Goedsche, intitulat Biarritz. 

Oricine ar fi responsabil de compilarea Protocoalelor (un lucru este cert: nu 
aparţin inteleptilor evrei) şi de limbajul utilizat, ele au fost folosite bona fide de 
o societate secretă înfiinţată în Rusia. Suta Neagră grupa mai multe organizaţii 
conservatoare şi reacționare care activau atât ca societate secretă şi curent 
politic, cât şi ca tâlhari şi asasini. ÎI sprijineau pe tar şi se opunea introducerii 
reformelor politice în Rusia. 

Suta Neagră a devenit deosebit de activă după înfrângerea ruşinoasă suferită 
de Rusia în fata Japoniei, in 1905, care a adus în discuţie necesitatea unei mai 
mari deschideri a sistemului politic rusesc, arhaic şi caduc, perspectivă căreia 
organizaţia i se împotrivea din toate puterile. Pentru a spulbera tentativele de 
sprijinire a reformelor, Suta Neagră a publicat Protocoalele într-o cártulie, în 
speranţa că ruşii vor da crezare ideii că schimbările politice preconizate în ţara 
lor erau parte a unui complot evreiesc mai amplu, având drept scop distrugerea 
creştinismului şi acapararea puterii mondiale de către evrei. Zvonul cu privire 
la existenţa Protocoalelor s-a răspândit în toată ţara, devenind un argument 
puternic în defavoarea reformelor sau revoluţiei. Situaţia era, într-un fel hilară 
şi paradoxală: o societate secretă reală se folosea de un fals pentru a „expune“ 
activităţile unei alte organizaţii clandestine, dar inexistente. 

După cum ştim, încercările de a opri declanşarea revoluţiei s-au soldat 
cu un eşec. Mai important pentru tema abordată în acest volum este însă 
faptul că unii dintre ruşii albi care au fost nevoiţi să se refugieze în Occident, 
după preluarea puterii de către bolşevici, în 1917, au luat cu ei exemplare ale 
Protocoalelor. În 1920, ele erau deja traduse în germană şi engleză, apariţia 
lor fiind menţionată în ziarul londonez The Times. Între timp, în Statele Unite, 
scrierile au fost reproduse în paginile publicaţiei The Dearborn Independent, 
aparţinând producătorului de automobile Henry Ford. 

În 1921, Philip Groves, corespondentul la Istanbul al ziarului The Times, 
a preluat o parte din concluziile unui alt jurnalist, Lucien West, pe care le-a 
completat cu rezultatele propriilor investigaţii. El a dezvăluit că Protocoalele 
nu erau decât un plagiat neruşinat după opera lui Maurice Joly. Din păcate, 
această acţiune de demascare nu a împiedicat creşterea popularității cărţii, 
mai ales în Germania. După venirea lui Hitler la putere, ea a devenit manual 
de studiu în şcoli. 

Astăzi este greu de înţeles cum de aceste scrieri, cel puţin bizare, s-au bucu- 
rat de o asemenea răspândire, fiind considerate autentice de către atâţia oameni 
din Rusia şi din multe alte ţări. Interesul pe care l-au stârnit poate fi perceput 
din acest pasaj din Protocolul al VII-lea, dedicat războaielor mondiale: 


„Înmulțirea înarmărilor şi a personalului polițienesc este o în- 
tregire necesară a planului ce l-am expus. În toate Statele trebuie 
ca, în afară de noi, să nu se găsească decât masele de proletari, 
câţiva milionari devotați nouă, poliţişti şi soldati. 

În întreaga Europă, ca şi pe celelalte continente, trebuie să 
intretinem agitația, suspiciunea, neintelegerea si ura. Castigul 
atunci ne este indoit.“ 


Iar în Protocolul al XVII-lea, despre abuzul de autoritate, găsim următorul 
text: 


„Regele Evreilor va fi atunci simultan şi adevăratul papă al 
Universului şi Patriarh al unei Biserici mondiale.“ 


Si, pentru a înlătură orice eventuală urmă de neînțelegere privitoare la 
evrei, banii şi la puterea lor, în Protocolul al XXI-lea, despre împrumuturi şi 
dobânzi, se specifică: 


„Noi am profitat totdeauna din plin de corupţia administratorilor 
şi de neglijenta crasá a tuturor conducătorilor, pentru a primi ulterior 
înapoi, prin intermediul dobânzilor, sume duble, triple si uneori chiar 
şi mai mari, în urma acordării unor împrumuturi uriaşe care nu erau 
aproape deloc necesare acestor guverne de goi [ne-evrei]. Se mai 
poate oare cineva lăuda cu o asemenea realizare?“ 


Şi astăzi, din nefericire, Protocoalele mai sunt luate în serios în unele părţi 
ale lumii, ceea ce demonstrează, din nou, marea complexitate a lumii socie- 
tátilor secrete, precum şi adevărul, deja verificat, că o organizaţie inexistentă 
poate avea uneori un impact mai mare decât una reală. 


Elitele 


Faptul cá multe teorii ale conspirației exagerează în mod evident rolul elitelor 
în formarea unor societăţi secrete periculoase nu diminuează cu nimic gravita- 
tea acestei ameninţări potenţiale. Cu toate acestea, unele societăţi secrete s-au 
limitat la căutarea plăcerii, şi nu a supremaţiei mondiale. Este şi cazul celebrului 
de acum Club „Focul Iadului“ (Hell-Fire) din secolul al XVIII-lea. De fapt, se 
pare că au existat nu unul, ci mai multe cluburi Hell-Fire, înfiinţate cu scopul 
de a practica satanismul şi a lua creştinismul în derâdere, întâlnirile fiind însă 
mai mult dedicate băuturii şi sexului. 

Prima astfel de organizaţie a fost, probabil, cea întemeiată în jurul anului 
1720 de către Filip, duce de Wharton şi francmason pentru scurt timp. Totuşi, 
nu este exclusă existenţa unei alte societăţi secrete, mai vechi, care să-i fi 

servit drept sursă de inspiraţie. Se pare că societatea secretă a lui Wharton 
nu a rezistat prea mult, dar altele au răsărit imediat în diverse locuri, inclu- 
siv în Irlanda. De-abia în anii 1740, a apărut însă gruparea care avea să fie 
considerată „adevăratul“ club „Focul Iadului“, cu toate că la acea vreme purta 
alt nume. Organizaţia fondată de Sir Francis Dashwood se intitula „Frăția 
Sfântului Francisc din Wycombe" şi avea sediul în fosta abație cisterciană din 
Medmenham, la vest de Londra, renovată de Sir Francis. Deasupra intrării 
în abație era înscris celebrul epigraf al scriitorului francez Francois Rabelais: 
Fay ce que voudras („Fă ce vrei“). Sentimentul avea să fie probabil împărtăşit, 
peste un secol şi jumătate, de Aleister Crowley, care îl va transforma în crezul 
fundamental al noii sale religii secrete. 

Acest motto ne oferă un indiciu în legătură cu ceea ce se întâmpla în cadrul 
întâlnirilor frátiei: băutură din belşug, baluri mascate, aluzii sau poate chiar 
activităţi de natură sexuală. Ceremoniile par să fi fost mai degrabă păgâne 
decât satanice. Chiar dacă, aşa cum s-a sugerat, clubul ar fi urmărit anumite 
scopuri politice, distracţia ireverentioasá şi plăcerile senzuale aveau în mod 
cert întâietate. 

Cam în acelaşi timp cu epoca de apogeu a „Focului Iadului“, peste ocean, 
la Universitatea Yale, statul Connecticut, lua ființă un alt club, Crotona, după 
numele localităţii în care Pitagora şi-a întemeiat celebra sa şcoală. Crotona era 
o societate literară care funcţiona în mod cert în jurul anului 1750. Însă, de-abia 
peste 80 de ani, şi tot la Yale, avea să se nască cea mai notorie — etichetă pe 
deplin meritată, vor spune multi — frátie universitară americană: Societatea 
„Cap de mort“ (Skull and Bones). 

Un student pe nume William Huntington Russell a fost iniţiatorul acestei 
renumite frátii. A fondat-o în 1832, la un an după efectuarea unei călătorii de 
studii în Germania, unde se pare că s-a împrietenit cu un membru al uneia dintre 
numeroasele societăţi secrete active în acea perioadă, primind apoi dreptul de 
a organiza o sucursală în Statele Unite. Ceea ce a şi făcut, înrolând în asociaţie 
alti 14 studenti. S-a numit, la început, Eulogian Club”. Titulatura a fost însă 
rapid schimbată după ce capul de mort de pe steagul piraţilor a fost adoptat 
drept simbol. Numele lui Russell a supravieţuit până în zilele noastre în Russell 
Trust Association, compania care administrează şi acum bunurile societăţii 
Skull and Bones, inclusiv proprietatea de 50 de acri deţinută pe insula Deer 
de pe fluviul St. Lawrence, în statul New Haven, unde se află sediul societăţii 
(poreclit, în jargonul initiatilor, „mormântul“). 

Numărul de membri este limitat la 15 pe an. Admiterea în Ordin se reali- 
zează printr-un ritual de selecţie, dus la îndeplinire de către 15 studenţi din 
cursul superior al Universităţii Yale, care formează grupul curent de membri ai 
societăţii secrete. Ei selectează 15 studenţi din cursul inferior, pentru a deveni 
Bonesmen în anul următor. Începând din 1991, şi femeile au fost acceptate în 
acest club exclusivist. Există diverse grade de iniţiere şi alte ritualuri de tip 

„masonic“, după unii comentatori, iar membrilor li se atribuie nume preluate 
din mitologia antică, probabil într-un mod asemănător cu practica de dinainte 
cu un secol a Iluminatilor. 

De-a lungul anilor, Skull and Bones a dat naştere, inevitabil, multor con- 
troverse, în parte din cauza misterului care învăluie activitatea sa, ritualurile şi 
sediul societăţii. Totuşi, principalul argument care a alimentat suspiciunile se 
referă la poziţia extrem de influentă ocupată de multi foşti studenti de la Yale 
şi membri ai acestui club în cadrul societăţii americane. Îngrijorarea nu este 
nouă, ea datând încă din secolul al XIX-lea. În 1873, într-un articol publicat 
anonim, un student de la Yale care nu fusese invitat să se alăture frátiei afirma: 
„An după an, această cangrená mortală se întinde tot mai mult. Frăția n-a fost 
niciodată o asemenea povară pentru colegiu ca acum, iar atitudinea sa ostilă 
este un pumn vârât în gura nemembrilor. Niciodată nu s-a manifestat cu atâta 
aroganță şi pretinsă superioritate... am ajuns în situaţia următoare: Colegiul 
Yale contra Skull and Bones! În spiritul dreptăţii, cerem tuturor să se pronunţe: 
care din ele merită să trăiască?“ 

Articolul pare să nu fi dăunat în nici un fel societăţii sau succesului mem- 
brilor săi. Primul Bonesman devenit preşedinte al Statelor Unite a fost William 
Taft, ales la câţiva ani după izbucnirea Primului Război Mondial. l-au urmat 
alţi doi: George Bush senior şi fiul său, George W. Bush. Dacă senatorul John 
Kerry ar fi câştigat alegerile prezidenţiale din 2004, ar fi devenit al patrulea 
Bonesman de la Casa Albă. 

Central Intelligence Agency (CIA), principala structură de spionaj din Statele 
Unite, a fost înfiinţată, în 1947, la recomandarea unui comitet prezidat de 
Robert Lovett, fost membru al Skull and Bones. Drept urmare, mulţi membri 
ai frátiei au păşit de atunci pe uşile sediului din Langley, Virginia, al CIA. Unii 
comentatori susțin chiar că termenul folosit în trecut la Yale pentru a-i desemna 
pe membrii „Societăţii Cap de mort“, ar fi fost spook, însemnând „fantomă“, 
acelaşi prin care CIA îi numeşte, în jargon, pe agenţii săi secreti. 

Multi văd în Skull and Bones mâna lungă a unei conspirații cu ramificații la 
nivel mondial. Totuşi, nu este greu de înţeles de ce frátiile secrete din marile 
universităţi servesc ca bază de recrutare a tinerilor destinati unor cariere în 
guvern, justiţie, finanţe şi în alte sectoare influente ale vieţii. americane. lar 
Skull and Bones reprezintă elita elitelor. De fapt, comparativ cu francmaso- 
neria, care se mândreşte cu 14 membri deveniți preşedinţi ai Statelor Unite, 
Skull and Bones nu s-a descurcat prea bine. Nu se compară nici măcar cu 
Ordinul Benevolent şi Protector al Elanilor, un club social, dedicat întrunirilor 
bahice, înfiinţat în secolul al XIX-lea (şi popular şi astăzi), care a dat Americii 
cinci preşedinţi. Adevărul este că Skull and Bones trebuie văzută drept ceea ce 
este: o asociaţie studențească autodeclarată societate secretă, deloc lipsită de 
importanţă şi influenţă, dar în esenţă un loc plăcut pentru a lega prietenii şi a 
pune tara la cale — o grupare de foşti colegi de şcoală, „asezonată“ cu câteva 
ritualuri misterioase. 

Asociaţiile de întrajutorare 


Societăţi secrete precum Skull and Bones constituie locul de întâlnire al celor 
bogaţi, dar elitele nu deţin apanajul grupărilor care acţionează din umbră. 
Şi alte categorii sociale şi-au creat asociaţii în scopul stabilirii de contacte şi 
îmbunătăţirii statutului financiar. Încă din secolul al XVIII-lea (şi chiar de di- 
nainte), în Insulele Britanice multe profesii şi bresle meşteşugăreşti s-au reunit 
în grupări care aveau drept scop acordarea de sprijin mutual membrilor lor. Ele 
au fost precursoarele viitoarelor şi extrem de puternicelor asociaţii de întrajuto- 
rare, organizaţii private care au cunoscut o largă răspândire până în secolul al 
XX-lea, când sistemul asigurărilor sociale de stat a preluat cea mai mare parte 
a îndatoririlor lor. Fenomenul nu s-a manifestat numai în Insulele Britanice, ci 
şi în multe alte ţări vorbitoare de limbă engleză. Aşa au apărut, de exemplu, 
organizaţiile voluntare nonprofit din Statele Unite. 

Odd Fellows este un exemplu de astfel de asociaţie de întrajutorare. Originea 
numelui şi data înfiinţării organizaţiei au rămas necunoscute. Se presupune că 
s-a născut la sfârşitul secolului al XVII-lea sau începutul secolului al XVIII-lea 
din breslele lucrătorilor şi meşteşugarilor zilieri (cunoscuţi sub numele colectiv 
de „calfe“) din comitatul englez Yorkshire şi vecinul său de la sud, Midlands. 
Începuturile asociaţiei seamănă izbitor cu cele ale francmasoneriei, care îşi trage 
rădăcinile din breslele zidarilor, fapt deloc surprinzător, societăţile constituite 
în acea epocă având multe elemente comune. Erau locuri în care oameni de 
aceeaşi profesie sau care împărtăşeau anumite credinţe se întâlneau pentru a 
discuta, a se ajuta reciproc şi, în general, a petrece câteva ore într-o ambiantá 
fráteascá. După cum am arătat, multe asemenea grupări, printre care masoneria, 
şi-au format în timp ritualuri şi reguli de iniţiere şi au manifestat o puternică 
predilecție pentru secretizare sau cel putin discreţie. | 

La fel ca masonii, membrii Odd Fellows erau organizaţi în loji. Cea mai 
veche regulă despre care avem cunoştinţă stabilea că loja se va întruni în loca- 
luri publice din Londra, aşa cum procedau şi multe loji masonice. De exemplu, 
Loja Loyal Aristarchus se întâlnea alternativ în hanul Oakley din Soutwark, în 
tavernele Globe, din Hatton Garden (în prezent, magazin de bijuterii), şi Boar's 
Head, din Smithfield (actualmente, piaţă de carne). 

Aidoma multor altor societăţi secrete, Odd Fellows se mândreşte cu trecutul 
sáu. Lojile şi membrii lor susţin că se trag din israelitii captivi în Babilon. Legenda 
spune că aceştia ar fi supravieţuit distrugerii Templului din Ierusalim din anul 70 
d.Hr., romanii preluându-le ulterior lojile şi ducându-le în Britania. Din păcate, 
nu s-au găsit dovezi care să susţină această poveste plină de culoare. 

Odd Fellows avea un sistem organizatoric similar cu cel al masonilor, dar 
asemănările se opresc aici. Scopurile şi mijloacele de atingere a acestora di- 
fereau. În timp ce masoneria, rămânând un grup de sprijin pentru membrii 
săi, s-a concentrat asupra ezotericului, ritualului şi speculatiei intelectuale, 
Odd Fellows şi alte grupări înrudite s-au dedicat unor activităţi mai practice, 

de genul oferirii de adăpost pe timp de noapte, ajutorării membrilor aflaţi în 
suferinţă, organizării funeraliilor lor sau ajutorului financiar acordat văduvelor. 
Procesul a fost accelerat în prima parte a secolului al XIX-lea, când o lojă din 
Manchester s-a decis să se rupă din cadrul Marelui Ordin Unit al Odd Fellows, 
declarându-şi independenţa sub numele de Unitatea din Manchester. 

Deşi obiectivele unor astfel de organizaţii şi, în special, ajutorarea mem- 
brilor săraci sau cu probleme erau lăudabile, o anumită prudenţă în acţiuni 
era necesară pentru a nu alarma autorităţile, foarte vigilente la acea vreme 
fata de societăţile secrete. Motivele oficialităților erau legate atât de amintirea 
recentei Revoluții Franceze, cât şi de îngrijorarea cu care era privită activitatea 
unor grupări (continentale, nu britanice) precum masoneria sau Illuminati. 
Teama de posibile ameninţări la adresa stabilităţii ţării a dus la promulgarea, 
în 1799, a legii societăţilor ilicite, care interzicea funcţionarea asociaţiilor 
constituite „ilegal“. Erau vizate şi grupările ai căror membri îşi jurau credinţă 
unul altuia. La un moment dat, s-a pus chiar problema scoaterii în afara legii 
a tuturor societăţilor secrete din Insulele Britanice, inclusiv a francmasoneriei. 
Parlamentul era însă mult mai preocupat de organizaţiile secrete radicale de 
genul Societăţii de Corespondenţă din Londra sau al Societăţii Irlandezilor 
Uniti şi grupurilor înrudite, respectiv Britonii Uniti, Scotienii Uniti şi Englezii 
Uniti. Într-un final, în urma lobby-ului făcut de unii masoni influenţi, lojile 
masonice deja existente au fost exceptate de la lege. Chiar dacă nu constituiau 
ţinta principală a legislativului britanic, Odd Fellows şi alte asociaţii similare 
erau nevoite să se manifeste în continuare cu prudenţă. 

În acea perioadă, tot mai mulţi muncitori au început să se unească în organi- 
zatii pentru a se proteja de sărăcie şi boli şi a-şi extinde drepturile. A luat naştere 
mişcarea muncitorească, iar obiectivele unor grupări de genul Odd Fellows au 
fost preluate în mare parte, spre nemulțumirea acestora, de către sindicatele în 
formare. Un exemplu ce ilustrează starea de nervozitate generată de rivalitatea 
dintre cele două tipuri de organizaţii s-a petrecut în 1834. După adoptarea Legii 
contra jurămintelor false, şase muncitori agricoli care protesau cerând mărirea 
salariilor au fost anchetați şi condamnaţi pentru „prestare de juráminte false“, 
devenind cunoscuţi sub numele de Martirii din Tolpuddle. Marele Maestru al 
lojii si alti lideri ai Unităţii din Manchester au reacţionat prompt, înlocuind 
jurămintele de sprijin reciproc din ritualurile proprii cu formularea, mai putin 
suspectă, de „obligativitate“ a membrilor de a acorda ajutor confratilor. 

Odd Fellows a fost cea mai populară asociaţie de întrajutorare din epocă, dar 
nu şi singura. Printre numeroasele astfel de grupări s-au numărat Ordinul Antic al 
Bivolilor, Olarii Liberi, Abstinentii, Ordinul Templierilor Buni, Pădurarii, Pástorii 
şi misterioşii Cáláreti (sau Societatea „Cuvântul Cáláretului^), despre care se cre- 
de că a supravieţuit în Scotia până în secolul al XX-lea. Era formată din „experţi 
în arta cabalină“ — potcovari şi dresori, de exemplu — care posedau aparent o in- 
credibilă abilitate de a se face intelesi de către cai, şoptindu-le un singur cuvânt 
(astăzi i-am numi, probabil, îmblânzitori de cai). Din unele studii recente rezultă 


ISTORIA SOCIETATILOR SECRETE 


că ar fi utilizat anumite alifii şi potiuni puternice pentru a supune animalele. Se 
pare că aveau ritualuri stranii, care includeau citirea unor părți din Biblie rostind 
cuvintele de ia coadă la cap, motiv pentru care au fost acuzaţi de practicarea ma- 
giei. Russell Lyon, autorul volumului The Quest for the Original Horse Whisperers 
(Luath Press, 2003), afirmă că şase astfel de experţi au ajuns să lupte de partea 
confederatilor în Războiul Civil din America. Într-un interviu acordat ziarului 
The Scotsman, Lyon precizează: „Cei şase tineri au devenit ofiţeri de cavalerie 
şi, după terminarea războiului, plictisiţi, s-au hotărât să întemeieze o societate 
secretă folosind tradiţia îmblânzitorilor de cai şi a jurămintelor lor“. Lyon sus- 
tine că, deşi majoritatea societăţilor Cáláretilor s-au desfiinţat, cel puţin una 
a supravieţuit până în zilele noastre şi se întruneşte periodic într-o locaţie din 
insulele Orkney. 

Grădinarii Liberi a fost o altă societate secretă la fel de fascinantă. Aşa cum 
o arată şi numele, era o asociaţie profesională. Cuprindea loji organizate într-un 
mod similar cu cele ale francmasonilor. Masonul şi istoricul scoţian Robert L. D. 
Cooper explică în cartea sa Cracking the Freemasons’ Code?? (Rider & Co, 2006) 
că înfiinţarea acestui Ordin coincide în mare cu renaşterea interesului pentru 
arhitectura peisagistică în rândurile moşierilor bogaţi, care „au folosit prin ur- 
mare un mare număr de grădinari“. Prima „constituţie“ cunoscută a unei astfel 
de grupări, „Fraternitie of the Gairdners of East Lothian“ din Scoţia, datează din 
1676. Prima Mare Lojă a Grădinarilor Liberi a fost fondată mult mai târziu, în 
1849, ducând la crearea a 60 de noi loji, dintre care trei în Statele Unite. 

Lojile Grădinarilor Liberi au coexistat cu alte loji, independente. O teorie 
le atribuie acestora din urmă o componenţă exclusiv bazată pe criterii profe- 
sionale, în timp ce lojile unite ar fi urmat o altă cale, către ceea ce am putea 
numi, prin corelare cu francmasoneria, Grădinărit Liber „speculativ“. Cooper 
citează în sprijinul acestei ipoteze definiţia Grădinăritului Liber oferită chiar 
de către Ordin: , ...folosirea termenilor din agricultură şi a celor ce definesc 
roadele pământului drept simboluri pentru exprimarea necesităţii cultivării 
minţii prin inteligenţă si virtute“. 

La fel ca francmasonii, Grădinarii Liberi au apelat la Templul lui Solomon 
ca sursă de inspiraţie, cu referiri explicite la acesta, în denumirile primelor trei 
grade de iniţiere. În cadrul ritualurilor lor, Solomon era Maestrul Grădinar, 
cel care „plantase o grădină în Balhama şi avea cunoştinţe despre toti arborii, 
arbustii şi celelalte plante, de la cedri înalţi din Liban la ierburi precum iedera 
sau isopul“. Grădinarii Liberi considerau că „strămoşii“ lor nu se limitaseră la 
construirea Templului, furnizând lemnul, ci se îngrijiseră de el şi după finali- 
zare, asigurând, de exemplu, ramurile de măslin pe care Marele Preot le lua 
cu el în Sfânta Sfintelor. Din acest motiv, ramura de măslin are o semnificaţie 
aparte pentru Ordin. Potrivit lui Cooper, Grădinarii Liberi „au fost şi sunt“ 
mai secretoşi decât francmasonii. El adaugă: ,, ...se pare că deţineau cunos- 
tinte ezoterice în aceeaşi măsură ca francmasonii“. Totuşi, spre deosebire de 

masoni, Ordinul Grădinarilor Liberi nu a supravieţuit. O asociaţie de întrajutoare 
afiliată acestora a activat până spre sfârşitul secolului al XX-lea, dar Ordinul 
dispăruse la acel moment şi, odată cu el, şi secretele sale, pierdute probabil, în 
mare parte, pentru totdeauna. 


Cecil Rhodes 


Una dintre acuzele frecvente în teoriile conspirației este aceea că societăţile 
secrete urmăresc distrugerea natiunilor-stat şi impunerea unui guvern mondial. 
În general, afirmaţia este eronată sau, în cel mai bun caz, o exagerare grosieră. 
Nu însă şi în cazul lui Cecil Rhodes. Învinuirile la adresa acestui aventurier, 
mare magnat şi politician sunt în mare parte indreptátite. Rhodes s-a născut in 
1853 şi a acumulat o avere uriaşă de pe urma minelor de diamant din Africa, 
devenind atât de cunoscut şi influent, încât a dat numele unei ţări — Rhodezia 
(actualmente Zimbabwe). Era un susţinător frecvent al Imperiului Britanic, 
sub al cărui control a sperat, la un moment dat, să aducă întreaga lume. Într- 
unul dintre primele sale testamente, el şi-a exprimat dorinţele la modul cel 
mai explicit: 


» ...Crearea, promovarea şi dezvoltarea unei societăţi secrete 
al cărei scop şi obiectiv real să fie extinderea dominaţiei britanice 
asupra întregii lumi, perfecţionarea unui sistem de emigrare din 
Statele Unite şi de colonizare de către cetăţenii britanici a tuturor 
teritoriilor locuite sunt țeluri care pot fi atinse prin multă energie 
şi muncă şi prin spirit de iniţiativă“, 


Totuşi, la momentul întocmirii testamentului final, ale cărui prevederi au fost 
puse în practică în 1902, după moartea lui Rhodes, visele sale de preamărire 
pentru Imperiul Britanic se mai potololiseră întrucâtva. În acest ultim testament, 
magnatul s-a limitat la crearea unor burse de studii la Universitatea Oxford, 
destinate inclusiv studenţilor americani. Printre beneficiari s-au numărat mai 
multe personalităţi ale vieţii politice: de exemplu, fostul preşedinte al Statelor 
Unite, Bill Clinton, a fost bursier Rhodes în anii '60. 

Deşi tonul revendicărilor pare mult diminuat în acest testament, Rhodes 
nu a renunţat de fapt nici o clipă la susţinerea dreptului Imperiului Britanic 
de a conduce lumea şi nici la speranţa de a readuce Statele Unite sub domi- 
natia acestuia. Pentru îndeplinirea acestor două scopuri, Rhodes a înfiinţat 
Societatea Aleşilor, o denumire pe deplin edificatoare în privinţa caracterului 
său elitist. După cum am arătat, acesta este totodată şi unul dintre numele fo- 
losite de Karl von Eckartshausen referitor la Şefii Secreti. Foarte puţine lucruri 
sunt cunoscute despre această societate secretă. Nu se ştie dacă, dincolo de 
titulatura pompoasă, ea a întreprins anumite acţiuni concrete. O teorie destul 
de vehiculată îl creditează pe Rhodes cu intenţia înfiinţării ei, rămasă însă la 

stadiul de proiect din lipsă de sprijin. În replică, alti comentatori susţin cá ar 
fi fost fondată în 1891 şi ar fi promovat cu succes obiectivele lui Rhodes şi ale 
colaboratorilor săi apropiaţi într-o manieră atât de secretă, încât puţini outsideri 
au aflat de activitatea sa. 

Carroll Quigley, reputat istoric american, este convinsă de existența unei 
„conspirații“ pentru instaurarea unui guvern mondial, ca şi de aceea a Societăţii 
Aleşilor. Ea descrie organizarea grupului, în cercuri interioare şi exterioare, 
asemănătoare Iluminatilor şi altor societăţi secrete sau, cel puţin, discrete. 
Cercul interior era format din Aleşi, iar cel exterior, iniţial denumit Asociaţia 
Asistentilor, era alcătuit din adepti şi simpatizanți. Alesii îl aveau în frunte, 
deloc surprinzător, pe Rhodes însuşi, în calitate de „General“ al Societăţii. El 
conlucra cu un comitet executiv compus din trei membri: bancherul Nathan 
Rothschild, jurnalistul William T. Stead şi Alfred Milner, la acea vreme, Înalt 
Comisar Britanic în Africa de Sud. Milner avea propriul său cerc influent de 
absolvenţi străluciți de la Oxford, poreclit „Grădiniţa“, şi era o personalitate 
puternică. Împărtăşea multe dintre concepţiile lui Rhodes privitoare la Imperiul 
Britanic. În jurul comitetului erau grupaţi „iniţiaţi“. 

Axa Rhodes-Milner avea să-şi dovedească viabilitatea şi după moartea lui 
Rhodes, în 1902. În 1909, în urma unei conferinţe desfăşurate în Ţara Galilor, 
a luat naştere gruparea Masa Rotundă sau Masa Rotundă Rhodes-Milner, cum 
mai este cunoscută, considerată de unii succesoarea Asociaţiei Asistentilor, şi 
deci asociată direct cu Societatea Aleşilor. Filiale ale Mesei Rotunde au fost 
înfiinţate în diverse colţuri ale lumii, printre care Statele Unite, India, Canada, 
Australia şi Marea Britanie. Li se atribuie o influenţă marcantă, atât înainte, 
cât şi după Primul Război Mondial. Au fost implicate în întemeierea Uniunii 
Africii de Sud, a Commonwealth-ului Britanic şi a Ligii Naţiunilor, nefericita 
organizaţie constituită, la finele Primului Război Mondial, în încercarea de a 
asigura statelor lumii un forum de dezbatere şi un cadru de rezolvarea a dis- 
putelor internaţionale. 

Carroll Quigley afirmă că, în spatele celebrei Declaraţii Balfour, s-ar fi 
aflat acelaşi Milner. Declaraţia, conținută într-o scrisoare adresată în 1917 
de ministrul de Externe de atunci al Marii Britanii, Arthur Balfour, lordului 
Rothschild (fiul lui Nathan Rothschild, din faimoasa dinastie de bancheri), 
angaja Regatul Unit să favorizeze stabilirea în Palestina a unei „case naţionale 
pentru poporul evreu“, un eufemism pentru viitorul stat Israel. Dacă ipote- 
za lui Quigley se verifică, ea certifică impactul la cel mai înalt nivel al axei 
Rhodes-Milner şi al grupărilor şi personalităţilor asociate acesteia asupra con- 
figurării lumii contemporane. 

Grupul Rhodes-Milner a influenţat decisiv organizaţiile înfiinţate ulteri- 
or şi având obiective similare. În cartea dedicată grupărilor internaţionale, 
Transnational Classes and International Relations (Routledge, 1998), Kees van 
der Pijl, profesor de relaţii internaţionale la Universitatea din Sussex, sublinia- 
ză: „Ca formă de socializare prin care consensul unei clase aflate momentan la 


conducere se modelează, transmite şi se transformă în decizie politică, Grupul 
Rhodes-Milner a devenit modelul urmat de toate... grupările viitoare“. 

Între timp, în Africa de Sud — teritoriu care îl imbogatise pe Rhodes si 
unde Milner deţinea o putere considerabilă — a luat ființă o societate secretă 
cu o orientare diametral opusă, care lupta contra britanicilor şi valorilor pro- 
movate de ei. Afrikaner Broederbond sau Frăția Africană a fost înfiinţată in 
1918, pentru a-i ajuta pe afrikaners să-şi împlinească „destinul“ în a guverna 
şi conduce propria ţară pe continentul negru. Societatea a fost puternic impli- 
cată în ascensiunea economică şi politică a populaţiei afrikaner după cel de-Al 
Doilea Război Mondial. Mai mult, unii analişti afirmă (fără a produce însă 
dovezi solide) că Afrikaner Broederbond, prevăzându-şi pieirea, a contribuit 
la eradicarea apartheid-ului în schimbul garantării de facto a puterii economice 
pentru minoritatea afrikaner. 


Consiliul pentru Relaţii Externe 


Unul dintre personajele-cheie în grupul Rhodes-Milner, membru al „Grădiniţei“ 
lui Milner şi, ulterior, presupusă figură de seamă în Societatea Aleşilor a fost 
Lionel Curtis. Puternic susţinător al Imperiului Britanic (sau Commonwealth, aşa 
cum avea să fie numit mai târziu), Curtis a urmărit extinderea influenţei acestuia 
în întreaga lume. În 1920, a fost unul dintre artizanii Institutului Regal pentru 
Afaceri Internaţionale, devenind Secretarul său Onorific. Institutul funcţionează şi 
astăzi şi este mai cunoscut ca Chatham House, după numele sediului din Londra. 
Pentru cei mai mulţi, este un organism de prestigiu, cu realizări excepţionale în 
domeniul analizei evenimentelor şi politicilor internationale. Adepții teoriilor 
conspirației îl văd însă drept o fostă (sau actuală) grupare secretă asemánátoarea 
Societăţii Aleşilor. Iar principalul lor argument constă în strânsa sa asociere cu 
omologul american, Consiliul pentru Relaţii Externe (CFR)?*. 

CFR a luat naştere în 1921, în urma întâlnirii experţilor şi consilierilor pe 
probleme de politică externă reunti cu ocazia Conferinţei de Pace de la Paris din 
1919, care a dus şi la crearea Institutului Regal pentru Afaceri Internaţionale. 
Scopul său a fost (şi rămâne) oferirea de consultanţă detaliată şi nepartizană 
asupra unor aspecte sectoriale sau de ansamblu ale politicii externe america- 
ne. A fost constituit din oameni de afaceri importanţi (printre care membri ai 
familiei Rockefeller), politicieni, oficiali guvernamentali şi universitari şi s-a 
implicat profund în problemele majore de politică internaţională cu care s-au 
confruntat administratiile succesive de la Casa Albă. Deloc surprinzător, acest 
grup de elită a devenit ţinta unor speculaţii, controverse şi atacuri din partea 
adeptilor teoriilor conspirației. În cunoscuta sa carte Rule by Secrecy” (Harper 
Collins Publishers, 2000), Jim Marrs numeşte CFR , ...bunicuţul societăţilor se- 
crete americane moderne", adăugând: „Mulţi comentatori văd în CFR o grupare 
care urmăreşte preluarea controlului asupra lumii, prin intermediul concernelor 


? Abrevierea titulaturii în limba engleză — Council of Foreign Relations (n.tr.). 
+ Guvernarea secretă a lumii (n.tr.). 

multinaționale, al tratatelor internationale şi al unui guvern mondial“. Consiliul 
a fost supus unor critici frecvente şi din partea Societăţii John Birch. 

Acuzele la adresa CFR pot fi, în mare parte, demontate ca extremiste şi 
paranoice. La fel de greu de justificat este şi etichetarea drept societate secre- 
tă atâta timp cât componenţa sa este făcută publică. Totuşi, ca în multe alte 
cazuri, criticii ignoră lucrurile mai prozaice în favoarea celor spectaculoase şi 
trec sub tăcere îngrijorările reale privitoare la astfel de organizaţii şi la modul 
de desfăşurare, sub egida lor şi în spatele uşilor închise, a unor discuţii de ma- 
ximă importanţă între potentatii zilei. CFR este un organism privat (neguver- 
namental), iar dezbaterile din sediul său din New York sunt confidentiale, din 
motive bine întemeiate, susţin organizatorii. Într-o astfel de ambiantá, membrii 
Consiliului, printre care figurează foştii preşedinţi Bill Clinton şi Jimmy Carter, 
ca şi decanul de vârstă al oamenilor de stat americani, Henry Kissinger, pot 
aborda liber, departe de ochii presei, diverse chestiuni politice. Pe de altă parte, 
aceiaşi membri sunt personalităţi atât de puternice şi influente, cu legături atât 
de strânse cu administraţia de la Casa Albă, încât suspiciunile care planează 
asupra activităţii lor par într-un fel justificate. 

Poate că dezbaterea unor idei şi puncte de vedere noi referitoare la poli- 
tica externă în acest cadru privat este utilă pentru administraţia americană, 
dar posibilitatea luării unor decizii de stat importante cu ocazia întrunirilor 
Consiliului, fără consultarea opiniei publice, este de natură să îngrijoreze. 
La fel de îngrijorătoare este şi eventualitatea ca unele grupuri de interese să 
folosească CFR ca organizaţie de lobby pe lângă factorii de decizie de la Casa 
Albă, cu scopul de a-şi promova propriile afaceri. 

Merită menţionată, în acest sens, reacţia cunoscutului economist John 
Kenneth Galbraith, care a demisionat din Consiliu în 1970, acuzând modul său 
de funcţionare. El a dezvăluit că sediul organizaţiei găzduia întruniri informale 
între oficialități guvernamentale şi diverşi oameni de afaceri. Reputatul ziarist 
Joseph Kraft, de asemenea fost membru al Consiliului, descrie CFR drept , ...un 
organism foarte apropiat de ceea ce am putea numi Elita Puterii — un grup de 
bărbaţi cu interese şi viziuni comune care pun la cale cursul evenimentelor de 
pe poziţii intangibile, situate în spatele scenei“. 

O controversă recentă vizează posibila implicare a CFR în constituirea unei 
uniuni nord-americane între Mexic, Canada şi Statele Unite, ca urmare a înche- 
ierii acordului de liber schimb şi creării Zonei Comerţului Liber din America 
de Nord (NAFTA). Într-un articol publicat în 2004, în Foreign Affairs, oficiosul 
Consiliului, Robert Pastor, profesor de relaţii internaţionale şi preşedinte al 
grupului de lucru al CFR, afirma: „Cele trei guverne ar trebui să conlucreze 
pentru adoptarea unui paşaport nord-american unic, acordat cu fiecare an 
unui număr tot mai mare de cetăţeni“. Apoi adăuga: „Guvernele Statelor Unite, 
Mexicului şi Canadei rămân apărători zeloşi ai unei concepţii depăşite asupra 
suveranităţii naţionale, chiar dacă cetăţenii acestor state sunt pregătiţi pentru 
o nouă abordare. Fiecare conducere în parte a pus de-a lungul timpului un mai 


mare accent pe diferenţe decât pe interesele comune. America de Nord are 
însă nevoie de lideri capabili să articuleze şi să urmeze o viziune mai largă“. 
Administraţiile care s-au succedat la Casa Albă au negat însă existenţa oricărui 
proiect vizând o astfel de „uniune“ sau o suveranitate comună. 


Comisia Trilaterală 


O altă organizaţie privată, Comisia Trilaterală (TC*!), suscită mai multe con- 
troverse decât CFR. S-a constituit în octombrie 1973, unul dintre artizani 
fiind David Rockefeller, a cărui familie avea legături strânse şi cu CFR. Fapt 
semnificativ, prima întrunire de lucru a TC a avut loc la Kyoto, în Japonia, iar 
în 1975 s-a desfăşurat, la Tokyo, prima sa conferinţă regională. 

Scopul declarat al TC a fost „promovarea înţelegerii mutuale şi întărirea 
cooperării“ dintre America de Nord, Europa (respectiv, Comunitatea Economică 
Europeană (CEE) sau Piaţa Comună, în componenţa de la acea dată) şi Japonia. 
Domeniile de conlucrare vizau sistemele bancar şi financiar, industria, econo- 
mia şi politica, iar printre membrii TC au figurat întotdeauna personalităţi de 
marcă din lumea afacerilor şi industriei. Între timp, ţintele vizate s-au extins 
considerabil: a fost creat forumul de Cooperare Economică Asia-Pacific (APEC), 
care include, în afară de Japonia, Australia şi China; CEE a devenit Uniunea 
Europeană şi a atras noi state; blocul nord-american s-a întărit prin alăturarea 
Mexicului. 

La fel ca CFR, TC este un organism privat. Membrii săi sunt figuri de seamă 
ale scenei politice internationale. Lista americană îi include, printre alţii, pe: 
fostul preşedinte George Bush; Dick Cheney, vicepreşedinte sub administraţia 
George W. Bush; Caspar Weinberger, fost secretar al apărării; Paul Wolfowitz, 
fost secretar adjunct al apărării; foştii preşedinţi Bill Clinton şi Walter Mondale; 
în fine, omniprezentul Henry Kissinger, fără de care nici un grup politic cu 
pretenţii nu ar fi complet. Li se adaugă fostul premier japonez Kiichi Miyazawa 
sau Serghei Karaganov, unul dintre cei mai influenţi intelectuali din Rusia, 
consilier al preşedinţilor Boris Eltin şi Vladimir Putin, precum şi câţiva jurnalişti 
de renume. 

În anii '70, prezenţa unui alt preşedinte american — Jimmy Carter — pe lista 
de membri ai TC a creat senzaţie, prelungind până în zilele noastre controversele 
din jurul acestei organizaţii şi alimentând teoriile conspirației. Când a preluat 
mandatul la Casa Albă, potrivit legii, Carter a demisionat din TC, dar a adus 
cu el în administraţie un mare număr de membri ai Comisiei Trilaterale (26, 
potrivit unor surse, deşi TC nu a recunoscut decât un total de 17). Chestiunea 
a declanşat un mare scandal: în 1980, Ronald Reagan, la acea vreme, candidat 
la nominalizare din partea Partidului Republican în alegerile prezidenţiale, 
l-a atacat pe oponentul democrat Jimmy Carter, precum şi pe contracandidatul 
său republican la nominalizare, George Bush (ulterior, vicepreşedintele său), 


*! Abrevierea titulaturii în limba engleză - Trilateral Commission (n.tr.). 

pentru apartenenţa la TC. Unii observatori afirmă că TC l-ar fi „desemnat“ pe 
Carter drept candidat prezidenţial şi l-ar fi folosit cu scopul de a-şi promova 
propria agendă, în timp ce alţii cred că Jimmy Carter a manipulat organizaţia 
pentru a-şi face mai cunoscută imaginea în cercurile influente. 

Oricare ar fi adevărul, criticile îndreptate de Reagan împotriva Comisiei 
Trilaterale au declanşat o polemică nici acum încheiată, iar TC se vede nevoită 
să se apere periodic de acuza că ar fi braţul din umbră al administraţiei americane 
şi al marilor afaceri. În secțiunea dedicată „întrebărilor frecvente“ de pe pagina 
sa de web, TC abordează deschis chestiunea Carter. Se afirmă că în momentul 
constituirii organizaţiei s-a constatat că numărul membrilor din sudul Statelor 
Unite era prea mic. „Prin urmare, s-a decis consultarea unor personalităţi din 
Atlanta pentru găsirea unor posibili candidaţi“, declară Comisia. Carter a fost, în 
cele din urmă, ales datorită „marii competenţe“ de care a dat dovadă în calitate 
de guvernator al Georgiei, precum şi datorită preocupărilor sale privind comerțul 
cu Japonia şi Europa Occidentală. Şi, mai departe: „După ce a fost ales preşedinte, 
domnul Carter a apelat în mod firesc la unii dintre membrii Comisiei Trilaterale 
ale căror performanţe şi personalităţi le cunoştea, invitându-i să i se alăture în 
cadrul noii administrații“. Şi o ultimă remarcă inserată în pagina de web a Comisiei: 
multe dintre aceste oficialități ar fi reprezentat „alegeri normale“ pentru orice 
preşedinte provenit din rândurile Partidului Democrat, indiferent dacă ele ar fi 
făcut sau nu parte din TC. 

La fel ca în cazul CFR, multe dintre criticile prea înflăcărate la adresa 
Comisiei, componenţei şi activităţilor sale pot fi uşor demontate. TC include 
un număr mare de membri, din medii, ţări, culturi şi regimuri politice extrem 
de diverse. Prezumția implicării tuturor acestora sau, cel putin, a unui nucleu al 
organizaţiei în proiecte secrete de impunere a unui control/guvern la nivel mon- 
dial este deplasată. Membrii Comisiei ar putea fi flatati de titulatura de „arhitecţi 
ai Noii Ordini Mondiale“, atribuită de unii comentatori, dar descrierea nu rezistă 
unei analize atente. Pentru a-l cita pe profesorul american Michael Barkun, lista 
de nume de marcă din rândurile membrilor TC este „ameţitoare“ pentru adepţii 
teoriilor conspirației. Barkun remarcă în A Culture of Conspiracy (University 
of California Press, 2003): „Oameni cu simpatii de stânga sau de dreapta care 
împărtăşesc această antipatie [contra puterii şi bogăției corporatiste] au găsit 
în Comisia Trilaterală şi în alte organizaţii similare ţinte favorite“. 

Şi totuşi, criticile exagerate îndreptate împotriva Comisiei tind să pună în 
umbră îngrijorări poate mai puţin senzaţionale, dar mai palpabile. Deşi respinge 
toate supozitiile legate de existenţa unui plan de guvernare a lumii elaborat 
de TC, profesorul van der Pijl subliniază importanţa Comisiei ca organizaţie 
a elitelor conducătoare. El notează în Transnational Classes and International 
Relations: „Comisia Trilaterală [este]... un forum consultativ al clasei condu- 
cátoare... în tradiţia grupului Rhodes-Milner“, evidențiind, în acelaşi timp, 
rolul sáu de „organism consultativ“ pentru ,,proprietarii-presedinti şi mem- 
brii consiliilor de conducere din corporatiile transnationale“. El sustine cá, la 

jumătatea anilor '80, două treimi dintre cele mai mari 100 de companii globale 
îşi trimiseseră reprezentanţi în Comisie. 

Comisia Trilaterală are aceeaşi problemă ca CFR: legitimitatea. TC susţine, 
pe drept cuvânt, că nu este o societate „secretă“ şi că a furnizat din proprie 
iniţiativă date despre componenţa, scopurile şi obiectivele sale (care nu includ 
„guvernarea mondială“, după cum se afirmă sec). Mai mult, ea afirmă că „numai 
discuţiile purtate în cadrul întâlnirilor sunt «confidentiale», şi aceasta pentru 
a încuraja exprimarea sinceră a opiniilor şi a maximiza rezultatele procesului 
educativ printre membrii Comisiei“. Totuşi, accesul la informaţii de culise sau 
cu caracter privilegiat, dar mai ales poziţia influentă a atâtor personalităţi din 
cadrul Comisiei continuă să alimenteze suspiciunile care planează asupra ca- 
drului privat, total diferit de cel democratic, cu care ne-am obişnuit, în care se 
discută probleme de mare interes — sau chiar se iau decizii importante. 

În timp ce îngrijorarea cu privire la activităţile secrete desfăşurate de TC şi 
CFR persistă, o altă organizaţie similară stârneşte şi mai multe critici şi con- 
troverse. Este vorba de Grupul Bilderberg. 


Grupul Bilderberg 


Totul a început în decorul dominat de colinele cu pante domoale din es- 
tul Olandei, nu departe de graniţa cu Germania. Aici, pe 29 mai 1945, un 
şir de limuzine negre strălucitoare s-a oprit in fata unui hotel plăcut, dar 
deloc spectaculos. Dacă hotelul nu se distingea prin nimic, nu acelaşi lucru se 
putea spune şi despre ocupanţii maşinilor. Printre cei care au descins la hotel, 
orice observator (dacă accesul în zonă ar fi fost permis) i-ar fi recunoscut pe 
unii dintre cei mai puternici oameni din lume, reuniți într-o întrunire fără 
precedent în istoria lumii. Nu era nici Conferinţa de la Yalta, nici cea de la 
Potsdam, unde marii conducători au dezbătut, sub lumina reflectoarelor, vii- 
torul Europei după Al Doilea Război Mondial, ci o întâlnire secretă a liderilor 
politici ai Americii şi Europei. Nu a existat o agendă a lucrărilor sau stenograme 
ale discuţiilor, iar după terminarea acestora nu s-a făcut nici o declaraţie. A 
doua zi, aceşti oaspeţi de seamă şi-au făcut bagajele, s-au urcat în maşini şi 
s-au întors în ţările lor, restul lumii rămânând într-o ignoranță totală cu privire 
la misterioasa lor întrevedere. 

Fără ca vreo titulatură oficială să fi fost adoptată vreodată, s-a încetățenit 
numele de Grupul Bilderberg, de la gazda reuniunii, Hotelul De Bilderberg 
din Oosterbeek, lângă Arnheim. Hotelul a revenit la vechiul său statut de loc 
plăcut de odihnă, în peisajul rural olandez, printre păduri şi dealuri, dar în- 
tâlnirile continuă şi astăzi. Începând din 1954, Grupul Bilderberg s-a întrunit, 
o dată pe an, de obicei în hoteluri de lux din Europa, mai rar din America de 
Nord. Componenţa grupului s-a modificat în timp, dar importanţa membrilor 
rămâne o constantă. Lista cuprinde unele dintre cele mai răsunătoare nume din 
istoria modernă: Henry Kissinger, Bill Clinton sau Tony Blair, care a participat 

pentru prima dată la o reuniune Bilderberg în 1993, înainte de a deveni liderul 
Partidului Laburist şi, apoi, prim-ministru al Regatului Unit. 

Grupul sau Conferinţa Bilderberg, aşa cum se mai numeşte întrunirea, este 
„un who's who international al celor bogaţi, influenţi şi puternici“. Constituie 
una dintre reţelele cu cel mai mare impact la nivel planetar, reunind persona- 
litáti din toate ţările, conducători politici, economici, din lumea finanţelor, din 
mass-media, armată sau serviciile secrete, precum şi câţiva oameni de ştiinţă şi 
profesori universitari. De exemplu, lucrările Conferinţei Bilderberg din 2005, 
care a avut loc în Germania, au fost urmărite de preşedinţii Băncii Mondiale şi 
ai Băncii Centrale Europene, de preşedinţii sau directorii executivi ai unor mari 
firme precum British Petroleum, Pepsi, Nokia, Unilever şi Daimler Chrysler, 
redactorii-şefi de la cinci trusturi de presă cu audienţă internaţională, diverşi 
politicieni, oficialități guvernamentale şi chiar câteva capete încoronate, printre 
care regina Ţărilor de Jos şi prinţul moştenitor al Belgiei. 

Surprinzător, deşi lista participanţilor cuprinde şi jurnalişti de marcă, cititorii 
nu au nici o şansă de a fi informaţi cu privire la invitaţi, regula de aur fiind 
aceea că tot ceea ce se discută şi se face în cadrul întâlnirii rămâne între patru 
pereţi. Ziariştii de la New York Times, Financial Times, Wall Street Journal sau 
alte trusturi media care au fost acceptaţi ca observatori au fost nevoiţi să jure 
că vor păstra secretul. Sălile de conferinţă sunt întotdeauna cercetate înainte 
pentru a se descoperi eventuale microfoane sau alte dispozitive de ascultare, 
iar personalul local este atent verificat. La o întrunire ţinută în Canada, până 
şi poliţia în uniformă a fost obligată să se legitimeze pentru a i se permite 
accesul. 

Aşadar, cu ce se ocupă Grupul Bilderberg? De ce a fost creat în 1954 şi 
care sunt obiectivele sale actuale? Preşedintele în funcţiune, vicontele Etienne 
Davignon, fost comisar european şi preşedinte de mare companie, este un 
belgian de vreo 75 de ani, cu multe relaţii în lumea politică şi a afacerilor. 
În 2005, el a acceptat să vorbească la BBC despre „organizaţia“ sa. Într-un 
interviu rarisim, Davignon a declarat că este la curent cu zvonurile referitoare 
la Bilderberg şi a reluat vechea „placă“: Conferinţa Bilderberg nu este decât o 
întâlnire care permite liderilor europeni şi americani să dezbată problemele şi 
provocările cu care se confruntă lumea contemporană. Faptul că reuniunile se 
desfăşoară în spatele uşilor închise — „în cadru privat“, potrivit terminologiei 
grupului — este de natură să încurajeze exprimarea cu franchete a punctelor 
de vedere, departe de ochii presei şi fără publicitate. Davignon a insistat asupra 
obiectivelor modeste ale grupului: „Bilderberg nu urmăreşte să tragă concluzii 
şi nu încearcă să impună «ceea ce trebuie făcut». Fiecare pleacă de la reuniune 
cu propria sa părere, ceea ce permite ca dezbaterile să fie deschise şi sincere, 
punând în evidenţă diferenţele dintre viziunile participanţilor“. Şi, mai departe: 
„Este firesc că afacerile şi politica influenţează societatea. Afacerile nu contestă 
dreptul de a conduce al liderilor aleşi în mod democratic“. Dar ideea că Grupul 
Bilderberg face eforturi pentru a se întâlni, anual, în mare secret, cu scopul unic 

de a tăifăsui în linişte nu are cum să-i mulţumească pe critici. Ei pretind că unul 
dintre telurile fundamentale ale grupului este tranziţia către organisme transna- 
tionale şi mai globale — de exemplu, de la Uniunea Europeană la Organizaţia 
Mondială a Comerţului. Argumentul în sprijinul acestei teorii vizează însăşi 
constituirea Grupului, în 1954, cu numai trei ani înainte de înfiinţarea Pieței 
Comune, structură care s-a transformat, ulterior, în Uniunea Europeană. Piaţa 
Comună a luat naştere în ciuda opoziţiei fátige a unor personalităţi de marcă 
precum generalul Charles de Gaulle, marele erou al Rezistenței franceze din 
timpul celui de-Al Doilea Război Mondial, un naţionalist declarat. 

De fapt, unii membri au recunoscut că există o legătură între discuţiile din 
cadrul Grupului şi evenimentele ulterioare. „În unele cazuri, discuţiile au într- 
adevăr impact şi devin politice“, a afirmat, în 1996, Jack Sheinkman, preşedinte 
al Amalgamated Bank. „ideea unei monede europene unice a fost dezbătută cu 
câţiva ani înaintea adoptării deciziei de către UE. Iar cea a stabilirii relaţiilor 
oficiale dintre Statele Unite şi China a fost abordată înainte ca Nixon să o pună 
în practică“. Criticii susţin că astfel de discuţii dovedesc că Grupul Bilderberg, ai 
cărui membri nu sunt aleşi în cadrul unei proceduri democratice, au o agendă 
secretă şi că obiectivul său suprem este instaurarea guvernului mondial. 

Aceiaşi oponenți atrag atenţia asupra mecanismelor prin care membrii 
vechi şi influenţi ai Grupului recrutează şi pregătesc noile speranţe ale politicii 
şi afacerilor, capabile să ducă mai departe crezul organizaţiei. Acuzatia este 
respinsă parţial de vicontele Davignon. Totuşi, admite el, comitetul director 
„încearcă să găsească tineri străluciți, la început de carieră, care vor să-şi facă 
un nume. Apariţia lor în cadrul Grupului Bilderberg nu este o coincidență, dar 
nici rezultatul unui plan bine articulat şi, indiferent de drumul pe care pornesc, 
decizia le aparţine în totalitate“. 

Jurnalistul american James P. Tucker jr., care urmăreşte de zeci de ani 
Grupul în diverse părţi ale lumii, îl contrazice pe Davignon. El este convins că 
Bilderberg nu se limitează la selectarea noilor talente politice, ci este perfect 
capabil să impună detronarea unor politicieni, oponenți ai agendei grupului. 
Pentru Tucker, acest grup transatlantic este pur şi simplu „malefic“. Ideea este 
împărtăşită în Serbia, componenta cea mai importantă a fostei Iugoslavii. Unele 
cercuri din această ţară susţin că Grupul Bilderberg ar fi contribuit la aprinde- 
rea scânteii care a declanşat războiul civil, aflându-se şi în spatele complotului 
international care a dus la debarcarea în anul 2000 a liderului ultranationalist 
Slobodan Miloşevici. Într-adevăr, mulţi comentatori sunt de părere că ceea 
ce se discută în Grupul Bilderberg, într-o întrunire anuală, devine, în anul 
următor, realitate. 

Tucker s-a apropiat „periculos“ de mult de Grupul Bilderberg. Nu numai 
că i-a comentat, timp de 30 de ani, activităţile, dar a şi încercat să pătrundă 
la întrunirile secrete care se desfăşoară în fiecare an, în locaţii diferite, pe par- 
cursul a trei zile. Înainte de a se dedica investigării Grupului, Tucker a lucrat, 
o lungă perioadă, pentru ceea ce el numeşte „presa oficioasă“. În 1975, i-a luat 

un interviu lui Willis Carto, liderul unei organizaţii de dreapta, intitulate Liberty 
Lobby. Tucker relatează că , ...[ Willis Carto] m-a întrebat ce cred despre Grupul 
Bilderberg şi i-am răspuns că nu am auzit de el. M-am arătat sceptic“. Carto i-a 
înmânat apoi un dosar cu tăieturi ale unor articole de presă. „Am fost şocat şi 
furios: îmi irosisem 20 de ani din viaţă lucrând în tihnă la diverse cotidiene şi 
citind telexuri, fără să am habar de existența unui astfel de grup“, mărturiseşte 
Tucker. „După aceea, m-am dedicat urmăririi Grupului Bilderberg“. 

Tucker, acum în vârstă de peste 70 de ani, foloseşte o reţea informativă 
formată din cititori şi ziarişti din toată lumea, care îl ajută să afle unde se des- 
făşoară, an de an, Conferinţa Bilderberg (locul nu este niciodată făcut public de 
către organizatori). Bilderberg rezervă tot hotelul, aşa încât jurnalistul veteran 
încearcă să pătrundă în clădire înainte de sosirea invitaţilor de marcă. „De obicei, 
lucrările încep miercurea şi ajung acolo cu câteva zile înainte ca baricadele să fie 
ridicate şi accesul restricţionat. Poliţia locală este aproape în întregime pusă la 
dispoziţie şi, uneori, este mobilizată şi armata“, dezvăluie Tucker. 

„De câteva ori am reuşit să intru, dar m-au găsit şi m-au dat afară. Măsurile 
de securitate devin, din an în an, tot mai severe“. Pentru a obţine informaţii 
în legătură cu subiectele discutate şi punctele de vedere exprimate în cursul 
întâlnirilor, Tucker recurge la angajaţii hotelului, pe care încearcă să-i abordeze 
la barul la care se opresc de obicei pentru o băutură în drum spre casă. „Am o 
tactică bine pusă la punct, pe etape. În serile de luni, nu sunt decât un client 
oarecare... curios în legătură cu întâlnirea importantă care va avea loc. Marţi 
după-amiaza sau miercuri dimineaţa, personalul intră la bănuieli. Începe să 
înţeleagă cá se petrece ceva ciudat şi devine cooperant. lar eu îi rásplátesc 
achitându-le nota. E un bacşiş în bere, nu în bani... “ 

Tucker îşi aminteşte că, la început, când grupul nu era atât de cunoscut, 
el era singurul reporter prezent. „Pe vremea aceea, reuşeam să intru mult 
mai uşor în hotel. Mă târam noaptea târziu prin canale de scurgere sau tufi- 
şuri. Odată am intrat în vorbă cu angajaţii, în barul unde beau după orele de 
program şi mi-au dat una dintre uniformele lor închise la culoare. A doua zi, 
greblam pajiştea în timp ce trăgeam cu urechea şi adunam hârtiile de pe jos. 
Am mai găsit câte o notitá utilă. Cineva a aruncat pe jos un mesaj primit de la 
[Henry] Kissinger. De acolo am aflat câte ceva despre ce se discuta... şi despre 
lista invitaţilor... pe care, la vremea aceea, o ţineau secretă“. Tucker pretinde 
că este strict supravegheat în timpul conferinţelor. „Şeful securităţii hotelului 
a venit odată la mine şi m-a prevenit: «Domnule Tucker, Grupul Bilderberg nu 
este deloc încântat de prezența dumneavoastră aici». l-am răspuns: «Ei bine, 
nu s-au purtat niciodată amabil cu mine». A replicat: «Se tem că veţi sustrage 
unele lucruri». La care am declarat că au şi de ce, pentru că dacă voi găsi ceva, 
pot să fie siguri că o să iau“. 

Tucker nu este de acord cu afirmaţia că întâlnirile Bilderberg nu sunt secrete, 
ci doar private. „Conferinţele au fost secrete până ce noi, ziariştii, le-am făcut 
publice. Táncii de la Trilaterală sunt indreptátiti să declare asta, pentru că ei 


anunţă data şi locul întrunirii. În plus, nu închiriază tot hotelul şi restrictionea- 
ză accesul doar pe două etaje, unul închiriat pentru cazare şi celălalt pentru 
sălile de conferinţă, care sunt într-adevăr păzite. Aşa că întâlnirile lor nu sunt 
secrete“, susţine Tucker. 

„În schimb, au încercat să ţină secrete întrunirile Bilderberg. Ani de zile, au 
afirmat că «nu există nici un Bilderberg» şi că sunt victimele unui complot al 
dreptei..., până ce am pus mâna pe nişte obiecte de papetărie imprimate cu sigla 
lor... cum au putut să nege că există, atâta vreme cât au hârtii cu antet?“ 

Pentru Tucker, secretizarea excesivă constituie o dovadă irefutabilă a inten- 
tiilor malefice ale Grupului Bilderberg. „Lucrarea Domnului se face la lumina 
zilei, iar cea a Diavolului în întuneric“, declară el. „Nu au nevoie de atâtea măsuri 
de securitate..., ar putea să procedeze ca cei de la Trilaterală şi să organizeze 
întâlniri private într-un hotel sau, de exemplu, la Camera de Comerţ... După 
fiecare Conferinţă Bilderberg, pot scrie articole despre ceea ce se va întâmpla, 
mai târziu, pe parcursul anului“. 

„De pildă, am scris despre viitoarea cădere de la putere a lui Margaret 
Thatcher. Doamna prim-ministru a participat la o întrunire Bilderberg, dar nu 
i-a plăcut ambianța şi a refuzat să ia cuvântul. Membrii Grupului Bilderberg au 
decis să scape de ea şi au înlocuit-o cu un trapezist? din acelaşi partid“. 

„Cu câţiva ani înainte de a suferi atacuri cerebrale, am avut şansa de a putea 
discuta cu doamna Thatcher, cu ocazia unui eveniment social din Washington“, 
îşi aminteşte Tucker. „Am întrebat-o ce crede despre debarcarea ei de către 
Bilderberg. Mi-a răspuns, şi citez, cá a fost «o onoare»". 

Jim Tucker susţine că „a prezis“ în articolele sale şi ascensiunea lui Bill 
Clinton. „În 1991, acest obscur guvernator de Arkansas a participat la Conferința 
Bilderberg de la Baden-Baden, în Germania, iar, peste un an, era ales preşedinte 
al Statelor Unite“. El afirmă că grupul poate exercita o „influenţă imensă“ prin 
reţeaua sa de membri şi relaţii. Pe această listă impresionantă figurează David 
Rockefeller, în Statele Unite, şi clanul Rothschild, în Europa, diverşi oficiali 
americani, inclusiv vechi membri ai Congresului, precum şi bancheri şi finantisti 
din întreaga lume. Tucker adaugă: „Este vorba de bani multi şi de influenţă la 
cel mai înalt nivel. Nu spun că pot să facă singuri totul, dar, în orice caz, pot 
contribui decisiv“. 

Ziaristul veteran mai oferă un exemplu în sprijinul ideii că întâlnirile 
Bilderberg prefigurează sau anticipează evenimente viitoare. El se referă la 
Conferinţa din 2006, de la Ottawa, Canada. „După aceea, am scris un articol 
în care avertizam că, în anul următor, sute de mii de proprietari americani 
de case le vor pierde din cauza sistemului total haotic de finanţare. La întru- 
nirea Bilderberg, unii s-au amuzat pe această temă. Cineva a declarat chiar: 


42 Aluzie la Sir John Major, fiu al unui acrobat la trapez, prim-ministru al 
Marii Britanii, între 1990 şi 1997. El a fost învestit după ce predecesoarea lui, 
Margaret Thatcher, a demisionat de la conducerea Partidului Conservator şi, 
implicit, din funcţia de premier (n.tr.). 

«Nenorocitii îşi merită soarta», la care un altul a exclamat, spre cinstea lui: «Câtă 
cruzime!»“ sustine Tucker. Într-adevăr, între 2006 şi 2008, situaţia pieţei imo- 
biliare din SUA s-a degradat continuu din cauza sistemului de credite ipotecare 
de tip „subprime“, prin care băncile au acceptat să finanţeze cumpărători fără 
ca aceştia să aibă venituri suficiente şi să ofere garanţii. De teama de a nu da 
faliment, dacă debitorii nu îşi vor mai putea achita împrumuturile, băncile au 
crescut apoi succesiv ratele dobânzilor, ceea ce a dus la prăbuşirea mai multor 
burse şi la aşa-numitul credit crunch sau pierderea încrederii investitorilor pe 
piaţa de capital. 

Tucker pretinde că Grupul Bilderberg susţine integrarea mai puternică a 
organizaţiilor transnationale şi instaurarea unui guvern mondial. „Urmăresc 
crearea unei Europe superstatale, şi aproape că au reuşit. Sunt nemulţumiţi 
că britanicii resping euro pentru că lira sterlină este un simbol al suveranităţii 
britanice, tot aşa cum dolarul este un simbol al suveranităţii Statelor Unite“, 
declară Tucker. 

„Obiectivul lor suprem este crearea unui guvern mondial — mai precis, 
transformarea Naţiunilor Unite într-un guvern mondial. Momentan, sunt destul 
de dezamágiti; se aşteptau ca lucrurile să evolueze mai repede în sensul pre- 
conizat de ei. Planul lor de bătaie este ca UE să devină efectiv un singur stat, 
iar «uniunea» americană să nu mai aibă frontiere şi să folosească o monedă 
unică — NAFTA [Zona Comerţului Liber din America de Nord] este un pas în 
această direcţie. În viitor, acest suprastat va include şi Cuba şi va avea un or- 
gan legislativ similar cu Parlamentul European, precum şi o curte supremă de 
justiţie ca aceea de la Haga. Se vor concentra apoi asupra următorului punct, 
uniunea Asia-Pacific, al treilea pilon al unei lumi convenabil împărţită în trei 
mari regiuni aflate sub conducerea guvernului mondial cu sediul la ONU“. 

Tucker pretinde că, în cadrul unei discuţii cu un vechi politician britanic 
(a cărui identitate nu a dezvăluit-o), participant la întrunirile Bilderberg, a 
obţinut dovada că aceste proiecte aparent fanteziste sunt cât se poate de reale. 
„Mi-a vorbit despre planurile lor privind o Uniune Americană similară cu UE 
şi o monedă unică pentru întreaga emisferă vestică. După părerea lui, copiii şi 
nepoţii noştri vor râde într-o zi de toate aceste valute mărunte. Mi-a confirmat 
direct tot ceea ce scrisesem până atunci“. Tucker susţine că una dintre temele 
majore ale următorilor ani va fi dubla cetăţenie, respectiv cea americană şi 
cea a unor alte state. „Un individ cu dublă cetăţenie poate fi sută la sută loial 
uneia dintre tari doar dacă nu are nici un fel de devotament pentru cealaltă. 
Iar spălarea creierilor face parte din agenda lor. Ei consideră naționalismul o 
chestiune depăşită, mult prea provincială“. 

Desigur, opiniile lui Tucker sunt sincere şi au meritul că se bazează, spre de- 
osebire de majoritatea teoriilor conspirației, pe studierea personală, îndelungată 
şi atentă a Grupului Bilderberg. În cele din urmă, ele sunt însă la fel de greu de 
susţinut ca toate celelalte critici extreme formulate la adresa Consiliului pentru 
Relaţii Externe şi a Comisiei Trilaterale. Ceea ce nu înseamnă că grupul nu are nici 

un impact asupra lumii sau că ar trebui să nu ne facem griji în privinţa activităţilor 
sale. În plus, el este mult mai secretos şi mai strâns unit decât alte grupări, ca de 
exemplu Comisia Trilaterală. De fapt, se pare că unul dintre motivele constituirii 
TC este acela că Grupul Bilderberg a refuzat să accepte prezenţa în rândurile sale 
a japonezilor, într-un moment când un anumit grup de politicieni şi oameni de 
afaceri americani a simţit nevoia intrării în scenă a Asiei. 

Şi profesorul van der Pijl ridică semne serioase de întrebare în privinţa 
acţiunilor Grupului Bilderberg. Deşi respinge teoriile conspiratiilor referitoare 
la organisme precum Bilderberg, Comisia Trilaterală sau Forumul Economic 
Mondial (care se întruneşte regulat la Davos, în Elveţia), el lansează critici 
tăioase la adresa lor. „Ca democrat, nu pot accepta asemenea comportamente 
total nedemocratice. De pildă, oficialii guvernamentali care participă la astfel 
de întruniri — de ce nu raportează în parlamentele ţărilor lor ceea ce se discută 
la nivelul acesta aşa de înalt?“ se întreabă el. 

„Evident, nu se suflă nici o vorbă despre aceşti formatori de opinie implicaţi 
într-un proces mai puţin eficient ca influență decât am putea crede, dar care se 
desfăşoară complet în afara reţelelor obişnuite ale puterii, eludând orice formă 
de control. Este profund antidemocratic şi cred că şi periculos“. 

Van der Pijl imparte în două categorii principale viziunile asupra funcţionării 
şi conducerii societăţii. O primă şcoală de gândire mizează pe „elitism“, cealaltă, 
agreată de van der Pijl, pe „teoria de clasă“. „Pentru primii, elitele sunt totul: 
ele guvernează lumea, manipulează totul, controlează fluxul de informaţii şi 
orice altceva. Îşi pot inventa duşmani pentru ca, sub pretextul unor ameninţări, 
să obţină un nou mandat la guvernare etc. Aşadar, teoria elitistă este în esenţă 
teoria conspirației“, sustine el. 

„Potrivit teoriei de clasă, există o pătură socială conducătoare care profită 
structural de pe urma modului în care funcţionează lumea. Ea se află însă 
într-o luptă continuă cu forte care i se opun. Aceste forte pot fi la un moment 
dat foarte slabe, aşa cum se întâmplă acum, dar clasa conducătoare nu are, 
oricum, mână liberă“. 

„Prioritatea numărul unu pentru clasa conducătoare este neutralizarea 
forţelor care i se împotrivesc, o misiunea care îi consumă tot timpul, ca să zic 
aşa“. Profesorul consideră că Grupul Bilderberg şi alte organisme similare, 
precum Comisia Trilaterală, îndeplinesc astăzi rolul jucat, începând cu secolul 
al XVIII-lea, de diverse organizaţii, printre care şi francmasoneria. Van der 
Pijl adaugă: „În cartea mea, argumentez că Occidentul s-a născut ca un spaţiu 
liberal care asigura libertatea mişcării transnationale, cel puţin pentru clasele 
de sus. Francmasoneria a fost un prim exemplu a ceea ce am putea defini drept 
partid liberal transnational". 

Van der Pijl nu crede că grupări de tipul Bilderberg încearcă să „domine 
lumea“, ci mai degrabă se luptă pentru a obţine controlul asupra forțelor inferi- 
oare lor — şi nu întotdeauna cu succes. „Într-un fel, văd toate aceste organisme, 
indiferent cá este vorba de francmasoni, Bilderberg sau Comisia Trilateralá, 

ca pe nişte surferi. Marea se agită şi face valuri, iar oamenii de pe planşe par 
să alunece pe crestele lor... când, de fapt, au mari probleme în a-şi menţine 
echilibrul şi a învinge forţele care se dezlántuie sub ei. Cam aşa se întâmplă“. 

În calitate de observator al Conferintelor Bilderberg, profesorul ştie că multe 
dintre acestea debutează prin recunoaşterea, de bună voie, de către participanţi 
a imposibilității exercitării vreunei forme de control asupra unui grup sau 
eveniment particular. „Admit deschis sau tacit că se confruntă cu forțe pe care 
nu le pot domina“. El adaugă: „Nu putem nega că aceşti oameni sunt printre 
cei cu poziţii dintre cele mai înalte... ei conduc reţele vaste de informaţii etc., 
dar nu sunt în stare nici măcar să asigure protecţia aşa-numitei Zone Verzi din 
Bagdad. Se luptă cu forţe pe care nu le pot controla“. 

Potrivit lui van der Pijl, Grupul Bilderberg a fost format în scopul de a um- 
ple fisura dintre Statele Unite şi Europa, care se adâncea îngrijorător în anii 
postbelici. Originile profunde ale organizaţiei se regăsesc de fapt în cel de-Al 
Doilea Război Mondial. „Nu este o coincidenţă faptul că Bilderberg s-a născut 
la începutul anilor '50, în epoca de apogeu a neînțelegerilor transatlantice... 
cu privire la McCarthism..., fenomen respins clar de europeni, sau la modul 
diferit în care sovieticii şi occidentalii au văzut viitorul Uniunii Sovietice în era 
post-Stalin etc. Disensiunile au luat o asemenea amploare, încât au dus la acuze 
de ambele părţi, aşa că a fost creat Grupul Bilderberg, care de fapt datează din 
timpul celui de-Al Doilea Război Mondial“. 

Van der Pijl subliniază că, în timpul războiului, la Londra s-a format un grup 
însărcinat cu schitarea viitorului Europei postbelice, în mod special cu „elabo- 
rarea unor planuri alternative care să împiedice intrarea Europei de Răsărit 
în sfera de influenţă a Uniunii Sovietice şi să traseze liniile directoare pentru 
refacerea Germaniei“. Printre personajele-cheie implicate în acest proiect au 
fost prinţul Bernhard al Ţărilor de Jos şi Joseph Retinger, susţinător fervent al 
cooperării pan-europene. Născut în Polonia, Retinger a trăit la Paris şi Londra, 
apoi a emigrat în Mexic. În timpul războiului, a fost consilierul neoficial al 
prim-ministrului polonez în exil. „Reţeaua care functionase în perioada rázbo- 
iului... a fost reactivată... la începutul anilor '50. După război, toti membrii săi 
îşi făcuseră planuri care implicau participarea activă a Statelor Unite, iar când 
lucrurile au luat o altă turnură au fost nevoiţi să se reunească“. 

Profesorul atrage atenţia asupra faptului că „pericolul“ reprezentat de 
organizaţiile de tip Bilderberg nu se limitează la ,antidemocratie", care este 
o noţiune „abstractă“. El explică: „Trebuie avută în vedere posibilitatea ca 
acest caracter antidemocratic să ducă în cele din urmă la acţiuni violente, 
şantaj sau alte manfestări“. În sprijinul afirmației, el citează cazul asasină- 
rii cunoscutului om de afaceri şi bancher german Alfred Herrhausen. Pe 
data de 30 noiembre 1989, Herrhausen a fost ucis de o bombă de 20 kg, la 
scurt timp după ce îşi părăsise reşedinţa din Bad Homburg. Călătorea într-un 
Mercedes blindat, flancat de două vehicule pline de bodyguarzi. Herrhausen 
era preşedintele puternicei Deutsche Bank, unul dintre consilierii apropiaţi 


ai cancelarului german Helmut Kohl şi, totodată, după cum susţine van der 
Pijl, şi principalul sfătuitor pe probleme financiare al preşedintelui Gorbaciov, 
într-un moment de cotitură în relaţiile dintre Occident şi Uniunea Sovietică, 
aflată în plin proces de dezmembrare. 

„[Herrhausen] a fost asasinat la scurt timp după desfăşurarea mai multor 
conferinţe — nu numai cea a membrilor Bilderberg. Documentele întrunirii 
Bilderberg din 1989 demonstrează că unul dintre vorbitori s-a pronunţat în 
favoarea exercitării continuării de presiuni asupra lui Gorbaciov şi luării de mă- 
suri contra unor state ca Germania şi Austria, care doreau să-l mai «păsuiască» 
pe preşedintele sovietic“, spune van der Pijl. Apoi adaugă: „Nu pot afirma că ei 
l-au ucis pe Harrhausen, pot doar să avansez o ipoteză“. El remarcă mai depar- 
te că este uşor de imaginat ce discuţii au avut loc după revenirea membrilor 
Bilderberg de la reuniune sau ce scurgeri de informaţii s-au produs. 

„Atunci când fiecare s-a întors la biroul său, îmi închipui că într-o conver- 
satie oarecare ar fi putut spune: «Ei bine, marea problemă este aceea că există 
oameni care mai acordă încredere Uniunii Sovietice şi duc toată munca noastră 
de râpă»... şi aşa, aproape pe neobservate... o discuţie de acest gen ar fi putut 
să degenereze — în funcţie de mediul în care ar fi avut loc — în autorizarea 
unui act de violenţă şi aşa mai departe“, afirmă van der Pujl. 

El consideră însă că toate aceste supozitii trebuie făcute cu multă prudenţă. 
„Este nevoie să chibzuim bine pentru a nu cădea în capcana vreunei teorii a 
conspirației“, recunoaşte profesorul. „Cred însă cá am fi la fel de naivi precum 
adepţii teoriilor conspiratiilor dacă ne-am plasa în cealaltă extremă şi ne-am 
imagina că, în momentul în care ar avea de-a face cu o problemă complicată 
de genul situaţiei URSS sub Gorbaciov, în anul de graţie 1989, cei care ţin în 
mână frâiele puterii ar sta cu braţele încrucişate, aşteptând ca lucrurile să se 
rezolve de la sine.“ La data scrierii acestui volum, nimeni nu fusese condamnat 
pentru uciderea lui Herrhausen. După mai mulţi ani de cercetări asupra gru- 
pării teroriste germane Facţiunea Armata Roşie, anchetatorii au fost nevoiţi să 
renunţe la acuzaţii din lipsă de probe. 

Majoritatea comentatorilor avizaţi arată cá pe agenda Conferintelor 
Bilderberg sunt înscrise teme de actualitate sau probleme considerate a fi 
viitoare provocări pentru membrii grupului, organizaţiile din care fac parte 
sau pentru ţările lor. Experţi în anumite domenii sunt invitaţi în mod regulat 
pentru a-şi expune punctul de vedere. De exemplu, la întrunirea de la Istanbul, 
Turcia, din 2007, unul dintre subiectele cele mai importante a fost acela al 
intensificării reacţiilor ostile faţă de globalizare şi de organismele suprastatale 
de genul Uniunii Europene. (Planurile vizând implementarea unei noi constituţii 
europene eşuaseră în acel moment ca urmare a votului negativ exprimat de 
cetăţenii Franţei şi Olandei.) Se pare că, în cursul dezbaterilor, Peter Sutherland, 
preşedinte al British Petroleum şi al băncii de investiţii Goldman Sachs, s-ar fi 
pronunţat împotriva consultării populare pe această temă, susţinând că fusese 
o greşeală: „Eraţi conştienţi de amploarea crescândă a naţionalismului; ar fi 

trebuit să lăsaţi parlamentele să ratifice tratatul şi totul ar fi fost de-acum 
rezolvat“. Kissinger ar fi avut o poziţie similară în privinţa unificării Americilor, 
accentuând în plus necesitatea implicării în popularizarea procesului a unor 
trusturi media favorabile ideii. 

O altă temă majoră abordată, după câte se pare, la Istanbul a fost China, 
mai precis, potrivit unor surse: „Când va sosi momentul în care China va fi 
considerată următorul «imperiu al răului» şi «duşman» al Occidentului?“ Chiar 
dacă un astfel de limbaj nu este plauzibil din partea invitaţilor la o Conferinţă 
Bilderberg, „tema chineză“ ar fi putut figura, într-adevăr, pe ordinea de zi ca 
problemă preocupantă nu numai pentru politicieni şi diplomaţi, ci şi pentru 
oamenii de afaceri. „Este evident că sprijinul popular pentru o politică anti- 
chineză este la îndemână“, arată van der Pijl. „Oamenii sunt fascinati, dar şi 
infricogati de influenţa crescândă a chinezilor, ceea ce reprezintă un teren 
ideal pentru dezvoltarea unei politici. Numai că aceasta presupune să ştii ce 
vrei, să fi reflectat înainte şi să te fi consultat cu specialişti pentru a evalua 
posibilităţile şi consecinţele faptelor tale. Şi aici intervin aceste grupări sau 
reţele. Ele reunesc oameni care nu sunt doar nişte cunoscători, într-un sens 
abstract, ei sunt direct şi profund interesaţi ca lucrurile să evolueze într-o 
anumită direcţie“. 

Apariţia unui vlăstar al Grupului Bilderberg, Cercul Pinay, este legată de alte 
motivații. Titulatura se datorează fostului prim-ministru conservator francez 
Antoine Pinay. Această grupare franceză şi continentală, aflată în strânsă legătură 
cu organizaţii similare britanice şi americane, mai este cunoscută şi sub numele 
de Le Cercle Violet, după numele avocatului de orientare politică de dreapta Jean 
Violet. Cercul s-a constituit ca reacţie la „letargia“ cu care Bilderberg şi guvernele 
nationale au răspuns revoltelor şi frământărilor sociale din 1968. Nemulțumirea 
faţă de atitudinea autorităţilor s-a făcut puternic resimţită mai ales în Franţa, 
unde mişcările de stradă zguduiseră din temelii ordinea socială. 

„LUnii oameni] au considerat că o abordare de tip militant, în forţă, era de 
dorit“, arată profesorul van der Pijl. Multe poveşti şi zvonuri s-au născut în jurul 
Cercului Pinay, dovezile legate de activităţile sale concrete fiind însă mai greu 
de procurat. Se pare că are relaţii influente în medii dintre cele mai diverse. În 
cartea Transnational Classes and International Relations, van der Pijl relatează 
cá printre participantii la o conferintá de douá zile organizatá de Cerc in 1979, 
la Washington, s-au numărat un fost oficial CIA implicat in Operaţiunea Gladio 
din Europa şi reprezentanţi ai unei mişcări americane de dreapta înfiinţată in 
1973, Fundatia Heritage. Printre membrii Cercului a figurat gi controversatul 
politician bavarez de dreapta Franz-Josef Strauss, care a candidat in 1980, 
fárá succes, la functia de cancelar al Germaniei de Vest. Van der Pijl noteazá: 
»..Ccampania derulată de Cercul Pinay în favoarea aducerii lui Strauss la putere 
în Germania preconiza folosirea unor acţiuni teroriste provocatoare, ceea ce 
arată că, în absenţa hegemoniei, violenţa devenea parte a restaurării unităţii 
de clasă şi a disciplinei“. 

O altă personalitate asociată cu Cercul Pinay este Otto von Habsburg, şeful 
casei imperiale de Habsburg. Născut în 1912 şi bun cunoscător al uneia dintre 
cele mai frământate perioade din istoria bătrânului continent, von Habsburg 
a fost şi a rămas un promotor al Europei unite şi o figură politică marcantă 
a catolicismului. Cercul Pinay are o importantă componentă catolică, printre 
misiunile sale figurând, în afara luptei împotriva comunismului, şi susţinerea 
şi întărirea mişcării catolice în Europa. 

Biserica Catolică găzduieşte de mult timp în rândurile sale grupări care 
şi-au croit un drum propriu, de multe ori secret, undeva, la marginea politicii 
şi societăţii, atrăgându-şi, în consecinţă, nenumărate critici şi acuze. În cele ce 
urmează, ne vom îndrepta atenţia asupra lor. 


Capitolul şapte 


Opus Dei 


OCIETATEA LUI IISUS este un nume frecvent citat în istoria organizaţiilor 

secrete. Chiar dacă în trecut a deţinut o enormă putere, iar motivațiile sale 

au fost deseori puse sub semnul întrebării (şi nu numai de către necato- 
lici), astăzi ar fi greu să o mai catalogám drept „societate secretă“. Membrii săi, 
numiţi în limbaj comun „iezuiţi“, sunt cunoscuţi marelui public, iar misiunea 
sa, de răspândire a cuvântului lui lisus şi a catolicismului, se desfăşoară acum 
„la vedere“. După cum se arată şi în pagina de web a ordinului: „Suntem şi 
acum mereu în mişcare, oricând gata să pornim la drum, să ne schimbăm căile 
şi metodele pentru a ne împlini misiunea noastră în cadrul Bisericii, aceea de a 
propovădui lumii învăţăturile lui lisus şi a anunţa Vestea cea Bună...“ 


lezuitii 


Aşa cum am văzut, iezuiţii au fost creditati, pe drept sau nu, cu o considerabilă 
influentá asupra unor organizaţii secrete sau cel putin discrete, de la Iluminatii 
Bavarezi la SS-ul lui Heinrich Himmler. Toţi cei care au studiat metodele de 
lucru ale Societăţii — de la simpatizanți pâna la cei mai inversunati oponenți — 
au rămas impresionați de organizarea, disciplina şi secretizarea sa. În trecutul 
îndepărtat, iezuiţii au folosit aceste calităţi pentru a se implica în unele acţiuni 
total necreştineşti, printre care încercarea de detronare a reginei Elisabeta I, 
în secolul al XVI-lea. Şi, deşi Henry Garnett, conducătorul preoţilor iezuiţi 
din Anglia, nu este cel care a pus la cale (şi chiar a dezaprobat, potrivit unor 
surse), în 1605, aşa-numitul Complot al Prafului de Puşcă, al cărui scop era 
uciderea regelui Iacob I şi aruncarea în aer a clădirii Parlamentului, el avea 
totuşi cunoştinţă de existenţa conspirației. 

Întemeietorul Societăţii lui lisus a fost Ignacio López de Loyola, canonizat 
ulterior sub numele de Sfântul Ignatiu de Loyola. Născut, în 1491, în Tara 
Bascilor, în Spania, Ignacio a fost mai întâi soldat, descoperindu-şi vocaţia re- 
ligioasă în perioada de convalescentá de după un asediu în care a fost rănit la 
picior. Inspirat de exemplul Sfântului Francisc de Assisi, a îmbrățișat entuziast 
ideea convertirii la creştinism a păgânilor din Ţara Sfântă. 

A părăsit armata şi a urmat studii universitare la Paris. Aici, a adunat în jurul 
său un grup de şase studenţi care îi împărtăşeau preocupările. Împreună au fon- 
dat, în 1534, Compania lui lisus (nume schimbat ulterior în Societatea lui lisus), 

aprobată oficial de papa Paul al III-lea, după şase ani. lezuiţii s-au făcut repede 
remarcati atât în domeniul educaţiei, cât şi pe tărâm misionar. Totodată, într-o 
epocă de mare avânt al Reformei protestante în întreaga Europă, aceşti „soldaţi 
ai lui Hristos“, aşa cum li se mai spunea, s-au dovedit apărători de nădejde ai 
catolicismului, jucând un rol important ca promotori ai Contrareformei. 

Iezuitii erau (si sunt) recunoscuţi pentru respectarea strictă a doctrinei 
catolice în forma definită de papă şi de Sfântul Scaun. Această obedientá ex- 
tremă (mai greu de înţeles pentru omul modern) este sintetizată într-o celebră 
frază a lui Ignatio de Loyola: „Voi crede că albul pe care îl văd este negru, dacă 
Biserica ierarhică va spune că aşa este“. Ignatio a fost primul cap al Societăţii sau 
superior general (deţinătorul acestei funcţii mai este numit şi „papa cel negru“ 
din pricina veşmântului pe care îl poartă). Este autorul Exerciţiilor spirituale, 
un set de rugăciuni şi meditații spirituale, precum şi al constituţiei Societăţii, 
care a pus bazele disciplinei stricte şi spiritului de abnegatie devenite regulile 
de aur pentru toti iezuiţii. Ignatio a murit în 1556 şi a fost canonizat în 1622, 
un proces relativ scurt după canoanele catolice, dar, aşa cum vom vedea, o 
decizie nici pe departe la fel de promptă ca aceea rezervată fondatorului unei 
alte organizaţii catolice, de dată mai recentă. 

Precum Cavalerii Templieri, înaintea lor, şi alte societăţi de după ei, iezuiţii 
au atras atât admiraţie, cát şi critici. în interiorul si în afara Bisericii Catolice. Şi 
tot la fel ca Templierii, iezuiţii luptau „în numele lui Hristos“, călătorind în locuri 
îndepărtate, spre teritorii de-abia descoperite de europeni (în special, în Asia, 
unii ajungând până în Tibet, precum şi în Lumea Nouă) pentru a câştiga adepţi 
şi a combate protestantismul. În acelaşi timp, ca educatori şi politicieni abili, au 
dobândit o influență considerabilă la curţile domneşti catolice din toată Europa, 
fapt care a creat, inevitabil, tensiuni în cadrul Bisericii, alimentate de cei invidioşi 
pe succesul lor în relaţiile cu conducătorii laici, dar şi cu Sfântul Scaun. 

Alte conflicte au apărut între iezuiţi şi unele puteri coloniale pe tema poli- 
ticii lor expansioniste în Lumea Nouă. Veneţia i-a expulzat pe iezuiţi, în 1605, 
ca urmare a unor dispute cu papalitatea, iar portughezii au interzis, în 1759, 
activitatea Societăţii atât în ţară, cât şi în teritoriile de peste mări, inclusiv, în 
Goa, în India, unde iezuiţii prosperaseră până atunci. 

Confruntati cu o opoziţie crescândă în Spania, Franţa şi în alte parti ale lumii, 
iezuiții au căzut în mare parte în uitare, iar, în 1773, papa Clement al XIV-lea 
a luat măsura drastică a suprimării Ordinului în toate țările catolice. În 1814, 
Ordinul a fost reînfiinţat din dispoziţia papei Pius al VII-lea şi, astăzi, cunoaşte 
o nouă perioadă de înflorire, cu circa 20 000 de membri răspândiţi în întreaga 
lume, dintre care peste jumătate preoți, şi o influenţă considerabilă la Vatican. 

Iezuitii au fost dintotdeauna considerati adevărate „trupe de şoc“ ale Bisericii 
Catolice, poate şi pentru că întemeietorul Ordinului, Ignacio de Loyola, a fost 
soldat. Rolul lor de „trupe de şoc ale Bisericii“ este îndeplinit, astăzi, de o altă 
grupare, la fel de tenace ca iezuiţii, care îşi are originile tot în Spania. 

În 1928, preotul spaniol Josemaria Escrivâ a întemeiat organizaţia Opus 
Dei (numele înseamnă în latineşte „lucrarea Domnului“). Deşi cu o istorie 
relativ scurtă, ea a suscitat numeroase controverse şi critici. Deşi cunoscută 
de mulţi ani în ţările vorbitoare de limbă spaniolă şi descoperită de britanici 
şi americani încă din anii '80, a devenit celebră de-abia odată cu publicarea, 
în 2003, a romanului Codul lui da Vinci al lui Dan Brown, ecranizat ulterior 
şi devenit film de mare succes. Brown prezintă Opus Dei într-o lumină deloc 
flatantă, ca o organizaţie călugărească sinistră care încurajează crimele, minte 
şi înşală pentru a-şi atinge scopurile. Este implicată în acţiuni de „spălare a 
creierelor“ şi „recrutare agresivă“ de noi membri, practică „autoflagerarea 
sângeroasă“, este avidă de putere şi bogăţie şi desconsideră femeile. Cu toate 
acestea, din cauza sprijinului financiar acordat, este acceptată de Vatican şi 
reuşeşte să parcurgă rapid etapele procesului de sanctificare a fondatorului, 
Josemaría Escrivá, canonizat în 2002. 

Filmul Codul lui da Vinci a produs mâhnire în rândurile filialei americane 
a Opus Dei. La sfârşitul anului 2006, ea a respins într-un comunicat de presă 
toate acuzele. „Opus Dei este o instituţie catolică şi aderă la doctrina catolică; 
catolicismul condamnă ferm orice comportament imoral, inclusiv crima, min- 
ciuna, furtul şi orice de natură să vătămeze fiinţele umane. Biserica Catolică 
ne învaţă să nu facem niciodată rău, nici măcar pentru un scop nobil“, se arată 
în declaraţia emisă de Prelatura Opus Dei din Statele Unite. Şi, mai departe: 
„Mulţi oameni s-au arătat intrigati de afirmaţiile făcute în Codul lui da Vinci 
în legătură cu istoria şi teologia creştină. Dorim să le reamintim acestora că 
respectiva lucrare este o operă de ficţiune, şi nu o sursă credibilă de informaţii 
pe asemenea teme“. Totuşi, astfel de critici fuseseră aduse Organizaţiei cu mult 
înainte de apariţia romanului lui Brown. Autorul însuşi subliniază în preambului 
cărţii, sub titlul Date, următoarele: „Opus Dei este o congregatie catolică de o 
pietate ferventă, recunoscută de Vatican, care a stârnit de curând controverse 
ca urmare a relatărilor despre utilizarea unor tehnici de coercitie şi spălare 
a creierelor şi cu privire la o practică periculoasă cunoscută sub numele de 
«mortificare corporală». 

Numeroşi foşti membri ai Opus Dei s-au plâns de modul în care au fost tra- 
tati în cadul organizaţiei, iar unii dintre cei care au deţinut funcţii importante 
în ierarhia Ordinului au criticat comportamentul şi aptitudinile teologice ale 
fondatorului, Sf. Josemaria. La fel ca iezuiţii — ai căror „rivali“ sunt consideraţi 
de către unii comentatori — Opus Dei a atras critici atât din interiorul, cât şi 
din afara Bisericii Catolice. Suspiciuni asupra organizaţiei şi legăturilor sale cu 
guvernul britanic au apărut în urma dezvăluirilor privind apartenenţa la Opus 
Dei a unui secretar de stat. Iar un alt membru, de această dată american, a fost 
demascat ca spion în serviciul ruşilor. Aşadar, cum a apărut Opus Dei? 


Josemaria Escrivă 

Alvaro Del Portillo, colaborator apropiat al lui Escrivá in primii ani ai Ordinului 
şi succesor al acestuia la conducerea organizaţiei, a declarat la un moment 
dat: „Pentru a înţelege Opus Dei, trebuie să-l studiezi pe întemeietorul său“. 
Într-adevăr, originile acestei grupări religioase sunt greu de separat de viaţa 
uimitoare a fondatorului său. Josernaría Escrivă s-a născut pe data de 9 ianuarie 
1902, în orăşelul Barbastro din regiunea Aragon, în nord-estul Spaniei. A primit 
la botez numele Jose Maria Julian Mariano. Numele de familie al tatălui său 
era Escrivá, iar al mamei, Albás. 

De aici încep deja controversele. Numele tatălui se scria Escribá, José María 
fiind cel care a schimbat, probabil încă de foarte tânăr, „b“-ul cu „v“. În spaniolă, 
cele două litere litere se pronunţă la fel, iar chestiunea pare la prima vedere 
minoră. Totuşi, „Escrivâ“ sună mai respectabil; mulţi comentatori consideră 
că alegerea lui José Maria denotă o predilecție pentru nobiliar şi titluri înalte 
care îi va marca toată viaţa. Şi, mergând mai departe, ei atrag atenţia că astfel 
de detalii vin în contradicţie cu imaginea de sfânt pe care adepţii preotului 
i-au creat-o. 

Fondatorul Opus Dei nu s-a mulţumit cu această schimbare; mai târziu, a încercat 
să-şi adauge şi numele de familie al mamei. Practica folosirii ambelor nume de 
familie ale părinţilor este uzuală în Spania, numai că José Maria a intercalat 
un „y“ (însemnând „şi“ în spaniolă). A rezultat José Maria Escrivá y Albás, 
nume cu certă rezonanţă aristocratică pe care nu l-a folosit însă prea des (fiind, 
probabil, ridiculizat). 

Epopeea nu se opreşte aici. În 1940, José María se decide să adauge numelui 
de familie „de Balaguer“, după presupusa localitate de obârşie a strămoşilor 
săi. În cererea înaintată în acest scop — si care a fost aprobată —, el precizea- 
ză motivul solicitării: „Numele Escrivă este foarte comun pe coasta de est şi 
în Catalonia, ceea ce ar putea crea confuzii dăunătoare şi neplăcute“. În fine, 
ultima schimbare (operată de preot, la un moment rămas necunoscut) a fost 
unirea celor două prenume în Josemaria. De data aceasta, motivul invocat a 
fost imposibilitatea separării dragostei şi devotiunii faţă de Sf. Iosif de cele 
resimtite pentru Fecioara Maria şi nevoia combinării celor două. Deloc impre- 
sionati, criticii au remarcat malitiosi că Biserica Catolică a venerat mai multi 
Sfinţi Iosif, dar nici un Sfânt Josemaría (cel putin până in 2002). 

La 40 de ani, José Maria Escribá înaintase mult în direcţia împlinirii pro- 
priului destin, potrivit revelatiei pe care o avusese în tinereţe. Intervenţia divină 
se manifestase în viaţa sa la o vârstă fragedă. La doi ani, se îmbolnăvise grav, 
iar medicii i-au dat şanse mici de supravieţuire. Mama sa, Dolores, nu s-a dat 
însă bătută şi l-a dus la Torreciudad, la sanctuarul Sfintei Fecioare. Băiatul a 
vindecat, iar mama a rămas convinsă că rugăciunile îi fuseseră ascultate de 
Fecioara Maria de la Torreciudad. Locul a fost transformat, la scurt timp după 
moartea lui Escrivă, în sanctuar al Opus Dei. 

José Maria a urmat studii de drept, în paralel cu cele ecleziastice pentru a 
deveni preot, prima sa vocaţie. A locuit în Zaragoza şi, din 1927, la Madrid, 
unde, un an mai târziu, a avut viziunea care îi va schimba viaţa şi va avea un 
profund impact asupra Bisericii Catolice. Mai precis, pe 2 octombrie 1928, în 
timp ce se ruga într-un adăpost situat la periferia oraşului, i s-a „arătat“ Opus 
Dei, ca „un fel de sămânță divină care s-a pogorât din ceruri“. Escrivá nu a 
dat niciodată detalii despre această revelaţie; ştim doar că ea l-a determinat 
pe carismaticul, inteligentul şi devotatul preot să creeze o nouă organizaţie în 
sânul Bisericii Catolice. 

Membrii grupării au numit-o iniţial „opera“ sau „lucrarea“, titulatura Opus 
Dei impunându-se mai târziu. Chiar de la început, ea s-a diferențiat ca structură 
de alte organizaţii, ca de exemplu Societatea lui lisus, eminamente preoțească. 
Spre deosebire de iezuiţi, Opus Dei a pus accentul pe atragerea unui număr cât 
mai mare de mireni, fapt esenţial în înţelegerea misiunii asumate: aceea de a 
promova în rândul credincioşilor creştini de toate condiţiile o viaţă pe deplin 
coerentă cu credinţa, în împrejurările obişnuite de existenţă, şi nu numai în 
locaşurile de cult. Pe pagina de web internaţională a Opus Dei este înscris 
mottoul „Descoperirea lui Dumnezeu în muncă şi în viaţa de zi cu zi“. După 
care, se detaliază: „Opus Dei, prin spiritul său esențialmente secular, slujeşte 
Biserica şi societatea, încurajând sfintenia şi angajamentul apostolic personal 
al credincioşilor creştini, ajutându-i să descopere şi să îşi asume exigenţele 
vocației baptismale, în locul pe care îl ocupă deja în lume“. 

Rădăcinile Opus Dei sunt profund ancorate în Spania catolică, dar Escrivă 
a intenţionat, de la bun început, să o transforme într-o organizaţie internati- 
onală. La mijlocul anilor '30, concomitent cu ascensiunea lentă, dar sigură a 
Opus Dei, ambițiile i-au fost serios puse la încercare de o serie de evenimente 
traumatice petrecute în ţara sa. 


Războiul Civil din Spania 


Perioada Războiului Civil din Spania (1936-1939) a fost una nefericită pen- 
tru preoţii catolici, mai ales pentru aceia care locuiau în zonele controlate de 
republicani. Situaţia nu a fost mai bună nici pentru cei suspectaţi de simpatii 
republicane într-o epocă dominată de mişcări de dreapta naţionaliste. Escrivă 
a avut norocul să scape din acest conflict sângeros, soldat, după unele estimări, 
cu sute de mii de morţi, printre care s-au numărat şi mulţi membri ai clerului. 
Numai în împrejurimile oraşului natal al lui Escrivá, Barbastro, au murit circa 
200 de preoţi, iar unul din trei preoţi şi-a pierdut viaţa în Madrid. La începutul 
războiului, pe vremea când Opus Dei nu deţinea decât un cămin studenţesc 
şi avea un mic număr de membri devotați, Escrivá a rămas blocat în capitală, 
aflată la acel moment în mâinile republicanilor. Timp de cinci luni, s-a adă- 
postit într-o clinică psihiatrică, pretinzând că este nebun. Ulterior, s-a refugiat 
împreună cu câţiva colaboratori apropiaţi într-o cameră mică şi înghesuită 


din reşedinţa Consulatului Hondurasului la Madrid. Cum Războiul Civil se 
prelungea si nationalistii generalului Franco nu dădeau semne cá vor cuceri 
prea curând capitala, Escrivă şi prietenii săi s-au hotărât să încerce să fugă 
din oraş. Folosind o scrisoare falsă de acreditare din partea Consulatului, s-au 
strecurat afară din clădire şi au părăsit Madridul, îndreptându-se spre nord. 
După o călătorie plină de primejdii, au ajuns, la sfârşitul lui 1937, în Andorra, 
în zona liberă, stabilindu-se, la începutul anului următor, în Burgos, capitala 
micului stat. 

În 1939, Franco îi înfrânge pe republicani şi declanşează represaliile contra 
foştilor inamici. În acelaşi an, fondatorul Opus Dei îşi publică cea mai cunos- 
cută lucrare, care stă şi astăzi la temelia misiunii şi învățăturilor organizaţiei. 
Camino („Drumul“ sau „Calea“) este o colecţie de 999 de sentinţe sau maxime 
spirituale care au constituit, de-a lungul vremii, o sursă de inspiraţie pentru 
milioane de oameni. A fost tradusă în 43 de limbi şi s-a vândut în peste patru 
milioane şi jumătate de exemplare. Maximele sunt îndrăzneţe, directe, scrise în 
stil epigramatic. Tonul este dat de prima sentinţă: „Nu-ţi irosi viaţa. Lasă ceva 
în urma ta. Aprinde torta credinţei şi iubirii ca să-ţi lumineze calea. Ducánd 
o viaţă apostolică, vei şterge orice urmă de ticăloşie şi murdărie sădită de ura 
venală“. În ciuda popularității de care s-a bucurat şi a emotiei sincere care 
răzbate din sentinţe, Camino nu a fost ocolită de critici. Escrivă a fost acuzat 
că încearcă să impună un tip de obedientá oarbă şi servilă prin care Opus Dei 
ar dori să se insinueze în Biserica Catolică drept un cult de sine stătător. De 
exemplu, maxima 941 îl informează pe credincios asupra importanţei supu- 
şeniei faţă de superior: „Ascultarea fără rezerve a celui răspunzător este calea 
către sfinţenie. Ascultarea este apostolatul vostru şi singurul drum de urmat, 
căci, pentru a împlini lucrarea Domnului, spiritul trebuie să se supună sau să 
plece“. O altă sentinţă insistă asupra faptului cá obedienta trebuie manifestată 
în cele mai neînsemnate lucruri, chiar dacă pare „fără temei“. lar maxima 622 
ne spune: „Dacă vei înţelege bine obedienta, vei spune: «A fi întotdeauna supus 
înseamnă a fi martir fără să fi murit!»" 

O altă critică, de ordin mai general, la adresa lucrărilor lui Escrivă vizează 
lipsa de profunzime. Un cunoscut exeget catolic reclamă absenţa „discernă- 
mântului“, respectiv caracterul lor superficial şi, în ultimă instanţă, „necreş- 
tin“. În anii '60, un renumit teolog catolic elveţian, Hans Urs von Balthasar, a 
sugerat cá marea operă a lui Escrivá denotă „insuficientă spiritualitate“ pentru 
o lucrare fundamentală a unei organizaţii religioase. Acelaşi teolog a descris 
Camino drept „un mic îndrumar pentru cercetaşii ajunşi la nivelul superior“. 
Într-adevăr, mulţi comentatori avizaţi consideră maximele lui Escrivă o com- 
binatie între felicitările de Crăciun în versuri şi cărţile de autoajutorare, atât 
de populare în zilele noastre; alţii le găsesc „vulgare“ sau îl acuză pe autor de 
lipsă de originalitate. 

În cartea Opus Dei: An Investigation into the Powerful, Secretive Society within 
the Catholic Church (Grafton, 1989), Michael Walsh, fost iezuit, actualmente 

istoric al Bisericii, se referă la „vulgaritatea“ lui Escrivă, citând exemple care 
contrazic „celebrul bun gust“ al preotului. Unul dintre aceste exemple este un 
pasaj din maxima 367: „Şi cea mai mică îmbucătură, dacă este mâncată de 
un porc, se transformă [pentru a o spune pe şleau]... în carne de porc! Sá fim 
aşadar îngeri, pentru a ne învrednici de învățăturile pe care le-am deprins... 
şi nu animale, ca atâţia şi atâţia dintre noi!“. Walsh notează: „Îmi imaginez 
că nu acesta este tipul de limbaj sau de sensibilitate specific unui maestru al 
lumii spirituale“. 

Evident, alţi comentatori văd într-o lumină complet diferită lucrarea apos- 
tolică a lui Escrivâ, elogiindu-i accesibilitatea. John L. Allen, veteran al cores- 
pondentilor acreditaţi la Vatican, a fost primul jurnalist căruia i s-a permis 
accesul la anumite informaţii în vederea documentării pentru scrierea cărţii 
Opus Dei: The Truth about its Rituals, Secrets and Power“ (Penguin, 2003). Allen 
citează opinia călugărului şi scriitorului religios Thomas Merton despre Camino: 
„Simplitatea sa, calea cea mai bună de a face cunoscut mesajul Evangheliei, va 
face lumii mult bine“. Aşa cum Opus Dei a împărţit publicul în două tabere, şi 
scrierile fondatorului organizaţiei au stârnit reacţii diametral opuse. 


Spania lui Franco 


Una dintre principalele critici la adresa Opus Dei şi a întemeietorului său se 
referă la prosperitatea pe care au cunoscut-o sub regimul autoritar al generalului 
Franco. Mai precis, organizaţia a fost acuzată de colaborare cu un guvern care 
îşi rezolva brutal disputele cu inamicii şi restrânsese considerabil drepturile 
politice şi de altă natură ale cetăţenilor. Într-un sens, astfel de învinuiri sunt 
nefondate; într-o ţară în care Biserica era considerată o susținătoare ferventă 
a naţionalismului, multi catolici spanioli practicanți salutaserá victoria lui 
Franco. Escrivá însuşi văzuse cu ochii săi tratamentul inuman aplicat de repu- 
blicani multor preoţi; era, deci, normal să manifeste antipatie faţă de stânga 
şi de comunişti. 

Se ştie cá Franco şi Escrivá s-au întâlnit de câteva ori, dar nimic nu dovedeşte 
existenţa unei relaţii de prietenie sau colaborare între cei doi. Nu se poate sus- 
tine nici cá Opus Dei ar fi oferit regimului justificări spirituale pentru excesele 
făcute, chiar dacă Escrivă îl considera pe Franco „un bun creştin“. (Asupra aces- 
tui punct polemicile nu s-au încheiat: Franco şi-a iubit enorm mama, o femeie 
pioasă, şi şi-a disprețuit tată] necredincios; în tinereţe, şi-a pierdut credinţa si, 
deşi şi-a redobândit-o apoi, ataşamentul său faţă de Biserica Catolică nu pare 
să fi fost profund, ci mai degrabă dictat de împrejurări de natură pragmatică, 
socială şi culturală.) De asemenea, nu trebuie uitat că legăturile lui Escrivă cu 
tara natală au slăbit după 1946, când s-a mutat la Roma, pentru a creşte vizi- 
bilitatea Opus Dei la Vatican şi a face cunoscut mesajul său în întreaga lume. 

Opus Dei a avut însă un puternic impact asupra Spaniei lui Franco, nu s-a li- 
mitat la latura spirituală. În primul rând, ministrul educaţiei, José Ibanez Martin, 

numit de Franco în 1939, a colaborat îndeaproape cu José Maria Albareda, 
membru Opus Dei, căruia i-a fost făcut cadou un post de profesor la universitate 
şi, pentru a cita din Their Kingdom Come (Doubleday, 1997), cartea lui Robert 
Hutchison, foarte ostilă la adresa Opus Dei , ...zeci de alte catedre aveau să 
le mai fie oferite în următorii ani“. În acest sens, de maximă importanţă a fost 
înfiinţarea Consiliului Superior de Cercetări Ştiinţifice (în spaniolă, Consejo 
Superior de Investigaciones Cientificas — CSIC), însărcinat cu acordarea de burse 
studenţeşti şi facilitarea călătoriilor de studii pentru aprofundarea unor diverse 
discipline. Ministrul Ibanez Martin a fost numit preşedintele acestui organism 
influent; el l-a ales pe Albareda ca secretar general, funcţie pe care acesta a 
deținut-o până la moarte, în 1966. Un scriitor spaniol a descris Consiliul drept 
„matrice“ a Opus Dei, Alvareda înconjurându-se de tineri membri ai organizaţiei 
lui Escrivâ. La rândul său, Hutchison consideră Consiliul „principala acoperire 
pentru asaltul Opus Dei asupra învăţământului superior şi sursă de finanţare 
a expansiunii sale în străinătate“. 

Oricât de importantă ar fi fost influenţa Opus Dei asupra educaţiei şi cercetării 
spaniole, impactul său s-a dovedit mult mai puternic într-o altă direcţie. În anii '50, 
un trio de membri de frunte ai Opus Dei a schimbat profund orientarea economică 
şi însuşi regimul franchist. Se poate chiar afirma că intervenţia lor în modernizarea 
economiei şi finanţelor ţării i-a permis lui Franco să rămână la putere. 

Generalul Franco a avut, dintotdeauna, o percepţie confuză, dacă nu de- 
plasată asupra economiei, fapt care, corelat cu izolarea politică din anii post- 
belici, a agravat starea generală, deja precară, a Spaniei. În 1957, el s-a decis 
însă brusc să schimbe orientarea şi să aducă la guvernare miniştri mai tineri, 
dispuşi să dea ţării o altă direcţie. În acest an au intrat în cabinet Mariano 
Navarro Rubio, avocat catolic, ministru de finanţe, şi Alberto Ullares Calvo, 
profesor universitar, ministru al comerțului. Poate că şi mai importantă a fost 
însă numirea unui alt avocat, Laureano López Rod6, în calitate de funcţionar 
superior şi consilier principal al amiralului Carrero Blanco, aflat la acel mo- 
ment la începutul ascensiunii sale ca mâna dreaptă a lui Franco. Cei trei erau 
membri de seamă ai Opus Dei; împreună, au schimbat destinul Spaniei. În 
biografia definitivă a dictatorului spaniol, Franco: a Biography (Basic Books, 
1994), autorul Paul Preston afirmă că aceştia au avut „o influenţă enormă“ în 
Spania, „contribuind semnificativ la supraviețuirea regimului în perioada de 
mari transformări economice şi politice prin care a trecut ţara“. 

Inevitabil, intrarea celor trei membri influenţi ai Opus Dei la guvernare a 
stârnit zvonuri şi invidie. Franco manipulase dintotdeauna grupările de dreap- 
ta rivale, inclusiv populara Falangă, şi acum s-au făcut auzite (ce-i drept, în 
şoaptă), primele critici la adresa Opus Dei ca societate secretă implicată într-un 
complot vizând preluarea controlului asupra puterii. „Resentimentele falangis- 
te, combinate cu disponibilitatea de a da crezare unor poveşti sinistre despre 
conspirații masonice, au dat naştere ideii cá Opus nu era altceva decât franc- 
masoneria sau mafia catolică“, notează Preston. De fapt, deşi cei trei membri 

Opus Dei au colaborat îndeaproape, prea puţine dovezi atestă existenţa unui 
complot bine concertat. Totuşi, asemenea temeri confirmă încă o dată influenţa 
pe care o organizaţie mică, în cazul de faţă Opus Dei, o poate avea asupra unei 
întregi naţiuni. Îngrijorarea a fost atât de mare încât Escrivă s-a văzut nevoit 
să emită un comunicat prin care sublinia că activităţile Opus Dei sunt strict 
„apostolice“ şi că „nu vizau implicarea în politica nici unui stat“. 

Este aşadar dificil să conchidem că Opus Dei ca instituţie şi Escrivă personal 
au fost suporteri entuziaşti ai regimului spaniol dictatorial, deşi reprezentanţi 
de seamă ai organizaţiei au figurat în structurile de putere, iar viziunile socio- 
politice ale lui Franco şi întemeietorului Ordinului au coincis clar la un moment 
dat. În plus, alţi membri Opus Dei au avut o soartă nefericită sub Franco. Pe de 
altă parte, chiar dacă Escrivá nu s-a manifestat ca adept fervent al generalului, 
el nu a fost în nici un caz disident. Mulţi consideră că în climatul general al 
epocii franchiste, dezaprobarea regimului, adesea brutal, la care au fost supuşi 
spaniolii era practic imposibilă. Şi totuşi, unele voci din sânul Bisericii Catolice 
s-au făcut auzite. Chiar din anii '40, incápátánatul cardinal Pedro Segura, ar- 
hiepiscopul Sevillei, şi-a făcut publică nemulţumirea faţă de apropierea dintre 
Franco şi nazişti printr-o scrisoare pastorală, o copie fiindu-i transmisă personal 
dictatorului. Acelaşi cardinal a refuzat să-i aducă omagii lui Franco, iar, când 
falangiştii furioşi au venit cu ideea de a-şi încheia parada triumfală de după 
victoria nationalistilor în războiul civil pe treptele catedralei, arhiepiscopul i-a 
ameninţat pe toţi cu excomunicarea. 

În 1948, cardinalul a criticat-o pe soţia generalului, Carmen, pentru aran- 
jamentul mesei la un banchet oficial. Deşi vizibil enervat, Franco nu prea avea 
ce măsuri să ia împotriva unui cleric. Acest fapt dovedeşte că membrii Bisericii 
ar fi avut posibilitatea să-şi exprime opiniile, cale pe care Escrivă a ales să n-o 
urmeze. Probabil că aşa se şi explică tonul defensiv din remarcile pe care el 
susţine că le-ar fi adresat episcopilor spanioli, în care i-ar fi avertizat că o re- 
voltă violentă ar fi fost greu de stăpânit de regim, situaţie în care toţi membrii 
Bisericii, şi nu numai cei ai Opus Dei, vor avea de suferit: ,, ...prin urmare... 
să nu credeţi cá un singur tap ispăşitor va fi de ajuns, vom plăti cu toţii. Si 
dacă ar fi ca cineva să cerceteze elogiile fără măsură aduse în public la adresa 
regimului, atunci asemenea exemple se vor găsi la mulţi episcopi, dar nu şi la 
mine, deşi recunosc că Franco este un bun creştin“. 


Statutul şi structura Opus Dei 


Opus Dei are un statut unic în sânul Bisericii Catolice. De obicei, „prelatura“, 
aria reprezentată de un episcop (sau prelat), are o determinare geografică. 
Totuşi, în 1982, la şapte ani după moartea lui Escrivâ, Sfântul Scaun a acordat 
Opus Dei statutul de „prelatură personală“. Aceasta înseamnă că episcopul are 
jurisdicție asupra clericilor şi membrilor mireni indiferent de locul unde se 
află aceştia. Nici o altă organizaţie catolică nu a primit acest statut. Membrii 

Opus Dei nu sunt independenţi fata de Biserică; ei se supun episcopului local 
în probleme de genul anulării unei căsătorii. Prelatul Opus Dei deţine însă 
autoritatea asupra tuturor chestiunilor legate de organizaţie. 

Unicitatea statutului Opus Dei a alimentat suspiciunile privitoare la poziţia 
sa de „biserică/sectă în sânul bisericii“ sau bază a puterii în cadrul Bisericii 
Catolice. Adepții lui Escrivá susţin că această structură juridică reflectă cel mai 
bine natura teologică şi pastorală a Opus Dei şi viziunea personală a întemeie- 
torului său, care o vedea drept o organizaţie seculară, formată atât din bărbaţi, 
cât şi din femei, la care se adăuga un număr relativ mic de clerici. Aceiaşi 
susţinători afirmă că dobândirea statutului legal de prelatură personală este o 
consecinţă firească a acţiunilor întreprinse de organizaţie începând din 1950, 
când Opus Dei a fost oficial recunoscut de papalitate. 

Opus Dei numără mult mai mulţi membri laici decât clerici. Dintr-un total 
estimat la peste 80 000 de persoane, sub 200 sunt preoţi Opus Dei cu normă 
întreagă. În paralel cu aceştia activează însă o altă organizaţie, Societatea 
Sacerdotală a Sfintei Cruci, cu circa 2000 de preoţi care lucrează în cadrul 
diocezelor lor, fiind în acelaşi timp membri ai Opus Dei. În lume, cei mai 
multi adepti laici şi clerici se află în Spania, urmată de Mexic, Argentina, 
Italia, Statele Unite, Filipine şi Columbia. Opus Dei încearcă în prezent să se 
extindă. În 2007, pe 26 iunie, de sărbătoarea fondatorului său, Sf. Josemaria 
de Escrivá, a inaugurat primul său centru din Moscova, anuntándu-si in- 
tentia de a începe „munca apostolică“ în întreaga Rusie. Cu toate acestea, 
aderenţa la Opus Dei se situează încă la cote joase în multe ţări occiden- 
tale. În cartea sa, John L. Allen estimează la numai 500 numărul de mem- 
bri britanici, sugerând că o parte din „vină“ îi aparţine cardinalului Basil 
Hume (1923-1990), fost primat catolic al Angliei, care s-a arătat îngrijorat de 
metodele de lucru ale organizaţiei. El a trasat membrilor Opus Dei patru reguli 
severe de urmat dacă voiau să continue să activeze în Anglia, recomandându- 
le încă de la prima să interzică adeziunea minorilor: „Nici unei persoane sub 
optsprezece ani nu trebuie să i se permită să depună jurăminte sau să-şi ia un 
angajament de lungă durată faţă de Opus Dei“. Succesorul lui Hume la con- 
ducerea Bisericii Catolice din Anglia, cardinalul Cormac Murphy-O'Connor, a 
adoptat un ton mai blând şi a numit un membru al Opus Dei preot într-una 
dintre dioceze. 


Lucrările corporatiste 


Opus Dei deţine în toată lumea mai multe centre, grupate sub titlul generic 
de „lucrări corporatiste“, o mare parte dintre acestea fiind dedicate educaţiei 
(observăm aici similaritatea cu misionarismul şi şcolile iezuite). Printre acestea 
se numără cincisprezece universităţi, frecventate de 80 000 de studenţi, situate 
în Guatemala, la Roma sau în Pamplona, unde se află cel mai mare centru 
Opus Dei, Universitatea Navarre. Organizaţia administrează şi aproape o sută 

de şcoli tehnice sau de meserii, multe dintre ele înfiinţate în zone defavorizate 
din lume, plus 36 de şcoli primare şi secundare şi 11 şcoli de afaceri, în ţări 
precum Argentina, Mexic şi Spania. Mai deţine 166 de cămine studenţeşti care 
găzduiesc circa 6000 de cursanţi, „marea majoritate nefiind membri ai Opus 
Dei“, potrivit lui Allen. Resedintele universitare reprezintă o tradiţie: prima 
proprietate sau centru de lucru achiziţionat de Opus Dei a fost un cămin stu- 
dentesc din Madrid. Organizaţia este de asemenea implicată în administrarea 
a şapte spitale din diverse părţi ale lumii. 

În afara „centrelor de lucru“, există instituţii în care Opus Dei nu este pro- 
prietar sau administrator, dar în cadrul cărora oferă „asistenţă spirituală“. 
Acestea includ alte două universităţi, precum şi circa 200 de şcoli, unele din ele 
tehnice sau de afaceri. Aceste cifre dovedesc că, în ciuda numărului relativ mic 
de membri, Opus Dei are o contribuţie însemnată la nivel global în domeniul 
învățământului şi instruirii tinerei generaţii. 

Unul dintre cele mai interesante aspecte ale activităţii educaţionale a Opus 
Dei este implicarea sa în institutele specializate în managementul afacerilor. 
Pe pagina de web a uneia dintre acestea, Şcoala de Afaceri IESE din Barcelona, 
găsim următoarea descriere a misiunii instituţiei: „IESE este un colegiu inter- 
naţional de economie şi administrare a afacerilor dedicat formării şi educării 
liderilor de afaceri din întreaga lume, precum şi generării şi comunicării noilor 
idei de afaceri cu impact global. Misiunea [noastră] este aceea de a asigura un 
cadru de studiu de o calitate excepţională pentru lideri în domeniul afacerilor 
care conduc organizaţii de succes pe termen lung, de a pregăti viitori functio- 
nari superiori şi consilieri pentru aceşti lideri şi a-i instrui pentru a răspunde 
adecvat provocărilor cu care se va confrunta societatea“. 

Pe acelaşi site sunt oferite potenţialilor studenţi date despre cursurile orga- 
nizate, inclusiv cele postuniversitare pentru obţinerea diplomelor MBA, „MBA 
executiv“ şi a doctoratului în management. În secţiunea „Capelanat“, ce figurea- 
ză ceva mai discret pe pagina de web, viitorii cursanţi sunt ipstiintati cu privire 
la rolul Opus Dei în cadrul instituţiei: „Capelanatul IESE asigură un mediu de 
dezvoltare spirituală, bazat pe principii creştine, pentru toti membri comunităţii 
IESE. Preoţii care slujesc în cadrul Capelanatului din IESE Barcelona şi IESE 
Madrid sunt membri ai Opus Dei, prelatură personală a Bisericii Romano-ca- 
tolice, organizaţie înfiinţată in 1928 de Sfântul Josemaría Escrivâ“. 

Implicarea Opus Dei într-o instituţie de elită, al cărei scop (lăudabil) este 
formarea liderilor de mâine din domeniul afacerilor şi al industriei, a dat naş- 
tere unor noi semne de întrebare privitoare la motivațiile sale reale. Astfel sunt 
alimentate suspiciunile că organizaţia urmăreşte recrutarea de noi membri din 
rândurile elitelor profesionale şi de afaceri (ceea ce aminteşte de trecerea de 
care s-au bucurat cândva iezuiţii la curţile domneşti), cu scopul de a-şi spori 
puterea şi bogăţia. Ca răspuns la aceste acuze, Opus Dei enumeră proiectele 
sale, mult mai puţin cunoscute, derulate în ţări din lumea a treia. 

Categorii de membri 


O trásáturá importantá a organizatiei este diferentierea categoriilor de membri. 
Cea mai mare parte a credinciosilor Opus Dei sunt membri ,supranumerari": 
mireni, bărbaţi şi femei, in general (dar nu obligatoriu) cu familie şi cariere 
proprii, pentru care sfinţirea îndatoririlor familiale constituie o parte importantă 
a vieţii lor creştine şi care primesc „îndrumări spirituale“ din partea „numera- 
rilor“. Supranumerarii reprezintă astăzi circa 70 la sută din totalul membrilor 
Opus Dei. Ei susţin financiar, în funcţie de posibilităţi, organizaţia. 

A doua categorie, „numerarii“, formează o cincime din numărul total de 
membri. Sunt tot laici, bărbaţi şi femei care se angajează să trăiască celibatul 
din motive de apostolat. Numerarii trăiesc în centrele segregate pe criterii de 
sex ale Opus Dei. Mulţi au cariere proprii, dar cea mai mare parte a venitului 
obţinut este donat organizaţiei. Scriitorul John Allen afirmă în cartea sa că 
numerarii au un rol esenţial în cadrul Opus Dei şi , ...sunt cheia expansiunii 
geografice a organizaţiei, având în vedere că deschiderea unui centru într-o 
tara nouă implică prezenţa a cel putin câţiva numerari capabili să-şi găsească 
acolo slujbe pentru a întreţine financiar centrul, să înveţe limba, dacă este 
cazul, şi, în general, să conducă activitatea la fata locului“. Aceşti membri sunt 
cei care practică ,mortificarea corporală“ care a suscitat atâtea controverse. 

A treia categorie este constituită din femeile „numerare auxiliare“, celibatare, 
care locuiesc şi lucrează cu normă întreagă în centrele Opus Dei, consacrându- 
se în principal treburilor gospodăreşti. Ele îndeplinesc într-un fel rolul unei 
mame casnice. 

O altă categorie sunt aga-numitii „asociaţi“. La fel ca numerarii, ei au ales 
celibatul. Unii trăiesc cu familia, alţii într-un loc care le convine cel mai mult 
din motive profesionale. În fine, există „cooperatorii“, care nu sunt membri ai 
Opus Dei, dar sprijină, într-un fel sau altul, organizaţia, fie financiar, fie prin 
acţiuni voluntare sau cu rugăciuni. Aşa cum se întâmplă de cele mai multe ori 
cu astfel de grupări, unii cooperatori aparţin altor credinţe sau sunt atei. Potrivit 
declaraţiilor Opus Dei, numărul acestor suporteri depăşeşte 160 000, în timp 
ce aproximativ 900 000 de persoane participă la întrunirile organizaţiei. 


Rolul categoriilor de membri 


Opus Dei insistă asupra faptului că în organizaţie nu există categorii de membri, 
ci diferite feluri de a trăi una şi aceeaşi vocaţie creştină, în funcţie de circum- 
stantele personale ale fiecăruia. Toti membrii sunt trataţi in mod egal şi urmează 
chemarea lui Dumnezeu, angajându-se să facă apostolat în spiritul şi conform 
„normelor“ Opus Dei. Scopul organizaţiei este acela de a ajuta la însuşirea unei 
pietáti profunde şi solide care să îl conducă pe credincios la căutarea identificării 
cu Hristos, pe „calea“ către sfinţenie. Prelatura asigură membrilor o formare 
religioasă şi spirituală continuă, compatibilă cu îndatoririle lor zilnice, şi mai 
puţin legată de săvârşirea unor „lucruri mari“, aşa după cum spunea Escrivá. 

Credincioşii prelaturii integrează in viata lor anumite practici creştine de 
pietate. Dimineaţa, recită Serviam („eu slujesc“, în latină). O mare parte a zilei 
este dedicată rugăciunilor, printre obligaţiile membrilor figurând asistarea zil- 
nică la Sfânta Liturghie, spovada sacramentală, rostirea de trei ori a rugăciunii 
Ave Maria şi stropirea cu apă sfinţită înainte de culcare, meditații şi reculegeri 
zilnice, citirea din Evanghelii, oferirea de rugăciuni spontane. Membrii prela- 
turii urmează cursuri săptămânale, numite şi „cercuri“, pe teme doctrinare şi 
de asceză, şi se întâlnesc regulat cu îndrumătorul spiritual. Din enumerarea 
acestor îndatoriri, înţelegem că a fi membru Opus Dei este o experienţă soli- 
citantă şi intensă. 


Recrutarea noilor membri 


Încorporarea în prelatura Opus Dei sau „prozelitismul“ reprezintă un element- 
cheie în viaţa şi activitatea membrilor organizaţiei. Escrivă însuşi a pus mare 
accent pe câştigarea de noi adepti, dedicándu-i o mare parte dintre sentintele 
cuprinse în Camino. În maxima 810, el sublinia că „dorinţa înflăcărată de a 
aduce lângă tine alţi apostoli este semn sigur că «te-ai dăruit» cu adevărat 
Domnului“. Sentința 796 îl avertizează pe credincios: „În tine ai strâns prea 
puţină iubire, dacă nu te arăţi zelos în salvarea tuturor sufletelor. Ai prea puţină 
iubire, dacă nu doreşti să îi inspiri pe ceilalţi apostoli cu fervoarea ta“. 

Escrivă şi-a rezervat însă gândurile cele mai directe şi mai îndrăzneţe pentru 
Cronica, jurnalul cu circuit închis al Opus Dei. În 1963, el arăta că țelul suprem 
al organizaţiei nu este administrarea de universităţi şi proprietatea asupra unor 
publicaţii, ci dobândirea sfinteniei personale şi „atragerea unui număr cât mai 
mare de suflete devotate lui Dumnezeu, din toată lumea, în cadrul Opus Dei“. 
Într-un alt număr al ziarului, el nota: „Prozelitismul este calea de sfințire ce 
trebuie urmată... Nimeni nu poate fi scutit de această îndatorire, nici măcar 
bolnavii...“ După care adaugă: „Atunci când o persoană nu depune suficient 
efort pentru a-i atrage pe alţii de partea sa este din cauză că inima sa nu mai 
bate. Este mort“. 

Având în vedere importanţa acordată de membri cuvintelor monseniorului 
Escrivá, nu este de mirare că organizaţia a adoptat diverse metode pentru a 
atrage noi apostoli. Se pare că se lucrează în echipă la dezvoltarea acestor 
strategii. Membrii sunt de asemenea încurajați să întreţină în permanenţă un 
cerc de până la 15 persoane, din care patru sau cinci aflaţi în diferite stadii de 
recrutare, proces denumit, se pare, în jargonul initiatilor, „pescuit“. 

Unii critici consideră că instituţiile Ordinului, ca şi evenimentele sociale şi 
culturale pe care le găzduiesc, nu sunt în principal decât mecanisme de înrolare 
a noilor membri. Regulile impuse de cardinalul Basil Hume pentru funcţionarea 
Opus Dei în Anglia sunt doar un exemplu ilustrativ pentru îngrijorarea cu care 
opinia publică priveşte tacticile de racolare a tinerilor. Şcolile de vară, căminele 
pentru tineret şi cluburile sunt citate ca „momeli“ care servesc acestui scop. 


În astfel de stabilimente, membrii Opus Dei se adresează tinerilor, incurajándu-i 
să „fluiere“, termen din vocabularul organizaţiei însemnând a-ţi arăta dispo- 
nibilitatea de aderare. O altă incriminare se referă la informaţiile vagi asupra 
îndatoririlor lor pe care le primesc candidaţii. În momentul în care se înrolează, 
sunt instiintati că entuziasmul cu care s-au angajat să respecte acele obligaţii a 
constituit un test de evaluare nu numai a devotiunii faţă de Opus Dei, ci şi faţă 
de Dumnezeu. Opus Dei neagă acuzaţiile. John Allen, care a discutat cu unii 
membri pentru a se documenta, îi citează în cartea sa: ei infirmă că ar fi fost 
supuşi la presiuni pentru a fi convinşi să devină membri ai organizaţiei sau să 
recruteze, la rândul lor, noi adepţi. 

O altă critică des întâlnită la adresa Opus Dei vizează înstrăinarea de fa- 
milie a noilor membri, în special, ruperea de către tinerii recruți a relaţiei cu 
părinţii. Un astfel de exemplu este povestea Diannei R. DiNicola şi a fiicei 
sale, Tammy, înrolată în 1978 în rândurile organizaţiei. Dianna DiNicola este, 
în prezent, director executiv al Centrului de Monitorizare a Opus Dei (Opus 
Dei Awareness Network — ODAN), grup care şi-a asumat misiunea oferirii de 
informaţii asupra Opus Dei şi ajutorării persoanelor care au avut de suferit ca 
urmare a implicării în organizaţie. 

DiNicola a povestit că fiica sa, Tammy, a intrat pentru prima oară în contact 
cu Opus Dei în timpul studiilor la Boston College, după care s-a retras pentru 
reculegere şi instruire într-un centru, alături de alti recruți şi îndrumători spiri- 
tuali ai organizaţiei. Prima schimbare observată de părinţi în comportamentul 
lui Tammy a fost participarea mai deasă la liturghii, pe care au aprobat-o, fiind 
amândoi catolici practicanți. Atunci când Tammy a început să dedice tot mai 
mult timp organizaţiei, neglijându-şi prietenii, părinţii s-au îngrijorat. „Se purta 
distant faţă de noi şi, treptat, acesta a devenit felul ei obişnuit de a fi. Eu şi soțul 
meu trăiam un puternic sentiment de pierdere, iar relaţiile cu fiica noastră s-au 
deteriorat rapid, chiar din această fază incipientă“, relatează DiNicola. 

Nu era însă decât începutul. În următorul an, Tammy s-a îndepărtat tot mai 
mult de familie şi s-a angrenat în activităţile Opus Dei, mergând până acolo 
încât şi-a exprimat dorinţa de a deveni membru numerar. Nestiind ce să facă, 
părinţii au încercat să afle mai multe despre organizaţie şi l-au consultat pe 
preotul local. El le-a infátisat Opus Dei drept o relicvă a mentalitatii religioase 
a secolului al XV-lea, ceea ce i-a îngrozit. Între timp, Tammy s-a înstrăinat şi 
mai mult de familie. „Era nervoasă şi se comporta total nefiresc. Nu mai era 
copilul vesel şi fericit pe care îl cunoşteam atât de bine, iar relaţia noastră părea 
compromisă. Nu puteam să o ajut şi, mai rău, nu ştiam ce să fac. Mă simţeam 
neputincioasă“, îşi aminteşte DiNicola. 

În aprilie 1989, Tammy şi-a informat părinţii că nu avea să vină acasă pen- 
tru a sărbători împreună cu ei Paştele, deoarece „îşi găsise în Opus Dei o nouă 
familie, care avea nevoie de ea“. Disperati, părinţii s-au urcat în maşină şi s-au 
dus la Boston, unde s-au întâlnit cu Tammy şi cu un preot Opus Dei, dar fără 
nici un rezultat. Au scos-o apoi pe Tammy la un restaurant, dar discuţiile s-au 

desfăşurat într-o ambianţă încordată. „Când am condus-o acasă... toată familia, 
de-acum destrămată, s-a lăsat copleşită de un sentiment de neajutorare. Era ca 
şi cum Tammy murise şi stătea adânc îngropată într-un trup, care era totuşi al 
ei, care se mişca şi vorbea. Dar persoana pe care am întâlnit-o atunci în Boston 
nu mai era Tammy a noastră.“ 

După această vizită, părinţii şi-au dat seama că au nevoie de ajutor spe- 
cializat. Au apelat la doi experţi în culte religioase şi la Fratele James Lebar, 
consultant pe probleme de cult în cadrul diocezei New York. Acesta i-a pus în 
legătură cu o familie care fusese părăsită, de mai mulţi ani de doi dintre copii, 
deveniți membri Opus Dei. Părinţii lui Tammy au înţeles cá nu sunt singurii 
afectaţi de o astfel de traumă. Au contactat apoi un „consilier de retragere“, 
specializat în refacerea legăturilor familiale întrerupte ca urmare a înrolării 
unuia dintre membrii familiei într-o sectă sau un cult religios. A fost o decizie 
dificilă, luată după frământări îndelungate. „Nu voiam să o distrugem spiritual 
şi eram foarte îngrijoraţi de posibilele consecinţe“, relatează DiNicola. „Ne-am 
gândit cum să procedăm ca s-o ajutăm să înţeleagă că hotărârile importante pe 
care le luase ca membru Opus Dei erau rezultatul unor manipulări şi că fusese, 
pur şi simplu, înşelată.“ 

Familia a aşteptat cu răbdare ca Tammy să-şi termine studiile, după care 
a organizat o petrecere de absolvire. Lui Tammy i s-a permis să plece acasă, o 
excepţie făcută de Opus Dei, după câte li s-a spus. Au aranjat apoi o întâlnire 
între Tammy şi „consilierul de retragere“ în cadrul. unei reuniuni familiale. 
Discuţiile s-au purtat, pe alocuri, pe un ton ridicat, dar Tammy a acceptat, în 
cele din urmă, să consulte câteva articole despre activitatea Opus Dei, iniţial 
pentru a vedea dacă afirmaţiile unor membri fuseseră greşit citate sau rupte 
din context, după cum a declarat ulterior. Parcurgându-le, a început însă să 
descopere cum „fragmentele de adevăr“ conţinute în articole se îmbină, creând 
o imagine total opusă celei promovate de Opus Dei. 

„Am sesizat unele inconsecvente. De exemplu, Opus Dei promite un «apos- 
tolat al prieteniei şi încrederii», dar prietenia nu este adevărată şi confidentiali- 
tatea lipseşte“, mărturiseşte Tammy. „Dimpotrivă, membrii divulgă superiorilor 
secrete sau detalii intime din viaţa recrutilor şi pun la cale strategii prin care 
să îi convingă să adere la Opus Dei“. 

Tammy a început să reflecteze şi asupra unora dintre afirmaţiile lui Escrivá. 
„Fondatorul Opus Dei a scris în Camino, 399: «Dacă, pentru a salva o viaţă 
lumească, se acceptă folosirea forţei pentru a împiedica un suicid, atunci de 
ce nu ni s-ar permite să folosim aceleaşi mijloace de constrângere — şi anume 
coercitiunea sfântă — pentru a salva Vieţile atâtora si atâtora, inclinati in mod 
stupid spre uciderea propriilor suflete?»" 

„Este doar un exemplu din multe alte declaraţii incoerente. Ceea ce crezusem 
a fi frumuseţe la Opus Dei, descopeream acum că era manipulare şi amăgire“, 
recunoaşte Tammy. Deja a doua zi după întoarcerea acasă şi nenumărate ore 
petrecute în compania „consilierului de retragere“, Tammy a început să se 

relaxeze, să se poarte mai prietenos cu familia şi să se simtă eliberată intelectual, 
emoţional şi spiritual. În final, s-a decis să părăsească Opus Dei. 

„Principalul motiv pentru care m-am hotărât să rup orice legătură cu Opus 
Dei a fost acela că am devenit conştientă de tehnicile lor subversive de racola- 
re“, spune Tammy. De exemplu, explică ea, recrutilor nu li se dezvăluie de la 
început toate implicaţiile aderării la organizaţie şi îndatoririle pe care trebuie să 
le respecte. Odată deveniți membri, asupra lor se fac presiuni pentru a rămâne 
în Opus Dei, chiar dacă îşi exprimă dezacordul cu privire la anumite practici. 
„În general, noii membri sunt avertizaţi că, în cazul în care părăsesc Opus Dei, 
vor fi osánditi pentru totdeauna şi nu se vor mai bucura de mila lui Dumnezeu.“ 
Tammy a descris şi ceea ce ea numeşte „cedarea controlului, aproape total, 
asupra tuturor aspectelor vieţii“. Numerarii îşi donează întreg salariul organi- 
zatiei şi trebuie să ceară bani pentru uzul propriu şi să dea socoteală despre 
modul cum i-au cheltuit. Toată corespondenţa care intră sau iese din centrele 
Opus Dei este verificată, iar membrilor li se interzice foarte des să urmărească 
filme sau întreceri sportive. „Numerarii trebuie să ceară permisiunea superi- 
orilor pentru a urmări un program la televizor, a asculta o emisiune la radio 
sau a citi reviste“, spune Tammy. (Un fost membru Opus Dei a declarat chiar 
că a văzut cum Biblii protestante şi cărți despre teoria evoluționistă erau arse 
în grădina unui centru Opus Dei.) 

Tammy recunoaşte că i-a fost greu să se adapteze la noua ei viata după ce a pá- 
răsit organizaţia. De multe ori, se simţea copleşită de libertatea de alegere de care 
dispunea. „Obişnuiam să plâng aşezată pe pat, pentru că nu mă puteam decide cu 
ce să mă îmbrac.“ Tammy are acum trei fii şi o carieră. Este catolică practicantă 
şi a găsit în ea „credinţa profundă care imi cáláuzeste paşii, zi de zi“. 

Tammy nu crede cá Opus Dei s-a schimbat fundamental fata de perioada 
în care era membră, în ciuda declaraţiilor organizaţiei: „Poate că Opus Dei a 
făcut de-a lungul anilor unele ajustări cosmetice... dar, în esenţă, modul in 
care sunt trataţi recrutii şi membrii este acelaşi, plin de înşelăciuni şi manipu- 
lări“. Între timp, mama sa, Dianne DiNicola, a valorificat experienţa trăită de 
Tammy înființând ODAN, cu scopul de a ajuta familiile şi persoanele care trec 
prin situaţii similare. 

Opus Dei infirmă cu tărie acuzele referitoare la metodele opresive sau 
subversive de recrutare şi tratament al membrilor. John L. Allen citează mai 
mulţi membri şi nemembri care susţin că asupra lor nu s-au exercitat presiuni 
pentru a se înrola în rândurile organizaţiei, deşi scriitorul însuşi recunoaşte că 
„unii membri zeloşi pot fi foarte insistenţi“. Allen mai subliniază că „o parte 
din comentatori consideră că vechile probleme de recrutare au fost depăşite 
astăzi“. În privinţa lipsei de libertate şi controlului asupra vieţii private, Allen 
arată că a obţinut „zeci“ de declaraţii din partea unor foşti membri care au 
mărturisit cá au fost aduşi în stadiul de obedienta absolută prin practici de 
intimidare şi că s-au lăsat dominați de Opus Dei. Scriitorul adaugă însă: „În 
acelaşi timp, alti membri sau foşti membri mi-au spus că s-au simţit liberi in 

cadrul Opus Dei“. Lui Allen îi este „imposibil“ să creadă că una sau alta din cele 
două tabere minte; el pune aceste viziuni contradictorii pe seama „cadrului de 
referinţă diferit“. 

Mulţi observatori şi foşti membri îşi exprimă însă totala neîncredere în afir- 
matiile Opus Dei. Ei susţin că organizaţia este atât de credincioasă cauzei sale 
apostolice încât este capabilă să găsească justificări pentru propriile minciuni, 
dacă acestea servesc telului suprem. Dianne DiNicola afirmă: „În Opus Dei, este 
permis să minţi în numele Domnului. Unul dintre motivele pentru care membrii 
cred că au acest drept este acela că organizaţia lor ar fi de inspiraţie divină. Sunt 
instruiți să creadă că deţin adevărul absolut“. Dennis Dubro a fost, timp de 17 
ani, membru Opus Dei, mai întâi în Statele Unite şi apoi în Australia, unde a 
activat ca numerar. El descrie o vizită de rutină a cardinalului local în centrul 
în care trăia. Cardinalul a dorit să afle de ce libertăţi se bucurau membrii în 
privinţa întâlnirilor cu prietenii din afara centrului, cheltuirii banilor proprii 
sau modalitátilor de recreere. Vicarul centrului i-a răspuns că membrii aveau 
libertate deplină în aceste chestiuni. Dubro şi ceilalți membri au fost surprinşi: 
ei ştiau că trebuie să ceară, pentru astfel de situaţii, permisiunea superiorilor. 
După plecarea cardinalului, le-au fost oferite detalii. „Directorul ne-a chemat 
pe toti şi ne-a avertizat că avem în continuare obligaţia de a cere permisiunea. 
Ne-a spus că vicarul îi explicase cardinalului pe înţelesul său procedurile folo- 
site de Opus Dei.“ În privinţa minciunilor, Dubro este de părere că, în prezent, 
Opus Dei prezintă lumii imaginea „a ceea ce ar fi ideal să se petreacă, nu ceea 
ce se întâmplă cu adevărat“. 


Rolul femeilor 


Femeile joacă un rol major în cadrul Opus Dei, la diferite nivele — evident, 
fără a li se permite însă accesul în rândurile clerului. Totuşi, modul în care 
organizaţia tratează femeile a devenit subiect de dispută, mulţi critici acuzând 
stilul său vetust, şovinist sau chiar sexist. Incriminările vizează cu precădere 
cele circa patru mii de numerare auxiliare, femeile celibatare care se ocupă de 
probleme casnice ale centrelor Opus Dei răspândite în întreaga lume. 

Alberto Moncada, fost numerar, actualmente comentator al activităţilor 
Opus Dei, sustine că fondatorul Ordinului , ...împărtăşea misoginismul specific 
teologiei şi disciplinei catolice şi a creat o structură în care a rezervat femeilor 
rolul de întreţinere a caselor şi «lucrărilor corporatiste»". E] sustine că, într-o 
versiune mai veche a constituţiei organizaţiei, membrele de sex feminin prove- 
nite din păturile de jos erau numite „servitoare“ şi cá Escrivá propusese reguli 
mai severe, pentru numerarii femei. „Printre altele, femeile trebuiau să doarmă 
pe scânduri şi să ceară permisiunea pentru a putea bea apă între mese, deşi 
această din urmă rânduială a fost de curând abolită.“ 

Într-adevăr, în Opus Dei există o separare clară pe criterii de sex. Bărbaţii 
şi femeile au consilii proprii. În conducerea Opus Dei, prelatul este asistat 

de către un consiliu de femei, Consiliul Consultativ Central, şi de un altul 
alcătuit din bărbaţi, Consiliul General. Relaţiile dintre aceste două organis- 
me sunt aparent strict formale. Allen a discutat cu o englezoaică, membră 
a Consiliului Consultativ Central, şi a întrebat-o cum se procedează dacă 
acest organism doreşte să ridice o problemă legată de activitatea consiliului 
bărbaţilor: se ia legătura telefonic sau personal?-I s-a răspuns că trebuie să 
se adreseze în scris. Allen remarcă, referindu-se la numerarele auxiliare, că 
„este într-adevăr surprinzător pentru secolul al XXI-lea ca într-o organizaţie 
să existe o întreagă clasă, formată exclusiv din femei, care să se ocupe de 
problemele gospodăreşti“. 

Tot Allen citează însă membri ai Opus Dei care i-au explicat că auxiliarele 
au în grijă întreaga „familie“, nu numai bărbaţii, şi că activitatea lor presupune, 
oricum, „înzestrare intelectuală şi abilităţi de ordin administrativ“. Allen repro- 
duce, de asemenea, declaraţiile unor numerare auxiliare care s-au arătat fericite 
că fac parte din Opus Dei şi multumite de rolul jucat în cadrul organizaţiei. 
O astfel de auxiliară, Bernadette Pliske, din Indiana, i-a mărturisit: „Dacă nu 
aş fi fost numerară auxiliară în Opus Dei, aş fi făcut oricum ceva asemănător. 
Aş fi intrat la mănăstire sau m-aş fi căsătorit şi aş fi avut mulţi copii. Aici, am 
posibilitatea de a fi mamă pentru o familie cu adevărat mare. Îmi place nespus 
ceea ce fac“. 


Mortificarea corporală 


Unul dintre aspectele cele mai sinistre care fac obiectul unor acuze repetate la 
adresa Opus Dei este ceea ce am putea numi astăzi „autoflagelare“, dar care în 
tradiţia creştină este cunoscută ca „mortificare corporală“. Este o veche practică 
a Bisericii Romano-Catolice care, sub diverse forme şi proceduri, s-a păstrat 
până în zilele noastre. Scopul său constă în autodisciplinare şi renunţarea la 
plăcerile carnale, precum şi în identificarea cu patimile lui lisus răstignit pe 
cruce. Ea a dispărut în prezent în majoritatea comunităţilor creştine, sau a fost 
redusă, în orice caz, ca frecvenţă şi intensitate, dar îşi păstrează importanţa în 
cadrul ritualurilor Opus Dei. 

Criticii afirmă că astfel de practici pot lăsa urme şi răni de natură psihologică, 
nu numai fizică, şi că ele nu sunt decât un instrument prin care organizaţia 
îşi exercită controlul asupra membrilor. Opus Dei contraatacă, susținând că 
lepădarea de sine sau renuntarea/mortificarea, ca şi penitenta, este practica- 
tă cu moderație, nimeni nefiind încurajat să facă excese sau să-şi pericliteze 
sănătatea. 

Probabil că cea mai controversată formă de „mortificare“ care este cerută din 
partea numerarilor constă în purtarea unui brâu numit „cilice“, făcut din ţepi, 
de obicei ascuns sub haine, legat de partea superioară a coapsei. Penitentul îl 
poartă, în general, două ore pe zi, în afara sărbătorilor. Tepii metalici ascuţiţi 
pătrund în carne, provocând dureri. 

O altă formă de mortificare se practică, o dată pe săptămână, prin interme- 
diul aşa-numitei „discipline“, un bici mic cu care membrii Opus Dei îşi flagelează 
spinările. Escrivă însuşi folosea acest tip de mortificare şi se spune că pereţii 
băii sale erau adesea improscati cu sânge ca urmare a zelului depus. În Camino, 
el a dedicat de altfel mortificării un mare număr de maxime. Într-una din ele 
afirmă: „Nici un ideal nu se transforma fără sacrificii în realitate. Leapada-te 
de tine. Este atât de frumos să devii victimă!“ 

Printre alte forme mai blânde de penitentá se numără dusurile reci, dormi- 
tul pe podea, sărutarea podelei imediat după trezire, renunţarea la porţii sau 
feluri de mâncare şi perioadele cât mai lungi de tăcere autoimpusă. Numerarii 
păstrează de obicei tăcerea între reculegerea de seară şi slujba de dimineaţă 
din ziua următoare. Postul este ţinut numai în perioadele specificate în calen- 
darul bisericesc catolic; pentru a ţine post în alte zile, membrii trebuie să ceară 
permisiunea superiorilor. 


Bani, putere şi politică 


Una dintre criticile care revin ca un laitmotiv la adresa Opus Dei se referă 
la ponderea semnificativă şi disproportionatá a membrilor şi simpatizantilor 
bogaţi şi influenţi, ceea ce înseamnă că organizaţia ar deţine mult mai multă 
putere, atât în interiorul, cât şi în afara Bisericii Catolice, decât o sugerează 
numărul total de aderenti. Am arătat deja cát de importantă a fost contribuţia 
a numai trei membri Opus Dei la transformările economice şi sociale din Spania 
generalului Franco. În acest sens este citat şi Raimundo Pannikar, fost membru 
Opus Dei, care ar fi declarat că implicarea organizaţiei în lupta pentru putere 
din Spania nu a fost întâmplătoare, ci parte a unei tentative de acaparare a 
controlului asupra ţării. 

Potrivit unor comentatori, Opus Dei are legături strânse la nivel guverna- 
mental şi în mediul de afaceri şi într-o cu totul altă parte a globului, în America 
Latină, îndeplinind rolul unei reţele transnationale de comunicare cu Europa, în 
principal prin intermediul unor bănci importante. Organizaţia este asociată şi 
cu Cercul Pinay, o grupare europeană catolică ultraconservatoare acreditată cu 
încercări de intervenţie directă în politicile unor state. Alţi observatori, printre 
care Penny Lernoux (1940-1989), ziarist american la o publicaţie catolică, au 
susţinut că Opus Dei a întreţinut în trecut relaţii cu cercuri militare şi de orien- 
tare politică de dreapta din America de Sud, în special din Chile şi Argentina. 
Autorul Michael Walsh citează exemplul unui preot columbian, Camilo Torres, 
care a devenit revoluţionar, s-a înrolat în Armata de Eliberare Naţională şi a 
murit luptând pentru cauză. Walsh afirmă că liderul brigăzii militare care l-a 
ucis pe revoluţionar a fost ulterior înaintat la gradul de general şi a contribuit 
la editarea unei reviste asociate cu Opus Dei. 

În ciuda unor legături cât se poate de clare, influenţa politică a organizaţiei 
este greu de evaluat. În Statele Unite, numele său este menţionat cu referire 


la unele grupări din cadrul Partidului Republican, iar în Spania şi America 
Latină, cu partidele de centru-dreapta. Acest lucru nu înseamnă că Opus Dei 
funcţionează ca instrument politic în favoarea unor anumite partide; începând 
cu Escrivă şi până în zilele noastre, conducerea organizaţiei nu a fost niciodată 
suspectată că ar sugera membrilor organizaţiei cui să-şi dea votul. 

Pare însă mult mai plauzibil, având în vedere specificul Opus Dei ca grupare 
religioasă conservatoare, ca organizaţia să atragă în rândurile sale cu precădere 
oameni cu simpatii politice de dreapta. În realitate, cu greu ne putem ralia opi- 
niei exprimate de Penny Lernoux în 1989: „Opus Dei este o maşinărie extrem 
de eficientă, o organizaţie bine pusă la punct, care se extinde cu scopul de a 
domina politic, economic şi ideologic scena mondială“. Pe de altă parte, ar fi 
la fel de greşit să ignorăm importanţa sa în arena social-politică, deşi natura 
exactă a influenţei pe care o exercită este mai greu de precizat. În cartea sa, 
acelaşi Lernoux sustine cá Opus Dei controlează 52 de posturi de televiziune 
şi radio, 694 de publicaţii, 38 de agenţii de ştiri şi publicitate şi circa o duzină 
de companii cinematografice şi distribuţie a filmelor. 

În Regatul Unit, rolul jucat de organizaţie în politică a fost pus pe tapet în 
2002, cu ocazia numirii, de către prim-ministrul Tony Blair, a lui Ruth Kelly, 
membră Opus Dei, ca secretar de stat la Ministerul Educaţiei, fratele său, Ronan, 
fiind presupus numerar. Problema ridicată de critici a fost impartialitatea cu care 
un aderent la Opus Dei, promotoarea unor principii conservatoare (interzicerea 
avortului, clonării sau cercetării embrionare), poate conduce un departament 
care administrează un buget imens destinat studiilor de avangardă. De altfel, 
publicaţia The Times a relatat că Ruth Kelly s-a opus introducerii în Parlament 
a unor motiuni privind cercetarea embrionará şi că i-ar fi spus, în particular, 
lui Tony Blair că nu va fi niciodată de acord cu utilizarea celulelor stem. Robin 
Lovell-Badge, responsabil cu genetica developmentală în cadrul Institutului 
Naţional de Cercetări Medicale, a declarat pentru The Times Higher Education 
Supplement: „Dacă cineva aflat într-o funcţie atât de înaltă ca Ruth Kelly nu 
sprijină cercetările pe celule stem, schizofrenia va fi ridicată la rang de sistem 
în ţara asta. Este un semnal extrem de îngrijorător“. Pe de altă parte, Kelly a 
negat vehement faptul că munca i-ar fi afectată în vreun fel de convingerile 
religioase. „Am propria mea viaţă spirituală şi propria credinţă. Ele fac parte 
din viaţa mea privată şi nu au nici o legătură cu funcţia pe care o deţin“, a 
declarat ea ziariştilor. 

Unul dintre cele mai mari scandaluri iscate în jurul Opus Dei s-a petrecut 
în 2001, când un fost agent FBI, Robert Hanssen, a fost demascat ca spion în 
favoarea Uniunii Sovietice şi, ulterior, Rusiei. Hanssen a pledat vinovat pentru 
15 capete de acuzare şi a fost condamnat pe viaţă. Atât guvernul SUA, cât şi 
FBI-ul au „beneficiat“ cu această ocazie din plin de publicitate negativă. Situaţia 
a devenit stânjenitoare şi pentru Opus Dei, atunci când Hanssen a recunoscut 
că era de multi ani membru şi îşi trimisese copiii să studieze la şcolile organi- 
zaţiei. Scandalul a fost amplificat de o altă dezvăluire: Hanssen se confesase 

unui preot Opus Dei în legătură cu activităţile sale ilicite, iar acesta îl sfătuise să 
doneze săracilor banii obţinuţi din spionaj, dar nu să se şi predea autorităţilor, 
pentru a-şi proteja familia. 

Cazul a scos la iveală atât lipsa de transparenţă a practicilor Opus Dei, 
cât şi prezenţa unor membri ai săi în structuri guvernamentale importante 
din SUA. Au fost vehiculate şi zvonuri privind apartenenţa la organizaţie a 
unor funcţionari FBI de rang mai înalt, suspiciuni care persistă şi astăzi. De 
asemenea, au fost descoperite legături între Opus Dei şi membri ai adminis- 
tratiei Reagan. 

Politica expansionistá practicatá de Opus Dei de-a lungul vremii este un fapt 
cert. Aga cum am arátat, in iunie 2007, organizatia a anuntat oficial demararea 
„muncii apostolice“ in Rusia. Din surse proprii, am aflat cá Opus Dei a stabilit 
recent contacte cu bogata comunitate catolică a expatriatilor din Shanghai, oraş 
aflat actualmente în avanpostul marii ofensive economice chineze. 


Sfântul Josemaria 


Opus Dei s-a bucurat dintotdeauna de sprijin din partea eşaloanelor supe- 
rioare de la Vatican şi, fapt mult mai important, a fost încurajată de papa 
Ioan Paul al II-lea. Sfântul Părinte polonez a catalogat drept „ideal măreț“ 
promovarea de către organizaţie a principiilor creştine în viaţa de zi cu zi. 
Succesorul său, papa Benedict al XVI-lea, este de asemenea cunoscut ca 
susţinător al Opus Dei. 

Înalta consideraţie acordată de către papa Ioan Paul al II-lea a contribuit, 
fără îndoială, la succesul demersului Opus Dei în împlinirea unui vis drag 
membrilor săi: canonizarea fondatorului organizaţiei, Escrivă, după moar- 
tea acestuia, survenită în 1975. Procesul de canonizare s-a desfăşurat rapid 
prin comparaţie cu majoritatea procedurilor de acest gen din istoria Bisericii 
Catolice, Escrivá fiind beatificat in 1992, etapă crucială a parcursului, care a 
fost apoi încheiat în 2002. În acel an, pe data de 6 octombrie, Escrivă a fost 
canonizat în cadrul unei ceremonii în Piaţa Sf. Petru din Roma, în faţa unei 
uriaşe mulţimi entuziaste. 

Mulţi văd în scurtul răstimp scurs între moartea lui Escrivă şi recunoaşterea 
sa oficială ca Sfântul Josemaria rezultatul reformelor introduse de papa Ioan 
Paul al II-lea în procesul de canonizare, respingând orice acuze legate de posi- 
bile presiuni exercitate de Opus Dei. Alţii consideră însă că acţiunile de lobby 
şi influenţa organizaţiei au accelerat demersul, criticile la adresa „sfântului“ 
fiind trecute cu vederea şi recurgându-se la scurtături. 

Una dintre adeptele acestei din urmă teorii este Maria del Carmen Tapia, 
fostă colaboratoare apropiată a lui Escrivă şi membră de seamă a organizaţiei. 
Ea a părăsit Opus Dei după mulţi ani, în urma unor dispute cu fondatorul. Tapia 
afirmă că i s-a refuzat dreptul de a-şi exprima opiniile în momentul deschiderii 
cauzei de beatificare. În cartea Beyond the Threshold (Chiron, 1997), ea notează: 


„O astfel de declaraţie [de beatificare] ar produce confuzii dureroase printre 
milioane de romano-catolici şi ar fi, din păcate, un scandal pentru întreaga 
comunitate creştină. Adevărul este că viata Monseniorului Escrivá nu a fost 
un exemplu de sfințenie, demn de urmat în zilele noastre de femei şi bărbaţi 
deopotrivă“. De altfel, o parte dintre cei care l-au cunoscut pe Escrivá au acu- 
zat firea sa violentă şi înclinația către lucruri scumpe, total nepotrivite pentru 
un maestru al lumii spirituale. În replică, multi susţin însă că nimeni nu este 
perfect, nici măcar un sfânt. 

Procesul de canonizare a lui Escrivă a fost criticat şi de către comentatori 
impartiali, experti în istoria Bisericii. De exemplu, Eamon Duffy, profesor 
de istorie a creştinismului la Universitatea Cambridge din Marea Britanie, 
a declarat: „Canonizarea fondatorului Opus Dei reprezintă pentru timpurile 
moderne cel mai tulburător exemplu de promovare reuşită a unei cauze de 
către un grup de presiune care urmăreşte prin aceasta să obţină mai multă 
vizibilitate şi să-şi legitimeze obiectivele; gruparea care îl venerează trans- 
formă sfântul într-o mascotă şi un instrument pentru a-şi atinge scopurile“. 
Scriitorul Kenneth Woodward, fost corespondent pe probleme de religie şi 
expert în procesul de canonizare, scria la patru ani după beatificare: , ...singu- 
ra concluzie corectă pe care o pot trage... este aceea că Opus Dei a intervenit 
în procesul de canonizare pentru a-şi beatifica şeful. De pildă, ...[faptul] cà 
Newsweek a demascat afirmaţiile unor oficiali ai Opus Dei drept minciuni a 
fost de-a dreptul scandalos. Poate că Escrivă a fost într-adevăr un sfânt — 
nu sunt în măsură să mă pronunt —, deşi nu s-ar zice, judecând după modul 
în care cauza sa a fost pledată“. Pe de altă parte, susţinătorii canonizării lui 
Escrivă arată că Maica Tereza din Calcutta a fost beatificată mult mai repede 
după moarte — la numai 6 ani, faţă de 17. 

După cum am văzut, opiniile în privinţa Opus Dei sunt extrem de polarizate, 
mulţi membri şi nemembri elogiindu-i activitatea de apărător de nădejde al 
valorilor catolice şi promotor al spiritualităţii în viaţa de zi cu zi. Până şi criticii 
cei mai invergunati admit că organizaţia cuprinde un număr semnificativ de 
creştini devotați, al căror unic scop este acela de a transforma lumea în care 
trăim într-un loc mai bun. În acelaşi timp, persistă criticile la adresa secretizării 
organizaţiei şi influenţei exercitate de aceasta asupra Bisericii, cercurilor politice 
conservatoare şi sistemului educaţional. 

Cele mai aspre acuze îndreptate împotriva grupării Opus Dei vizează me- 
todele de recrutare a noilor membri şi presiunile la care sunt supuşi pentru 
a rămâne în rândurile organizaţiei. Dianne DiNicola declară: „Ca om devotat 
Bisericii mele şi catolic practicant, cred cu tărie că Opus Dei este un cancer care 
se extinde tot mai mult în sânul Bisericii instituţionale. Opus Dei se foloseşte 
de numele lui Dumnezeu pentru propriul folos şi, în acest scop, nu se sfieşte să 
mintă, să manipuleze şi să înşele. Toate acestea nu corespund în nici un fel ide- 
alurilor înalte declarate de Opus Dei, acelea de a-i încuraja pe membri să devină 
buni creştini şi să ducă o viaţă cinstită şi virtuoasă“. Ea adaugă: „Opus Dei deţine 

mult mai multă putere decât pare la prima vedere, atât la nivel guvernamental, 
în mass-media specializată în ştiri, cât şi în cadrul Bisericii Catolice. Îmi bazez 
afirmaţia pe experienţa de 16 ani ca director executiv al ODAN... [precum şi 
pe] concluziile rezultate din prelucrarea informaţiilor trimise către ODAN în 
aceşti ani, din toate colţurile lumii. Atunci când te declari a fi altceva decât eşti, 
când proiectezi asupra ta imaginea unei filiatii divine, impactul asupra Bisericii 
Catolice şi a lumii, în general, va fi unul profund negativ“. 

Biserica Scientologica 


OMENTUL: ACUM 75 DE MILIOANE DE ANTI; locul: o planeta obscura, 

liniştită, pe nume Teegeeack, unul dintre cele 76 de corpuri cereşti 

care alcătuiesc Confederaţia Galactică. Deodată, spaţiul este invadat 
de nave cosmice ciudat de asemănătoare cu aparatele de zbor Douglas DC-8 
din secolul al XX-lea. La bordul lor se află miliarde de oameni care, cu compli- 
citatea psihiatrilor, au fost paralizati cu alcool şi glicol, răpiți de pe planetele 
lor şi imbarcati cu destinaţia Teegeeack, unde rachetele ajung la bazele unor 
vulcani. Bombe cu hidrogen sunt apoi coborâte în pâlniile vulcanilor şi detonate 
simultan, iar oamenii mor. Toate aceste victime nefericite au însă câte un suflet 
sau spirit. Aceste suflete/spirite se numesc thetani. Preşedintele Confederaţiei 
adună toţi thetanii şi îi duce în nişte clădiri — un soi de cinematografe — unde, 
pe ecrane uriaşe, li se proiectează, timp de 36 de zile, imagini religioase şi 
tehnologice. Se uită la filme speciale 3D în care li se arată lucruri false şi li se 
spune că sunt Dumnezeu, Diavolul şi Hristos. 

Când se termină filmele, sufletele părăsesc cinematograful. Pentru că vă- 
zuseră aceleaşi filme, ele cred că sunt una şi aceeaşi persoană şi se strâng în 
ciorchini. Şi cum doar câteva corpuri rămăseseră în viata, ciorchinii de suflete 
le locuiesc în comun. Aşa se face că astăzi lumea este plină de ciorchini de 
suflete sau „thetani corporali". Ei sunt responsabili pentru toate problemele 
omenirii: aduc boli, gânduri negre şi afecţiuni mentale. Între timp, maleficul 
preşedinte al Confederaţiei (autorul actului de o nemaiîntâlnită cruzime) nu 
scapă nepedepsit. După numai şase ani de la înfiorătorul eveniment, el este 
detronat de un grup numit Ofițerii Loiali, care îl încuie într-un munte. Este ţinut 
acolo captiv şi mai trăieşte şi astăzi. Numele său este Xenu. 

Dacă cititorul îşi închipuie cumva că povestea de mai sus nu este decât 
o mostră de literatură stiintifico-fantasticá, ei bine, se înşală — şi nu prea... 
Uimitoarea istorie a lui Xenu, a thetanilor şi a planetei Teegeeack (probabil o 
alegorie a Pământului) a fost într-adevăr scrisă de un autor de science-fiction 
extrem de popular la vremea sa, dar se află, în acelaşi timp, şi în centrul unei 
religii moderne. Mitul lui Xenu „explică“ natura umană şi motivele pentru care 
„avem nevoie“ de această religie şi de tehnicile pe care ea ni le oferă pentru a 
ne putea împlini potenţialul uman. 

Povestirea a fost publicată în anii '60 şi îi aparţine lui L. Ron Hubbard, 
veteran al marinei americane din Al Doilea Război Mondial, scriitor de 

science-fiction, fondator al Bisericii Scientologice şi promotor al unuia dintre 
produsele cele mai stranii şi controversate ale pieţei religioase a zilelor noas- 
tre. Cel puţin în teorie, mulţi scientologi nu cunosc însă povestea, misterul 
lui Xenu şi adevărul despre originile omenirii fiind păstrate cu străşnicie de 
Biserica Scientologică. Ele sunt dezvăluite numai acelora care ating nivelele 
spirituale „superioare“ ale scientologiei — sau sunt suficient de bogaţi, încât 
să-şi cumpere o poziţie atât de înaltă. 

Povestea în sine este pe deplin edificatoare pentru complexitatea şi dificul- 
tátile întâmpinate în orice demers de descriere a scientologiei. Pe de o parte, 
este o religie originală, recunoscută oficial şi acceptată legal în mai multe ţări, 
printre care şi Statele Unite. Pe de altă parte, originile sale se regăsesc într-o 
terapie de autoajutorare, cu pretenţii ştiinţifice, concepută în anii '50. Multi 
oameni au luat de fapt contact cu scientologia prin intermediul acestei tehnici, 
presupusă a vindeca diverse afecţiuni fizice, emoţionale şi psihologice. 

Programul scientologic de autoajutoare s-a dezvoltat în jurul aşa-numitei 
„dianetici“. Pe principalul site al organizaţiei se arată cá „ ... [programul] are 
la bază principii ce pot fi cu uşurinţă învăţate şi aplicate de către persoane cu 
inteligenţă medie, aşa cum sunt milioane de oameni. Este o cale de a deveni 
o fiinţă sănătoasă, fericită şi cu un coeficient personal de inteligenţă ridicat“. 
Aşadar, este scientologia o religie, după cum pretinde, sau o formă de terapie? 
Nici măcar guvernele nu par să fi căzut de acord: în timp ce în Statele Unite ea 
este recunoscută ca religie, în Marea Britanie nu a fost, deocamdată, acceptată 
ca asociaţie cu scopuri caritabile (deşi funcţionează ca societate nonprofit şi a 
fost scutită de la plata taxei pe valoarea adăugată). 

O altă dificultate în evaluarea scientologiei şi impactului său asupra societăţii 
constă în necunoaşterea numărului exact de membri, precum şi a organizaţiilor 
asociate. Termenul scientologie se foloseşte pentru a descrie credinţele şi prac- 
ticile acestei metode/religii de autoajutorare, în timp ce Biserica Scientologică 
este umbrela sub care se adăpostesc diversele organizaţii care promovează 
metoda/religia. În cadrul „familiei“ scientologice, funcţionează diverse orga- 
nisme şi companii. Multe dintre denumirile acestora nu oferă nici un indiciu al 
legăturii cu scientologia, ceea ce îngreunează şi mai mult orice aprecieri privind 
bogăţia şi influenţa Bisericii Scientologice. 

Aceleaşi probleme apar şi în privinţa membrilor. Biserica Scientologică 
pretinde că are în jur de zece milioane de aderenti, cifră considerată însă exa- 
gerată de majoritatea comentatorilor. Alte estimări plasează numărul membrilor 
între 100 şi 500 de mii. Identitatea unora dintre aceştia, şi în special numele 
unor staruri hollywoodiene ca Tom Cruise sau John Travolta, amplifică însă 
considerabil vizibilitatea şi prestigiul său. 

În mai multe părţi ale lumii, Biserica Scientologică a fost (şi este) implicată 
într-o serie de bătălii şi dispute legale care fac deliciul presei. A fost dată în 
judecată de instituţii guvernamentale şi a fost acuzată pentru postarea pe in- 
ternet a unor învățături menite, în opinia criticilor, să spele creierele. Un lucru 


este cert: puţine alte mişcări spirituale moderne au suscitat atâtea controverse. 
Acreditată de unii cu capacităţi dovedite de îmbunătăţire a vieţii, scientologia 
este văzută de alţii drept un cult periculos şi dăunător pentru mintea umană, 
bazat pe tehnici nevalidate ştiinţific şi care promovează concepte cel puţin 
excentrice. 


L. Ron Hubbard şi povestea sa 


L. Ron Hubbard a murit în 1986, dar personalitatea sa domină şi acum miş- 
carea pe care a întemeiat-o. Orice cercetare, cât de succintă, a scientologiei 
moderne reclamă cunoaşterea câtorva date de bază privind viaţa acestui per- 
sonaj pitoresc. 

Lafayette Ronald Hubbard s-a născut în 1911, în orăşelul Tilden din 
Nebraska, fiind primul dintre copiii lui Harry Hubbard, ofiţer în cadrul mari- 
nei americane, şi ai Leodorei May, profesoară. În aparenţă, a avut o copilărie 
cu nimic ieşită din comun, poate cu excepţia numeroaselor mutări impuse de 
meseria tatălui. Totuşi, puţine lucruri din viaţa lui L. Ron Hubbard sunt simple 
şi clare. Biserica Scientologică susţine că, pe vremea când avea patru ani şi lo- 
cuia cu familia în Nebraska, Ron s-a împrietenit cu „Bătrânul Tom“, un „vraci“ 
taciturn din tribul indienilor Picior Negru, care „l-a iniţiat în secretele neamului 
său, în legendele, obiceiurile şi metodele de supravieţuire ale indienilor într-un 
mediu aspru şi neprimitor“. La vârsta de şase ani, a devenit „frate de sânge“ 
cu Tom, „o onoare rezervată unui număr restrâns de albi“, potrivit aceloraşi 
relatări. Într-un articol publicat în 1990, în Los Angeles Times, membrii tribului 
Picior Negru neagă însă existenţa în rândurile lor a „Bătrânului Tom“, nume 
de altfel total neuzual pentru un indian. 

Alte nelămuriri se referă la afirmaţia lui Hubbard cum că ar fi devenit ulte- 
rior „cel mai tânăr Cercetaş Vultur din tara“. Cum, la acea vreme, Cercetaşii nu 
ţineau evidența membrilor cu toate datele acestora, ci doar o listă alcătuită in 
ordine alfabetică, Hubbard n-ar fi avut cum să ştie că este cel mai tânăr mem- 
bru al organizaţiei. Cam în aceeaşi perioadă se pare că Hubbard l-a cunoscut 
pe „Şarpele“ Thompson, comandant de vas, prieten al tatălui său şi fost elev, 
la Viena, al lui Sigmund Freud. Hubbard a afirmat ulterior că Thompson i-a 
deschis gustul pentru cercetările asupra sănătăţii mentale. 

Multe confuzii planează şi asupra călătoriilor întreprinse de Hubbard în 
tinereţe, respectiv în anii '20, în Orient, unde era cantonat tatăl său. Se ştie 
că a vizitat Asia, dar nu se cunoaşte cu exactitate unde anume a fost, ce a 
văzut şi ce experienţe a trăit. Biograful său neoficial, Russell Miller, sublinia, 
în Bare-Faced Messiah: The True Story of L. Ron Hubbard (Michael Joseph, 
1987), că poveştile referitoare la călătoriile din tinereţe ale lui Hubbard sunt 
„fundamentale pentru [imaginea sa de] profet“. Potrivit afirmațiilor Bisericii 
Scientologice şi propriilor amintiri, Hubbard ar fi străbătut Orientul, strângând 
de la inteleptii întâlniți în drumurile sale fragmente de înţelepciune, filozofie 

şi cunoştinţe străvechi. Finantat de bunicul sáu, Hubbard ar fi ajuns în India, 
China şi Tibet. El susţine că a cunoscut în China un „magician clarvăzător 
din Beijing, ultimul descendent al magicienilor chinezi de la curtea lui Kubla 
Khan“. Alte relatări ni-l înfăţişează pe Hubbard drept un elev extrem de silitor: 
» -pentru el, şcoala însemna lumea; devora totul şi îşi nota ceea ce învățase, 
văzuse sau simtise, în jurnalele pe care le lua cu el pretutindeni şi le păstra cu 
infinită grijă, pentru posteritate“. 

Astfel de prezentări elogioase sunt însă contrazise de unele observaţii făcute 
de Hubbard în jurnalul său. După plecarea dintr-un port chinezesc, el notează: 
„Chinezii nu sunt în stare să ducă nimic până la capăt“. Apoi adaugă: „Am 
plecat din Tsingtao şi sper să nu mai revin aici niciodată“. Cu altă ocazie, face 
remarci acide, exprimându-şi rezervele faţă de vitejia conducătorilor şi solda- 
tilor chinezi: „Cât despre Rasa Galbenă care invadează lumea, zău că-mi vine 
să râd... orice puşcaş marin ar putea dobori, fără prea mare efort, o grămadă 
de gálbejiti (sic)“. 

În 1930, Hubbard s-a înscris la Facultatea de Construcţii Civile a Institutul 
Politehnic din cadrul Universităţii George Washington. A obţinut calificative 
diferite, în funcţie de materii, şi a părăsit şcoala, după doi ani, fără a obţine 
o diplomă. A studiat, printre altele, fizica moleculară şi atomică, curs pe care 
nu a reuşit să-l absolve, fapt ce nu l-a împiedicat mai târziu să se recomande 
ca specialist în fizică nucleară. Între timp, a învăţat să piloteze planoare şi a 
condus o expediţie foarte mediatizată cu barca în Caraibe, după care s-a decis 
să devină scriitor. S-a căsătorit cu Margaret „Polly“ Grubb, fiica unui fermier, 
iar, în mai 1934, s-a născut primul copil al cuplului, Lafayette Ron jr. 

Hubbard s-a lansat într-un domeniu îndeobşte cunoscut sub denumirea de 
pulp fiction, povestiri despre aventuri, expediţii sau alte încercări dramatice, o 
literatură de duzină, formă de escapism“, foarte gustată de publicul american 
în perioada Marii Crize economice. Fără a fi prea bine plătit, acest gen literar 
putea asigura existenţa unui autor capabil să producă lucrare după lucrare. Iar 
Hubbard a fost extrem de prolific. Scientologii susţin că, între 1933 şi 1941 
(aparent în pauzele dintre călătorii), ar fi publicat nici mai mult, nici mai puţin 
de şapte milioane de cuvinte. Poate că este o exagerare, dar Hubbard a scris, 
fără îndoială, mult, şi a cunoscut un oarecare succes, adáugándu-si repertoriului 
lucrări şi articole de nonfictiune. 

Începând din 1938, Hubbard s-a aventurat pe tărâmul literaturii stiinti- 
fico-fantastice, cea care avea să-l consacre. Prima sa povestire de acest gen, 
Dimensiunea periculoasă a apărut într-o revistă condusă de Joseph W. Campbell, 
Astounding, care publica şi lucrări de Isaac Asimov (un admirator al lui Hubbard), 
Robert Heinlein sau A.E. van Vogt. 

Chiar de la începuturile carierei de autor de science-fiction, Hubbard a dat 
dovada unor ambiţii nemăsurate. După spusele sale, şi-a folosit propria analiză 


** Tentativá de a cultiva evadarea din realitatea vieţii sociale, de a căuta refugiul 
în atemporalitate (n.tr.). 


asupra istoriei omenirii în cartea intitulată Excalibur, în care a avansat ideea că 
sensul vieţii se explică la om prin instinctul de conservare. Ulterior, Hubbard şi 
adepţii săi aveau să declare că forţa care răzbătea din paginile acestei cărți a fost 
atât de mare, încât o jumătate de duzină dintre primii cititori ai manuscrisului 
şi-au ieşit pur şi simplu din minţi. Un contemporan a susţinut că Hubbard era 
absolut convins că lucrarea sa va revoluţiona modul de gândire al oamenilor 
şi că va avea asupra lor „un impact mai puternic decât Biblia“. Din nefericire 
pentru autor, cartea nu a fost publicată. 

Hubbard nu s-a descurajat, iar planurile sale grandioase au luat o şi mai 
mare amploare. Într-o scrisoare adresată, în această perioadă, soţiei mărturisea: 
„Poate că nutresc speranţe absurde, dar sunt hotărât să nu mă mulţumesc cu mai 
puţin. Vreau ca numele meu să intre în istorie în chip atât de năprasnic, încât 
să devin o legendă, chiar dacă ar fi ca toate cărţile mele să se piardă. Acesta 
este țelul spre care tind“. În aceeaşi scrisoare, Hubbard îşi exprima părerea cá 
Dumnezeu urmase un plan „sardonic“ atunci când crease Universul, şi că măcar 
un om, „O dată la câteva secole“, avea menirea „de a încerca să-L facă să-şi 
înghită râsul“. De-acum, ambițiile lui Hubbard căpătaseră proporţii cosmice. 

În 1941, într-un moment când intrarea Statelor Unite în război începuse 
să devină o certitudine, lui Hubbard ca locotenent în rezervă i-a fost încredin- 
tatá o funcţie în marina americană. La fel ca multe alte aspecte din viaţa sa, 
şi aceşti ani au devenit obiect de controversă. După atacul japonez de la Pearl 
Harbor din decembrie 1941, Hubbard a fost trimis în Filipine, dar vasul său a 
fost redirecționat către Australia. După câteva luni, revenea în Statele Unite, nu 
înainte de a fi deranjat prin comportamentul său personalul de la baza navală 
din Brisbane. „Nesatisfăcător pentru îndeplinirea unor sarcini independente“, a 
fost calificativul notat în dreptul numelui său de către ataşatul naval american, 
care a adăugat în caracterizare epitetul de „vorbăreţ“ şi observaţia că „încearcă 
să-şi dea importanţă“. 

În schimb, din relatările scientologilor reiese că ar fi luptat şi ar fi fost rănit 
în Filipine, revenind în ţară cu avionul personal al secretarului american al 
forţelor navale ca „prima victimă repatriată din Orientul Îndepărat“. Hubbard 
i-a povestit ulterior unui alt militar că fusese staționat in Java ca ofiţer de arti- 
lerie pe un distrugător şi că trăise în junglă, în condiţii dintre cele mai vitrege, 
după ce japonezii invadaseră Indonezia. A menţionat şi că fusese mitraliat şi 
rănit în spate, dar că reuşise să scape după ce, împreună cu un alt american, 
navigase pe o plută de salvare până în apele Australiei, o călătorie de peste 
1100 km. În dosarele marinei americane, nu figurează însă menţiuni privind 
şederea lui Hubbard în insula Java. 

Revenit în Statele Unite, lui Hubbard i-a fost încredinţat USS PC 815, un 
vas de patrulare în zona coastei Pacificului, folosit la descoperirea submarine- 
lor. Potrivit arhivelor oficiale, acesta a fost momentul când Hubbard s-a aflat 
cel mai aproape de o acţiune de luptă. În luna mai a anului 1943, nava a fost 
implicată, potrivit lui Hubbard şi echipajului său, într-o bătălie de două zile cu 

unul sau chiar două submarine inamice. În acest răstimp, au folosit mitraliere 
şi toate bombele de adâncime, iar în raport, Hubbard a precizat că a distrus 
unul dintre submarinele japoneze, avariindu-l grav pe celălalt. Deşi întreg echi- 
pajul lui Hubbard a susţinut că participase la o luptă cu forţele inamice, ofiţerii 
celorlalte vase aflate în patrulare au fost mai puţin convinşi. Într-un raport 
confidential transmis ulterior, amiralul Frank Fletcher nota: „Analizând toate 
rapoartele, am ajuns la concluzia că în zonă nu s-au aflat submarine inamice“, 
explicând apariţia presupuselor nave japoneze pe ecranele radarelor prin pre- 
zenta depozitelor de roci magnetice de pe fundul oceanului. Însă Hubbard şi 
Tom Moulton, un alt ofiţer, aveau să pretindă că decizia de negare a prezenţei 
submarinelor japoneze fusese una de ordin politic, fiind luată cu scopul de a 
evita provocarea panicii în rândurile opiniei publice americane. 

Mai târziu în cursul aceluiaşi an, nava lui Hubbard a fost implicată într-un 
alt incident, de această dată după pătrunderea — din greşeală — ancorarea şi 
desfăşurarea unor exerciţii de tragere în apele teritoriale mexicane. Evenimentul 
a iritat autorităţile locale şi a pus capăt scurtei cariere de ofiţer comandant a lui 
Hubbard. Categorisit ca „lipsit de însuşiri fundamentale legate de capacitatea de 
discernământ, conducere şi cooperare“, a fost repartizat pentru alte activităţi, 
petrecându-şi o mare parte din restul războiului pe uscat şi atrăgându-şi cu 
această ocazie laudele superiorilor. Unul dintre şefi l-a descris drept un ofiţer 
„capabil şi energic“, deşi „temperamental“, cu „aptitudini de navigator peste 
medie“ şi posesor al unor „remarcabile calități personale şi militare“. 

Hubbard a încheiat acest episod din viata sa pe lista răniților de război. Se 
plângea, de mai mult timp, de diverse afecţiuni, printre care ulcer şi probleme 
de vedere — şi chiar orbire, după ce stătuse, pare-se, lângă o mitralieră care se 
declanşase spontan. De asemenea, a pretins că s-a îmbolnăvit de malarie. 

Starea de sănătate a lui Hubbard la sfârşitul războiului nu reprezintă doar 
o simplă pată de culoare într-o biografie şi aşa spectaculoasă, ci un element 
crucial în istoria scientologiei. Ideea unui erou infirm care îşi redobândeşte 
sănătatea prin descoperirea şi aplicarea propriei terapii mentale este o poveste 
ináltátoare şi plină de forţă. Arhivele marinei militare consemnează internarea 
lui Hubbard în Spitalul Naval Oak Knoll, chiar înainte şi, apoi, imediat după cel 
de-Al Doilea Război Mondial şi declararea sa, la un moment dat, „inapt pentru 
serviciul militar“, cu diagnosticul de ulcer. Toate încercările de a afla adevărul 
despre simptomele acuzate de pacient, printre care dureri de stomac şi de cap, 
nu au dat roade. Potrivit propriilor relatări, Hubbard orbise, nervul optic ii 
fusese afectat şi avea dureri mari de spate şi de şold. În plus, a declarat el, „am 
fost abandonat de familie şi prieteni ca un infirm lipsit de orice speranţă“. Dar, 
deşi i se spusese în mod repetat că vindecarea „este imposibilă“, prin propriile 
forte, „am ajuns să văd şi să merg din nou... “ 

Controverse au apărut şi în legătură cu statutul de erou de război al lui 
Hubbard, în special cu medaliile primite. Arhivele consemnează patru medalii, 
nici una pentru merite deosebite în îndeplinirea unor misiuni de luptă. Una 

dintre ele a fost acordată tuturor celor aflaţi în serviciul militar la data atacului 
de la Pear Harbor şi o alta, în aceleaşi condiţii, cu ocazia capitulării Japoniei, 
în 1945. Hubbard şi biografii săi scientologi afirmă însă că ar fi fost decorat 
de 21 de ori. 

Anii postbelici au fost pentru Hubbard la fel de trepidanti. Din aceasta pe- 
rioadă datează prietenia cu Jack Parsons, cercetător în domeniul propulsiei cu 
aer cald, adept înfocat, în timpul liber, al magiei „negre“ şi membru al societăţii 
secrete oculte Ordo Templi Orientis. De asemenea, Parsons întreținea o cores- 
pondentá regulată cu celebrul Aleister Crowley. Hubbard a petrecut ceva timp 
la casa lui Parsons din Pasadena, frecventată, într-un du-te-vino continuu, de 
artişti, interpreţi de toate felurile şi de femei frumoase, şi în care se practicau 
ritualuri magice. Deşi, ulterior, Hubbard şi scientologii aveau să declare că 
scriitorul SF fusese trimis de autorităţi pentru a spiona şi dezmembra cercul 
de „magie neagră“, nu există documente care să ateste calitatea sa oficială. În 
realitate, dovezile disponibile până în acest moment — inclusiv mărturii citate 
la tribunal, în cadrul unui proces — arată că Hubbard era el însuşi interesat de 
magie şi a luat personal parte la ritualurile desfăşurate la reşedinţa lui Parsons. 
Chiar şi după ruperea relaţiilor cu acesta, Hubbard a continuat să fie preocupat 
de practicile ezoterice. 

În acelaşi timp, în viata personală a lui Hubbard au avut loc unele schimbări. 
A început să întreţină o relaţie cu Sara Northrup (poreclită Betty), o tânără 
blondă, fostă amantă a lui Parsons, cu care s-a şi căsătorit, deşi nu divorțase 
de prima soţie. 

În afara bigamiei, Hubbard avea şi necazuri financiare. Solicitase o pensie 
de invaliditate şi cererea i-a fost aprobată, dar pentru o sumă modică. Pentru 
a o scoate la capăt, s-a văzut nevoit să scrie pe bandă rulantă şi să încerce să 
vândă cât mai multe povestiri SF. Momentul a coincis cu începerea propriilor 
cercetări asupra minţii umane şi sănătăţii mentale care aveau să ducă la des- 
coperirea dianeticii şi, în cele din urmă, la întemeierea scientologiei. 


Dianetica 


La sfârşitul lui 1949, în revista Astounding, una dintre publicaţiile ce găzduiau 
regulat scrierile SF ale lui Hubbard, a apărut un editorial dedicat unei „ştiinţe 
complet noi“. Editorul John W. Campbell era convins că Hubbard descoperise 
o tehnică nouă, radicală, cu o putere „aproape incredibilă“, capabilă să vindece 
nu doar afecţiuni fizice de tipul astmului, ulcerului sau artritei, ci şi „alte boli 
psihosomatice“. Ca subiect al unor experimente, Campbell se familiarizase cu 
metodele lui Hubbard şi le aprecia calitatea inovatoare şi importanţa. 

O altă persoană care s-a arătat interesată de rezultatele cercetărilor lui 
Hubbard a fost medicul generalist Joseph Winter din Michigan, alt colabora- 
tor al revistei Astounding. Doctorul Winter i-a permis lui Hubbard să-şi aplice 
metodele asupra fiului său, în vârstă de şase ani, care se temea de întuneric şi 

de fantome, iar fobiile au dispărut. În aprilie 1950, Hubbard a publicat primul 
articol pe această temă, semnând astfel actul de naştere al dianeticii. 

În esenţă, conform teoriei dianeticii, creierul înregistrează toate experienţele 
şi evenimentele petrecute în viata. Experiențele extrem de şocante sau dureroase 
duc la producerea „engramelor“, impresii senzoriale care sunt depozitate în 
„mintea reactivă“. Deşi aceste imagini de memorie sunt reţinute perfect, ele sunt 
inactive în creier până ce evenimente similare le restimulează, le readuc la viata. 
Pacientul trebuie să caute în memoria sa aceste engrame pentru a reexperimenta 
efectele lor dăunătoare şi a face ca amintirile traumatice să dispară. Cum fiecare 
om acumulează lanţuri de miliarde de „engrame“, scientologia afirmă că prin 
dianetică putem ajunge direct la „engramele“ originare pentru a le retrăi şi ale 
„şterge“, devenind astfel „curaţi“, adică stăpâni pe comportamentul nostru şi nu 
dependenţi de o minte reactivă bolnavă. O persoană „curată“ are o minte care 
funcţionează perfect, un coeficient de inteligenţă ridicat şi o memorie bună. 

Toţi cei care posedă un minimum de cunoştinţe de psihologie sau hipnoză 
vor remarca aici unele similarități. „Mintea reactivă“ a lui Hubbard seamănă 
izbitor cu „inconştientul“, concept dezvoltat de Freud şi Jung. Mai mult, Freud 
a folosit, la un moment dat, tehnici apropiate de cele ale lui Hubbard — deşi, 
ulterior, cercetările sale au luat o altă direcţie. 

În dianetică, terapeutul — care este numit „auditor“ — îşi încurajează pacien- 
tul să meargă cât mai departe cu putinţă în trecut, până la naştere sau la fazele 
„prenatale“ uterine, pentru a-şi retrăi primele „engrame“. Doctorul Winter, 
care a aplicat metoda asupra fiului său, i-a cerut să-şi amintească momentul 
când a văzut pentru prima dată o „fantomă“ şi s-a speriat. Băiatul i-a descris o 
scenă în care peste imaginea fantomei se suprapunea o senzaţie de strangulare. 
Portretul aşa-zisei fantome semăna cu figura obstetricianului care îl adusese pe 
lume. Copilul asociase trauma naşterii sale cu figura fantomatică a medicului. 
După începerea terapiei dianetice, frica a dispărut treptat. Campbell, Winter şi 
mai ales Hubbard erau ferm convinşi că noua tehnică dianetică putea vindeca 
până şi banala răceală sau salva căsnicii. 

În 1950, la puţină vreme după apariţia primului său articol despre dianetică, 
Hubbard a publicat Dianetics, the Modern Science of Mental Health (Hermitage 
House), carte în care a încercat să explice natura ştiinţifică a tehnicii sale susţinând 
că metoda era rezultatul unor cercetări şi experimente laborioase. Editorii, mai puţin 
încrezători, au tipărit iniţial un tiraj modest. Foarte curând însă, tehnica de autoa- 
jutorare a lui Hubbard a aprins imaginaţia publicului şi cartea a fost retipărită. 

Unul dintre principalele sale puncte de atracţie consta în modul extrem de 
accesibil în care lucrarea aborda problemele complexe ale psihologiei şi psihia- 
triei, domenii devenite de interes general in America postbelică. În plus, cartea 
le arăta oamenilor cum să aplice tehnica între ei, în acest proces fiind implicate 
două persoane: terapeutul sau „auditorul“ şi pacientul sau „necuratul“. Era o 
metodă simplă, eficientă şi mult mai ieftină decât psihiatria convenţională. 
Şedinţele durau două ore, perioadă în care „necuratul“ stătea într-o cameră 

întunecoasă şi cădea într-o stare de relaxare sau „reverie“. (Termenul, suspect 
de apropiat de „sugestibilitatea“ folosită în hipnoză, a fost preferat de Hubbard, 
el însuşi un talentat hipnotizator.) 

Beneficiind de atâtea avantaje, dianetica a dat lovitura. În numai 12 luni, 
cartea a atins cifra, aproape incredibilă, de 150 000 de exemplare vândute. 
Hubbard a început să ţină prelegeri şi a înfiinţat Fundaţia de Cercetări Dianetice 
care îi purta numele. Contra unei taxe de 500 de dolari, aici erau instruiți 
auditorii. A fost prima dintre numeroasele organizaţii de dianetică şi sciento- 
logie care vor răsări apoi în întreaga lume. Banii au început să curgă, carisma 
indubitabilă şi talentul oratoric al lui Hubbard contribuind la popularizarea noii 
mode a autoajutorării. În cartea Bare-faced Messiah (Michael Joseph, 1987), 
Russell Miller îl citează pe un participant la conferințele susţinute de Hubbard, 
un oarecare Jack Horner: „Îi sorbeam fiecare cuvânt şi găseam în spusele lui 
alte şi alte perle de înţelepciune. Niciodată nu s-a discutat de unde îşi însuşise 
cunoştinţele... Făcusem şi eu colegiul şi studiasem ultimele descoperiri în ma- 
terie de psihologie şi, vă spun, nu făceau doi bani pe lângă ceea ce inventase 
el şi rezultatele pe care le avea.“ 

Fără nici o îndoială, noua tehnică a dat roade pentru unii oameni cu anu- 
mite probleme. Comentatorii actuali explică succesul prin aceea că persoanele 
în cauză îşi înfruntau probleme, pentru prima oară în viaţă, cu ocazia aplicării 
metodei lui Hubbard. Profesorul David S. Touretzky, de la Departamentul de 
Cercetări Informatice pentru Baza Neuralá a Cognitiei din cadrul Universităţii 
Carnegie Mellon din Pittsburg, Pennsylvania, activist pe internet în favoarea 
liberei exprimări, este, de multi ani, un critic acerb al scientologiei: „Toată lumea 
are din când în când probleme şi apelează atunci la cei dispuşi să plece urechea 
la necazurile lor“, explică el. Pentru cei aflaţi într-o asemenea situaţie, «terapia» 
scientologică nu este decât o versiune prostească şi ritualizată a urechii plecate“. 
El arată spre oamenii cu afecţiuni grave de ordin emotional — abuzati fizic sau 
emoţional în copilărie sau proveniţi din părinţi alcoolici. „Aceştia au nevoie de 
ajutor specializat. Aşa-numita audiere scientologică este o terapie amatoristă, 
iar neprofesioniştii pot face uneori mult rău, după cum alteori sunt mai buni 
decât nimic. Cum scientologia nu mediatizează decât succesele şi îngroapă 
eşecurile, această terapie «pare» să funcţioneze. Niciodată nu s-a făcut o testare 
propriu-zisă a audierii scientologice comparativ cu rezultatele obținute prin alte 
terapii şi nu s-a cerut părerea unui observator impartial". 

Noua terapie a suscitat critici tăioase încă de la începuturile sale, în anii 
'50. Asociaţia Americană de Psihologie a emis un comunicat prin care anunţa 
că noua „ştiinţă a dianeticii“ nu fusese supusă unor „experimente empirice“, 
propunând într-o primă etapă investigarea sa ştiinţifică în vederea evaluării. 
Cam în aceeaşi perioadă, un cunoscut psihiatru din Los Angeles a calificat dia- 
netica drept „o schemă deşteaptă de a scoate bani din buzunarele oamenilor“, 
numindu-l pe auditor un „vraci care exploatează nevoile reale ale oamenilor 
amăgindu-i cu metode contrafăcute“. În timp ce o organizaţie a mers până 

într-acolo încât a definit dianetica drept „un cult de vindecare a minţii“, alţi 
comentatori subliniau lipsa de originalitate a noilor tehnici, semnalând asemă- 
nările dintre „engrame“ şi „abreacţie“, termen folosit în psihiatrie cu referire 
la rezolvarea fobiilor şi nevrozelor prin descărcare emoţională şi eliberarea de 
efectul legat de amintirea unui eveniment traumatic 

Doctorul Winter a părăsit, în 1950, Fundaţia de Cercetări Dianetice Hubbard, 
îngrijorat de lipsa de fundamentare ştiinţifică a dianeticii, ca şi de eventualita- 
tea ca metoda să devină dăunătoare în mâinile unor oameni fără experienţă. 
În plus, devenise sceptic în legătură cu posibilitatea reală de a atinge stadiul 
de „curăţire“. 

Între timp, Hubbard a trecut printr-un moment penibil în timpul unei pre- 
legeri publice când, în mijlocul unei săli pline, a invitat pe scenă o tânără, 
recomandând-o drept primul om „curat“ din lume. Părea alegerea perfectă: o 
studentă strălucită la fizică, în plus pianistă talentată în timpul liber, aparent 
vindecatá prin dianetică de afecțiunile de sinus şi de alergia la chimicale. Fiind 
„curată“, ea ar fi trebuit să facă dovada unor puteri mentale deosebite şi a unei 
memorii de invidiat. Din păcate, copleşită de emoţii, tânăra nu a fost în stare 
să răspundă nici celor mai elementare întrebări de fizică. Atunci când Hubbard 
s-a întors pentru o clipă cu spatele la ea, un spectator i-a cerut să spună ce 
culoare are cravata purtată de întemeietorul máretei metode de îmbunătăţire 
de memoriei. Tânăra n-a reuşit să-şi amintească. 


Religia scientologică 


În anii de după lansarea dianeticii, gândirea şi tehnicile lui Hubbard au evoluat. 
Concomitent, el a pus bazele uriaşei birocratii a scientologiei şi a traversat o 
perioadă de mari frământări personale şi de ordin financiar. După o despărţire 
dureroasă de Betty, Hubbard s-a recăsătorit pentru a treia (şi ultima) oară cu o 
tânără pe nume Mary Sue Whipp, care lucrase cu el în calitate de auditor. Între 
timp, în ciuda banilor care continuau să curgă, din cauza publicităţii negative 
şi disputelor dintre Hubbard şi unii dintre partenerii săi, pentru fondatorul 
dianeticii au început necazurile financiare. Mai important ca orice a fost însă, 
fără îndoială, faptul că în această perioadă Hubbard a început să folosească 
termenul „scientologie“, definindu-l ca practica de „a şti cum să ştii“. Şi, tot 
pentru prima oară, scientologia a fost prezentată drept religie, şi nu doar o 
simplă metodă de vindecare. 

Hubbard a avut mai multe motive pentru care a dorit ca scientologia să 
fie considerată o religie. Unul dintre ele era de natură „teologică“ şi se referea 
la „vieţile anterioare“. În timpul audierilor, unii pacienţi au retrăit nu numai 
momente din procesul naşterii sau concepţiei lor, ci, aparent, din vieţi ante- 
rioare. În 1960, Hubbard a publicat Have You Lived Before This Life?, carte în 
care prezenta circa 40 de studii de caz ce demonstrau că pacienţii trăiseră şi 
alte vieţi. Teoria vieților anterioare fusese însă şi una dintre ratiunile pentru 

care doctorul Winter îl părăsise pe Hubbard. Fără a se lăsa impresionat de 
scepticismul doctorului şi convins că audierile reprezentau o dovadă irefutabilă, 
Hubbard a dezvoltat o teorie a reîncarnării, prin care a propulsat scientologia 
în tărâmul spiritual. 

Ideea sufletului omenesc care trece prin multe încarnări este mai degrabă 
apanajul misticismului al spiritualităţii şi al religiei, decât al unei terapii de au- 
toajutorare. Comentatorii actuali susţin însă că aşa-zisele experienţe trăite într-o 
viaţă anterioară au o explicaţie simplă, uşor de sesizat la subiecţii aflați sub 
hipnoză. Profesorul Touretzky arată: „Este ceea ce psihologii numesc «sindromul 
memoriei false», un tip de iluzie indusă prin hipnoză. Evident, scientologii res- 
ping ideea. Ei susţin că «hipnoza îi adoarme pe oameni, în timp ce scientologia 
îi trezeşte». Tehnicile lor se bazează însă pe o stare uşoară de transă pe care ei 
o numesc «reverie dianetică», dar care nu este altceva decât hipnoză“. 

Hubbard a avut şi o altă motivaţie, de această dată de natură pragmatică, 
pentru care s-a decis să facă din scientologie o religie: problemele întâmpinate 
în relaţia cu autorităţile, din cauza produselor terapeutice furnizate de firmele 
sale. De exemplu, în 1958, una dintre companiile scientologice care vindea 
o vitamină presupusă a preveni şi vindeca afecțiunile provocate de radiaţii a 
intrat în vizorul Agenţiei Americane pentru Alimente şi Medicamente (FDA). 
Într-o perioadă de apogeu al Războiului Rece, în care un atac nuclear părea 
iminent pentru americani, orice produse asociate cu radiaţiile erau suspecte. 
În cele din urmă, FDA a ordonat distrugerea tabletelor pe motiv că eficacitatea 
lor nu fusese dovedită. 

Marea problemă a lui Hubbard era aceea că medicina şi practica medicală 
sunt supuse unor reglementări extrem de stricte în multe ţări ale lumii, printre 
care şi Statele Unite. În acelaşi timp, în Statele Unite, bisericile beneficiază nu 
numai de scutire de la plata taxelor, dar şi de dreptul, garantat prin Constituţie, 
de a-şi formula şi exprima liber convingerile şi credinţele. Prin urmare, sciento- 
logia ca religie avea mai multe şanse de a-şi promova tehnicile şi produsele. 

A existat, probabil, şi un al treilea motiv care l-a determinat pe Hubbard să 
facă pasul către transformarea scientologiei în religie. În America, anii '50 au 
reprezentat un teren fertil pentru proliferarea mişcărilor religioase, care atră- 
geau un număr tot mai mare de adepţi, iar Hubbard a sesizat imediat potenţialul 
financiar al afacerii. Unii cunoscuţi ai lui Hubbard pretind că acesta declarase, 
chiar cu mult înainte, că pentru a face avere este de ajuns să întemeiezi o religie. 
Evident, scientologii neagă afirmaţia. Totuşi, s-au făcut bani frumoşi odată cu 
inaugurarea, în 1954, a primei Biserici Scientologice, în California. Hubbard a 
decis ca aceasta să plătească o cotă parte de 20 de procente din venituri unei 
alte organizaţii fondate de el, Biserica Americană a Ştiinţei. 

Donatiile membrilor bisericii au constituit doar una dintre modalităţile prin 
care Hubbard s-a îmbogăţit în anii '50. O altă sursă o reprezentau cărţile vân- 
dute şi cursurile de instruire. Potrivit documentelor oficiale din 1956, venitul 
său brut pe anul anterior fusese de peste 100 000 de dolari. 

Începând din anii '50, scientologia trăieşte un fel de viaţă dublă, acţionând 
concomitent ca terapie personală de autoajutorare şi ca religie. Latura religioasă 
include convingeri privind originile extraterestre ale omului şi supraviețuirea, 
după moartea trupului, a sufletului uman, plus un întreg arsenal ritualic de 
ceremonialuri de căsătorie şi înmormântare. Un savant a etichetat scientologia 
drept „terapie cvasireligioasă“. Profesorul Touretzky consideră însă că preten- 
tiile mistice si spirituale ale mişcării nu trebuie trecute cu vederea. „Oamenii 
nu apelează la scientologie numai din cauza terapiei. Unii dintre ei caută ade- 
vărul spiritual şi sunt atraşi de promisiunea dezvăluirii secretelor Universului. 
Alţii doresc să lase ceva bun în urmă, iar scientologia le oferă idealuri înalte; 
fascinati şi naivi, ei ignoră metodele de lucru ale acestei aşa-zise religii. În fine, 
mai există şi oameni pentru care funcţionează mirajul viziunii elitiste. Ei sunt 
indoctrinati să se creadă singurii cunoscători ai mecanismelor Universului şi 
deținători ai adevărului absolut, toti ceilalți nefiind altceva decât roboţi care 
trec prin viaţă rătăcind fără nici un scop, sub controlul psihiatrilor malefici care 
îi droghează şi hipnotizează.“ 

Chuck Beatty a fost unul dintre cei care s-au lăsat atraşi de promisiunile 
scientologiei. A devenit membru al Bisericii în 1975, pe când era student în 
Phoenix, Arizona, şi a rămas în rândurile ei timp de 27 de ani. Beatty poves- 
teşte cum a intrat, într-o zi, într-un centru scientologic din Phoenix. Apoi, a 
început să citească lucrările lui Hubbard. „În două luni am aflat că scientologia 
oferă o experienţă «în afara trupului» pentru cei ajunşi într-un stadiu superior 
al cunoaşterii de sine; termenul folosit de ei este «exteriorizare». Ceea ce 
m-a convins definitiv a fost lista proceselor care trebuie parcurse, descrise de 
Hubbard în The Creation of Human Ability, îşi aminteşte Beatty. El povesteşte 
cât de impresionat a fost când a citit că persoana devenită „curată“ avansează 
către nivelurile superioare ale „Thetanului Operaţional“ (OT), unde se despar- 
te de trup, îşi recunoaşte existenţa spirituală şi începe să-şi exercite controlul 
mental, „străbătând Universul precum Flash Gordon““. Beatty adaugă: „Ce 
idee grozavă! În loc să te simţi încătuşat de credințe prozaice şi arhaice, ai 
şansa să descoperi un soi de religie din era spaţială. Numai că, după 27 de 
ani, ajungi să-ţi dai seama că nimeni nu poate face aşa ceva şi că totul nu e 
decât o escrocherie scandaloasă“. 

Jon Atack, fost scientolog, autor al cărţii A Piece of Blue Sky: Scientology, 
Dianetics and L. Ron Hubbard Exposed (Lyle Stuart, 1999), descrie modul în care 
terapia şi religia scientologicá s-au completat reciproc. Adeptilor, scientologia le 
era prezentatá drept ,o stiintá care il elibereazá pe om de toate imperfectiunile 
şi slăbiciunile si îi deschide ochii asupra unor posibilităţi la care nici nu visase". 


55 Steven „Flash“ Gordon — erou SF. Personajul, înzestrat cu puteri supra- 
naturale, printre care abilitatea de a se mişca extrem de rapid, a fost creat 
de Alex Raymond, apărând pentru prima oară în 1934, într-o carte de benzi 
desenate. A inspirat mai multe seriale TV, filme de lung metraj şi de desene 
animate (n.tr.). 

Ea era „unica speranţă de eliberare a omenirii“, iar Hubbard „un soi de Mesia“ 
al cărui „cuvânt are putere de lege“. În acelaşi timp, scientologia era înfăţişată 
marelui public drept „o mişcare umanitară, religioasă, care se concentrează 
asupra beneficiilor pe care le poate aduce întregii omeniri“. Toti oponenții 
săi erau etichetati drept duşmani ai libertăţilor, comunişti (era perioada 
Războiului Rece), homosexuali sau drogati, fapt oarecum ironic, având în 
vedere că Hubbard însuşi a folosit, după câte se ştie, droguri în anumite 
momente ale vieţii sale. 

Toleranta zero fata de adversari se datora în parte criticilor la care scien- 
tologia fusese supusă la începuturile sale, dar, mai presus de orice, persona- 
litatii întemeietorului. Fire grandomaná, Hubbard considera că toti cei care 
nu-i imbrátisau ideile erau „împotriva lui“; ei deveneau automat potenţiali 
inamici. El şi-a îndreptat primele atacuri sistematice împotriva profesioniştilor 
din domeniul sănătăţii mentale, în special contra psihiatrilor, care refuzaseră 
să susţină dianetica. (Am arătat că în povestirile care constituie fundamentul 
scientologiei, psihiatrii erau aliaţii „maleficului“ Xenu.) 

Mânia scientologilor fata de aceşti experti nu vizează însă, câtuşi de putin, 
evenimente petrecute acum 75 de milioane de ani. Asociaţia scientologică 
purtând nume de Comisia Cetáteaneascá pentru Drepturile Omului (CCHR) 
este un critic virulent al organizaţiilor specializate în sănătate mentală. „Ea se 
împotriveşte vehement introducerii politelor «de sănătate mentală», care ar 
obliga societăţile de asigurări să acopere daunele cauzate de afecţiuni menta- 
le la paritate cu cele pentru alte tipuri de boli“, spune profesorul Touretzky. 
„Opoziția scientologilor este fanatică şi absolută; ei consideră că nu trebuie 
prescrise medicamente pentru nici un fel de dizabilitate mentală, inclusiv de- 
presia şi schizofrenia“. 


Jocul corect 


Deşi se pretinde o religie, scientologia pare, mai degrabă, o afacere şi un cult. 
„Jocul corect“, cum îl numesc scientologii, este politica dusă contra celor care 
resping sau critică metodele sale, numiţi de Hubbard „persoane represive“. El 
estima această categorie la 2,5 la sută din populaţia globului, incluzând în ea 
pe cei care vor să distrugă tot ce este bun sau util pe lume. În spatele definiţiei 
se ascundeau, de fapt, toti activistii care militau contra scientologiei si impo- 
triva cărora erau permise orice tipuri de acţiuni legale, scheme înşelătoare 
sau escrocherii. În anii '60, când „jocul corect“ a atras o publicitate negativă 
virulentă, Hubbard a interzis folosirea termenului, deşi criticii sunt convinşi că 
practica este continuată şi în zilele noastre, în ciuda protestelor purtătorilor de 
cuvânt ai Bisericii Scientologice. 

Un astfel de exemplu de „joc corect“ a putut fi urmărit în 2007, cu ocazia 
celebrei de acum investigaţii realizate de John Sweeney, un experimentat jur- 
nalist BBC, realizator de reportaje din locuri fierbinţi din întreaga lume, care 

lucrează pentru un program de documentare-anchetă foarte popular în Marea 
Britanie, intră „Panorama“. În timpul unei discuţii televizate cu purtătorul de 
cuvânt al Bisericii Scientologice, Sweeney şi-a ieşit din fire. Ulterior, el avea 
să-şi recunoască greşeala: „Arătam ca o tomată strivită în picioare şi urlam ca 
un motor cu reacţie; ori de câte ori mă uit la acest interviu îmi vine să dau 
fuga în camera de montaj şi să tai filmul“. Incidentul pare să fi fost provocat 
cu bună ştiinţă şi a fost folosit de scientologi pentru a eclipsa anumite aspecte 
relevate în cadrul investigaţiei, printre care acuzele de „spălare a creierelor“ 
precum şi de hărţuire, la adresa Bisericii Sientologice. Sweeney a declarat că a 
fost ţinta unei intense campanii de intimidare din partea sectei scientologice. 
El arăta pe pagina de web a BBC-ului: „Pe parcursul realizării filmului «Eu şi 
scientologia», s-a tipat la mine, am fost spionat, hotelul în care stăteam a fost 
luat cu asalt la miezul nopţii, am fost denunţat drept «bigot» de o vedetă“ şi 
urmărit pe străzile din Los Angeles de străini cu figuri sinistre. La întoarcerea 
în Marea Britanie, tot felul de necunoscuţi i-au acostat pe vecini şi pe soacra 
mea iar cineva a încercat să filmeze, fără să aibă permisiunea, nunta mea, şi a 
rupt-o la fugă atunci când a fost interpelat.“ 

În afara tacticilor de hărţuire, scientologia a fost acuzată şi de tentative de 
obstructionare a libertăţii de exprimare pe internet, mijloc esenţial de promo- 
vare a ideilor în lumea modernă. Scientologii susţin că nu fac altceva decât 
să protejeze drepturile de autor şi propriile doctrine religioase secrete. Ei au 
atacat în repetate rânduri grupul de ştiri alt.religion.scientology, care a postat 
pe internet date despre nivelele superioare ale cunoaşterii scientologice, aşa- 
numiții „Thetani Operaţionali“ (OT), ca şi despre povestea lui Xenu, în mare 
măsură necunoscută până atunci. Potrivit profesorului Touretzky, scientologii 
» „S-au facut remarcati ca pionieri ai obstructionárii libertăţii de exprimare pe 
internet, făcându-i pe furnizorii de internet responsabili de opiniile clienţilor 
lor“, bătălie cunoscută şi sub numele de: „Scientologia versus internet“. 

Biserica Scientologică a depus plângeri şi impune anumite motoare de că- 
utare, îndeosebi Google, pentru listarea unor pagini şi site-uri care ar încălca 
legea drepturilor de autor. Pentru o perioadă, Google a retras paginile Operation 
Clambake de pe www.xenu.net. Motivul invocat de scientologi este menţiunea 
făcută de Hubbard într-unul dintre romanele sale, The History of Man (1952), 
potrivit căreia molusca^ ar reprezenta o verigă importantă în lanţul evolutionist, 
precum şi avertismentul acestuia faţă de pericolul care îi paşte pe neinitiatii în 
scientologie care abordează tema importanţei moluştelor. „O dată, o victimă, 
care auzise despre moartea unei moluşte, a rămas timp de trei zile cu fălcile 
încleştate“, nota Hubbard. 


4 Este vorba de actorul John Travolta, membru al Bisericii Scientologice (n.tr.). 

? În engleză, clambake (de la clam — scoică si bake — a se coace, a se práji la 
soare). Initial, termenul se referea la picnicurile cu pesti si crustacee organizate 
pe malul mării de primii colonişti din New England. Prin extensie, a ajuns să 
desemneze, în argou, petrecerile zgomotoase sau convențiile partidelor (n.tr.). 


Michael STREETER 


În ciuda acestor acţiuni de intimidare, pagina de web, administrată din 
Norvegia de Andreas Heldal-Lund, a continuat să publice materiale aparţinând 
scientologiei, susținând că acţionează în beneficiul publicului. Heldal-Lund 
afirmă: „După ce am studiat problema cu toată atenţia, am ajuns la concluzia 
că aceste materiale sunt ţinute secrete pentru a nu divulga informaţii şi a 
înşela opinia publică cu privire la natura reală a scientologiei. Am considerat 
că am datoria morală fata de societate de a face cunoscute aceste date pentru 
a-i preveni pe cei interesaţi sau atraşi de această mişcare asupra pericolelor la 
care se expun“. 

Criticii atrag atenţia asupra faptului că secretizarea este parte a stra- 
tegiei de atragere a unor sume destul de mari, plătite de membrii sectei 
pentru instruire şi parcurgerea etapelor cunoaşterii scientologice. Profesorul 
Tourezky subliniază caracterul deliberat al acestei secretomanii: „Este o 
tactică de marketing bine pusă la punct. L. Ron Hubbard o numea «sandvici 
de mistere»: le oferi oamenilor un mister şi le atáti curiozitatea; vor să afle 
mai mult, dar n-o pot face decât scoțând din buzunar alti bani pentru alte 
şi alte cursuri de scientologie“. 

Pe de altă parte, scientologii pretind că este cât se poate de firesc ca o 
religie să îşi ţină secrete unele învățături şi că anumite informaţii, ca de pildă 
cele despre Xenu şi povestea cu vulcanii, nu pot fi oferite decât celor initiati şi 
suficient de evoluati pentru a le înțelege. Chuck Beatty, fost membru al Bisericii 
Scientologice, afirmă că istoria lui Xenu era luată în serios în cadrul organizaţiei, 
fiind oficial dezvăluită numai celor ce ating nivelul OT3. „Pentru scientologi, 
Xenu şi thetanii corporali sunt cuvinte interzise. Nu au voie să le pronunţe în 
public“, spune el. „Ei cred că simpla lor rostire le periclitează evoluţia spiri- 
tuală sau le afectează sănătatea, resuscitând gânduri negre despre milioanele 
de tehtani corporali pe care se presupune că fiecare persoană le are. Mitul lui 
Xenu este extrem de important din punct de vedere teologic, pentru că explică 
de ce toată lumea este infestată cu thetani corporali aici, pe pământ. Este un 
eveniment de mare însemnătate, despre care ei sunt convinşi că s-a petrecut cu 
adevărat, şi numai la cele mai înalte nivele spirituale ale Puntii spre Libertatea 
Totală, scientologii începători află de existenţa sa“. 

Organizaţia este de neclintit nu numai în privinţa protejării drepturilor de 
autor şi interzicerii reproducerii scrierilor sale. Pe una dintre propriile pagini de 
web, se declară, în legătură cu învăţăturile scientologice: „O clică de apostati 
a pus mâna ilegal pe materiale care ne aparţin. Dacă le-am permite să le fo- 
losească, le-am da mână liberă pentru a-şi atinge scopul, acela de a distruge 
viitorul spiritual al tuturor scientologilor şi, de fapt, al tuturor bărbaţilor, fe- 
meilor şi copiilor de pe pământ. Nu este o exagerare şi nici o supraevaluare a 
importanţei scientologiei. Căci în doctrina noastră miza religiei scientologice 
este calea spre salvarea tuturor“. 

În pregătirea unui proces civil desfăşurat în 1994, Biserica Scientologică 
a prezentat depozitiile mai multor experti pe probleme de religie şi practici 

religioase. Unul dintre aceştia, David G. Bromley, profesor de sociologie la 
Universitatea Virginia Commonwealth, a declarat: , ...atât protejarea unor as- 
pecte ale doctrinei religioase, cât şi perceperea unei taxe de acces la învățături 
şi riturile asociate cu acestea sunt practici comune multor biserici. Biserica 
Scientologică are dreptul de a decide să păstreze confidentialitatea asupra 
unor materiale pe temeiul că dezvăluirea lor publică în afara contextului poate 
crea neînţelegeri în privinţa naturii şi misiunii Bisericii şi că accesul nelimitat 
poate duce la folosirea inadecvată a acestor materiale, cu consecinţe negative 
asupra practicantilor neinitiati. De asemenea, distribuirea neautorizată a 
materialelor ar compromite fundamentul economic al organizaţiei... În cazul 
de faţă, toate aceste îngrijorări sunt justificate“. 


Organizare şi structură 


Scientologia are o structură unică şi operează prin intermediul unor organizaţii 
extrem de diverse, răspândite în întreaga lume. Pentru Hubbard, structura or- 
ganizatorică şi disciplina nu reprezentau o chestiune aleatorie, ci făceau parte 
integrantă din scientologie. Chuck Beatty, care a lucrat ani de zile în centrul de 
informatică al organizaţiei, afirmă că Hubbard era obsedat de rolul potenţial 
pe care computerele îl puteau avea în cadrul scientologiei. Deşi Beatty nu l-a 
cunoscut personal pe Hubbard, el susţine că întemeietorul mişcării era fascinat 
de un anume exemplu de folosire, în trecutul îndepărtat, a computerelor, despre 
care era convins că putea servi drept model pentru viitor. „Cu milioane de ani 
în urmă, un personaj pe nume Ducele de Chug a fost implicat într-o deturnare 
de fonduri“, povesteşte Beatty. „Datorită sistemelor de computere din acele 
vremuri, infracţiunea a fost depistată şi tot ele au căutat în bazele de date şi 
au găsit un înlocuitor pentru Duce. După aceea, computerele au emis în atenţia 
poliţiei galactice ordinul de a-l aresta şi executa pe loc pe Duce, delapidarea 
fiind pedepsită prin ucidere“. 

„Hubbard era încântat de eficienţa extraordinară a computerelor care, timp 
de milioane de ani, administraseră întreg universul şi a împrumutat ideea folo- 
sirii lor în organizarea scientologiei. Era o prostie de o absurditate absolută, dar 
toti o luau în serios şi munceau pe brânci pentru a o pune în practică! Acesta 
era maretul plan al lui Hubbard: ca, într-o zi, sistemul de computere să preia 
conducerea Bisericii sale“, relateaza Beatty. 

Beatty denunţă comportamentul „nemilos“ al organizaţiei fata de membri. 
Fiecare lucrător, de la telefoniste la auditorii de rang înalt, avea o fişă a postului 
care cuprindea statistici folosite la evaluare. „Evaluările se făceau săptămânal, 
dar şeful trecea zilnic pe la subordonați pentru a verifica modul în care se 
descurcă. Dacă obtineai calificative slabe, erai pasibil de retrogradare. Multi 
oameni au fost hártuiti în acest fel“, explică Beatty. 

Tratamentul aplicat membrilor salariaţi ai organizaţiei şi efectele acestui 
comportament asupra lor au constituit pentru Beatty un prim semnal de alarmă, 


determinându-l să pună sub semnul îndoielii poziţia sa în cadrul scientologiei. 
„Cei din conducere se mâncau unii pe alţii de vii! Şefii erau rotiti de pe un post 
pe altul sau dispăreau pur şi simplu, era ca într-un azil de nebuni, fără pic de 
stabilitate la vârf! Sistemul de funcţionare mă tulbura peste măsură, cu atât mai 
mult cu cât îi priveam cu respect pe cei care atinseseră nivelele OT3, OT4, OT5 
sau OT7. Mă întrebam cum se face că tipii ăştia fortosi plecau din organizaţie, 
atâta timp cât se presupunea că angajamentul faţă de scientologie era făcut pe 
viaţă. Cum de nu se lăsaseră convinşi să rămână, când li se oferea perspectiva 
atingerii unor nivele de spiritualitate atât de înalte?“ 

Chuck Beatty a fost membru al Organizaţiei Maritime (Sea Org), care furniza 
personalul pentru eşaloanele superioare ale scientologiei, fiind asimilată cu un 
soi de ordin religios (sau „Vatican“, cum a poreclit-o Beatty). Potrivit definiţiei 
date de scientologie, „Membrii Sea Org lucrează în program prelungit şi locuiesc 
în comun, cazarea, mesele, uniformele, asistenţa medicală şi stomatologică 
fiind asigurate de Biserică. Ei participă la instruire şi audiere, o anumită parte 
a zilei, dar îşi dedică restul timpului promovării obiectivelor scientologiei la 
locul lor de muncă, potrivit abilităţilor şi îndatoririlor lor“. 

Cunoscătorii fenomenului scientologic sunt mai puţin blânzi în aprecieri. 
„În realitate, scientologia are multe în comun cu atrocitățile comise de nazişti, 
iar Sea Org joacă rolul Gestapoului“, declară profesorul Touretzky. „Este sin- 
gura «Biserică» din lume care are propriul serviciu de spionaj şi culegere de 
informaţii, numit Biroul de Probleme Speciale“. Beatty cunoaşte activitatea 
acestuia din relatările celei de-a doua soţii, lucrătoare în cadrul Biroului. El 
declară că, în afara fabricării de dosare ale „inamicilor“ scientologiei, Biroul 
are sarcina vehiculării de „rapoarte“ conţinând articolele negative apărute în 
presă la adresa lui Hubbard şi a organizaţiei sale, în scopul contracarării unor 
viitoare critici. Membrii Sea Org (inclusiv Beatty) sunt obligaţi să semneze un 
angajament de loialitate, „pe un miliard de ani“, faţă de scientologie. 


Sea org 


Sea Org (Organizaţia Maritimă) a fost întemeiată de Hubbard, în 1967. Începând 
de atunci, timp de şapte ani, el a locuit la bordul unui vas, abandonând uscatul 
cu scopul declarat de a cerceta, alături de colaboratorii săi, vechile civilizaţii 
ale lumii şi a supraveghea şi conduce în linişte mişcarea pe care o fondase, care 
luase la acel moment o amploare internaţională. În realitate, decizia relocării 
a fost luată după ce scientologia intrase în dispute cu autorităţi din mai multe 
state ale lumii, marea fiind un cadru în care organizaţia îşi putea desfăşura 
nestingherită activitatea. În plus, este posibil ca Hubbard să fi încercat să gă- 
sească, pe parcursul călătoriilor sale maritime, un refugiu sigur sau o patrie 
pentru religia sa. 

Numeroasele conflicte dintre scientologie şi diverse guverne, parlamente 
şi justitii din lume constituie principalul argument care explică suspiciunea cu 

care organizaţia şi influenţa sa sunt privite. Încă de la mijlocul anilor '60, ca 
urmare a unui raport oficial, Bisericii Scientologice i-a fost interzisă funcţionarea 
sub acest nume şi ca religie, în mai multe state din Australia. Interdictia a fost 
ridicată în 1983, când o curte de justiţie a confirmat dreptul său de a opera ca 
religie pe întreg teritoriul Australiei. 

Scientologia a ajuns şi în atenţia guvernului şi a justiţiei din Regatul Unit. 
În 1966, ministrul de atunci al sănătăţii, Kenneth Robinson, o caracteriza drept 
„potenţial dăunătoare“, iar în 1984 un judecător al Înaltei Curti o declara 
„coruptă, sinistră şi periculoasă“. Judecătorul Latey a subliniat în decizia luată 
într-un caz de custodie a unui copil al cărui tată era scientolog: „Ea [sciento- 
logia] reprezintă o primejdie deoarece urmăreşte să atragă oameni, în special 
copii şi tineri impresionabili, să-i îndoctrineze şi să le spele creierele pentru a-i 
transforma în prizonieri şi instrumente ale cultului, persoane lipsite de liberul- 
arbitru, rupte de realitate şi de legături cu semenii“. 

Scientologia continuă să facă valuri şi în prezent. În 2007, presa britanică 
a relatat despre acceptarea de către Partidul Laburist, de guvernământ, a unor 
donaţii de mii de lire sterline din partea unei organizaţii de caritate intitulate 
Asociaţia pentru un Trai mai Bun şi Educaţie (ABLE). S-a dovedit ulterior că şi 
Partidul Conservator a încasat o sumă de bani de la aceeaşi organizaţie pentru 
închirierea unui stand la una dintre conferințele sale. 

Fie că cele două partide nu au nimic împotrivă ca numele lor să fie asociate 
cu scientologia, fie nu au consultat pagina de web a ABLE. Sub titlul „Despre 
ABLE International“ aflăm că „misiunea ABLE este aceea de a scăpa omeni- 
rea de cele mai grave probleme sociale — drogurile, crima, analfabetismul şi 
imoralitatea — cu ajutorul metodelor şi principiilor de perfecţionare socială 
concepute de scriitorul şi filantropul L. Ron Hubbard“. Mai departe, se arată că 
„L. Ron Hubbard este întemeietorul religiei scientologice, iar programele ABLE 
sunt puternic sprijinite de către scientologi şi de către Biserica Scientologică 
datorită eficienţei dovedite de aceste programe. ABLE şi programele sale nu 
fac parte din Biserica sau religia scientologica.“ 

Pe site se declară cât se poate de clar că ABLE şi-a asumat rolul de „a sus- 
tine, promova şi coordona“ activităţile a patru organizaţii „dedicate imbuná- 
tátirii vieţii sociale", una dintre acestea fiind Narconon, care militează pentru 
„eliminarea consumului şi dependenţei de droguri prin acţiuni de preventie, 
educaţie şi reabilitare“. Consultând pagina de web a Narconon International 
aflăm că sursa „metodologiei“ utilizate de acest organism non-profit este L. 
Ron Hubbard şi suntem îndrumați prin linkuri către alte opt site-uri asociate 
cu numele lui Hubbard. 

Comentariile parlamentarului britanic liberal-democrat Norman Baker cu 
privire la acceptarea de către două partide importante a unor sume provenind 
din astfel de surse au fost citate în London Evening Standard: „Scientologia este, 
în cel mai bun caz, un cult dubios şi este îngrijorător că atât Partidul Laburist, 
cât şi cel Conservator par să fi fost infiltrate, fapt care demonstrează că unii 

politicieni sunt dispuşi să primească bani de la oricine“. Intervievat pentru 
volumul de faţă, di Baker a adăugat: „Scientologia îmi dă fiori şi mi-e greu să 
o accept ca religie.“ 

Un purtător de cuvânt al Partidului Laburist, condus la acea vreme de Tony 
Blair, a afirmat că suma vărsată în contul partidului reprezenta contravaloarea 
unei tranzacţii comerciale, si nu o donaţie. ,Exponantii reprezintă puncte de 
vedere şi viziuni diverse, care nu coincid întotdeauna cu cele ale partidului“. 
La rândul său, reprezentantul conservatorilor a declarat: „La fel ca laburiştii, 
şi noi ne rezervăm dreptul de a exclude anumite organizaţii de la participarea 
la conferințele noastre. În cazul de față, am permis Narconon să închirieze 
un stand pentru a-şi prezenta activitatea de reabilitare a consumatorilor de 
droguri“. Cu toate acestea, Ministerul de Interne britanic nu susţine Narconon 
deoarece , ...nu îndeplineşte standardele minime legate de tratamentul contra 
dependenţei de droguri. Această organizaţie nu a fost niciodată finanțată de 
Administraţia Penitenciarelor“. În 2001, primarul Londrei, Ken Livingstone, a 
interzis scientologilor să facă publicitate asociaţiei Narconon cu ocazia unui 
eveniment desfăşurat în Trafalgar Square. El şi-a motivat decizia prin aceea că 
» «politica ei nu a primit girul unor organizaţii medicale autorizate şi se poate 
dovedi periculoasă“, fiind „un program medical contrafăcut asupra căruia mulţi 
profesionişti din domeniu au serioase rezerve“. 

În 2007, ziarul Sunday Times a dezvăluit faptul cá Narconon a ţinut prelegeri 
despre droguri în mai multe şcoli britanice de prestigiu, fără ca profesorii, elevii 
şi părinţii să aibă cunoştinţă despre legăturile sale cu scientologia. În replică, 
Narconon a recunoscut existenţa acestor legături, dar a pretins că este o orga- 
nizatie laică şi independentă, deschisă atât scientologilor, cát şi persoanelor 
neafiliate acestei Biserici, şi că nu a urmărit în mod deliberat să disimuleze 
asocierea sa cu scientologia şi cu întemeietorul mişcării, L. Ron Hubbard. 

Apariţia în presă a unor astfel de informaţii ridică problema rolului jucat 
de scientologie în viaţa publică din Marea Britanie. Comentând asupra acestei 
chestiuni, după celebrul incident televizat, reporterul BBC John Sweeney a 
declarat, in 2007: „În ciuda presiunilor la care am fost supus — instiintári din 
partea unor avocaţi, scrisori primite de la parlamentari [sublinierea autorului], 
străini care bat la uşa mea sau îmi acostează vecinii — dacă persoane provenite 
din familii «destrămate» vor susţine că scientologia este un cult, voi aduce acest 
fapt la cunoştinţa opiniei publice“. Sweeney insinuează că unii parlamentari ar 
fi încercat să intervină pe lângă el în favoarea scientologiei. 


În căutarea unei patrii 


Biograful Russell Miller susţine că Hubbard a sperat ca Australia să devină 
primul continent „curat“ de pe glob, credinţă care a fost însă spulberată de 
scepticismul cu care autorităţile australiene au întâmpinat scientologia. Potrivit 
lui Miller, in 1966, Hubbard ,, ...isi diminuase pretenţiile şi pornise în căutarea 

unei {ari care să reprezinte un «mediu sigur» pentru scientologie“. Initial, s-a 
oprit asupra Rhodeziei (actualmente, Zimbabwe), în sudul Africii, unde guver- 
nul minoritar alb al lui lan Smith se afla într-o dispută aprigă cu cel britanic. 
Hubbard credea că poate contribui la soluţionarea conflictului, probabil şi din 
cauza convingerii că într-o viaţă anterioară fusese Cecil Rhodes, celebrul magnat 
care dăduse numele țării. 

Hubbard intenţiona să investească într-un complex hotelier de lux pe care 
să-l folosească ca bază pentru propagarea discretă a învățăturilor scientologice. 
Din nefericire pentru el şi în ciuda banilor şi presupuselor sale legături ilustre cu 
această tara, oficialităţile din capitala Salisbury (în prezent, Harare) nu au fost 
atât de impresionate pe cât sperase Hubbard. Cererea de prelungire a vizei i-a 
fost respinsă şi a fost nevoit să părăsească Rhodezia, convins că fusese victima 
unui complot de inspiraţie comunistă. 

Momentul a coincis cu fondarea Sea Org şi relocarea sediului central al 
scientologiei la bordul unui vas. Căutarea unei patrii corespunzătoare a conti- 
nuat. În 1971, Hubbard a ales Marocul ca posibil liman pentru scientologie şi, 
potrivit biografului Miller, loc unde putea „prelua controlul“. Pentru o vreme, 
a părut că planurile sale erau pe un drum bun. Scientologii trimişi la țărm au 
instruit oficialităţile locale şi membrii serviciilor secrete în tehnici scientologi- 
ce. Ei i-au iniţiat pe marocani în utilizarea „E-metrului“, un dispozitiv electric 
foarte simplu cu care scientologii másurau variațiile de rezistivitate electrică 
ale corpului omenesc în timp ce „pacienţii“ erau supuşi audierii. (Aparatul 
funcţionează într-un mod similar detectorului de minciuni.) Potrivit lui Miller, 
poliţiştii şi agenţii secreti marocani au fost învăţaţi să depisteze elementele 
politice subversive cu ajutorul acestui dispozitiv. 

Idila marocană s-a încheiat însă brusc, în decembrie 1972, când Hubbard 
a părăsit în grabă tara. Motivele acestei despártiri neaşteptate rămân şi acum 
învăluite în ceaţă. Miller susţine că E-metrul s-ar fi aflat în centrul unui conflict 
între facțiunile pro- şi anti-moarhiste din cadrul poliţiei secrete marocane. Mult 
mai plauzibilă pare însă teama lui Hubbard de a fi extrădat în Franţa, unde 
Biserica Scientologică risca să fie interzisă ca urmare a unor acuze de fraudă 
formulate de către guvernul francez. 

Autorul Jon Atack avansează ipoteza destrămării relaţiilor din cauza impu- 
nerii de către scientologi a regulamentelor sau „eticii“ lor foarte stricte asupra 
localnicilor pe care îi antrenau. Aceştia erau aduşi, de exemplu, la ordine dacă 
întârziau la cursuri. Pedepsele au fost considerate mult prea aspre de către 
novici. Atack susţine că lucrătorii serviciului poştal au obiectat atunci când le- 
nea proverbială le-a fost răsplătită de scientologi prin acordarea calificativului 
„trădător“. (În Maroc şi întreaga lume islamică, „trădarea“ este automat urmată 
de „execuţie“, un preţ prea mare, după părerea poştaşilor, pentru o iniţiere în 
tainele E-metrului.) Personalul de la poştă a avut câştig de cauză în faţa supe- 
riorilor, iar scientologii au fost din nou nevoiţi să-şi facă bagajele. Potrivit lui 
Atack, lui Hubbard i s-a pus în vedere să păsească ţara în 24 de ore. Scriitorul 

adaugă: „Pentru Hubbard, Marocul a reprezentat un apogeu. Niciodată nu va 
mai fi atât de aproape de a atrage de partea sa un guvern“. 

După moartea lui Hubbard, conflictele scientologiei cu guvernele anumi- 
tor ţări au continuat. La mijlocul anilor '90, un tribunal din Grecia a interzis 
funcţionarea unei asociaţii scientologice, descriind-o drept „o organizaţie cu 
structuri şi tendinţe totalitare, care în esenţă manifestă dispreţ fata de oameni“. 
Nu era pentru prima oară când scientologii se confruntau cu astfel de probleme 
în Grecia. În 1969, lui Hubbard şi colaboratorilor săi de pe nava Apollo li se 
ordonase să părăsească imediat Corfu. Viceconsulul britanic onorific aflat la 
post în acea vreme era convins că Hubbard urmărea să-şi creeze pe insulă un 
avanpost pe care să-l transforme în timp în punct de comandă. 

În septembrie 2007, Belgia a dat în judecată Biserica Scientologică pen- 
tru extorsiune şi fraudă, punând-o sub acuzare ca „organizaţie criminală“. 
Procurorul Jean-Claude Van Espen a investigat timp de zece ani activităţile 
Bisericii. Potrivit purtătorului său de cuvânt, Lieve Pellens, Biroul European al 
Organizaţiei Scientologice, cu sediul la Bruxelles, se face vinovat de exercitarea 
ilegală a medicinei, încălcarea dreptului la viaţa privată, încheierea de contracte 
fără respectarea procedurilor legale, asociere în vederea săvârşirii de infracti- 
uni. Biroul European a contraatacat, declarând că va combate în justiţie toate 
acuzele şi că a fost tinta persecuțiilor procuraturii belgiene. „În ultimii zece ani, 
procurorul federal a utilizat intens mass-media pentru a aduce atingeri imaginii 
publice şi reputației Bisericii Scientologice, fără a reuşi să aducă acest caz în fata 
Curţii“, se arată în comunicat, în care autorităţile belgiene mai sunt acuzate de 
instigare la ură, discriminare şi crearea unui climat general de intolerantá. 

Scientologia s-a confruntat cu cele mai mari dificultăţi în Germania. 
Hubbard însuşi nu simpatiza deloc această ţară, pe care o considera vinovată 
de inventarea psihiatriei, profesiune pe care, aşa cum am arătat, o ura şi pe 
seama căreia punea multe dintre problemele majore ale omenirii. După moar- 
tea lui Hubbard, scientologia s-a angajat într-un schimb de replici tăioase şi 
acţiuni în justiţie cu statul german, a căror amploare a atras atenţia Naţiunilor 
Unite. Biroul Drepturilor Omului de pe lângă Biserica Scientologică a acuzat 
Germania de practici discriminatorii fata de minoritățile religioase, în general, 
şi de „hărţuirea“ scientologilor germani, în particular. În comunicatul emis de 
Birou se arată că , ...este de notorietate faptul că scientologii din Germania sunt 
din păcate ignorati în mod deliberat, împiedicaţi să acceadă la slujbe în mediul 
privat sau public, să devină membri ai unor partide politice sau să încheie con- 
tracte guvernamentale. Li se refuză dreptul de a-şi expune realizările artistice, de 
a folosi facilităţile publice şi se confruntă cu tentative de boicot şi discriminare 
din cauza afilierii religioase şi în ciuda numeroaselor decizii judecătoreşti ale 
unor tribunale din Germania care au fost pronunţate în favoarea lor“. 

În 1996, Biserica Scientologică a început să închirieze spaţii de publicitate 
de o pagină în publicaţiile New York Times şi Washington Post pentru a condam- 
na tratamentul aplicat scientologilor din Germania. Autorităţile germane au 


ISTORIA SOCIETÁTILOR SECRETE 


ripostat imediat. Purtătorii de cuvânt au declarat că scientologia este o „societate 
comercială“ cu „practici notorii de manipulare a unor persoane vulnerabile şi 
o reputaţie de lipsă de toleranţă şi negare violentă a oricăror critici“. Guvernul 
german şi-a arătat îngrijorarea fata de „structura şi metodele totalitare folosite 
de această organizaţie, care pot constitui o ameninţare la adresa societăţii demo- 
cratice germane“. El şi-a justificat investigaţiile asupra activităţilor desfăşurate 
de scientologi prin aceea că , ...rapoartele unor experti şi mărturiile multor 
foşti membri au confirmat faptul că apartenenţa la scientologie poate crea de- 
pendente de ordin psihologic şi fizic, ducând în unele cazuri la faliment şi chiar 
suicid“. Oficialitatile germane au subliniat că , ...prin prisma experienţelor din 
timpul regimului nazist, Germania consideră că este de datoria sa să-şi asume o 
responsabilitate specială în monitorizarea grupărilor extremiste de pe teritoriul 
său, chiar şi în condiţiile în care aderentii acestora sunt în număr mic“. 

În războiul dintre scientologie şi statul german au intervenit şi celebrități 
membre sau simpatizante ale mişcării scientologice, printre care actorul Tom 
Cruise, afiliat la Biserica Scientologică. În 1996, proiecția filmului său Misiune 
imposibilă în Germania a iscat un uriaş scandal. Organizaţia de tineret a Uniunii 
Creştin-Democrate (aflată în acel moment la guvernare) a cerut boicotarea 
filmului, după ce Cruise declarase într-un comunicat remis anterior că legă- 
tura sa cu scientolgia este „o chestiune personală“. (Milioane de germani au 
vizionat totuşi filmul.) 

Unele vedete de la Hollywood au protestat faţă de boicotarea acestei produc- 
tii cinematografice. În New York Times şi International Herald Tribune, au apărut 
pagini de publicitate în care tratamentul aplicat scientologilor germani era 
explicit comparat cu cel rezervat de nazişti evreilor. „Reprimarea“ la care fusese 
supus filmul pare o acţiune „tipică Germaniei din 1936, nu din 1996“, se arăta 
în articolul semnat de actori celebri (nescientologi), precum Dustin Hoffman 
sau de reputatul regizor Constantin Costa-Gavras. Opinia publică germană s-a 
arătat indignată de asocierea cu regimul nazist, iar în Statele Unite s-au făcut 
auzite voci care au declarat că apărătorii scientologiei merseseră, de această 
dată, prea departe. De altfel, Costa-Gavras şi-a retras ulterior sprijinul. 

În 2007, Tom Cruise s-a aflat din nou în centrul unei dispute dintre 
Germania şi Biserica Scientologică, atunci când ministrul german al apărării 
a refuzat să permită filmarea unor scene din Operaţiunea Valkyria în incin- 
ta unor baze militare. Filmul este o reconstituire realistă a complotului din 
1944 privind asasinarea lui Hitler, iar Tom Cruise îl interpretează pe contele 
Claus von Stauffenberg, conducătorul operaţiunii. Harald Kammerbauer, pur- 
tător de cuvânt la Ministerul Apărării, a declarat: „Realizatorii nu vor putea 
filma în baze militare germane, atâta timp cât rolul contelui Stauffenberg 
este jucat de Tom Cruise, care a recunoscut public că este membru al cultu- 
lui scientologic“. După care a adăugat: „Forţele armate germane sunt pro- 
fund interesate de ilustrarea corectă şi bine documentată a evenimentelor 
din 20 iulie 1944 şi a figurii lui Stauffenberg“. La rândul său, fiul contelui, 


Berthold Maria Shenck Graf von Stauffenberg, în vârstă de peste 70 de ani, 
şi-a arătat dezamăgirea, arătând că este „neplăcut“ surprins de faptul că un 
„scientolog declarat“ îl interpretează pe tatăl său. „Am tot sperat ca zvonurile 
privind distribuirea lui Cruise în acest film să nu se adeverească şi totul să nu 
fie decât o bombă de presă“, a mărturisit el. 

Politicienii din Germania — ţară care ţine sub strictă observaţie activităţile 
scientologice — dezbat posibilitatea interzicerii funcţionării organizaţiei pe 
teritoriul naţional. Ursula Caberta, membru al grupului operativ din Hamburg 
constituit în vederea supravegherii mişcării întemeiate de Hubbard, a publicat, 
în vara lui 2007, Schwarzbuch Scientology („Cartea neagră a scientologiei“), în 
care îşi face clar cunoscute opiniile: „Scientologia este o organizaţie extremistă 
periculoasă care a declarat război Europei“. Caberta, ca şi alti comentatori, con- 
sideră că organizaţia şi-a stabilit sediul pentru Europa la Bruxelles, în apropierea 
complexului de clădiri al UE, pentru a forţa recunoaşterea sa oficială ca religie 
pe întreg continentul. „În cursul unui eveniment intern desfăşurat în 2006, ac- 
tiviştilor li s-a cerut să depună un jurământ prin care se angajau să promoveze 
o imagine pozitivă a scientologiei în mass-media“, adaugă Caberta. 

Biserica Scientologică numără multe celebrităţi, Tom Cruise fiind doar cea 
mai cunoscută. Lui Cruise i se adaugă actorul John Travolta şi soția sa, actriţa 
Kelly Preston, precum şi o altă actriţă renumită, Kirstie Alley. Scientologia 
urmăreşte deliberat atragerea în rândurile sale a unor vedete ale cinematogra- 
fiei sau personalităţi din alte domenii, pentru care a şi creat la Hollywood un 
organism special, Centrul International al Celebritátilor Bisericii Scientologice. 
Scientologii insistă că şi-au asumat misiunea ajutorării tuturor oamenilor, 
indiferent de mediul de origine, şi că nu trebuie uitaţi cei „de care societatea 
depinde în cel mai înalt grad“. În acest sens, este citat fondatorul mişcării: 
„Lumea este purtată în spate de aceia puţini şi disperaţi“. Scientologii expli- 
că: „Tocmai din acest motiv, L. Ron Hubbard a dorit înființarea unei Biserici 
Scientologice speciale, care să se adreseze artiştilor, politicienilor, oamenilor de 
afaceri, celebrităților din lumea sportului şi tuturor acelora care, prin viziunea 
şi puterea pe care le au, pot contribui la crearea unei lumi mai bune. Această 
biserică este Centrul International al Celebritátilor". 

Criticii sunt mai puţin intelegátori cu vedetele care s-au alăturat scientologi- 
ei. Profesorul Touretzky declară: „Hubbard şi-a dorit dintotdeauna să recruteze 
«artişti şi lideri de opinie», dar singurul grup suficient de naiv pentru a-i cădea 
masiv în plasă au fost actorii“. El arată că numele mari nu au apărut peste 
noapte în colecţia scientologilor. „Atât Travolta, cât si Cruise au fost înrolați 
de foarte tineri, când abia începuseră să-şi croiască un drum. Aceşti tipi de la 
Hollywood au văzut în scientologie o oportunitate de a stabili contacte şi a-şi 
promova cariera, la fel cum oamenii de afaceri promitatori se înscriu în Clubul 
Rotary“, spune el. „În plus, «audierea» este tot un fel de terapie, de care mulţi 
actori cu probleme au, în mod cert, mare nevoie“. 

Viitorul scientologiei 


Cu bogăţia sa indubitabilă, sprijinul necondiţionat al atâtor celebrităţi şi dispo- 
nibilitatea permanentă de a-şi ataca frontal adversarii, scientologia pare departe 
de a-şi fi spus ultimul cuvânt. Aşa cum o demonstrează recentele dispute cu 
Germania şi Marea Britanie, dar mai ales acţiunile întreprinse în vederea obti- 
nerii recunoaşterii oficiale pan-europene ca religie, ea va continua probabil să 
exercite o influenţă considerabilă asupra societăţii. Organizaţia scientologică 
îşi propune, fără îndoială, ţinte pe termen lung, fapt deloc surprinzător, având 
în vedere că Hubbard a descris un univers de acum „trilioane“ de ani, cu mult 
mai „vechi“ decât cele 15 miliarde cu care savanții creditează în general istoria 
lumii. Aşa cum am arătat, membrii Sea Org semnează contracte pe „un miliard 
de ani“ pentru a-şi dovedi devotamentul. Pentru a-l cita pe Hubbard, „Soarele 
nu apune niciodată pentru scientologie... telurile noastre sunt simple, dar 
márete. Si le vom atinge, aşa cum reuşim şi acum s-o facem cu fiecare rotaţie 
a Pământului“. 

Criticii scientologiei arată însă că mişcarea încearcă, în prezent, să atragă 
noi recruți pentru a-i înlocui pe dezertori. Internetul este unul dintre principa- 
lele motive ale acestei crize de membri. În ciuda acţiunilor legale întreprinse 
de scientologi contra unor site-uri şi furnizori de internet pentru a proteja 
drepturile de autor asupra scrierilor sale, există încă multe informaţii on-line 
despre organizaţie, o mare parte dintre ele denotând atitudini critice. În această 
categorie se înscriu mărturiile postate pe numeroase pagini de foşti membri, 
unii dintre ei cu poziţii înalte în ierarhia scientologică. 

Profesorul Touretzky este de părere că explozia de materiale negative pe 
internet ar putea anunţa sfârşitul scientologiei, condusă actualmente de succe- 
sorul lui Hubbard, David Miscavige. „Aşa cum a prezis Robert Vaughn Young, 
fost oficial însărcinat cu relaţiile publice în cadrul organizaţiei, internetul ar 
putea reprezenta Vietnamul scientologiei“, declară Touretzky. „Internetul îi 
ucide încetul cu încetul. În primul rând, pentru că toate secretele lor, inclu- 
siv mitul lui Xenu, sunt acum accesibile marelui public, ceea ce îngreunează 
semnificativ vinderea «sandviciului de mistere». În al doilea rând, pentru că 
toate cărţile şi articolele critice apărute de-a lungul vremii la adresa lor au 
fost prelucrate în formă digitală şi postate pe internet“. El adaugă: „Au apus 
acele vremuri de glorie când scientologii făceau să dispară informaţiile furând 
din biblioteci cărţile cu conţinut negativ sau decupând cu foarfeca din reviste 
articolele compromiţătoare“. 

Touretzky subliniază şi faptul că internetul a permis scientologilor mácinati 
de dubii sau nemulțumiri să ia legătura cu aceia care împărtăşesc aceleaşi 
suspiciuni. „Numărul dezertorilor a crescut uimitor de mult în ultima vreme“, 
arată el. Sălile de cursuri din Los Angeles şi din alte locaţii sunt „practic goale“ 
şi se pare că personalul care deserveşte sediul central din Hemer, California, 
unde Miscavige locuieşte cea mai mare parte a anului, a fost redus la o treime. 


Organizaţia a fost părăsită atât de membri cu funcţii înalte, cât şi de «albinutele 
lucrătoare», declară Touretzky. „lar recrutarea unor oameni de calitate este 
acum imposibilă: în zece minute oricine poate afla de pe Google că scientologia 
nu este decât o mare escrocherie. Aşa încât, în prezent singurii aderenti noi 
provin fie din rândurile copiilor membrilor organizaţiei — care se înrolează 
de obicei în adolescenţă şi nu au nici o pregătire sau vreun talent special —fie 
dintre scursurile societăţii, ca de pildă dependentii de droguri aflaţi în programe 
de reabilitare, racolati prin intermediul Narconon“. 

Chuck Beatty arată că numărul adepților scientologiei este în scădere şi cá 
mişcarea a fost constituită şi a prosperat prin înşelătorie. După 27 de ani petre- 
cuti în organizaţie, verdictul său este extrem de tăios: „Aş zice că este un cult 
religios format prin publicitate exagerată, cu manifestări autoritare şi totalitare 
sistematice, o cvasiterapie plină de vicii, de tip OZN-New Age“. Beatty adaugă: 
„Este un soi de escrocherie spirituală cu pretenţii de vechime. Aşa cum arăta 
Jon Atack în cartea sa excepţională, scientologia vinde o fâşie de cer albastru! 
O fâşie de cer albastru şi nimic altceva.“ 


Capitolul nouă 


Organizaţii criminale 


E DATA DE 15 AUGUST 2007, la primele ore ale dimineţii, trupurile a 

şase bărbaţi au fost descoperite în două vehicule aflate în apropierea 

unei pizzerii din oraşul german Duisburg. Toţi cei şase fuseseră împuşcaţi 
mortal în cap. În total, se trăseseră 70 de gloanţe. Se pare că bărbaţii sărbăto- 
riseră aniversarea de 18 ani a unui membru al grupului. Ştirea acestor crime 
brutale a şocat opinia publică germană şi a ajuns pe prima pagină a ziarelor din 
întreaga lume. La numai câteva ore, autorităţile germane au anunţat că mobilul 
oribilului asasinat era o răfuială mafiotă începută într-un oraş din Italia, cu 15 
ani în urmă, şi care continua să facă victime. 

Istoria organizaţiilor criminale este probabil la fel de îndelungată ca aceea 
a oricăror societăţi secrete. Spre deosebire de acestea, grupările criminale nu 
sunt interesate de aspecte de ordin religios, cunoştinţe ezoterice, păstrarea 
unor tradiţii străvechi sau acapararea puterii politice — cel puţin nu în propriul 
beneficiu. Ele sunt, mai degrabă, motivate de setea de bani şi de acel tip de 
putere situată mai presus de orice ambiţie politică, care vine odată cu bogăţia 
şi influenţa: autoritatea brutală, incontestabilă şi lipsită de orice scrupule. 

În general, în grupările criminale miza este mare, atât pentru lideri, cât şi 
pentru membrii de rând. Profesorul Mark Mirabello, expert în societăţi secrete, 
arată: „Pentru a accede într-o organizaţie criminală, recrutul trebuie să comită 
un asasinat. În grupările de dreapta din America de Sud se pătrunde după 
uciderea unui poliţist sau soldat. La Oamenii Leopard, organizaţia secretă care 
terorizează vestul Africii, există obiceiul oferirii unei fiice sau nepoate pentru 
a fi ucisă sau folosită în cadrul ospáturilor canibalice. La unele grupări de ráu- 
făcători din America candidatul trebuie să întreţină relaţii sexuale — de faţă 
cu viitori săi camarazi — cu o fată sub vârsta pubertátii, o bătrână şi o femeie 
moartă. Ideea tuturor acestor ritualuri initiatice este aceea a creării solidarităţii 
prin împărtăşirea unei vini. Comitánd un act odios, novicele se desparte pen- 
tru totdeauna de viaţa dusă de oamenii obişnuiţi, dedicându-se în întregime 
grupării în care s-a înrolat“. 

La aflarea veştii despre asasinatul din Duisburg, majoritatea comentatorilor 
au crezut că sintagma „răfuială mafiotă“ făcea referire la Mafia siciliană (numită 
şi Cosa Nostra) sau la familiile criminale din America. În realitate, autorităţile 
germane au acuzat clanurile rivale din Mafia 'Ndrangheta din Calabria, în sudul 
Italiei. Observatorii avizaţi consideră cá ‘Ndrangheta, alcătuită din peste 70 

de clanuri care numără circa 10 000 de oameni, este în prezent mai puternică 
din punct de vedere economic decât echivalenta sa din Sicilia. Se crede că ea 
controlează nu mai puţin de 80 la sută din traficul de cocaină columbiană care 
ajunge în Europa, inclusiv în Marea Britanie. Procurorul italian Enzo Macri a 
declarat: „Columbienii preferă să lucreze cu mafiotii din Calabria, mai demni 
de încredere. Ei ştiu să păstreze tăcerea şi, în plus, plătesc la timp“. Se esti- 
mează că Mafia “Ndrangheta realizează un venit anual de peste 25 de miliarde 
de lire sterline. 


Cosa Nostra 


Desi ‘Ndrangheta este probabil, în acest moment, cea mai puternică grupare 
mafiotă, ea nu este şi cea mai cunoscută. „Onoarea“ îi revine în continuare ce- 
lebrei Cosa Nostra siciliană, creatoare brand-ului internaţional al Mafiei. Dacă 
ar fi să măsurăm succesul unei societăţi secrete prin reuşita păstrării tainelor 
care învăluie organizaţia, atunci Cosa Nostra ar trebui premiată cu lauri. Căci, 
în ciuda — deşi unii susţin că tocmai din cauza — nenumăratelor declaraţii, 
speculaţii, legende, poveşti, cărţi şi filme apărute de-a lungul timpului despre 
Mafia siciliană, de-abia în 1992 anchetatorii şi experţii au putut stabili fără 
putinţă de tăgadă existenţa sa. 

Până în acel an, mulţi consideraseră Cosa Nostra o simplă invenţie. Alţii 
s-au întrebat dacă istoriile referitoare la această presupusă societate secretă nu 
reprezentau decât rezultatul unei înţelegeri greşite a modului de funcţionare a 
societăţii siciliene, o populaţie insulară care îşi făurise, în secolele când se aflase 
sub diverse ocupaţii, un stil de viață complex, misterios şi greu de descifrat 
de un outsider. Acest mit romantic s-a născut la sfârşitul secolului al XIX-lea, 
odată cu opera Cavalleria rusticana a lui Pietro Mascagni, devenită peste noapte 
un mare succes datorită intrigii pline de iubire pasională, trădare şi conflicte 
sângeroase care a aprins imaginaţia publicului. 

Ideea Siciliei ca tărâm al trăirilor pătimaşe, brutale şi pure, neatinse de civili- 
zatie s-a perpetuat în epoca modernă, stând la baza contraargumentelor privind 
existenţa reală a Mafiei. „Aşa se poartă sicilienii“, declarau cei neincrezátori 
la auzul oricărei poveşti despre Mafia locală. John Dickie arăta în cartea sa de 
referinţă Cosa Nostra: A History of the Sicilian Mafia (Palgrave Macmillan, 2004) 
că rezultatul acestei atitudini publice a fost acela că ,, ...până surprinzător de 
recent, existenţa Mafiei n-a fost decât o simplă bănuială, o teorie, o părere“. 

Dovada că în spatele istoriilor de mult vehiculate despre execuţii sau ră- 
fuieli atroce se află o societate secretă cât se poate de reală — şi nu un stil de 
viaţă tipic sicilian — a venit de-abia odată cu decizia de a rupe tăcerea a unui 
membru de frunte al organizaţiei. În anii '80, Tomasso Buscetta şi-a pierdut 
rude si multi aliaţi ca urmare a recrudescentei conflictelor sângeroase dintre 
diversele grupări mafiote. Dornic să dezvăluie detalii în legătură cu clanul din 
care făcea parte, el a colaborat cu magistratul italian Giovanni Falcone. Curând, 

destăinuirile lui Buscetta au început să contureze o imagine de-a dreptul şocan- 
tă. Era vorba nu numai despre conflicte personale sau încrengături familiale, 
ci de o adevărată societate secretă, cu ritualuri initiatice şi o structură organi- 
zatorică bine definită, al cărei nume se presupune a fi „Cosa Nostra“ („treaba 
noastră“). De fapt, organizaţia nu are o titulatură propriu-zisă, „treaba noastră“ 
fiind mai degrabă o referire la o realitate cunoscută de toată lumea şi care nu 
mai necesită alte explicaţii. 

Iniţial, termenul „Mafia“ a fost folosit pentru a desemna exclusiv gruparea 
criminală siciliană, Cosa Nostra, semnificaţia sa extinzându-se ulterior la toate 
societăţile care activează în domeniul crimei organizate. Se crede că provine 
dintr-un cuvânt de origine arabă (insula s-a aflat mulţi ani sub ocupaţie ara- 
bă), de la care s-a ajuns în dialectul local la „mafioso“ şi apoi la „mafia“. Deşi 
este greu de tradus cu exactitate, sensul său ar fi „bravură“/„onoare“ sau, in 
limbaj actual, „cool“. Outsiderii utilizau termenul pentru a descrie bandele de 
răufăcători care nu se autointitulau „mafie“, ci „Cosa Nostra“. Sintagma Cosa 
Nostra este întrebuințată şi cu referire la Mafia americană. 

Depozitiile lui Buscetta şi ale multor altora au permis autorităţilor italiene 
să trimită în judecată un mare număr de mafioţi, o bună parte din aceştia 
ajungând după gratii. În 1987, peste 300 de membri ai Cosa Nostra au fost 
condamnaţi pentru mai mult de 2 600 de capete de acuzare, reconfirmate prin 
sentinţă definitivă de către Curtea Supremă de Justiţie din Italia în anul 1992. 
La numai câteva luni după această victorie răsunătoare, temerarul magistrat 
Falcone a murit după ce o bombă a fost plasată în maşina sa, soartă împărtăşită 
la puţină vreme şi de judecătorul anti-mafia Paolo Borsellino. Imaginea „cool“ 
care insotise până atunci organizaţia se destrăma văzând cu ochii. De acum, 
Cosa Nostra apărea în faţa publicului drept ceea ce fusese dintotdeauna: o 
societate secretă extrem de reală şi brutală. 

Mai multe poveşti pitoreşti despre originile mafiei siciliene au circulat de-a 
lungul vremii — unele dintre ele inventate, ceea nu i-a împiedicat pe mem- 
brii organizaţiei să le dea crezare. Buscetta însuşi era convins că începuturile 
grupării sale datează din Evul Mediu, de pe vremea când se opunea atacurilor 
franceze asupra insulei. Alţii susţin că organizaţia s-a format cu scopul de a 
apăra şi proteja interesele locuitorilor din Sicilia de cele catalane. O istorie 
destul de stranie atribuie mafiotilor descendența din Beati Paoli, o societate 
secretă apărută în Sicilia în epoca medievală. Potrivit acestei poveşti roman- 
tice, membrii săi purtau glugi negre pentru a-şi ascunde identitatea şi luptau 
de partea săracilor, contra stăpânilor feudali şi exceselor Bisericii. Gruparea 
a fost menţionată pentru prima oară la începutul secolului al XX-lea într-un 
roman istoric al lui Luigi Natoli iar opiniile asupra existenței sale reale sunt 
şi acum divergente. (Povestea se aseamănă în multe privinţe cu aceea a lui 
Robin Hood din Anglia.) Evident, multi mafiosi au fost încântați de ideea de a 
se prezenta drept moştenitori ai unor nobili apărători ai săracilor şi duşmani 
neinfricati ai tiranilor bogaţi. 

În realitate, bandele mafiote, în forma pe care o cunoaştem astăzi, au apărut 
şi s-au dezvoltat în diverse părţi ale insulei, la jumătatea secolului al XIX-lea, 
înainte şi după unificarea Italiei. Printre multe activităţi ilegale, erau probabil 
implicate în răscumpărări, contrabandă şi furtul de vite. În 1864, un aristo- 
crat şi politican sicilian, Nicoló Turrisi Colonna, a publicat un pamflet în care 
descria o „sectă de hoţi“ cu mare influență în întreaga insulă, care „proteja şi 
era protejată“ de localnici. Turrisi arăta că membrii grupului nu se temeau de 
poliţie şi justiţie, deoarece exercitau presiuni asupra martorilor. El menţiona 
că „secta“ avea probabil o vechime de 20 de ani. Scriitorul John Dickie crede 
cá Turrisi Colonna cunoştea foarte bine situaţia, politicianul intretinánd, po- 
trivit unor zvonuri persistente, legături strânse cu cea mai puternică grupare 
mafiotă din Palermo. 

Mafia siciliană a avut de la bun început ceremonii de iniţiere proprii, ele- 
ment caracteristic tuturor societăţilor secrete. Acestea aveau loc de obicei în 
faţa unui număr restrâns de „oameni de onoare“, numele sub care sunt cu- 
noscuti mafiotii. Recrutul era informat cu privire la regulile şi îndatoririle la 
care trebuia să se supună, după care i se aplica o tăietură pe mână, suficient 
cât să tágneascá sângele, cu care era mánjitá o icoană, de obicei a unui sfânt 
sau a Fecioarei Maria. Icoana era apoi arsă, în timp ce aspirantul o ţinea încă 
în mână şi jura că, în cazul în care va trăda organizaţia, va arde şi el, la fel 
precum icoana. După încheierea ceremoniei, el era acceptat drept la stessa cosa 
(„acelaşi lucru“) ca ceilalţi. 

Este interesant de observat cá acest tip de ceremonie initiaticá pare să fi 
împrumutat anumite aspecte din francmasonerie. După cum am văzut, masonii 
aspiranti depun un jurământ de credinţă şi păstrare a secretelor organizaţiei, 
sub pedepse aspre, chiar dacă de natură simbolică şi niciodată puse în aplicare, 
cel puţin în vremurile noastre. Asemănările dintre ritualurile Cosei Nostra şi 
masonerie nu sunt întâmplătoare. Începutul secolului al XIX-lea a fost o perioadă 
fertilá pentru masonerie, atât în sudul Italiei cât şi în alte părţi ale Europei. 
Printre masonii italieni se număra Giuseppe Garibaldi, un personaj pitoresc, 
aventurier şi mare patriot, cel care a condus trupele revoluţionare care au de- 
barcat în Sicilia, dând semnalul luptei pentru unificarea Italiei. Tot în primele 
decenii ale secolului al XIX-lea, în nordul şi sudul Italiei, a activat societatea 
secretă a carbonarilor sau „mangalagiilor“, cu ritualuri şi grade de iniţiere de 
inspiraţie masonică. Scriitorul John Dickie remarcă: „Formarea unei societăţi 
secrete unitare prin preluarea unor rituri de tip masonic oferea Mafiei multiple 
avantaje“. Era întărită încrederea reciprocă între membri (prin împărtăşirea 
teribilului secret al preţului plătit de trădători) şi se asigura ţinerea sub control 
a tinerilor mult prea ambitiosi. 

Existenţa, precum şi ritualurile şi practicile societăţilor secrete siciliene, erau 
cunoscute de unii oficiali ai statului la sfârşitul secolului al XIX-lea. Şeful poliţiei 
din Palermo, Ermanno Sangiorgi, a realizat, pentru prima oară, o analiză deta- 
liatá şi cuprinzătoare a organizării şi activităţii Mafiei. Însă, in 1901, încercările 

sale de a zdrobi Mafia printr-o serie de procese au eşuat lamentabil, soldându-se 
cu achitări sau condamnări pentru delicte minore. Sangiorgi a fost dezamăgit. 
„Nu vom reuşi niciodată, atâta timp cât oamenii care denunţă Mafia seara, se 
răzgândesc a doua zi dimineaţa şi îi iau apărarea“, nota el cu amărăciune. Aşa 
se face că pe dosarele sale s-a aşternut în cele din urmă praful. 

În cazurile instrumentate de Sangiorgi, ca şi în multe altele, principala pie- 
dică în calea aducerii în justiţie a membrilor Mafiei a fost presiunea exercitată 
de organizaţie asupra autorităţilor şi politicienilor. Odată cu secolul al XX-lea, 
Mafia avea însă să întâmpine mari dificultăţi. Ajuns la putere, dictatorul Benito 
Mussolini s-a angajat să facă ordine într-o ţară recunoscută ca fiind aproape 
neguvernabilá. Una dintre ţintele sale a fost Mafia siciliană. După o acţiune 
concertată, susţinută de prefectul Cesari Mori, Mafia a fost reprimată cu bruta- 
litate şi practic desfiinţată, o parte dintre membrii săi de frunte fiind nevoiţi să 
părăsească tara. A revenit ca forţă demnă de luat în seamă pe scena politică şi so- 
cială, după eliberarea Italiei de către trupele aliate în Al Doilea Război Mondial 
şi rămâne şi astăzi o societate secretă influentă, în ciuda eclipsării sale de către 
“Ndrangheta din Calabria, vecina de dincolo de strâmtoarea Messina. 


O nouă patrie: America 


După represaliile din anii '20 ale regimului fascist al lui Mussolini, unii mafioţi 
sicilieni s-au refugiat în Statele Unite. La acea vreme, varianta americană a 
Cosei Nostra devenise deja influentă ca urmare a valurilor masive de imigranţi 
din Sicilia şi alte parti din Italia, sosiți în Lumea Nouă în secolul al XIX-lea. O 
mare parte dintre aceştia erau oameni simpli, în căutarea unei vieţi mai bune. 
Printre ei se strecuraseră însă şi destui criminali, dornici să-şi încerce norocul în 
America. De exemplu, în New Orleans, se formase în 1890 o comunitate italiană 
puternică, reprezentând circa zece la sută din populaţia oraşului. Tensiuni au 
luat naştere odată cu uciderea unui şef al poliţiei, pusă de autorităţi pe seama 
Mafiei italiene. După ce mai multi imigranţi italieni au fost achitati în cadrul 
procesului, o mulţime furioasă a linşat 11 dintre ei. 

Imediat după 1900, un nou val de imigranţi italieni a pătruns în Statele Unite 
şi Mafia a început să se organizeze. Fieful său era New York (deşi grupări mafiote 
au fost întemeiate şi în alte oraşe). Aici, italienii au devenit a patra comunitate de 
imigranţi din punct de vedere numeric, după cea irlandeză, germană şi evreiască. 
În percepţia publicului, alimentată de numeroase articole de senzaţie publicate în 
presă, imaginea imigrantului italian se identifica în mod vădit cu cea a bandelor 
criminale mafiote. Aşa cum se întâmplă în mai toate societăţile, s-a găsit un unic 
tap ispăşitor. În 1903, un oficial al serviciilor secrete americane descria Mafia 
drept „cea mai secretă şi de temut organizaţie din lume“. 

Conducătorul variantei americane a Mafiei şi probabil primul „cap“ mafiot 
era, în acea vreme, Giuseppe „Piddu“ Morello, un bărbat solid, cu braţul drept 
diform şi o fire extrem de brutală. Se născuse în orăşelul sicilian Corleone, un 

bastion al Mafiei. De altfel, între Mafia siciliană şi cea americană au existat din- 
totdeauna legături strânse. În 1963, un mafiot a dezvăluit că mafia americană, 
la fel ca predecesoarea sa siciliană, folosea sintagma „Cosa Nostra“ pentru a 
se descrie. Comentatorii şi presa au preluat-o, folosind-o ca nume propriu cu 
referire la mafia americană, deşi, după cum am spus şi mai înainte, semnificaţia 
sa literală este „treaba noastră“. 

În ciuda asocierii cu organizaţiile similare din Sicilia şi alte părţi ale Italiei, 
Mafia americană a urmat o cale proprie, dezvoltându-şi anumite caracteristici 
specifice. Curând, a ajuns să fie considerată un fenomen tipic american, deşi 
cu rădăcini italiene. De exemplu, sicilienii au sesizat imediat că „verii“ de pes- 
te ocean erau oameni mai destinşi şi mai puţin predispuşi la acte de violenţă 
aleatorii, deşi perfect capabili să riposteze brutal atunci când considerau că era 
cazul. Diferenţele culturale se explică prin aceea că Mafia americană asimilase 
influenţele societăţii în care trăia, în egală măsură cu „valorificarea“ tradiţiei 
italiene. Pentru a cita câteva exemple, „Lucky“ Luciano, unul dintre primii capi 
ai organizaţiei americane, se născuse în Sicilia, dar ajunsese în Statele Unite 
la numai zece ani. Celebrul Al Capone era născut în America şi, în plus, din 
părinţi napoletani. Iar „Lucky“ Luciano, cel crescut şi educat în spirit american, 
avea să ordone uciderea lui Salvatore Maranzano, mafiotul sicilian refugiat, 
după represaliile fasciste, în SUA, unde s-a autoproclamat capo di tutti capi 
din New York. 

În cei peste o sută de ani ai istoriei sale, Mafia americană a avut, incontesta- 
bil, o influenţă majoră asupra societăţii. Una dintre „perioadele de glorie“ a fost 
prohibitia din anii’20 şi '30, când interzicerea alcoolului a fost din plin exploatată 
de bandele criminale, printre care şi Mafia. Un personaj de seamă şi, totodată, 
pitoresc al acelei epoci a fost gangsterul Al Capone. Capone opera în Chicago şi a 
fost omul din spatele celebrului masacru din ziua de Sf. Valentin, din 1929, când 
şapte membri ai unei bande rivale au fost asasinați. În cele din urmă, Capone a 
fost adus în faţa justiţiei şi condamnat — doar pentru evaziune fiscală. 

Începând cu anii '30, „cele cinci familii“ mafiote şi-au împărţit New Yorkul. 
Bratul Mafiei, uneori ascuns, alteori la vedere, s-a făcut simţit in multe aspecte 
ale societăţii americane, în cetatea filmului de la Hollywood, în cadrul sindica- 
telor muncitoreşti sau în oraşele jocurilor de noroc precum Las Vegas. Cele mai 
controversate sunt însă presupusele legături ale Mafiei americane cu diverşi 
politicieni de vază, precum şi implicarea sa în asasinarea preşedintelui John F. 
Kennedy (niciodată dovedită, în ciuda zvonurilor persistente). 

În cartea sa, American Mafia: Its Rise to Power (Henry Holt & Co, 2004), 
fostul şef de poliţie Thomas Reppetto susţine că mafia americană se află în 
prezent în declin şi că o parte dintre secţiunile sale îşi vor concentra, pe viitor, 
eforturile asupra serviciilor financiare şi bancare, urmând să asistăm la o cres- 
tere a ratei criminalităţii pe internet. Pentru FBI, La Cosa Nostra rămâne însă 
„cea mai periculoasă organizaţie criminală din America“. 

Mafia ruseasca 


Rusia reprezintă o ilustrare perfectă a modului în care termenul „mafia“ şi- 
a extins semnificaţia iniţială pentru a include orice organizaţie criminală. 
Numeroasele bande generic denumite „Mafia rusească“ nu au o origine comu- 
nă cu cea siciliană şi nici aceiaşi membri. Totuşi, ca şi în cazul altor grupări 
criminale, influenţa acestei Mafii a depăşit cu mult graniţele ţării de origine (şi 
ale fostei Uniuni Sovietice), constituind în prezent una dintre cele mai serioase 
ameninţări la adresa securităţii întregii lumi. 

Ascensiunea Mafiei ruseşti este în strânsă legătură cu dezvoltarea unui nou 
tip de economie, după prăbuşirea sistemului sovietic centralizat din anii '90. 
Reputația acesteia s-a răspândit în asemenea măsură, încât până şi oamenii 
de afaceri ruşi cinstiţi, care au făcut avere în mod legal, sunt priviţi cu suspi- 
ciune. De exemplu, unii notari francezi refuză să înregistreze vânzarea unor 
resedinte somptuoase de pe Riviera franceză către noii imbogátiti veniţi din 
Rusia, de teamă că banii provin din surse ilicite şi au fost spálati, probabil, prin 
intermediul Mafiei. 

Raza de acţiune a Mafiei — sau, mai corect, a Mafiilor — din Rusia s-a extins 
practic la nivel global. Sunt implicate în traficul de droguri din întreaga lume şi, 
mai recent, au pătruns şi în domeniul infracţiunilor pe internet. În esenţă, este 
vorba despre operaţiuni prin care hackerii accesează bazele de date ale unor 
instituţii financiare şi bănci cu scopul extorcării de bani din afaceri făcute pe 
internet, în schimbul păstrării on-line a clientului şi nedeclanşării unor „atacuri 
cibernetice“ prin bombardarea cu mesaje electronice false, cu ajutorul unor 
tehnici numite phishing şi pharming. Alţi mafioţi ruşi s-au dedicat pornografiei 
pe internet. 

În 2001, FBI a acuzat reţelele de hackeri ruşi şi ucrainieni de furtul unui 
milion de dolari de pe carduri de credit. Asemenea organizaţii nu duc lipsă de 
specialişti. De exemplu, celebra familie Tambovskaia din Sankt Petersburg a 
valorificat „oportunităţile“ de afaceri din domeniul infractionalitatii pe internet 
prin atragerea unor absolvenţi de matematică şi informatică, oraşul fiind cunos- 
cut pentru excelenta calitate a învățământului superior. În Sankt Petersburg, 
ca de altfel şi în alte parti din fosta Uniune Sovietică, astfel de experti nu sunt 
întotdeauna bine plătiţi şi pot fi racolati cu relativă uşurinţă. 

Nu toţi aceşti absolvenţi sunt însă interesaţi să lucreze în crima 
organizată — sau cel puţin nu de bunăvoie. Recent, un hacker rus a povestit 
despre relaţiile sale cu o organizaţie criminală. Pentru început, i s-a oferit o 
mică sumă în schimbul colaborării, după care i s-a dat de înţeles că refuzul ar 
avea drept consecință o bătaie groaznică, dacă nu mai rău. Mafia rusească, în 
care sunt angrenati oameni proveniţi din diverse colţuri ale ţării, este celebră 
pentru atrocitățile sale, chiar şi prin comparaţie cu alte bande interlope. După 
cum declara un fost poliţist newyorkez, „sunt în stare să te împuşte doar pentru 
a verifica dacă le funcţionează pistoalele.“ 

Deşi nu există o legătură directă între originile diferitelor organizaţii crimi- 

codul onoarei“ sau „criminali legiuiți“. Vorî era o frátie a crimei care avea un 
cod de conduită şi ceremonii de inițiere proprii. Candidaţii trebuiau să depună 
un jurământ de credinţă în care promiteau să fie „hoţi de nădejde“, după care 
erau avertizaţi asupra pedepselor cumplite care îi aşteptau în cazul în care îşi 
vor trăda confrații. Noul membru primea apoi, în cadrul unui ritual special, o 
poreclă care pentru vory era la fel de importantă ca numele de botez. 

Multe tradiţii criminale secrete îşi au originile în lagărele de muncă şi în 
închisori. Criminologul Federico Varese arată, în lucrarea sa Russian Mafia: 
Private Protection in a New Market Economy (Oxford University Press, 2001), 
că noile bande infractionale din Rusia au adoptat elemente din tradiţia 
vori. „Mafia rusească reprezintă suma acelor lideri ai organizaţiilor crimina- 
le care au parcurs ritualul vori“, sustine el. „Este o piaţă de calitate, baza- 
tă pe devotamentul faţă de lumea interlopă, şi care evocă — în ochii altor 
criminali — o tradiţie onorabilă şi demnă“. În spiritul acestei tradiţii, continuă 
Varese, asemenea Mafiei siciliene, liderii interlopi ruşi şi-au putut dezvolta o 
identitate proprie, menţinând totodată independenţa organizaţiilor lor. În ace- 
laşi timp, nu există nici un fel de garanţie că, la un moment sau altul, bandele 
ruseşti nu vor fi nevoite să se confrunte cu grupări rivale, precum cele cazace 
sau cecene, care nu împărtăşesc aceeaşi tradiţie vori. 


Criminalii Thuggee 


Mai spre răsărit şi mai departe în timp, a existat o societate secretă cunoscută 
sub numele de Thuggee, considerată de unii cercetători drept cel mai ilustra- 
tiv exemplu de organizaţie criminală din întreaga istorie a omenirii. Se crede 
că la apogeul său, la începutul secolului al XIX-lea, s-ar fi făcut vinovată de 
asasinarea anuală a circa 40 000 de oameni în India. Originile acestei grupări 
stranii şi ultrasecrete rămân obscure, prima sa menţiune datând din secolul 
al XIII-lea. Activa cu certitudine în India, în secolele al XVI-lea şi al XVII-lea, 
şi a ajuns în atenţia coloniştilor britanici, la sfârşitul secolului al XVIII-lea şi 
începutul secolului al XIX-lea. 

Thugii, aşa cum li se spunea, operau în grupuri de maximum 15 persoane 
şi se pretindeau slujitori ai zeiţei Kali. Aveau o schemă bine pusă la punct de 
racolare a victimelor. Se întovărăşeau şi se împrieteneau cu diverşi călători pe 
numeroasele drumuri pustii din ţară şi, când ajungeau la un anume loc, ales 
dinainte şi cunoscut numai de ei, unul dintre membrii grupării dădea semnalul. 
Ceilalţi thugi se năpusteau atunci asupra călătorilor, îi strangulau, le luau toate 
bunurile şi le îngropau trupurile. Potrivit unor surse, peste aceste morminte 
macabre sădeau ierburi puternic mirositoare pentru a împiedica depistarea 

cadavrelor de către câini sau şacali. Profesorul Mark Mirabello susţine că pe 
locurile de ingropáciune thugii săvârşeau un anume ritual, turnând mai întâi 
goor — zahăr nerafinat — pe o bucată de pânză. „După ce turnau zahăr şi «apă 
sfinţită», cei care înfăptuiseră o crimă în ziua respectivă mâncau (în ordinea 
vechimii şi poziţiei ocupate în ierarhia grupării) «zahărul lui Kali» în chip de 
sacrament sau împărtăşanie. Se spune că odată ce ai gustat din goor, o vei sluji 
pentru totdeauna pe zeiţa morţii“, explică Mirabello. Pedeapsa aplicată în mod 
traditional thugilor trădători era la fel de atroce ca moartea rezervată victimelor; 
se pare că unii membri ai organizaţiei, găsiţi vinovaţi de către confrati, au sfârşit 
închişi de vii în interiorul unor coloane. Conducătorii locali se făceau însă, de 
multe ori, că nu văd, primind în schimb o cotă parte din bunurile furate. 

Thugii se considerau creaţii ale însăşi zeiţei Kali, tâlhăria şi crima căpăta 
astfel, în ochii lor, dimensiuni religioase. Eşarfele cu care îşi strangulau victimele 
erau de obicei galbene sau albe, culorile zeiţei. Tradiţia Thuggee era transmisă 
din generaţie în generaţie, de la părinte la fiu sau de la unchi la nepot. Uneori, 
copiii victimelor erau crutati şi atraşi în rândurile grupării. Unii experţii susţin 
însă că asasinatele erau mai degrabă acţiuni mercenare decât „religioase“, după 
cum s-au făcut auzite şi voci care pun cultul Thuggee pe seama imaginaţiei, 
ignorării realitatilor Indiei sau fricii de necunoscut a britanicilor. 

Într-adevăr, legendele thugilor au produs senzaţie şi oroare în Europa, conclu- 
dentă în acest sens fiind apariţia cuvântului thug în engleza modernă, cu sensul 
de „tâlhar/ucigaş la drumul mare“. Pe de altă parte, dovezile — ca de pildă, mor- 
mintele lăsate în urmă — par să demonstreze cá thugii nu reprezintă produsul unei 
imaginatii aprinse, ci un fenomen real. (Dubiile privind existenţa oricărei societăţi 
secrete sunt, la urma urmei, un fapt cât se poate de banal.) După represaliile la care 
au fost supuşi de către britanici în anii 1830, thugii au dispărut treptat, practicile 
lor fiind complet eradicate până la începutul secolului al XX-lea. Afirmatii privind 
existenţa lor şi în zilele noastre răsar când şi când — aproape inevitabil — dar 
neinsotite, cel puţin până acum, de dovezi măcar partial credibile. 


Asasinii 


Societatea secretă „Asasinii“ este mai veche decât Thuggee. A fost întemeiată, 
la sfârşitul secolului al XI-lea, în Persia (actualul Iran) de către Hassan-i-Sabah, 
adept al curentului islamic şiit. Spre deosebire de thugi, Asasinii nu erau mo- 
tivati de bani (deşi erau amágiti cu promisiunea unor comori eterne în viaţa 
de apoi). Cea mai secretă dintre societăţile secrete a rămas celebră în istorie 
pentru modul de operare: viza numai persoane de vază, pe care le executa 
exclusiv prin înjunghiere. 

Crimele erau înfăptuite din considerente de natură politică şi religioasă. O 
idee îndelung vehiculată este aceea că principala ţintă a Asasinilor erau cruci- 
atii de rang înalt (tocmai începuse epoca cruciadelor). Într-adevăr, mai multi 
europeni de seamă le-au căzut pradă. De exemplu, Conrad de Montferrat a fost 

ucis, în 1192, de doi Asasini, înainte de a fi încoronat ca rege al Ierusalimului. 
Viitorul rege Eduard 1 al Angliei a supravieţuit unui atentat în 1272, pe când 
se afla în Ţara Sfântă. Istoricul Bernard Lewis susţine însă că nu europenii 
erau ţinta predilectă a Asasinilor: „Eforturile lor... nu erau îndreptate în primul 
rând împotriva cruciaților, ci împotriva conducătorilor musulmani, priviţi drept 
uzurpatori lipsiţi de credinţă“. 

În jurul Asasinilor şi modalităţii prin care erau convinşi să-şi îndeplinească 
misiunea (care însemna, de multe ori, şi propria lor moarte) s-au ţesut nenumă- 
rate poveşti spectaculoase, deşi nu neapărat credibile. Potrivit unei asemenea 
legende, candidaţii aleşi pentru înfăptuirea crimei erau imbátati şi/sau drogati şi 
apoi duşi într-un loc frumos, plin de arbori, izvoare şi flori, unde li se satisfăceau 
toate poftele. După aceea, li se dădea un alt drog care îi ajuta să-şi recapete 
cunoştinţa şi li se explica în detaliu că însuşi întemeietorul sectei lor, Hassan, 
le înfăţişase Paradisul la care aveau să revină după comiterea crimei. 

Organizaţia Asasinilor avea o ierarhie complexă şi strictă. „Dacă informa- 
tiile pe care le detinem sunt corecte, existau mai multe nivele de iniţiere şi la 
fiecare li se spunea că ceea ce invátaserá la nivelul anterior era fals“, afirmă 
profesorul Mirabello. „Când ajungeau la cel mai înalt nivel, aflau că nimic nu 
este adevărat şi că singurul lucru care contează este acţiunea.“ Asasinii au su- 
pravietuit ca grupare până spre mijlocul secolului al XIII-lea, dispărând treptat 
după invazia temutelor armate mongole, cărora mulţi dintre ei s-au predat. 
Alţii au devenit ucigaşi plătiţi. 

Triadele 


Triadele se numără printre cele mai cunoscute şi temute societăți secrete din 
lume. Influența acestor bande criminale s-a răspândit dincolo de China, în multe 
părți ale lumii, ajungând până în Noua Zeelandă, Olanda, Malaysia, Australia, 
Statele Unite, Regatul Unit, Africa de Sud şi Brazilia, fieful lor rămânând în Hong 
Kong. Grupările chinezeşti controlează actualmente o mare parte din traficul 
de heroină din lume (probabil circa 90 la sută, după unele estimări). Un oficial 
ONU a declarat, sub protecția anonimatului, că Triadele reprezintă „cea mai 
mare amenințare criminală potențială cunoscută vreodată în lume“. 

China are o tradiție îndelungată în domeniul societăților secrete, multe 
dintre ele cu titulaturi pitoreşti şi evocatoare. În secolul I, o grupare secretă 
numită Sprâncenele Roşii a fost implicată în detronarea unui suveran chinez. 
(Numele grupării deriva de la obiceiul membrilor săi de a-şi vopsi sprâncenele 
pentru a imita modul de reprezentare a demonilor şi pentru a părea mai fio- 
roşi.) Organizaţia a fost nimicită după ce comandantul unei armate, însărcinat 
cu exterminarea bandei, şi-a instruit oamenii să-şi vopsească şi ei sprâncenele; 
adevărații membri ai Sprâncenelor Roşii au pierit în urma confuziei create. 

În secolele care au urmat, alte societăţi secrete au apărut şi dispărut în China, 
unele schimbându-şi numele pentru a-şi pierde urma. La jumătatea secolului 

al XIV-lea, o astfel de grupare secretă, Societatea Lotus Alb, a contribuit la răs- 
turnarea unui regim şi înlocuirea sa cu Dinastia Ming, inaugurând o nouă eră 
în istoria Chinei. În secolul al XVIII-lea, a luat fiinţă o altă organizaţie secretă, 
Societatea Cerului şi Pământului (sau Societatea Hung), considerată, alături 
de alte grupări similare, precursoare a actualelor Triade. 

Aceste grupări politice şi religioase, constituite ca formaţiuni de opoziţie 
fata de Dinastia Manchu (Qing) conducătoare, s-au metamorfozat treptat în 
bande criminale care îi atacau cu precădere pe cei înstăriți. În unele locuri, în 
special în comunităţile de expatriati, ele îndeplineau rolul unei administrații 
locale, ocupându-se cu rezolvarea problemelor curente. De multe ori, erau 
acceptate de societate, chiar şi de către victime, fapt datorat atât cruzimii 
cu care acționau, cât şi respectului tipic chinezesc pentru trecut şi tradiţie. 
„Victimele [Triadelor] considerau, la fel ca multi alţii, că aceste grupări aveau 
o indreptátire aproape divină în tot ceea ce înfăptuiau, fiind întemeiate pe baze 
religioase şi având rădăcini adânci în istoria şi legendele chinezeşti“, remarcă 
Martin Booth în cartea dedicată Triadelor, The Dragon Syndicates (Carrol & 
Graf Publishers, 2000). 

Numele dat de occidentali societăţilor secrete chinezeşti derivă din simbolu- 
rile şi însemnele utilizate de acestea, în care triunghiul figurează la loc de cinste. 
Pentru membrii acestor grupări, figura geometrică construită din trei laturi 
reprezenta unitatea celor trei forte principale ale Universului: cerul, Pământul şi 
omul. (Celebra Societate Lotus Alb a fost, ulterior, denumită Societatea Unităţii 
celor Trei.) Fascinati de puterea simbolică a triunghiului, occidentalii care au 
intrat în contact cu astfel de organizaţii le-au dat numele de triadă, provenit 
din termenul grecesc însemnând set de câte trei. Chinezii înşişi sau membrii 
unei Triade nu folosesc denumirea Triadă, preferând să se refere la gruparea 
respectivă, apelând fie la titulatura sa individuală, fie la aceea generică de Hak 
Sh'e Wui (Societatea Neagră). 

La fel ca oricare alte organizaţii secrete, Triadele au propriile ritualuri de 
iniţiere în cursul cărora noii membri sunt familiarizați cu istoria ascunsă a gru- 
pării şi depun un jurământ de credinţă şi de păstrare a tainelor încredințate. Li 
se arată apoi semnele prin care membrii se recunosc între ei, care pot fi anumite 
strângeri de mână (la fel ca în cazul francmasonilor). În cadrul organizaţiei 
există o ierarhie şi diverse ranguri, printre care cel de Maestru de Ceremonii, 
care prezidează ritualurile initiatice, Maestrul Muntelui, şeful grupului, sau 
Sandala de Paie, care îndeplineşte rolul de curier. 

Triadele operează independent, şi nu ca făcând parte dintr-o organizaţie 
supremă, atotcuprinzătoare, neexistând nici un echivalent chinezesc al lui capo 
di tutti capi din Mafia americană. 

La jumătatea anilor '90, în cursul unei investigaţii privind impactul crimei 
organizate chinezeşti, o comisie parlamentară din Australia a audiat un mem- 
bru al Triadei 14K, una dintre numeroasele astfel de organizaţii care operează 
în Hong Kong. Acesta a declarat: „Nu mi s-a cerut să plătesc conducerii 14K 

un procent din profituri. Triadele nu funcţionează pe acest sistem. Membrii 
îşi fac servicii unul altuia, ajută la stabilirea de contacte şi participă împreună 
la diverse acţiuni, dar Triadele nu au în general acea structură de organizare 
strictă şi disciplina altor grupări criminale de genul Mafiei italiene. De exem- 
plu, un membru al bandei nu trebuie neapărat să ceară permisiunea Capului 
de Dragon al Triadei sale pentru o anume acţiune criminală, chiar dacă ea 
vizează un outsider sau un membru al unei alte Triade. Pe de altă parte, cu 
ocazia unor sărbători tradiționale ca Anul Nou chinezesc, membrii Triadei fac 
cadouri «fraţilor mai mari» sau «unchilor», care deţin, de multe ori, ranguri 
înalte în cadrul organizaţiei“. 

Deşi în secolele al XIX-lea şi al XX-lea, Triadele s-au angajat tot mai mult în 
activităţi criminale, ele au avut şi un rol politic important în istoria, extrem de zbu- 
ciumată, a Chinei din această perioadă. Astfel, celebrul Sun Iat-sen, personaj-cheie 
în detronarea Dinastiei Qing (Manchu) în 1911, a colaborat îndeaproape pentru 
realizarea acestui scop cu societăţile secrete chinezeşti, a căror origine se găseşte 
tocmai în opoziţia fata de Dinastia Manchu. (Sun Iat-sen era el însuşi membru al 
unei Triade). După victoria revoluţiei, el a încercat însă să nege legăturile strânse 
cu aceste grupări. Aşa cum sublinia Booth, „[Yat-sen] ştia prea bine că Triadele 
fuseseră, în cel mai bun caz, nişte camarazi revoluționari nestatornici... “ 

Cu toate acestea, Triadele au prosperat, consolidându-şi puterea atât sub 
regimul Sun Yat-sen, cât şi sub cel al succesorului său, Cian Kai-şi. Situaţia s-a 
schimbat după victoria comunismului. Mao Zedong era hotărât să nu permită 
Triadelor să aibă vreun cuvânt de spus şi, imediat după preluarea puterii, în 1949, a 
lovit în traficul de opiu, cea mai rentabilă afacere a lor. În doar câţiva ani, Triadele 
au fost practic şterse de pe faţa pământului în toată China continentală, supra- 
vietuind exclusiv în Hong Kong, la acea vreme încă sub control britanic, unde 
organizaţiile operaseră dintotdeauna pe considerente mai degradat pecuniare 
decât politice. Totuşi, expansiunea fără precedent a comunităţilor chinezeşti 
în întreaga lume a dus, în ultimii ani, la întărirea semnificativă a puterii şi 
influenţei societăţilor criminale chinezeşti, tradiţia Triadelor devenind un fe- 
nomen global. 


Yakuza 


Triadele nu sunt unicele organizaţii criminale active în Orientul Îndepărtat. O 
altă grupare extrem de puternică şi cunoscută este Yakuza din Japonia. În mult 
mai mare măsură decât Triadele, Yakuza a fost asociată cu politica, respectiv 
cu susținerea puterii imperiale şi a mişcărilor de dreapta. 

Nu se ştie cu certitudine cum a apărut şi s-a dezvoltat această organizaţie. 
O teorie atribuie membrilor descendența din samuraii rămaşi fără slujbe, într-o 
perioadă de pace din istoria Japoniei. Pentru a-şi alunga plictiseala, aceştia au 
format bande care cutreierau tara şi jefuiau tot ce întâlneau în cale. Evident, 
Yakuza preferă teoria alternativă, potrivit căreia provine nu din foştii samurai 

deveniți tâlhari, ci din grupările cetăţeneşti care li se împotriviseră eroic, apă- 
rându-şi comunităţile. 

În timpurile moderne, Yakuza a jucat un rol considerabil în societatea 
japoneză. După cel de-Al Doilea Război Mondial (1939-1945), organizaţia a 
stabilit legături strânse cu lumea politică şi a afacerilor, în special a comerţului 
cu arme. În anumite perioade din secolul al XX-lea, sprijinul său era considerat 
vital pentru câştigarea puterii politice. Mai cunoscută în Occident pentru impre- 
sionantele tatuaje ale membrilor şi pedeapsa specifică aplicată trădătorilor — 
tăierea vârfului degetului mic al mâinii — Yakuza nu s-a extins la fel de repede 
şi de departe în lume ca Triadele. Influenţa sa este însă resimţită în Statele Unite 
şi unii coreeni care s-au stabilit în Japonia au aderat la organizaţie. 

Se crede că Yakuza a fost implicată şi într-unul dintre cele mai misterioase 
şi controversate evenimente petrecute spre sfârşitul celui de-Al Doilea Război 
Mondial. Într-un moment în care devenea tot mai clar că Japonia va pierde 
războiul, Yakuza ar fi colaborat cu armata pentru punerea la adăpost a aurului 
şi bijuteriilor jefuite de soldaţii japonezi în teritoriile din sud-estul Asiei, cucerite 
începând cu anii '30. „Comoara lui Yamashita“, după numele celebrului şi ne- 
fericitului general responsabil cu această operaţiune, suscită şi astăzi interesul 
cercetătorilor şi aventurierilor. Se presupune că tezaurul a fost îngropat, cu 
scopul de a fi scos la lumină după încheierea conflagrației, în diverse puncte 
din Filipine, tara ocupată de Japonia în perioada 1941-1945 şi guvernată de 
Yamashita. Ulterior, faimosul preşedinte al Filipinelor, Ferdinand Marcos, ar 
fi descoperit însă comoara şi ar fi vândut-o în secret, cu sprijinul unor Triade 
din Hong Kong. 


Capitolul zece 


Viitorul societăţilor secrete 


ERICOLUL POTENŢIAL REPREZENTAT de organizaţiile secrete sau 

grupările care acţionează din umbră a devenit obiect al dezbaterilor şi 

îngrijorării publice încă de la apariţia acestor societăţi. Şcoala înteme- 
iată de Pitagora la finele secolului al VI-lea î.Hr. a fost privită cu un amestec 
de dispreţ şi ostilitate. În Roma antică, misterioasele rituri şi credinţe ale 
adepților lui Bachus au determinat Senatul să ia măsuri opresive, iar în Evul 
Mediu, sectele gnostice, precum catarii din sudul Franţei, au fost condam- 
nate de Biserică, fiind considerate eretice. Cavalerii Templieri şi, mai târziu, 
francmasonii au trezit teamă şi invidie, dar şi admiraţie. Masonii şi lluminaţii 
din Bavaria sunt creditati de către unii comentatori cu declanşarea Revoluţiei 
Franceze din 1789, unul dintre cele mai importante evenimente din istoria 
modernă a lumii. 

Mulţi politicieni de frunte şi-au exprimat, de-a lungul vremii, rezervele 
faţă de scopurile şi activităţile societăţilor secrete. De exemplu, prim-ministrul 
britanic Benjamin Disraeli, una dintre marile personalităţi ale vieţii publice din 
secolul al XIX-lea, conştient de influenţa acestor grupări, a avertizat asupra 
forţei lor nebănuite. Unul dintre eroii romanului său Lothair, publicat în 1870, 
declara: „Este o luptă între Biserică şi societăţile secrete, cele două mari puteri 
ale Europei, care vor supravieţui tuturor regilor, imperiilor şi parlamentelor“. 
Chiar dacă sunt cuprinse într-o creaţie literară, aceste afirmaţii, în concepţia 
multor experţi, reflectă îngrijorarea autentică a lui Disraeli, care a abordat tema 
rolului societăţilor secrete şi în lucrări de nonfictiune. 

Unii comentatori afirmă că societăţile secrete au servit drept tap ispăşitor 
pentru acele segmente ale populaţiei dispuse şi dornice să nege cauzele reale 
care au dus la căderea unor regimuri, răscoale sau revoluţii. Grupările secrete 
„malefice“ au fost blamate pentru marile schimbări sociale provocate, în fapt, 
de anumite forte ca urmare a generalizării unor stări de nemulţumire. Atâta 
timp cât elitele conducătoare nu comiteau erori fundamentale, singurii vinovaţi, 
susțineau aceşti oameni, trebuie căutaţi printre societăţile secrete create de 
minţi diabolice. Aceasta este, de altfel, şi una dintre temele majore analizate 
de marele istoric britanic J. M. Roberts (1928-2003), în lucrarea The Mythology 
of Secret Societies (Macmillan, 1972). Referindu-se la frământările sociale de 
la sfârşitul secolului al XVIII-lea şi începutul secolului al XIX-lea, precum şi la 
ascensiunea societăţilor secrete în acea perioadă, Roberts arăta: „În mare, cei 

care se opuneau schimbărilor au simţit nevoia unei explicaţii senzaţionale, pe 
care au găsit-o repede şi la îndemână în societăţile secrete cunoscute încă din 
secolul al XVIII-lea“. 

Pe de altă parte, ideea că societăţile secrete nu ar fi altceva decât rodul 
unei imaginatii aprinse nu se sustine. Roberts însuşi confirmă existenţa unor 
astfel de grupări cu certe scopuri politice, cu precădere în Franţa şi Italia. Şi, 
cu toate că ar fi absurd să atribuim francmasonilor şi Iluminatilor din Bavaria 
declanşarea şi desfăşurarea în sine a Revoluţiei Franceze, după cum pretind 
unii autori contemporani, nu putem nega sau ignora rolul acestor organizaţii. 
După cum arăta profesorul Kees van der Pijl, francmasoneria funcţiona la acea 
vreme ca un partid liberal transnational care reflecta ideile noilor forte sociale 
pe cale să se impună pe scena politică. În acest sens, sustine van der Pijl, Grupul 
Bilderberg şi alte formaţiuni moderne similare se pot considera descendenţi în 
linie directă ai francmasoneriei. 

Analiza profesorului van der Pijl este, fără umbră de îndoială, mult mai 
realistă decât opiniile unor adepti ai teoriei conspirației, care afirmă că grupări 
secrete conduc din umbră lumea după bunul lor plac, înrobindu-ne, practic, 
pe toţi. Pentru a-l cita pe vicontele Etienne Davignon, preşedintele Grupului 
Bilderberg: „Când diverşi indivizi pretind că suntem un guvern mondial secret, 
eu spun că, dacă ar fi aşa, atunci ar trebui să ne fie al naibii de ruşine“. 

Astfel de argumente nu sunt însă de natură să îi disculpe în totalitate pe cei 
din Bilderberg sau pe membrii oricăror altor grupări de acelaşi gen. Poate că nu 
ele ţin în mâini frâiele planetei, dar au, în mod cert, o mare influenţă, pentru 
care nu răspund în faţa nici unui organism ales democratic. Profesorul van der 
Pijl nu este singurul care consideră aceste organizaţii „profund antidemocratice“ 
şi chiar „periculoase“ şi acuze similare au fost îndreptate şi către francmasoni, 
care se sprijină reciproc pentru a avansa în carieră, a obţine contracte avanta- 
joase sau a se sustrage unor anchete judiciare. 

Alti observatori avizaţi apreciază că teoriile conspirationiste vehiculate în 
presă nu fac decât să distorsioneze rolul real al societăţilor secrete. Un astfel 
de expert este autorul John Michael Greer, membru al unui număr impresi- 
onant de societăţi secrete, printre care Ordinul Independent al Odd Fellows 
(IOOF), Ritul Masonic Antic şi Liber Acceptat, Ordinul Antic al Druizilor din 
America (AODA) — în cadrul căruia a fost ales Mare Arhidruid — şi Societas 
Rosicruciana in Civitatibus Foederatis (SRICF). „Cheia înțelegerii rolului jucat 
în istorie de societăţile secrete este aceea că secretizarea reprezintă o tactică 
folosită de către cei care nu dispun de mijloacele sau aderenţa necesare pentru 
a-şi îndeplini telurile utilizând metodele politice clasice“, arată el. „Faptul este 
la fel de valabil şi în cazul societăţilor secrete fondate fără a urmări scopuri 
politice. Odd Fellows şi multe alte frátii au fost întemeiate pentru a oferi mem- 
brilor asistenţă socială într-o perioadă când zilele de boală nu erau plătite şi 
sistemul public de asigurări de sănătate nu fusese inventat. Secretizarea era 
necesară pentru a limita accesul la aceste servicii, destinate exclusiv membrilor 

grupării“, adaugă Greer. „În mod similar, creştinismul a funcţionat în Imperiul 
Roman ca societate secretă, renunțând la întruniri tainice şi secretizare, numai 
după ce persecuțiile au luat sfârşit“. 

Greer apreciază că, în ansamblu, societăţile secrete au constituit o forță 
pozitivă în istoria omenirii. „Secretizarea este unul dintre pilonii libertăţii. Prin 
crearea de organizaţii secrete, oamenii au pus pietrele de temelie la construcţia 
libertăţii, iar metodele folosite de ei au fost în mare parte pozitive şi benefice 
din punct de vedere social“, afirmă el. „De exemplu, din cele circa 3500 de 
societăţi secrete care funcționau în Statele Unite în jurul anului 1900, măr- 
turiile pe care le detinem arată că numai o duzină erau angajate în activităţi 
criminale sau conspirații politice, majoritatea covârşitoare servind la crearea 
de contacte sociale şi asigurarea viitoarei bunăstări economice a unor oameni 
de rând. Dacă aceste relaţii sociale ar opera şi acum şi în acelaşi mod, prin 
intermediul societăţilor secrete, în lumea anglofonă, comunităţile şi libertăţile 
noastre civice ar fi într-o stare cu mult mai bună“. Greer adaugă: „Secretizarea 
acţionează ca un egalizator; ea permite omului simplu să înfrunte structurile 
de putere. Iar ceea ce rămâne o taină pentru clasa conducătoare poate fi cu 
mult mai greu călcat în picioare!“ 

Greer se teme însă că marele public răstălmăceşte „în toate chipurile posi- 
bile“ rolul şi importanţa societăţilor secrete. „Este cu atât mai trist cu cât, cel 
puţin în lumea anglofonă, majoritatea contemporanilor noştri au cel puţin câte 
un strămoş care a făcut cândva parte dintr-o societate secretă. Informaţiile cu 
privire la vechile loji sunt uşor de obţinut în zilele noastre, numai că cei mai 
multi oameni sunt total dezinteresati. Pentru ei, balivernele servite de fabricile 
de produs zvonuri, care se întrec în teorii ale conspirației care mai de care mai 
spectaculoase, sunt mult mai incitante decât faptele şi, în plus, le alimentează 
prejudecățile“. 

Profesorul şi expertul în societăţi secrete Mark Mirabello este şi el de păre- 
re că aceste organizaţii servesc unor necesităţi reale. „Ele răspund unei nevoi 
emoţionale“, scrie Mirabello. „Oamenii se simt bine când au de-a face cu mis- 
terele, practic înfloresc în preajma lor, iar apartenenţa la o societatea secretă le 
amplifică sentimentul propriei valori. Mai important este însă faptul că organi- 
zatiile secrete protejează ideile eretice, oricât de ofensatoare sau scandaloase 
ar fi fost ele pentru vremurile respective, şi le asigură supraviețuirea. Datorită 
acţiunii acestor grupări, societatea omenească nu a fost şi nu va fi niciodată la 
fel de uniformă şi omogenă ca un stup de albine. Nu trebuie uitat că «elitele 
conducătoare» pleacă întotdeauna de la premisa că modul lor de a guverna 
este singurul posibil. În Evul Mediu, clasele conducătoare pretindeau că toti 
oamenii trebuie să aibă un stăpân feudal şi să se închine suveranului pontif şi 
că tot pământul aparţine de drept regilor“. 

Evident, nu se poate nega faptul că unele societăţi secrete au urmărit scopuri 
incorecte, imorale, ilegale ori de-a dreptul monstruoase, sau că au încurajat 
credinţe şi sisteme de gândire malefice. Aici pot fi citate Ku Klux Klan-ul sau 

nazismul, a cărui ideologie s-a inspirat parţial din conceptele promovate de 
anumite organizaţii secrete. Mirabello arată că ameninţarea pusă pe seama 
unor grupări secrete nu este deloc surprinzătoare. „Nici o armă nu taie sau nu 
trage într-o singură direcţie“, afirmă el. „Societăţile secrete pot aduce libertate 
ereticilor, nelegiuitilor şi elementelor lumpenproletariatului, dar atunci când 
«cei puternici» şi bogatii, adică elitele, strâng rândurile şi îşi creează propriile 
organizaţii, precum Skull and Bones, influenţa lor poate depăşi orice închipuire. 
Un miliardar poate fi o persoană periculoasă. Şase miliardari care conspiră în 
acelaşi conclav sunt însă o forță de temut“, adaugă Mirabello. 

Greer admite că societăţilor secrete le pot fi atribuite diverse scopuri, dar 
crede că ele au devenit, la ora actuală, din multe puncte de vedere, nişte victime. 
„După părerea mea, societăţile secrete sunt, acum, la modul cel mai real, noii 
evrei“, spune el. „După ce antisemitismul s-a demodat, cei care caută cu tot 
dinadinsul un tap ispăşitor pentru toate relele din lume îşi îndreaptă aceeaşi 
retorică obosită asupra societăţilor secrete. Ele fac, în prezent, obiectul unor 
atacuri similare cu cele la care evreii au fost supuşi în anii '30: sunt acuzate de 
crime rituale, tentative de preluare a controlului asupra lumii (în contradicţie 
cu alte afirmaţii, ale aceloraşi teorii ale conspiratiilor, potrivit cărora planeta 
s-ar afla deja sub dominaţia lor), neapartenenta membrilor la rasa umană, 
originea lor extraterestră şi aşa mai departe.“ 

Utilitatea şi temeiul funcţionării unor grupări extrem de discrete, precum 
Biserica Scientologică, ridică însă, şi pe bună dreptate, multe semne de îndoială. 
Deşi se declară religie, în centrul credinţei scientologice există aspecte ţinute 
secrete şi dezvăluite numai celor care îşi pot permite financiar să acceadă la 
nivele înalte ale spiritualităţii. Biserica mai „oferă“ şi o metodă terapeutică cu 
mari pretenţii, nevalidate însă prin evaluări ale ştiinţei convenţionale. Practicile 
sale de racolare şi păstrare a membrilor au fost blamate, fiind comparate cu 
cele ale unui cult, acuze pe care organizaţia le neagă cu tărie. În fine, Biserica 
Scientologică nu s-a mulţumit niciodată să stea pe tusa; şi-a dorit vizibilitate şi 
publicitate şi se află în permanenţă în conflict cu diverse autorităţi nationale, gu- 
vernele belgian şi german fiind doar două dintre cele mai recente exemple. 

Situaţia organizaţiei religioase Opus Dei este complet diferită, confesiunea 
căreia îi aparţine fiind în mod clar catolicismul în forma sa tradiţională şi con- 
ventionala. În acest caz, acuzele vizează statutul de „biserică în sânul bisericii“ 
al acestei grupări, precum şi averea şi influenţa dobândite prin contribuţia unor 
membri din înalta societate şi folosite, potrivit criticilor, pentru promovarea 
propriei agende religioase, politice şi sociale, aflată de multe ori în consonantá 
cu obiectivele regimurilor de dreapta. La fel ca Biserica Scientologică, Opus Dei 
a fost blamată că acţionează similar unui cult, prin metode cel puţin dubioase 
de recrutare, prin impunerea unei discipline şi a unor obligaţii extrem de stricte, 
precum şi prin exercitarea permanentă de presiuni pentru a împiedica dezertarea 
membrilor. 

Perspective 


Societăţile secrete se află într-o permanentă schimbare. Se nasc, se dezvoltă şi, 
adeseori, pier fără ca lumea să fi ştiut de existenţa lor. Odată ce scopurile au fost 
atinse (sau planurile dejucate), multe din ele decid să iasă din clandestinitate. 
Transformarea unor societăţi secrete britanice în asociaţii de întrajutorare este 
un astfel de exemplu. 

Fără îndoială, există şi în prezent societăţi secrete a căror activitate rămâne 
necunoscută marelui public. John Michael Greer arăta: „Doar câteva organizaţii 
de succes, precum francmasoneria, sau altele — care fie eşuează lamentabil, 
fie se află în centrul unor dezvăluiri de senzaţie, ca Illuminati sau Prioria din 
Sion - ajung în lumina reflectoarelor. Cele mai multe societăţi secrete îşi văd 
de treabă într-un mod mult mai discret“. 

Societăţile secrete vor continua în mod cert să suscite suspiciuni şi chiar 
teamă, în unele cazuri. Un comentator şi autor american, care în trecut a pu- 
blicat articole şi a susţinut conferinţe pe această temă, a refuzat să contribuie 
la documentarea pentru publicarea acestei cărţi, pe motiv că se teme pentru 
propria viata. „În ultimii ani, m-am abținut de la a scrie sau discuta pe marginea 
acestui subiect deoarece sunt îngrijorat: pot fi, în orice clipă, ucis sau răpit în 
toiul nopții“, a explicat el. „În Statele Unite se petrec în prezent lucruri ciudate 
şi necurate — nu aveţi idee la ce se expune acum în America cineva care ştie 
prea multe.“ Asemenea declaraţii dramatice sunt greu de interpretat. 

Întrebarea care se pune este următoarea: vor supravieţui societăţile secrete? 
Greer consideră că viitorul lor este incert: „În acest moment, societăţile secrete 
nu mai deţin decât o mică parte din puterea şi influenţa pe care o aveau, în 
urmă cu numai 50 de ani, şi multe din ele sunt practic nevoite acum să lupte 
pentru a supravieţui“, declară el. Într-adevăr, aderenţa actuală la organizaţii 
„clasice“, precum francmasoneria, este mult mai scăzută decât în trecut. 

Poate că noile tehnologii acţionează în acest sens ca o sabie cu două tăi- 
şuri. Pe de o parte, până şi cele mai mărunte detalii privitoare la o presupusă 
grupare secretă şi scopurile sale pot fi postate pe internet şi accesate, printr-o 
simplă apăsare pe tastatură, de sute de milioane de oameni, care îi află, astfel, 
„secretele“. Pe de altă parte, uriaşa reţea informatică şi anonimatul pe care îl 
oferă pot deveni un teren fertil pentru proliferarea unor organizaţii secrete în 
cyber-spatiu. În fond, ideea că întreg internetul este deschis marelui public 
este o iluzie; o mare parte din informaţiile vehiculate — circa 20 la sută, sau 
poate mai mult — nu este disponibilă pe motoarele convenţionale de căutare. 
Pedofilii, pentru a cita un exemplu (înfiorător), au demonstrat că pot exploata 
noile tehnologii sub protecţia anonimatului. Şi, în acest caz, avem de-a face cu 
o grupare despre a cărei existență avem cunoştinţă şi care se află sub suprave- 
gherea agenţiilor însărcinate cu aplicarea legii. 

Mirabello crede că impactul internetului asupra societăţilor secrete este 
dificil de evaluat. Un element util în acest sens, sugerează el, ar fi raportarea 

la introducerea, în trecutul mai mult sau mai puţin îndepărtat, a unor invenţii 
tehnologice. „La începuturile sale, tiparul a contribuit la răspândirea ideilor 
şi a fost un factor de progres, la fel ca internetul în perioada contemporană“, 
spune profesorul Mirabello. „După numai 50 de ani, «autorităţile» au înţeles 
că, «bine controlat», tiparul putea deveni un instrument de menţinere a statu 
quo-ului. Odată cu secolul al XVI-lea, cenzura a devenit o pratică uzuală, apli- 
cată în întreaga lume“. Mirabello adaugă: „Presupun că internetul va avea 
aceeaşi soartă. În primele etape de dezvoltare, el ajută la vehicul informaţiilor 
şi stimulează societăţile secrete. Cu timpul, internetul se va întoarce împotriva 
lor; va ajunge să fie folosit pentru monitorizarea şi obstructionarea activităţii 
acestor grupări care, bănuiesc, se vor îndepărta treptat de tehnologie“. 

În orice caz, nevoia de secrete şi discreţie a fost şi rămâne o parte integrantă 
a firii umane, motiv pentru care este greu de presupus că societăţile secrete vor 
dispărea într-un viitor previzibil. Poate că grupuri de genul Bilderberg vor cădea, 
într-o zi, în desuetudine, dar locul lor va fi luat de altele, iar comunicarea prin 
contacte informale şi schimburi de opinii, vitală pentru oameni, va fi continuată, 
aproape sigur, sub forme la care acum nici nu visăm. Se pare, aşadar, că lumea 
va funcţiona şi mai departe prin decizii luate, cel puţin parţial, în spatele uşilor 
închise. Dacă organizaţiile secrete vor acţiona sau nu în beneficiul societăţii este 
însă o chestiune mai greu de anticipat. După cum spunea profesorul Mirabello: 
„Atâta timp cât specia umană va supravieţui, societăţile secrete vor rămâne o 
armă care poate, în egală măsură, elibera sau înrobi“. 


Glosar 


Alumbrados 

Varianta spaniolă a termenului „Illuminati“ sau „Iluminaţii“, desemnând un 
grup eclectic de mistici din Spania secolelor al XV-lea şi al XVI-lea. O mare parte 
dintre aceşti creştini, convertiți de la iudaism sau islamism, au fost persecutați de 
Biserica Catolică, fiind consideraţi eretici. 


Asasinii 

Una dintre cele mai celebre — si mai infame — secte secrete din întreaga isto- 
rie a omenirii. A fost întemeiată, la sfârşitul secolului al XI-lea, în Persia (actualul 
Iran) de către Hassan-i-Sabah, adept al curentului islamic şiit, ca instrument de 
atac împotriva oponenților săi politici şi religioşi. Ulterior, a fost folosită pentru 
asasinarea cruciaților în Tara Sfântă. În timp, asasinii au devenit mercenari angajaţi 
pentru a ucide, iar în secolul al XIII-lea, ca urmare a invaziei mongole, secta a fost 
eradicată. 


Biserica Scientologică 

Această organizaţie a fost creată în anii '50, ca instrument de propagare a terapiei 
de autoajutorare concepută de L. Ron Hubbard, autor de literatură de aventuri şi 
ştiinţifico-fantastică. Dezvoltându-şi pe parcurs o „teologie“ complexă, scientologia 
se pretinde a fi o religie. Scopul său declarat este să contribuie la depăşirea tuturor 
„obstacolelor şi confuziilor“ psihologice care împiedică ființele umane să acceadă 
la împlinire potrivit adevăratului lor potenţial mental şi spiritual. Criticii apreciază 
că mişcarea foloseşte tehnici oculte pentru a racola noi membri. 


Carbonarii 

Societate secretă italiană din secolul al XIX-lea, cu țeluri politice şi naţionaliste 
declarate — printre acestea, unificarea Italiei a constituit motivul unei profunde 
implicaţii. Ritualurile au fost în mare măsură inspirate din francmasonerie, deşi este 
posibil ca la originea organizaţiei să se fi aflat un grup revoluţionar francez al cărui 
nume înseamnă (la fel ca cel italienesc) „mangalagii“. În ciuda existenţei efemere, 
carbonarii au jucat un rol important în istoria Italiei. 


Catarii 

Una dintre cele mai cunoscute grupări de eretici creştini din istorie. Catarii sau 
cei care împărtăşeau credinţele acestora erau răspândiţi în secolul al XI-lea în multe 
parti ale Europei creştine, dar au fost, in general, asociaţi cu sudul Franţei şi oraşul 
Albi de lângă Toulouse, de unde şi numele de Albigenzi (oameni din Albi). Ca sectă 
gnostică, catarii considerau că învăţăturile lui Hristos fuseseră prost înţelese şi, 

ulterior, denaturate, atitudine care le-a atras condamnarea din partea Bisericii 
Catolice. La începutul secolului al XIII-lea, aceasta a lansat o campanie militară 
împotriva catarilor francezi, reuşind, până la finele veacului, să le desființeze co- 
munitatea organizată. Fostele lor cetăţi şi castele au devenit, acum, o destinaţie 
turistică la modă în sudul Franţei. 


Cavalerii Templieri 

Se crede că Ordinul Cavalerilor Templieri, una dintre cele mai renumite orga- 
nizatii din toate timpurile, a luat naştere în secolul al XII-lea, ca un soi de „firmă 
de protecţie şi pază“ a pelerinilor pe drumul plin de primejdii către Ierusalim. 
Curând, avea să devină una dintre cele mai puternice şi bogate grupări din lumea 
medievală, cavalerii îndeplinând atât rol de bancheri, cât şi de latifundiari înstăriți. 
Deşi autodeclarati creştini ferventi, Templierii au fost suspectaţi de practici şi idei 
neortodoxe şi eretice, deprinse în perioada şederii în Ţara Sfântă, motiv pentru 
care au fost oprimati, Ordinul fiind interzis în secolul al XIV-lea. După desființare, 
a continuat să inspire şi să influenţeze numeroase societăţi secrete. Unii cercetători 
susţin că adevăratul scop al Ordinului era descoperirea Templului lui Solomon şi a 
comorilor sale, alţii că Templierii ar fi stat la originea masoneriei scoțiene. 


Cei Nouă Íntelepti 

Conclav de mari învăţaţi reuniți, potrivit legendei, pentru prima dată în India, 
în secolul al III-lea î.Hr., cu scopul de a păstra secrete anumite cunoştinţe care ar fi 
dăunat omenirii. Există voci care susţin însă că membrii organizaţiei sunt actualii 
lideri secreti ai lumii. Gruparea este menţionată mai ales în opere de ficţiune, acolo 
unde, după câte se pare, îi este locul. 


Clubul Focul Iadului 

Au existat mai multe cluburi Hell-Fire, dar cel originar a fost probabil fondat de 
ducele de Wharton în Anglia, în anul 1719. Cel mai cunoscut este însă cel întemeiat 
de Sir Francis Dashwood în Abația Medmenham. În ciuda numelui organizaţiei 
şi pretențiilor de afiliere politică susţinute de unii membri ai clubului, se pare 
că întâlnirile erau mai degrabă dedicate plăcerilor senzuale şi dezmatului decât 
„cultului Satanei“. 


Comisia Trilaterală 

Comisia Trilaterală a fost creată în 1973, de un grup de politicieni, bancheri 
şi oameni de afaceri din America de Nord, Europa şi Japonia. Unul dintre cei mai 
cunoscuţi membri a fost Jimmy Carter, ulterior preşedinte al SUA. Scopul declarat 
al organizaţiei este dezbaterea problemelor de interes comun din sfera politică, 
economică şi financiară. Criticii susţin că pe agenda sa de lucru, necunoscută pu- 
blicului larg, figurează constituirea unui guvern mondial. 

Confreria Odin 

Această fascinantă societate secretă îşi arogă meritul de a fi fost înfiinţată la 
începuturile secolului al XV-lea, pentru a proteja credinţele păgâne de atacurile 
creştine. Existenţa sa a devenit cunoscută publicului larg de-abia la finele secolu- 
lui al XX-lea, odată cu publicarea de către profesorul Mark Mirabello a unei cărţi 
dedicate Confreriei. Membrii săi venerează vechii zei, printre care Odin, Thor şi 
Freya, şi preţuiesc virtuţi precum curajul, puterea şi cunoaşterea. 


Consiliul pentru Relaţii Externe 

Unul dintre cluburile politice „de elită“ care a stârnit multe controverse în rân- 
dul adepților teoriilor conspirației încă de la întemeiarea sa, după Primul Război 
Mondial. La fel ca în cazul Grupului Bilderberg (vezi în continuare), scopul său — 
deja atins, potrivit unor analişti — este realizarea unei guvernări la nivel global. 
Consiliul este, fără nici o îndoială, un for de dezbateri politice extrem de eficace, 
puternic şi influent. 


Conspirația egalilor 

Una dintre societăţile revoluţionare secrete, multe dintre ele cu nume ciudate, 
apărute în Franţa ca urmare a Revoluţiei de la 1789. Creată de Francois Babeuf şi 
Filippo Buonarroti, urmărea preluarea puterii nu prin sprijin popular, ci prin atacarea 
de către membrii celulelor sale subversive a unui număr restrâns de oficiali şi alţi 
indivizi cu putere de decizie din cadrul guvernului postrevolutionar. Gruparea a 
fost subminatá şi trădată, susţinătorii săi fiind întemnițați sau ghilotinati. 


Cultele misterelor antice 

În lumea antică s-au dezvoltat mai multe culte secrete despre care se crede că 
implicau „rituri initiatice“. Printre acestea s-au numărat cultul lui Bachus (echiva- 
lentul roman al lui Dionysos) sau misterele eleusine, practicate în împrejurimile 
Atenei. Adepții erau iniţiaţi în anumite taine, ale căror semnificaţii şi ritualuri erau 
ţinute ascunse. În centrul multora dintre aceste mistere se afla celebrarea ciclului 
nesfârşit al vieţii şi al morţii, reprezentat de scurgerea anotimpurilor. În unele situ- 
atii, ca de exemplu în Roma antică, aceste grupări secrete, considerate subversive, 
au fost persecutate. 


Francmasoneria 

Francmasoneria poate fi considerată mai degrabă o mişcare decât o societate 
secretă unitară; ea s-a manifestat de-a lungul timpului şi până în zilele noastre în 
diverse modalităţi. Tradiţia (dacă nu mitul) naşterii francmasoneriei leagă numele 
acestui curent de cel al lui Solomon, regele biblic, sau chiar de o epocă anterioară. 
Cei mai mulţi specialişti susţin însă că originile sale trebuie căutate în breslele 
medievale ale zidarilor, constructori ai multora dintre catedralele pe care le putem 
admira şi astăzi în diverse colţuri ale lumii. În francmasonerie, accentul cade pe 
căutarea perfecțiunii şi pe mai buna înţelegere şi cunoaştere a sinelui şi a Universului 
prin intermediul unor ritualuri şi simboluri. Sistemul modem de organizare îşi are 


originile în Anglia secolului al XVIII-lea. În Europa continentală şi în America de 
Nord, masoneria a fost asociată cu ideile radicale şi revoluţionare. În prezent, ea 
este supusă unor critici venite din partea celor care îi suspectează pe masoni că se 
folosesc de calitatea de membru pentru a-şi promova afacerile şi carierele proprii 
sau pe cele ale confratilor. 


Grădinarii Liberi 

Francmasonii nu au fost unica grupare alcătuită pe principii de breaslă. Grádinarii 
Liberi au apărut în Scotia în secolul al XVII-lea, lojile lor fiind ulterior mentiona- 
te în Statele Unite. Ordinul Grădinarilor Liberi a existat ca organizaţie până la 
mijlocul secolului al XX-lea. La fel ca francmasonii, Grádinarii Liberi s-au inspirat 
din legenda regelui Solomon şi a Templului din Ierusalim. Erau considerati şi mai 
secretoşi decât masonii. 


Grupul Bilderberg 

Acest grup, format din lideri politici ai lumii şi personalităţi influente din diverse 
domenii, s-a reunit pentru prima dată în Olanda, în 1954, deşi originile sale sunt 
probabil în strânsă legătură cu alianțele politice şi reţelele de putere dezvoltate în 
cursul celui de-Al Doilea Război Mondial. Membrii săi se întrunesc, în fiecare an, 
în spatele uşilor închise, pentru a discuta marile probleme politice, economice şi 
diplomatice ale momentului. Adepții teoriei conspirației îl acuză că reprezintă un 
adevărat guvern mondial ocult, alte critici vizând maniera de lucru antidemocratică 
şi lipsită de transparenţă. 


Illuminati 

Illuminati este numele generic atribuit de către susţinătorii teoriei conspirației 
unui grup de indivizi care conduc din umbră lumea — sau cel puţin se pregătesc 
să preia puterea. În realitate, a existat o societate secretă cu acest nume: Ordinul 
Iluminatilor Bavarezi sau Vechii Căutători de Lumină din Bavaria, fondat in 1776, 
de către profesorul universitar Adam Weishaupt. Toţi membrii foloseau pseudoni- 
me; ei s-au infiltrat în lojile masonice cu scopul de a-şi propaga ideile, țelul suprem 
fiind declanşarea unei schimbări revoluţionare în societate. Autorităţile bavareze 
au aflat însă de existenţa grupării şi au reuşit să o anihileze la numai zece ani de 
la înfiinţare. Există însă voci care susţin — fără a aduce argumente convingătoare 
în sprijinul ideii — că Iluminaţii Bavarezi ar fi contribuit la izbucnirea Revoluţiei 
Franceze. 


Ku Klux Klan 

De la înfiinţarea sa în Statele Unite, la jumătatea secolului al XIX-lea, această 
grupare rasistă a parcurs mai multe etape, luând diverse înfăţişări. A cunoscut o 
revitalizare puternică în anii '20 ai secolului al XX-lea, când ideii supremaţiei al- 
bilor i s-au adăugat conotaţii anticatolice şi antisindicale. Grupuri nesemnificative 
numeric şi fără influenţă s-au menţinut până astăzi. 

Mafia 

Termenul a devenit acum universal valabil în definirea aproape oricăror orga- 
nizatii criminale, ca de exemplu mafia rusească. Prima astfel de societate secretă 
criminală a apărut în Sicilia, în secolul al XIX-lea. Membrii săi nu se autointitulau 
„mafie“, ci „Cosa Nostra“ — „treaba noastră“ în limba italiană. Dovada supremă a 
existenţei Cosei Nostra ca societate secretă reală (şi nu ca imagine idealizată a unor 
găşti de bandiți) nu a ieşit la iveală decât în anii '90. Între timp, Sicilia exportase 
mafia în SUA, unde continuă să se manifeste şi astăzi. 


Mitraismul 

Mitraismul reprezintă un cult sau o religie a misterelor care a rivalizat cândva cu 
creştinismul, în timpul Imperiului Roman. Originea sa exactă rămâne încă o temă 
de dezbatere ştiinţifică, ipoteza cea mai probabilă fiind legată de amestecul unor 
tradiţii şi credinţe locale din Orientul Apropiat. Cultul a fost extrem de popular 
printre soldaţii romani, iar numeroase sale ritualuri erau — şi au rămas — în mare 
parte secrete. Multi cercetători au atras atenţia asupra unor similarități dintre cre- 
dintele şi practicile mitraiste şi creştine, creştinismul având să devină, în cele din 
urmă, religia oficială în Imperiul Roman de Apus. 


Odd Fellows 

Se crede că această organizaţie, prezentând o serie de asemănări cu masoneria 
în unele practici şi credinţe, ar fi apărut în Anglia în secolul al XVII-lea. Încă de la 
înfiinţarea primelor loji Odd Fellows, s-a urmărit cu precădere acordarea de asistenţă 
financiară în caz de necesitate pentru membrii organizaţiei — majoritatea proveniţi 
din rândurile clasei muncitoare — şi familiile acestora. Odd Fellows avea să devină 
una dintre grupările cunoscute sub numele de „asociaţii de întrajutorare“, făcând 
carieră în SUA şi rămânând activă şi în prezent. 


Opus Dei 

Controversată organizaţie catolică, creată de preotul spaniol Josemaria Escrivă 
(canonizat de papa loan Paul al II-lea în 2002) la sfârşitul anilor '20. Este formată 
dintr-un număr relativ restrâns de membri, foarte influenţi, cu legături în lumea 
politică şi a afacerilor. Scopul său declarat este promovarea valorilor catolice tra- 
ditionale şi a „lucrării Domnului“ în viaţa cotidiană. A fost criticată pentru poziţia 
de „sectă“ în sânul Bisericii Catolice, dar şi pentru metodele dubioase de recrutare 
a tinerilor şi presiunile exercitate asupra membrilor. Opus Dei a fost strâns asociată 
cu regimul franchist din Spania (1936-1975). 


Order of Anti-Poke Noses 

Organizaţie înfiinţată în anii '20 ai secolului al XX-lea în SUA ca reacţie la ma- 
nifestările rasiste ale Ku Klux Klan-ului. După cum o arată şi numele, extrem de 
amuzant, pe parcursul scurtei sale istorii a militat contra grupărilor „care îşi bagă 
nasul în treburile altora“. 

Ordo Novi Templi 

Ordo Novi Templi a fost întemeiat, în anul 1907, de către ocultistul şi fostul călugăr 
austriac Jórg Lanz von Liebenfels. A promovat ideea supremaţiei ariene, oferind o 
parte din fundamentele intelectuale şi spirituale pentru naşterea mişcării naziste în 
Germania. Unii specialişti consideră că a fost modelul după care s-a inspirat Himmler 
în organizarea SS-ului, cel mai atroce instrument al represiunii naziste. 


Ordo Templi Orientis 

Fondată la începutul secolului al XX-lea, această importantă societate secretă 
de practicare a magiei a ajuns să fie ulterior dominată de ideile şi personalitatea 
ocultistului Aleister Crowley. Activează, şi în prezent, în paralel cu grupări desprinse 
din cadrul Ordinului, păstrându-şi influenţa în cercurile oculte. 


Rozacrucianismul 

De-a lungul istoriei, au existat diverse societăţi rozacruciene. La fel ca în cazul 
multor altor organizaţii secrete, originile mişcării rozacruciene rămân învăluite în 
mister şi legendă. Numele apare menţionat pentru prima dată la începutul secolului 
al XVII-lea, într-o serie de pamflete care evocă crearea, cu două sute de ani înainte, 
a unui grup numit „Roza-Crucii“, de către un călugăr care călătorise în Orient, unde 
cunoscuse vechile tradiţii şi învățături locale. De atunci, multe organizaţii s-au 
revendicat de la rozacrucianism. Mişcarea continuă să deţină un rol important în 
tradiţia ocultă, scopul său actual fiind autoperfectionarea şi iluminarea. A fost frec- 
vent asociată cu alchimia, transformarea substanţelor obişnuite în aur simbolizând 
dezvoltarea spirituală a individului. 


Societatea Aleşilor 

Această societate secretă, înfiinţată la sfârşitul veacului al XIX-lea, de Cecil Rhodes, 
marele magnat al minelor de diamant, este considerată de către unii specialişti pre- 
cursoarea sau „naşul“ unor organizaţii de genul Grupului Bilderberg. Nu se cunosc cu 
exactitate activitățile sale şi nici cât timp a supravieţuit sub această denumire, dar unii 
comentatori avizaţi consideră că, sub alte forme, a exercitat şi continuă să exercite 
o influenţă enormă. Scopul iniţial al organizaţiei a fost crearea unui guvern mondial 
federal, sub conducerea Imperiului Britanic (aşa cum era la acea dată). 


Societatea „Cap de Mort“ 

Skull and Bones, una dintre cele mai vechi şi cunoscute societăţi secrete din 
America, fondată în cadrul Universităţii Yale, este creditată de către critici cu o pu- 
tere şi influenţă imensă, datorate înaltei poziţii sociale şi trecerii de care se bucură 
membrii săi. Printre aceştia s-au numărat preşedinţii americani George Bush şi fiul 
acestuia, George W. Bush, precum şi William Taft. 


Societatea Teozofică 
A fost întemeiată în anii 1870, la New York, de către Elena Blavatskaia ca soci- 
etate secretă, devenind apoi o organizaţie deschisă, extrem de puternică, dedicată 

promovării filozofiei oculte. S-a inspirat din tradiţiile ezoterice occidentale, precum 
şi din misticismul oriental. Îşi continuă existenţa şi în zilele noastre. 


Societatea Thule 

Societate secretă care a promovat teoria spiritului vital şi a supremaţiei rasei 
blonde în Germania, în anii '20-'30. Hitler nu a aderat la ea, dar a fost membru şi 
apoi lider al unei grupări desprinse din această organizaţie, facțiune care avea să 
constituie nucleul Partidului Nazist. 


Şcoala Pitagoreică 

Şcoala sau Frăția Pitagoreică, fondată de matematicianul grec Pitagora, în secolul 
al VI-lea î.Hr., la Crotona - la acea vreme colonie grecească din sudul Italiei - punea 
în centrul atenţiei numerologia şi geometria, considerate ştiinţe sacre. Exista un 
cerc exterior de membri şi un altul interior, în care regulile de comportament erau 
strict respectate. Deşi nu a supravieţuit decât puţin timp după moartea fondatorului, 
organizaţia era bine-cunoscută în lumea antică şi ulterior a devenit un fel de model 
de urmat pentru viitoarele societăţi secrete. 


Thuggies 

Thuggies sau Criminalii Thug erau membrii unei societăţi secrete indiene care 
îşi racolau victimele dintre călătorii cu care se intovárágeau, după care îi jefuiau 
şi strangulau într-un moment şi loc bine alese. Pretindeau că acţionează pentru a 
potoli setea de sânge a zeiţei Kali, pe care o slujeau. Începută în secolul al XVI-lea, 
practica a fost eradicată de către oficialii britanici la jumătatea secolului al XIX-lea. 
De la thuggees provine termenul de thug din engleza modernă, însemnând tâlhar 
şi ucigaş la drumul mare. 


Triadele 

Termen generic atribuit societăţilor secrete chinezeşti. infiintate în scopul afir- 
mării identităţii naţionale, numele lor este asociat, în ultima vreme, cu activităţi 
mai mult criminale decât politice. Influenţa lor s-a extins dincolo de China, în multe 
parti ale lumii. 


Zorii Aurii 

Ordinul Hermetic al Zorilor Aurii, pentru a cita numele complet al mişcării 
Golden Dawn, este probabil cea mai cunoscută dintre societăţile secrete din epoca 
modernă, deşi existenţa sa în forma iniţială a fost extrem de scurtă. Constituita 
în 1887, s-a divizat la începutul secolului al XX-lea în mai multe facţiuni. Atenţia 
acordată magiei înalte i-a adus o mare influenţă în cercurile interesate de ştiinţele 
oculte, iar foştii membri şi-au continuat activitatea înființând propriile societăţi şi 
punându-şi amprenta asupra grupărilor ezoterice — un astfel de exemplu îl repre- 
zintă nimeni altul decât faimosul Aleister Crowley. 

A UTORUL DOREŞTE să mulţumească tuturor acelora — nu puţini la 


Importanţa lui Isis si a lui Horus, infátisati aici pe templul din Philae, de pe fluviul 
Nil, depasea cu mult granițele Egiptului. Isis, in special, era venerată în tot Imperiul 
Roman, fiind o zeitate principală în cadrul multor societăţi secrete. 


Pitagora, deşi este cunoscut în prezent mai ales ca matematician, a primit o educa- 
tie remarcabilă şi a pus bazele unei societăţi secrete fundamentate pe învăţăturile 
dobândite de el de-a lungul anilor. 


Imaginea Fecioarei Maria cu Pruncul lisus este una dintre cele mai cunoscute şi 
îndrăgite reprezentări vizuale ale umanităţii. Cu toate acestea, ea ar putea fi o 
adaptare a unei imagini precrestine a zeiţei egiptene Isis, împreună cu Horus. 


Această biserică din Segovia, Spania, poartă numele de Vera Cruz - „adevărata 
cruce“ în limba spaniolă. Edificiul cu douăsprezece laturi şi un turn a fost construit 
de Cavalerii Templieri, în 1208. Cunoscuti drept pastratori ai relicvelor sfinte, 
Templierii au ridicat biserica pentru a adăposti ceea ce ei credeau a fi o bucăţică 


de lemn din sfânta cruce pe care a fost răstignit lisus. 


La începutul secolului al XIV-lea, Templierii erau deja o organizaţie bogată şi puter- 
nică. Unii regi, precum Filip al IV-lea al Franţei, s-au simţit ameninţaţi de statutul 
lor, arestându-i şi torturându-i. Mulţi au fost arşi pe rug. 


Francmasonii sunt asociaţi, în mod tradiţional, cu arhitectura, ceremoniile elabo- 
rate şi acţiunile în scop caritabil, după cum se poate observa din acest tablou din 
1808, înfățișând impresionanta Freemasons’ Hall din Londra. În centrul imaginii 
apare figura unui cunoscut mason al epocii, Bartholomew Ruspini, alături de două 
fetiţe de la Şcoala Regală Masonicá, pe care o înființase în 1789. Printre oaspeţii 
invitaţi la ceremonie se numărau Prinţul de Wales şi ambasadorul Curţii Otomane 
în Marea Britanie, fapt ce dovedeşte importanţa francmasonerii în cercurile înalte 
ale societăţii engleze, dar şi în guvern. 


IN GOD WE TRUST 


ONIS; 


Ochiul „atoatevăzător“ şi cuvintele latinesti Novus Ordum Seclorum, care apar pe banc- 
nota americana de un dolar, au suscitat interesul adepților teoriilor conspirației, care le 
consideră o dovadă a unui presupus complot pus la cale de masoni si Huminati. 


George Washington este, probabil, cel mai cunoscut francmason al tuturor timpu- 
rilor. Deşi nu a devenit niciodată maestru al unei loji, simplul fapt de a aparţine 
acestei organizaţii trebuie să fi fost important pentru el. 


Generalul Franco, dictatorul spaniol, considera francmasoneria vinovată de multe 
rele ale ţării sale. Motivele aversiunii sale fata de francmasoni erau atât de natură 
politică, cât şi personală: tatăl său, care-şi părăsise familia, fusese mason. 


Marele Templu, infátisat aici, este unul dintre cele mai importante edificii ale franc- 
masoneriei engleze. Se află în Freemasons’ Hall din Londra şi este un important loc 
de întâlnire a membrilor Marii Loji a Angliei. Masivele uşi de bronz cântăresc peste 
o tonă fiecare, iar încăperea poate adăposti peste 1700 de persoane. Beneficiind de 
o acustică excelentă, Marele Templu găzduieşte deseori concerte. 


Francmasoneria are o lungă şi importantă tradiţie in Franţa, masonii francezi luând 
parte la Revoluţia din 1789. La Grand Loge de France, Marea Lojă a Franţei, infátisa- 
tă aici, a luat naştere la Paris, în noiembrie 1894, fiind păstrătoarea Ritului Scotian 
Antic şi Acceptat. De asemenea, susţine cele trei principii de bază ale Republicii 
Franceze: Libertate, Egalitate, Fraternitate. 


Tabloul din imagine, intitulat Rastignire Rozacruciană, aparţine artistului american 
J. Augustus Knapp (1853-1938). Rozacrucienii credeau că Răstignirea simbolizează 
trecerea spre puritatea sufletului. 


Adam Weishaupt, infatisat în acest portret, este întemeietorul societăţii Iluminatii 
din Bavaria, din secolul al XVIII-lea. Educat de iezuiţi, Weishaupt a preluat abilitățile 
lor organizatorice pentru înfiinţarea faimoasei sale societăţi secrete. 


Aventurier, politician, magnat al diamantelor, Cecil Rhodes (1853-1902) stipula 
în testamentul său dorinţa de a pune bazele unei societăţi secrete, cu scopul de a 
forma un singur guvern mondial, condus mai ales de Marea Britanie. 


Organizaţia catolică Opus Dei a suscitat nenumărate controverse de la înființarea 
ei la începutul anilor 1920, de către preotul spaniol Josemaría Escrivá. Una dintre 
cauzele controverselor este mortificarea corporală, încă practicată de unii membri 
Opus Dei. Deseori este folosit un cilice (vezi imaginea de mai sus), purtat timp de 
două zile pe partea superioară a coapsei. Tepii ascuţiţi pătrund în carne, provocând 
dureri greu de suportat. 


Biserica Scientologică, fondată de L. Ron Hubbard, fost autor de proză stiintifico- 
fantastică, are sediul general in Los Angeles, California. In Statele Unite, dar si în 
alte ţări, scientologia este recunoscută drept religie. 

Oamenii au fost dintotdeauna fascinati de conspi- 

rati. De-a lungul timpului, persoane influente, cu 

preocupări şi interese comune, s-au grupat în ordine 

şi societăţi, încercând să conducă lumea din umbră sau 

să protejeze anumite cunoştinţe destinate doar initiatilor. 
Mulţi sunt convinşi că aceste organizaţii încă există. 


Opus Dei, Clubul Bilderberg, Biserica Scientologică, lluminatii, 
Cavalerii Templieri, Ku Klux Klan, Cosa Nostra, francmasonii... 
sunt doar câteva dintre numele învâluite în mister, asociate cu 
puterea ocultă. 


Din Spania medievală în Los Angelesul modern, Istoria societăţilor 
secrete ne introduce în culisele unora dintre cele mai enigmatice 
credinţe si instituţii, dezvăluindu-ne, dincolo de speculaţii, 
scopurile reale (uneori, extrem de îngrijorătoare) şi impactul 
enorm al organizaţiilor secrete asupra istoriei omenirii. 

